
Capitolul întîi 


LA SĂCELE... LINIȘTE. O liniște aparentă, înșe- 
lătoare, ca liniştea dinaintea furtunii. De fapt nu 
avea cum să fie cu adevărat liniște în dezmembra- 
tele familii Grehlman şi Rothacker. Femeile, aici, în 
Săcele, bărbaţii, undeva, departe, înfruntînd pri- 
mejdii de moarte, într-o lume despre care, ele, fe- 
meile, aveau prea puţine cunoştinţe. Știrile care so- 
seau din locurile în care se aflau oamenii lor erau 
fragmentare şi contradictorii. Unii dintre sașii care 
plecaseră acolo, alergînd după  himere, povesteau, 
cînd reveneau cu nostalgie să-și revadă locurile na- 
tale și rudele care mai rămăseseră aici, că s-au „aran- 
jat“, că s-au „realizat“, mai mult chiar decît spera- 
seră. La volanul unor ,,Mercedes“-uri, nu chiar de 
ultimul tip, se-mpăunau, de-ai fi zis că Germania 
atit așteptase : să vină saşii să se urce în ,„Merce- 
des“-uri. 

Unii şi reușiseră cîte ceva, nici vorbă. Oameni har- 
nici, obișnuiți cu munca, ajunși acolo au luat totul 
în serios, punîndu-și în valoare potenţele. Alţii... 


Numai că Wilhelm Rotbacker... 
Cu oasele zdrobite de loviturile provocate de că- 
zătura sa în hău, rănit în trei locuri de gloanţele 


5 


celor care trebuiau să-i fie asasini, slăbit și ca urmare 
a sîngelui pierdut, cu spaimă în suflet, neputincios, se 
zbătea între viaţă și moarte. Momentele de luciditate 
alternau cu pierderea cunoștinței. Nimic nu se în- 
chega. Totul era incoerent. Peste imaginea luminoasă 
a lui Nando se suprapunea. brutal, cea a lui Hans, 
amenințătoare și hidoasă. Voia să strige după ajutor, 
dar din gitlej nu-i ieșea decît un horcăit parcă înăclăit 
de sîngele ce începuse să se închege. Şi dacă 
reușea să strige, ce ajutor putea primi ? Și de la 
cine ? De la Hans şi însoțitorii săi ? Se putea lipsi 
de un asemenea ajutor. „Nando... Brigitte... Mircea...“, 


Focurile de pistol, urmate de strigătul deznădăj- 
duit al lui Rotbacker, sfișiaseră noaptea neagră, grea, 
ca o perdea de pluș. Dar totul se petrecuse atit de 
neașteptat și de rapid, încît cei doi agenți rămași în 
viață — al treilea, care se afla la volanul celei de a 
doua mașini, la primele împușcături demarase și se 
pierduse în noapte — după ce ridicară camarazii 
uciși de Rotbacker, se grăbiră să părăsească locul de- 
venit înfricoșător pentru ei. Veniseră doar să înde- 
plinească o simplă formalitate : să ucidă pe cel care 
era mort deja în îndelungatul interogatoriu. Sorţii 
însă sînt adeseori schimbători, ca toanele unei fete 
de -optsprezece ani. Cei veniţi să ucidă fuseseră uciși, 
chiar dacă nu zăceau toți pe asfaltul șoselei. Tot 
morţi se chemau și cei doi agenţi care, surprinși, își 
pierdură cumpătul, neavînd decît o singură dorinţă, 
aceea de a se pune la adăpost. De toți, de posibilul 
scandal în presă, de eventualele sîcîieli ale unor an- 
chetatori, de “ochii camarazilor faţă de care se făcu- 
seră de ris. Prestigiul lor fusese terfelit. Și nu nu- 
mai al lor, ci și al școlii căreia îi aparţineau : școala 
Gestapoului, iar acum a „Marelui Pleșuv“, 

" „Pentru asta, mai ales pentru asta, nu vom fi ier- 
taţi“, gindeau ei, în timp ce se precipitau să o șteargă 
cit mai repede din acel loc care, devenise mormîntui 
carierei lor. Nici nu gîndiseră să verifice ce se în- 
timplase cu Rotbacker. Le era indiferent. Un ca- 
davru neidentificat în pius sau în minus nu era de 
natură să creeze bătaie de cap organelor de anchetă, 
eum ar fi produs ei colonelului Holfer, dacă se lăsau 
surprinși în acel loc. 

Hans își reveni primul. Se urcă la volan, porni 
motorul, întoarse mașina scurt, trase pe bancheta 
din spate trupurile celor ucişi și deschise portiera 
camaradului său care se aruncă în scaun, gemînd, 
parcă și el fără viaţă. Haina îi era îmbibată de sînge, 
iar trupurile celor doi îi făceau pe Hans și pe colegul 
său să se înfioare. 

— Dă-i drumu mai repede, Hans, zise aproape 
EEEN omul de lingă el, susținîndu-şi brațul lovit de 
glonţ. 

Cuvintele sunară straniu. Ceva între un ordin și o 
rugăminte izvorită dintr-o teamă profundă, imensă, 
gata să rupă zăgazurile. Era pentru prima dată ră- 
nit, deși în timpul războiului trecuse nu prin puţine 
primejdii. Gîndul că putea fi surprins în acel loe îl 
sufoca de parcă ar fi avut o gheară prinsă de grumaz. 

— Fără panică, ţinu să-i fixeze conduita Hans, la 
fel de dornie să așeze cîți mai mulţi kilometri între 
ei și Rotbacker, părăsit în prăpastie. 

Apăsă pedala acceleratorului pînă cînd simţi po- 
deaua. Mașina ţișni vibrînd potrivnic. Șocul era des- 
tul de puternic chiar pentru autovehiculul bine în- 
chegat, dar Hans nu luă în seamă nimic. Trecu ase- 
menea unui bolid pe lîngă o altă mașină parcată nu la 
prea mare distanţă. O clipă fusese tentat să oprească 
gi să vadă cine se afla în autoturismul ,„Volkswa- 

gen“ — 1 200 — atit de familiar pe șoselele germane. 
Renunţă. Nu zărise nici o siluetă în maşină, iar în față, 
ca şi în partea din spate, se afla cîte un triunghi re- 
flectorizant, semn care dădea de veste că se rezolva o 
pană. Își întări apăsarea pe acceleraţie. Motorul forțat 
îşi mări din nou turaţia. 

— La dracu... mormăi înciudat Hans. 

Abia acum își revenea din șocul ce-l suferise. În 
alte condiţii n-ar fi făcut un metru mai departe pînă 
nu ar fi verificat foarte atent dacă nu cumva pre- 
zenţa aceea în zonă avea vreo legătură cu întîmplă- 
rile prin care trecuseră ei. Acum însă părea că nu 
mai are de ales şi se mulțumi să gonească cu toată 
viteza spre zone mai puțin primejdioase. „Oare aşa 
să fie ? Nu cumva sînt mai fericiți camarazii lungiţi 
pe perna din spate ?“ gîndi Hans, pentru sine. Își 
aprinse o țigară, voind să uite că transporta două 
cadavre. Chiar dacă cei morţi îi fuseseră camarazi, 
pentru el tot morți rămîneau, simple obiecte care îşi 
pierduseră orice valoare, faţă de care nu putea avea 
decit un sentiment de repulsie. 

Prin faţa ochilor îi defilau imagini care întot- 
deauna îl făcuseră să-și umlle pieptul şi să-și înalțe 
capul cu mîndrie. Avea credința fermă că pusese, 
vîrtos, umărul la declanșarea celui de al doilea război 
mondial. Făcuse doar parte din echipa lui Najoks, 
cea care, îmbrăcată în uniformele armatei poloneze, 
„atacase“ postul de radio german, servind ca pre- 
text lui Hitler pentru  prăvălirea tăvălugului ger- 
man... Pentru început fusese strivită Polonia, urmînd 
la rînd, metodic, alte pretexte şi alte ţări strivite de 
același tăvălug. 

După cîteva clipe îl ajunseră pe cel de al treilea 
supravieţuitor, care continua să fugă în neștire pe 
şosea. Avea o privire goală, de animal hăituit, și dacă 


Hans n-ar fi dovedit pentru o clipă o uimitoare stă- 
pinire de sine, de speriat ce era, agentul s-ar fi arun- 
cat dincolo de parapetul șoselei. Îi u:-ară cu forţa în 
maşină, înghesuindu-se în faţă, şi merseră tăcuţi, 
nici unul neștiind ce ar mai îi putut rosti. 


Citva timp în liniștea nopţii, duduitul motorului 
se mai auzi distinct, purtat de ecou prin defileul 
munţilor, apoi tăcerea adincă, profundă, se înstă- 
pîni, din nou, peste locuri. Din intuneric, o femeie 
se apropie de „Volkswagen“-ul care-i stirnise suspi- 
ciuni pentru o clipă lui Hans. Stătuse adăpostită, nu 
prea departe de locul în care se aflase mașina. Des- 
chise portiera grăbită, se strecură la volan și porni 
motorul  Cuplă treapta întîi de viteză și demară 
scurt. Zumzetul motorului părea să indice că acesta 
avea o putere mai mare decit cea obișnuită la mași- 
nile de acel tip. Chiar așa și era. Prevăzută cu un sis- 
tem de supracompresie, cu un cuplu de carbura- 
toare și cu un angrenaj prin care putea spori capaci- 
tatea cilindrilor, mașina dezvolta ușor o viteză supe- 
rioară. De' asemenea, dispunînd și de dublă tracţiune, 
aborda cu ușurință orice teren. 

Şi cîtă nevoie avea Rotbacker de ajutor! În acel 
moment crucial a apărut îngerul salvator: Hertha 
Skipinsky. O prietenă devotată, dar bizară prin în- 
treaga sa conduită. Era Hertha ! Chiar ea, Hertha 
Skipinsky, brașoveanca „ucisă“ de sasul „Ionescu“, 
Visase, în tinereţe, să devină regina arienilor sau 
măcar soția unui arian și ajunsese, acum, să apere 
o cauză pe care, dacă nu o urise, în mod sigur o res- 
pinsese categoric. Se găsea în linia întîi a frontului 
invizibil Se afla în echipa colonelului Horja, a pe- 
dantului Horja, ofițerul îndrăgit şi temut în același 
timp. Hertha devenise umbra lui Rotbacker: Sufe- 
rise mult. Trecuse printr-un adevărat purgatoriu. 

Dar cum a ajuns Hertha, trecută în lumea tene- 
brelor, să se afle la căpătiiul lui Willy Rotbacker ? 
Ionescu doar.. Da! Dar pe lingă Ionescu, neamţul 
cu nume românesc, se mai afla și colonelul Horja, 
Hatmanul, omul tuturor surprizelor. Ionescu, fără 
voia și ştirea lui, operase cu armele Hatmanului. Cu 
atita acuratețe, încît şi Mircea, îndrăgostitul Mircea, 
crezuse totul. Şi crezuse cu atita convingere, încît, 
Hertha dispărînd fizic din viața lui, acceptase des- 
tinul. E firesc să fie aşa. Nu degeaba poporul a sim- 
plificat cu brutalitate lucrurile : „morţii cu morţii, 
şi vii cu vii“, 

Hertha Skipinsky reușise, printr-un om al ei aflat 
chiar la cartierul general de la Pullach, să afle 
soarta care i se pregătea lui Willy Rotbacker. Şi mai 
reușise să „lipească o pastilă“ în interiorul maşinii în 
care fusese urcat Rotbacker. Oprise „,Volkswa- 
gen“-ul la o distanță convenabilă și urmărise îngri- 
jorată scena de apocalis petrecută în noapte. Cît stă- 
tuse ascunsă în boscheţi, cu degetul pe trăgaci și cu 
casca la urechi, depănă în gînd o scenă de un dra- 
matism asemănător. Doar personajele erau altele. 
În acel scenariu, pe post de călău era Ionescu, iar 
rolul lui Rotbacker, din această seară, l-a interpre- 
tat atunci ea, Hertha Skipinsky. Numai că ea a jucat 
după un scenariu pus de acord în toate detaliile cu 
colonelul Horja, pe cîtă vreme „bietul Willy...“ 

„Nu îţi este teamă, domnişoară Skipinsky ? — o în- 
trebase colonelul Poate că doctorului n-o să-i reu- 
şească contrafacerile sale și atunci ? !“ „Atuncil 
Atunci am să mor“, răspunsese ea cu fermitate. „Am 
slăbit şi voltajul curentului electric, pentru situaţia 
în care lui Ionescu i-ar trece prin cap să vă electro- 
cuteze... Am făcut un nou racord la instalaţia de 

gaz... Cel care vine acum pe conductă nu-i otrăvi- 
tor“, îi mai dăduse el asigurări. ..Nici de pernă să nu 
te temi. În caz de apăsare, va pompa oxigen“. Teamă 
îi fusese însă. Crezuse chiar pentru o fracțiune de 
secundă că nu-i decît un truc pentru a o trece pe 
lumea cealaltă într-un mod mai deosebit! „Pentru 
ce îmi fac așa o mare onoare ?“ se întrebaseea., A! 
Da ! uitasem! Pentru a-l proteja pe Mircea“. Cu 
imaginea lui Mircea în suflet îi fusese mai ușor să 
suporte gîndul că ea nu va mai fi. „Dar iată că 
exist“, trase Hertha o linie, în timp ce se ascundea 
în boscheţi în așteptarea tragicului deznodămint. 

Se gîndise și la varianta unei intervenţii în forţă, 
un fel de răpirea lui Rotbacker, dar renunță repede 
neavînd cu cine înfăptui un asemenea plan. 

„Să fii umbra lui Rotbacker, să afli tot ce este în 
legătură cu el și să-l aperi. Asta-i misiunea dumi- 
tale“, îi spusese colonelul Horja cînd o expediase în 
Germania. 

Cînd aflase de arestarea lui Willy, își dăduse 
seama, aproape de la început, că nu-i va fi ușor. În 
şcoala de spionaj pe care o urmase, pe vremuri, i se 
spusese adeseori că singura ieșire dintr-o asemenea 
situaţie nu era decît „lichidarea“ agentului incomod. 
Or, ce putea fi mai degradant pentru un ostaş decit 
să fie ucis și aruncat pe marginea șanțului ca un 
cîine de pripas. Pentru că Hertha căpătase convin- 
gerea că atit ea cît și Willy erau niște soldaţi fără 
uniforme, aflaţi într-o încleștare, pe viață şi pe 
moarte. Era hotărită să facă tot ceea ce era posibil 
pentru a-l salva. Zile întregi supraveghease din că- 
măruţa pe care o închiriase în apropierea vilei ce- 
nuşii de la Pullach. Prinsese pe peliculă momentul 
cînd Rotbacker “fusese urcat în mașină. „Filmul îl 
voi trimite colonelului... Nu trebuie să planeze nici 

un dubiu !... Să se ştie că a fost ferm și loial pînă la 
capăt !“ 

Datorită „pastilei“ îl auzise pe Rotbacker strigînd 
numele ființelor atit de dragi lui. Urmase liniştea 
aceea înspăimîntătoare, graba celor rămași în viață 
de a părăsi scena insolitei execuţii și, din nou, se 
bucurase. Nutrea încă o speranţă, un simplu firicel 
de credinţă că, prăvălindu-se în prăpastie, Rotbacker 
se salvase de glonţul ucigaș. Iar de-l va găsi ucis de 
gloanţe sau zdrobit de stincă, tot îl va lua, ferindu-l 
pe mai departe de orice batjocură. 

Hertha cunoștea foarte bine locurile. În nenumă- 
rate rînduri parcursese distanța dintre Pullach şi 
Totenbah. Luase aminte la drumurile lăturalnice, la 
variantele posibile, căutînd căile pe care s-ar fi putut 
sustrage urmăritorilor sau pe care ar fi scurtat din 
distanțe. Își concentrase toate simţurile, întreaga 
atenţie asupra drumului. Cuplă și roțile din faţă, iar 
mașina cobora, împotrivindu-se parcă, pe drumul 
pietruit, desfundat de şuvoaiele de munte, folosit nu- 
mai de ţărani în vremea adunării fînului. Nu aprin- 
sese nici măcar lămpile de poziţie. Era o bună mă- 
sură de prevedere, căci oricărui martor nedorit i s-ar 
fi părut suspect ca un autovehicul să folosească, la 
acea oră, drumul părăsit de multă vreme. 

Hertha sudui în gînd. Fusese la un pas să piardă 
firul drumului. Răsuci strîns volanul și trase mai spre 
peretele de stîncă din dreapta. Lăsă geamul jos. De 
afară venea zăpușeală şi nu aer proaspăt şi rece. Îşi 
încordă și mai mult privirea. Șirurile de boscheţi o 
ajutau să ghicească drumul pe care trebuia să îna- 
inteze. Dacă n-ar fi fost virajele strînse, gropile des- 
tul de adinci şi prăpăstia ce se căsca și mai amenin- 
țătoare în stinga sa... Şi mai era ceva : n-avea voie 

să greșească. De măicstria și hotărîrea ei depindea, 
poate, viața lui Rotbacker. 

Ar fi vrut să aprindă lanterna, dar își înfrînă do- 
rinţa. Voia să-şi facă măcar o idee de distanța pe 
care o mai avea de parcurs sau să zărească vreun 
indiciu care să o conducă la omul înghițit de hăuri. 
Se bizuia numai pe simţul ei de orientare şi, cum 
de mică bătuse cărările munţilor. instinctul ce i se 
formase nu se dezminţi. Bizar, îi trecu prin minte că 
se află pe Piatra Mare, împreună cu Mircea... Atunci 
îl cunoscuse pe Mircea ! „Atunci...“ 

Drumeagul se opri brusc. Torentele din primă- 
vară rupseseră patul din pietriș, spălaseră pămîntul 
şi șanțul ce apăruse de-a curmezișul făcea imposi- 
bilă deplasarea. Hertha opri mașina, răsuci cheia, 
dar motorul se mai înviîrti de cîteva ori deși contac- 
tul fusese luat. „S-a încins...“, își zise, şi ridică, gră- 
bită, capota. Luă apoi o lanternă din torpedou, îi 
răsuci lentila reglabilă pînă ce pe pămînt se desenă 
numai un punct strălucitor. O înfășură într-un batic 
şi punctul deveni o linie subţire. 

Deasupra rîpei, noaptea părea că se destrăma 
uşor. Versanții văii se desenau mai întunecaţi și 
Hertha, îngrijorată, privi ceasul. Limbile fosfores- 
cente arătau că abia trecuse de ora două. Se uită din 
nou spre culmea de deasupra. Se aștepta să vadă lu- 
mini, oameni care se pregătesc să coboare. Liniştea 
era însă la fel de desăvirşită, netulburată de nimic. 
Numai dîra luminoasă a unui autovehicul ce trecu 
în viteză pe şosea sparse nemișcarea locurilor cu- 
fundate în uitarea nopţii. Hertha nu se amăgea însă. 
Incepu să caute atent, plimbînd fasciculul subțire 
al luminii lanternei. La vreo douăzeci de metri, în- 
tr-un șir de boscheţi, mai mult ghicit după pietrele 
purtate în cădere, zări trupul lui Rotbacker. Era în- 

tr-o poziție nefirească, ca o păpuşă aruncată de o 
fetiță prea plictisită de jucăria ei. Se apropie de el, 
potrivi lanterna, să-i poată privi chipul Nu sesiză 
nici un semn de viaţă. Îi ridică pleoapa, iar ochiul 
sticlos rămase nemișcat la strălucirea vie a lanter- 
nei. Se aplecă, își lipi urechea de pieptul lui Rot- 
backer. Trăia oare ? ! Da, trăia, dar cîtă viață mai 
avea în el trupul acela inert ? 

Nu mai zăbovi nici o clipă. Îl ridică, prinzîndu-l 
de subţiori, şi începu să-l tîrască spre mașină. Trupul 
lui Rotbacker atirna atît de greu, încît Hertha sim- 
ţea că se sufocă. Continuă însă să înainteze, încer- 
cînd să nu-i provoace zdruncinături sau să nu se îm- 
piedice şi să cadă. De efort transpirase toată. Avea 
senzaţia că nu mai primește aer în plămîni, că se su- 
focă, atît era de convulsionată de efort. Valuri de 
căldură îi cuprinseră trupul. Imagini pe care le credea 
uitate îi năvăliră în amintire. Zilele în care aflase că 
Mircea fusese rănit, că se zbătuse între viaţă și 
moarte. Simţise atunci că viaţa își pierde sensul 
pentru ea, apoi deznădejdea făcuse loc speranţei. 
Cînd auzise că Mircea fusese salvat de Rotbacker 
voise să-i mulțumescă acestuia. Evenimentele se 
precipitaseră și nu mai avusese ocazia. Se simțea 
obligată față de acest om pentru viața căruia lupta 
acum cu întreaga sa ființă. 

Ajunse la mașină. Lăsă scaunele din față și, la fel 
de încet şi grijuliu, începu să-l tragă pe Willy pen- 
tru a-l așeza pe perna din spate. I-a fost greu, foarte 
greu. Cînd termină era epuizată. Trupul îi tremura 
ca atins de friguri. Nici ea nu mai știa dacă ceea ce 
trăia era aievea sau un coșmar. Dar starea de derută 
nu finu decât o clipă. Își recăpătă stăpînirea de sine 
şi-şi reaminti scenariul, pregătit din timp, pe care 

trebuia să-l urmeze. Doctorul Ludwig Stutzman ți- 
nuse cu ea un adevărat curs medical şi a dotat-o cu 
cele trebuincioase. 

Îi turnă în gură lichidul preparat special, îi șterse 
rănile cu spirt, împinse seringa, strecurînd în trupul 
amorf soluţia dată de același medic. Lăsă capota mo- 
torului, se strecură la volan, trase ușile, răsuci cheia 
şi întoarse destul de anevoie automobilul. Începu să 
urce. Motorul trebui forțat pentru a putea urca 
panta abruptă. Fără dubla tracţiune nici n-ar fi fost 
posibil Hertha își simţi inima uşurată şi încercă să 
mărească ușor viteza. Renunţă însă de teamă să nu-i 
înrăutățească starea lui Rotbacker. Nici nu știa dacă 
mai trăieşte. Şi ori de cîte ori întorcea capul să pri- 
vească, deși în întuneric nu avea cum să distingă 
mare lucru, se întreba dacă nu cumva eforturile 
aveau să rămînă fără rezultatul dorit. 

Urcă aproape un sfert de oră, pînă reuși să iasă 
în şosea. Imediat ce se văzu la asfalt, ambală moto- 
rul și se așternu la drum. Aerul răcoros al nopţii îi 
dădea o senzaţie de ușurare. Se concentră numai asu- 
pra conducerii mașinii încercînd să nu se mai gîn- 
dească la rănit. Ar fi vrut să facă mai mult pentru 
el, dar ceea ce considera, acum, imperios necesar, 
era să iasă cît mai repede din zona care i se părea 
un cîmp plin de mine și capcane. Se aștepta din clipă 
în clipă să audă sirenele mașinilor de poliţie, să fie 
obligată să oprească şi atunci ? !... „Iar cu Willy s-a 
terminat“, se îngrozi Hertha la acest gînd. În acest 
caz... 
„Dar cu mine !... ce-o să se întîmple cu mine ?... 
Mircea...“ Giîndurile îi băteau sub timple, zbuciumul 
şi surescitarea luînd locul oboselii ce o epuizase. 

Motorul duduia ritmic, cu putere și, din cauza în- 
tunericului, viteza i se părea și mai mare decît in- 


16 


dica acul colorat în roșu. Întilnise doar două mașini 
venind din sens invers, dar nici una nu părea a avea 
vreo legătură cu evenimentele în care era implicată. 
Trecuse deja o oră de cînd ieșise în șosea și socotea 
că putea să încetinească puţin. Pînă la Bamberg mai 
avea cel puţin trei ore bune de mers și îi era teamă 
ca viaţa să nu se scurgă din trupul acelui bărbat așa 
cum dispare un izvoraș de munte între crăpăturile 
peretelui de stincă. Eforturile şi riscurile la care se 
expusese ar fi fost inutile, fără nici un sens. Se ho- 
tări pe dată. Intră în dreapta, pe un drum lateral. 
Merse cam o sută de metri şi opri scurt în preajma 
unui pîlc de copaci. Coboriî. Rabată scaunele, aprinse 
plafoniera și, cu inima încordată, se aplecă asupra 
rănitului. Ascultă cu atenţie. Puse urechea pe pieptul 
lui însă în afara propriului puls care îi bătea în tîm- 
ple, ca un ciocan pneumatic, nu distinse vreun semn 
de viață. Dacă ar fi lăsat răgaz simţămintelor ar fi 
însemnat să-și piardă cumpătul și totul să fie com- 
promis. Se stăpîni. Respiră adînc de cîteva ori, pînă 
simţi cum tensiunea, ce se adunase ca un nod în git 
imposibil de înghiţit, dispăru, apoi luă din poșetă 
oglinda şi o apropie de buzele întredeschise, imobile 
ale lui Rotbacker. Așteptă cîteva clipe și, cînd văzu 
o pală de aburire, ca o simplă părere, fu gata să 
strige de bucurie. I se dăduse în grijă acel om, răs- 
pundea de viaţa lui și întotdeauna sentimentul de 
responsabilitate stirnește potențe nebănuite. Așa 
simțea Hertha în acea clipă. Era în stare de eforturi 
înzecite faţă de cele depuse pînă atunci. 

Pe Willy Rotbacker îl socotea un fel de frate gea- 
măn, ba nu, un frate siamez, atît de strînse erau le- 
gate destinele lor. Deseori, Hertha se întrebase ce-l 
determinase pe acest bărbat, tînăr, inteligent, în 
stare să se „realizeze“ într-o mie de modalități, să 

aleagă o cale atit de periculoasă ?. „Eu, mă rog, am 
altă motivaţie. Opţiunea mea are un alt temei. Pa- 
tria mea e România. Acolo au trăit şi au murit moșii 
și strămoşii mei. Dar el, Willy ? E neamţ pur sînge. 
Și încă și arian, așa cum se pretindea pînă să dea cu 
capul de pragul de sus“. Nu putu duce pînă la capăt 
gindul. Nici timp nu avea de aduceri aminte. O în- 
grijora soarta lui Willy, dar și nesiguranța în care 
se afla. 

„Forţa ideilor... mai puternică decît forța renti- 
mentelor“... și firul gîndului se reînnodă fără voia ei. 
Colonelul Horja, în multele discuţii purtate, atunci 
cînd se îngrijea să-i elibereze mintea de mizga fas- 
cistă, folosise deseori această teză pe care ea o îmbră- 
țișase cu deplină convingere. 

Se uită în oglinjoara ovală. Se simţi privită 
de o faţă străină, o femeie pe care o cunoștea, dar 
nu ştia cine este. În ochii ei se cuibărise groaza. Pe 
obraz avea pete de singe închegat, iar părul în de- 
zordine accentua imaginea de animal hăituit. „Dacă 
mă oprea...“, nu-și mai continuă gîndul, deși ar 
fi vrut să se dojenească pentru lipsa de grijă față 
de securitatea propriei persoane. „Ce-ar zice colo- 
nelul ?“ Parcă îi și auzea vorbele care, deși nu erau 
nici răstite, nici răutăcioase, usturau, tocmai pentru 
adevărul lor. „Să nu împingi îndrăzneala pină la ne- 
săbuinţă. Să nu forțezi destinul !* 

Ascultă cu atenţie și făcu cu privirea un tur de 
orizont. Nimic suspect. Scoase din portbagaj trusa 
medicală special pregătită. O desfăcu, luă un flacon 
cu lichid pentru perfuzii, îl agăţă de cuierul prins 
în stilpul mașinii, întinse tubul transparent, flexibil, 
puse acul steril în mufa specială. Cu o agrafă, prinse 
tubul de flacon, astfel încît să nu se atingă de ceva. 
Mișcările ei erau sigure, fără urmă de emoția care o 

gîtuise cîteva clipe mai înainte, iar starea de calm 
îi permitea să facă totul mult mai repede și mai efi- 
cient decit sperase. Ricică, apoi, mîneca hainei și 
cămășii de la braţul stîng al lui Rotbacker, masă ușor 
muşchiul, ca să pună în evidenţă venele, aplică ga- 
roul şi dezinfectă încheietura braţului, turnînd din 
abundență alcool. Se spălă și ea din nou pe miini cu 
alcool după care străpunse pielea cu acul. Îl fixă cu 
o feșă specială şi desfăcu robinetul flaconului. Lichi- 
dul galben trecu prin tub, iar picătura ce cădea in- 
dica funcționarea normală a aparatului. Sub îndru- 
marea medicului Ludwig Stutzman, exersase de ne- 
numărate ori această operaţiune. „Ce bine că am luat 
acele lecţii ! Ce bine că am gîndit și varianta unui 
prim-ajutor cu caracter medical“. De altfel, o aseme- 
nea variantă fusese anticipată încă din țară. Și iată 
că acum cunoștințele căpătate îi erau de mare 
folos. 

Hertha privi cîteva clipe, îl înveli pe Rotbacker 
cu un pled tărcat, din lină, după ce mai controlă încă 
o dată fixarea acului, și se apucă să se aranjeze. 
Șterse repede urmele de sînge de pe faţă, se piep- 
tănă, își pudră obrajii și refăcu machiajul discret al 
ochilor. Arăta altfel, deşi urmele oboselii se puteau 
citi cu uşurinţă pe chipul ei. 

Se aşeză la volan, porni motorul, dar, înainte de 
a cupla, scoase din torpedo micul termos de voiaj, 
în care spera să găsească lichidul arămiu încă fier- 
binte. Întotdeauna cafeaua o revigora, iar acum îi pro- 
duse o adevărată desfătare. Era ca un petic de lumină 
pe un cer înnourat. Luă și un baton de ciocolată și îi 
desfăcu grăbită ambalajul. Staniolul scîrții prelung, 
metalic, nefiresc de tare în lumina lăptoasă a începu- 
tului de zi, încît Herthei i se păru că zgomotul fusese 
auzit la depărtare de mile. Se mai uită o dată înapoi 

spre Willy. Flaconul se golea normal și toate păreau 
în ordine. Rupse o bucată mare de ciocolată și o 
băgă în gură. O mestecă cu lăcomie realizind abia 
acum cît de înfometată era. 

Din sens invers apărură cîteva mașini, iar o dată 
cu apropierea de autostradă, traficul crescu. Se în- 
scrise pe inelul variantei și intră pe panglica dreaptă 
a autobanului. Acul vitezometrului se fixase la cifra 
optzeci. Nu trebuia decît să ţină apăsată uniform 
pedala de acceleraţie și volanul nemișcat. Dar imediat 
liniștea ce o cuprinse, după zbuciumul ce o torturase 
ore în șir, o aruncă într-o stare de somnolenţă. Deși 
avea ochii larg deschişi, deși i se părea că vede ab- 
solut lucid, șoseaua se lărgise deodată, de parcă pri- 
vea totul printr-o lentilă cu un unghi de cuprindere 
de 180 de grade, distorsionat, lăţit, pierdut. Într-o 
clipă, simţi cum dispare în neantul dulce al uitării 
de sine aducătoare de liniște și pace. Pleoapele îi că- 
zură grele şi, pentru cîteva clipe, îi fu aproape im- 
posibil să le ridice. Undeva, acolo, în subconștient, 
o luminiţă se aprinsese şi clipi ca un bec de alarmă, 
pîlpîind însă prea slab pentru a putea trezi la viață 
tot angrenajul. Dacă n-ar fi apărut totuși palidul sem- 
nal de alarmă, nu se știe cum s-ar fi terminat călă- 
toria pentru că între timp automobilul se apropiase 
vertiginos de acea „ţară a nimănui“ care despărțea 
cele două sensuri de mers pe autostradă. 

Sunetul prelung al claxonului, declanșat de un au- 
tomobilist care sesizase tragedia ce se apropia, făcu 
luminița aceea debilă să explodeze într-o maree so- 
lară. Deschise ochii. Clipa de panică se topi. Reflexele 
funcţionară şi interveni apoi răceala judecății. Re- 
aduse maşina pe culoarul de rulaj normal, reduse 
puţin viteza și abia atunci își trecu palma peste față. 
Pielea îi mirosea a alcool Năclăiala somnului nu o 

părăsise însa cu totul. Își dădu seama că toropeala o 
va cuprinde din nou dacă nu va face ceva. Scoase un 
alt baton de ciocolată și începu să mestece. Cită 
vreme mișca fălcile nu putea adormi. Continuă să 
mestece pînă simţi că ciocolata îi produce pur și sim- 
plu greață. 

Trecuse vremea. Aruncă o privire spre flaconul cu 
soluție agăţat de stilpul uşii. Aproape se golise. Se 
hotărî imediat și, cum văzu semnul care indica exis- 
tența unui loc de parcare la o mie de metri, reduse 
viteza şi trecu pe primul culoar. Opri, cobori, rabată 
scaunele și se aplecă asupra lui Rotbacker. Paloarea 
cadaverică, ochii căzuţi în fundul capului îl făceau 
să pară mort. Hertha știa însă că Wilhelm trăiește: 
Muşchii nu-și pierduseră elasticitatea, iar pieptul i 
se ridica în ritmul unei respirații ușoare abia sesi- 
zabilă, dar mult mai pronunțată ca înainte de per- 
îuzie. 

Hertha strînse tubul, scoase acul din venă, tam- 
ponă locul, așeză flaconul în cutia specială, udă o ba- 
tistă şi şterse faţa rănitului, îl acoperi, din nou, pînă 
la bărbie, cu pledul din lină, și, mestecînd tot timpul, 
se reașeză la volan. Mai sorbi o gură de cafea, după 
care demară. Începu să cinte destul de tare, ca să se 
audă, şi continuă să conducă, luptîndu-se cu obo- 
seala, cu starea de sfirșeală ce o pîndea gata să o cu- 
prindă în tentaculele ei ucigătoare. 


Colonelul Otto Helfer se plimba nervos prin bi- 
roul său. Trecuse demult ora la care Hans ar fi tre- 
buit să se înapoieze, iar pentru el, omul lucrurilor 
exacte și îndeplinite în timpul afectat, întirzierea 
reprezenta un motiv de iritare. „Ce putea să se în- 
tîmple ? O lovitură de pistol, cel mult două... şi... 
gata... Ce mama dracului ?“ îşi zicea el, nici nu mai 

ştia pentru a cîta oară. Şi pe ecranul minţii vedea 
scena lichidării acelui „trădător, întruchiparea peri- 
colului comunist ce ar putea să cuprindă întreaga 
noastră societate“. 

Pericolul comunist era pentru Helfer o noțiune ne- 
diseminată. În această noțiune cuprindea totul : sis- 
temul liberal al partidelor burgheze, atitudinea non- 
conformistă a soldaţilor şi ofițerilor americani, apa- 
renta permeabilitate la elementele rasiale afişată de 
femeile ce făceau parte din trupele britanice de ocu- 
paţie, ca și nonșalanța ofițerilor francezi, pe care 
Helfer îi socotea o ruşine a acestei „mîndre ocu- 
paţii“, prea efeminaţi și puși pe petreceri pentru a-i 
lua în serios. Dar cel mai „palpabil“ pericol i se pă- 
rea lui, în afara ideologiei comuniste propriu-zise, ero- 
darea disciplinei sociale, a supunerii oarbe cu care se 
obișnuise în anii nazismului și pe care el o aprecia ca 
o culme a organizării, a eficienţei, ca pe o garanţie 
sigură a succesului. De aceea socotea de datoria lui 
să lupte pentru a opri procesul prăbușirii disciplinei, 
„fără de care noi, germanii, nu ne vom mai deosebi de 
alții“. Or, în virtutea unor asemenea crezuri, lichi- 
darea lui Wilhelm Rotbacker reprezenta o necesi- 
tate socială, chiar dacă  temeiurile care stăteau în 
spatele hotărîrii erau cu totul altele. Asta nu mai in- 
teresa, de vreme ce scopul în numele căruia se să- 
virșea crima depășea posibilităţile de apreciere indi- 
viduală, de comparare chiar cu viaţa unui individ 
sau a unui grup de indivizi. 

„Şi nătărăii ăștia de politicieni...“, își continuă el 
monologul interior, retezînd cu cleștișorul de argint 
capătul unei ţigări de foi. De la o vreme începuse 
să fumeze ţigări olandeze. 

La început le socotise frivole, datorită parfumu- 
lui prea înţepător ce-l conțineau, dar, după ce încer= 

case cîteva, își dăduse seama de calitatea tutunului. 
Erau și mai subţiri decît cele pe care le fuma în mod 
obișnuit și lucrul acesta îl determina să creadă că 
sînt şi mai puţin nocive. Aprinse ţigara, slobozi cî- 
teva rotocoale spre tavan, abandonîndu-se plăcerii, 
încercînd să uite de frămintările și grijile care-l ți- 
neau acolo, la birou. În ciuda dorinţei sale, nu reuși 
decît să se gindească parcă și mai mult la cauzele 
întîrzierii lui Hans. 

„li arăt eu lui !“ pronunţă cu glas tare o amenin- 
țare la adresa colaboratorului său. Stinse ţigara pe 
jumătate fumată. I se părea că nu are nici un gust 
sau, mai bine zis, parcă trăgea dintr-un cazan cu ca- 
tran. Era atît de nervos, încît întirzierea lui Hans o 
considera ca un afront personal. În această stare de 
spirit îl găsise telefonul ofițerului de serviciu care 
raporta întoarcerea uneia dintre mașinile plecate în 
misiune. Cînd află indicativul, ştiu că era vorba de 
Hans. 

Se pregăti să-i dea lecţia cuvenită, dar cînd văzu 
expresia ce stăruia pe chipul ofițerului se opri. Ur- 
mele spaimei, ce se puteau lesne descifra pe obrazul 
celui ce se apropia, blocară șuvoiul vorbelor de ocară. 

— S-a întîmplat ceva... deosebit, domnule consi- 
lier guvernamental. îngăimă Hans. 

Și, fără să mai ceară permisiunea și să mai aş- 
tepte încuviințarea, își turnă apă într-un pahar, din 
carafa de cristal ce era așezată pe o măsuţă. Bău cu 
înghiţituri mari, lacom, de parcă cineva i-ar fi putut 
lua paharul din mînă. Cînd se opri, răsuflă adînc, isto- 
vit. Acum era pregătit. Aștepta pedeapsa. 

— Ia loc, Hans ! îi spuse pe un ton potolit Helfer. 
Luă o ţigară din cutia de lemn de tek, îi reteză virful 
şi o aprinse. Cu un gest ce se voia oarecum amabil 

împinse cutia și spre Hans, apoi cleştișorul de argint 
și bricheta masivă de birou, care reprezenta o tobă 
înaltă de paradă. 

Hans sesiză brusc, cu neliniște, că era pentru 
prima dată întimpinat într-un mod atît de „amical“. 
De obicei Helfer îl ţinea în picioare, lingă ușă, abia 
dindu-i răgazul să deschidă gura. Cit despre fotoliu 
şi țigară nici vorbă pînă acum. Intră și mai mult în 
panică. Trase adînc un fum, dar, nefiind obișnuit cu 
țigările de foi, tuşi îndelung. li dădură lacrimile, iar 
Helfer îl privi cu îngăduinţă, ca pe o rudă de la țară 
căreia i s-a servit ca desert un fruct exotic și el îl 
mănîncă cu pîine. 

— Te ascult ! rosti distant Helfer după ce Hans se 
liniştise. 

Acesta începu să povestească cu glas liniştit, ale- 
gîndu-și cu grijă cuvintele. Aflase şi el, ca și ceilalți 
colegi, că șeful său înregistra discuţiile pe care le 
purta în birou, că le reasculta și, nu o dată, se folo- 
sea pentru a lovi, de expresiile scăpate de neavi- 
zaţi într-o conversaţie prea relaxată. 

— Totul decurgea conform planului stabilit, dom- 
nule consilier guvernamental... Ne-am oprit la locul 
convenit, și am coborit din mașină... întîi eu și apoi 
Karl... să verificăm. Apoi Horst. Acesta a lăsat por- 
tiera din spate deschisă și asista la discuția noastră. 
Trădătorul, comunistul, a fost somat să iasă afară. 
S-a tîrît încet, ca un cîine în agonie, s-a oprit, parcă 
să-și tragă sufletul, dar, apoi, a ţișnit ca un arc, i-a 
smuls pistolul din toc lui Horst şi a început să tragă. 
Karl și Horst au fost uciși, Ulrick, rănit destul de 
grav. ...A tras şi în mine... Am simulat că m-a lovit, 
ca să-i abat atenţia și să-l pot dobori eu pe el, ceea 
ce am şi făcut. 

— Imbecililor ! Otrepe murdare ce sinteţi !... Vă 
pun la zid, ticăloșilor. 

— Totul s-a petrecut fulgerător, domnule colo- 
nel... fulgerător... Vă rog să mă credeţi. Am luat cele 
două cadavre, le-am depus la morgă pentru a evita 
ca cineva din poliţie sau vreun ziarist dornic de sen- 
zaţional să-și bage ritul... Pe Ulrick l-am dus la spi- 
tal şi am venit să vă raportez. 

— Şi trădătorul ? Unde-i cadavrul acestuia ? 

— Cind am tras în el, s-a prăbușit în prăpastie..: 
L-am lăsat acolo. 

— Dar ești un cretin incurabil, Hans ! Fără să ve- 
rifici dacă este mort sau nu ? 

— Doar așa stabilisem. Îl ucidem și-l aruncăm ! 

— Da. Numai că una era să te convingi că a mu- 
rit și alta să-l vezi căzînd în prăpastie... Te-așteaptă 
glonţul, tîmpitule !... Glonţul, înţelegi ? ! 

— Este destul de adîncă... Chiar dacă nu l-am 
atins mortal, nu mai scapă el... s-a strivit de pietre. 

—  Idiotule ! Ai uitat regula. Un dușman e sigur 
numai la doi metri sub pămînt. 

De data aceasta vorbele de ocară izbucniră saca- 
dat și tăios, în valuri de neoprit, astfel că Hans îl 
privi aproape nedumerit pe colonel. Ochii acestuia 
exprimau un dispreț adînc și o furie neputincioasă. 
Dintr-o dată distanța se reașezase între ei, o distanță 
imensă și definitivă. 

— Imposibil... nu cred că a scăpat, încercă Hans 
o scuză. 

— Nu cred că a scăpat, repetă ironic-strivitor 
Helfer, imitîndu-l pe Hans. Eşti un timpit. Dacă 
te bazezi pe credinţă, de ce mama dracului nu te-ai 
făcut popă... Mie trebuia să-mi verifici... Aţi fugit 
speriaţi ca niște pui de găină la vederea uliului, să 
vă ascundeţi sub poala cloștei... Ce-ai vrea, să te țin 

cu capul pe umărul meu și să plingem împreună 
prostia și incapacitatea de care ai dat dovadă ? Unde-i 
amăritul acela de Rotbacker să-l felicit... Zdrobit în 
anchetă de niște incapabili ca voi, tari în mușchi, 
dar slabi în minte, viteji cînd este vorba de un om 
încătușat... Asta bărbat, nu voi! Bravo lui! Așa 
colaboratori mi-aș fi dorit, dar am avut parte de tine 
şi de alţii ca tine. i 

Helfer vorbea, de data aceasta, calm, uscat, cu o 
răutate pe care Hans n-o putuse bănui, deși trecuse 
un număr bun de ani de cind lucrau împreună. Șo- 
cul era paralizant. Gîndise că finalul misiunii îi va 
aduce laude și avansare și, cînd colo, dacă lua în 
serios — şi nu putea face altfel — amenințările şe- 
fului său, îl aştepta glonţul 

O tăcere grea se așternu în încăpere. Se pîndeau 
unul pe altul. Unul cu iritare, celălalt cu spaimă. 
Helfer rupse tăcerea. 

— V-a văzut cineva ? Furia lui Helfer părea că 
treeuse, lăsînd loc calcului profesional, rece şi, poate, 
salvator. 

— Nu, dar... 

— Este cea mai autentică probă de neprofesio- 
nalism pe care mi-a fost dat s-o văd vreodată, re- 
izbucni Helfer. 

_ Din nou linişte grea. Dir: nou o creștere a ten- 
siunii. 

— Vă rog să mă iertaţi, domnule colonel..: 

— Şi ce am rezolvat cu asta ? | Mai bine mi-ai 
spune cum să-l recuperăm din prăpastia aia... 

Adevărul era că, în acel moment, în ciuda mani- 
festării sale brutale, a frazelor debitate cu aplomb, 
Helfer nu ştia cum să iasă din încurcătura în care 
îl băgase echipa sa. Şi, mai ales, nu ştia ce avea să-i 
raporteze „Pleşuvului“... „Ar fi trebuit să conduc 

personal operațiunea de lichidare a lui Rotbacker“, 
dar nu o făcuse şi acum regreta. Cu vîrsta, se lene- 
vise, îi plăcea să zăbovească tot mai mult în biroul 
său confortabil, iar ideea de a participa la uciderea 
unui om, fie el și inamic, nu i se mai păruse un act 
eroic. Altădată... Nu devenise nici mai bun, nici mai 
conciliant, nu se molipsise de sentimentalisme, dar, 
în poziţia pe care o deținea, rolul de simplu 
ucigaș îl aprecia ca tota! nepotrivit. De aceea prefe- 
rase ca alţii să facă și el să aştepte. Acum, pe lîngă 
incertitudinea lichidării trădătorului, mai avea pe 
cap și doi morţi dintre subordonați. Trebuia rezol- 
vată mușamalizarea afacerii, obținerea pensiilor pen- 
tru familiile celor uciși, lansate versiunile care să 
ducă la „înmormiîntarea“ cazului. Verificarea situa- 
ției la fața locului trebuia făcută cît mai curînd. 
Era prima urgenţă. 

— Cheamă-l pe Kunst... alarmă de gradul zero! 
Maşinile să tragă în faţă ! 

Hans țîşni ca muşcat de şarpe. Cel puţin, pentru 
moment, reușise să scape. Își propuse ca în timpul 
acţiunii să se țină cât mai departe de colonel Nu-și 
făcea însă iluzii că acesta nu va arunca totul în capul 
său, cu măiestria-i dovedită și cu alte prilejuri. 


După nici cinci minute, patru mașini goneau ne- 
buneşte spre locul unde se consumase drama. În 
prima maşină se afla Helfer şi Hans. Colonelul or- 
donase să se folosească lampa intermitentă și sirena, 
iar şuieratul sinistru al acesteia avea calitatea de a 
le elibera calea. Helfer tăcea cufundat în gînduri. 
Zadarnic. În ciuda aparenţelor, sub ţeasta pleșuvă 
nu-i zăbovea nici un gînd, nici o idee. Ori de cite ori 
era foarte supărat, totul se volatiliza, totul devenea 
superfluu. Căută totuși să depășească această stare. 

Avea nevoie de date concrete ca să judece, ca să încro- 
pească un scenariu. Neștiind care era situaţia lui Rot- 
backer, nu putea construi nimic. Presupuneri. Nu era 
cazul... La răstimpuri destul de mari, trăgea din ți- 
gara de foi. 

— Argus, răspunde pentru Neptun ! se auzi în di- 
îuzorul aparatului de emisie-recepție mascat sub 
bordul maşinii. 

Șoferul luă microfonul din lăcașul special, și-l în- 
mînă colonelului, cu un gest care exprima politeţe, 
supunere, respect. Mașina rula cu peste o sută patru- 
zeci de kilometri la oră. Helfer zîmbi mulțumit. Ştia 
să aprecieze profesionalismul ca și supunerea, mai 
ales atunci cînd era vorba de persoana sa. 

— Neptun, sînt Argus ! Te ascult ! 

— Coletele au fost livrate. Începem pudrarea ? 

— Da ! Raportaţi de executare ! 

Colonelul îi trecu microfonul şoferului, se ghe- 
mui mai bine în scaun, trase din țigară și un oftat 
de mulțumire îi scăpă involuntar. „Coletele“ erau 
cadavrele celor doi agenţi uciși de Rotbacker ; fuse- 
seră transportate la un punct de graniţă cu Repu- 
blica Democrată Germană, iar „pudrarea“ lor în- 
semna să se însceneze un schimb de focuri, destul 
de zgomotos, care să le permită prezentarea „„uci- 
derii“ celor doi ca un act de agresiune al „comu- 
niștilor“. Helfer îl însărcinase cu această treabă de- 
licată pe unul dintre specialiştii în „intoxicarea“ 
adversarului, locotenent-colonelul Kunst. 

— Se vede la el şcoala lui Gâebels, medită cu voce 
tare Helfer. 

— Aţi ordonat ceva, domnule consilier guverna- 
mental ? întrebă cel de la volan. 

— Să-ţi vezi de treaba dumitale, asta am ordonat, 
îi curmă el elanul. 

Incerca să se convingă că totul va decurge în cele 
mai bune condiţii. Un viermișor mititel rodea însă 
în linişte sufletul său, cu atît mai mult cu cît 
acțiunea fusese pusă la cale fără acordul „Pleșu- 
vului“. Încercase să-l găsească, dar nu reușise. I se 
refuzase orice informaţie care să-l ajute să dea de 
el, și se hotărise pe loc. Nu putea aștepta. Dacă mai 
întîrzia, oricare aspirant în medicină legală ar fi sta- 
bilit că există o diferență frapantă între ora morții 
reale şi cea a incursiunii patrulei „comuniste“. 

„În cel mai rău caz, risc o pensionare anticipată...“ 
se liniști Helfer și în minte îi apărură scenele care 
se desfășurau la citeva sute de kilometri depărtare. 
Nu avea o imaginaţie prea bogată, dar un asemenea 
scenariu și-l putea imagina cu ușurință pe baza unor 
întimplări de același gen „regizate“ în anii din urmă. 
După ce cadavrele vor fi fost așezate în poziţii cît 
mai „firești“, astfel încît  împușcarea lor să pară 
plauzibilă, trei agenţi ai Organizaţiei, îmbrăcați în 
uniforme ale grănicerilor est-germani, vor deschide 
un foc uc igator cu pistoale mitralieră de fabricație 
sovietică. Vor scuipa foc în toate direcțiile pentru a 
oferi cît mai multe „dovezi“ ale incursiunii. Finalul 
„scenariului“ prevedea explozii de grenade, proteste 
diplomatice, scandal în presă cu articole incendiare 
“şi fotografii ale victimelor agresiunii... 

— „Mai avem vreo treizeci de kilometri... spuse, 
pe uti ton aparent liniștit, Hans. 

Remarca lui rămase fără răspuns. Pe Helfer dru- 
mul îl liniștise, îl ajutase să-și limpezească puțin 
mintea, să se elibereze cît de cît de starea nervoasă 
iniţială. Doar un presentiment ciudat nu-i dădea 
pace. Spera să nu fie decît rodul oboselii și ener- 
vării, al incertitudinii cu privire la starea lui Rot- 
backer. „Dacă mi-a scăpat, canalia ?“. Acesta era 

gîndul care îl chinuia și care nu-l slăbise deloc de 
cînd aflase că Hans și ai lui nu procedaseră conform 
dispozițiilor primite. Cel mai mult îl durea gîndul 
că nu-l pedepsise cum s-ar fi cuvenit pe trădător. 
„În loc să-l lichidez eu pe el, mi-a lichidat el oa- 
menii !... Ah ! Hans, ce-ai merita“. 

— Oprește acolo ! îi ordonă el șoferului. 

Zărise la lumina farurilor un tub de cartuș și în- 
țelesese că ajunsese la locul cu pricina, înainte ca 
Hans să-și dea seama. 

— Nici măcar tuburile de pe şosea nu le-aţi strîns... 
Altădată pentru astfel de greșeli... Știi și singur, așa 
că nu trebuie să-ți mai spun eu ce pedeapsă ai fi 
primit ! Eh !... Păcat că s-au dus acele vremuri, oftă 
Helfer acrit. 

Celelalte mașini traseră în imediata apropiere. 
Ocupanţii coboriră grăbiţi. Între aceștia, şase băr- 
baţi erau echipați în haine specifice alpiniștilor, cu 
pioleţi, cîrlige și corzi. Alţi doi ţineau de lesă cîte un 
cîine de scotocire. Animalele priveau cu ochii lor 
mari și galbeni spre bărbaţii de ale căror comenzi 
ascultau. Alţi trei începuseră să întindă șerpii negrii 
ai unor cabluri electrice și să instaleze reflectoare. 
Fiecare știa ce are de făcut, deși nici o vorbă nu fu- 
sese rostită. În citeva clipe echipa de cercetare era 
aliniată și aştepta ordinul. 

— Începem! Cine-l găsește are zece mii de 
mărci ! rosti Helfer şi se uită la ceas. 

În zare, dincolo de crestele munţilor, apăruse o 
geană de lumină, dar el nu-și putea permite să aș- 
tepte pînă ce se va lumina. „Și apoi, e mai bine să ac- 
ționăm sub mantia întunericului“. 

— Reflectoarele le veţi aprinde numai la comanda 
mea, făcu el o precizare care i se păru deosebit de 

importantă. Ne va ajuta și elicopterul care va sosi în 
zori... Sper însă să nu lungim atît de mult pelteaua. 

Helfer se aplecă şi culese de pe asfalt un alt tub. 
Metalul era rece și senzaţia care i-o stîrni alergă de-a 
lungul degetelor, în sus, spre braţe și apoi îl cuprinse 
ca un fior care-i furnică şira spinării, aproape într-un 
spasm. În fond acel mic cilindru de metal adusese 
moartea, amintindu-i că „Doamna cu coasa“ poate 
veni în mii de chipuri necunoscute. Are doar criterii 
proprii de selecție, numai de ea știute. Cine, oare, s-ar 
fi așteptat ca un bărbat aproape sfîrtecat în decursul 
unei anchete „în forță“ să mai aibă vigoare să ripos- 
teze de maniera în care a reacționat Rotbacker? | 
„Oare moartea să-l fi ocolit pe trădător ? nu-și putu 
alunga un gînd rău. Dacă a rămas în viață și nu-l vom 
anihila... „Marele Pleșuv“ va fi neiertător. Da, neier- 
tător, pentru că va fi un halimai ?“. Viermișorul care 
se strecurase în sufletul colonelului crescuse, se-ngro- 
Șase şi se umflase, devenind de nesuportat. Helfer se 
apropie de marginea prăpastiei, încercînd să străpungă 
întunericul. Nu distinse însă decît fasciculele lanter- 
nelor celor care coborau pe drumeagul părăsit. Cînd 
și cînd putea auzi lătratul gros al cîinilor sau scheuna- 
tul lor de împotrivire. Pe versant, zărea, din timp în 
timp, siluetele gheboșate ale celor care coborau în ra- 
pel panta, cercetînd fiecare cută, fiecare tufiș, fiecare 
ieşind. Pînă acum nimeni nu semnalizase ceva. Fie- 
care dintre cei care compuneau echipa avea asupra lui 
cartușe de semnalizare luminoasă. De dimensiunea 
unui creion, racheta pornea prin simpla tragere a 
unui cordon minuscul. 

Întîrzierea în primirea înştiințării i se părea de rău 
augur, iar acum regreta că acceptase obiecțiunea celor 
de la serviciul tehnic care motivaseră că elicopterele 
erau operaţionale numai ziua. „M-am lăsat îmbrobo- 

dit, asta-i ? Oare să fie semne ale bătrîneții ?“ Gîndul 
îmbătrînirii pusese stăpînire pe el de la o vreme și, 
deseori, era nevoit să recunoască adevărul. Evident, 
nu în gura mare ! Numai față de el însuși. 

Îşi aprinse o altă țigară, trăgînd din ea cu năduf. 
Era atit de absent, încit nici nu observă şoferul care 
se apropiase de el, pentru a-i aduce un pahar cu cafea 
fierbinte. 

— Doriţi şi puţin coniac ? întrebă acesta moale, 
temător faţă de miniile aprige, imprevizibile, ale co- 
lonelului. 

— Nu! Adu-mi radiotelefonul. 

Omul se execută imediat. 

Helfer manipula cu pricepere aparatul de o formă 
curioasă, semănînd cu o cutie de biscuiţi, și chemă 
pe rînd șefii grupelor de cercetare. Răspunsurile fu- 
seseră neconcludente : un pantof, un ceas brățară, 
pete de sînge... 

— Cît mai aveţi pînă la fundul prăpastiei ? 

— Nu prea mult. Aproape am ajuns, spuse, între 
două pauze pentru respiraţie, șeful grupei de alpiniști. 

— Mai repede, mai repede, înţelegeţi ? îi îndemnă 
colonelul. Ia legătura cu baza, i se adresă șoferului, 
dîndu-i radiotelefonul, și transmite ordinul meu : „să 
vină de urgenţă elicopterul !“ 

— Am înţeles ! Şoferul se depărtă în fugă, intră 
în maşină şi începu să lucreze la staţia existentă la 
bord. Apăru după cîteva minute și raportă de execu- 
tarea ordinului. 

— Contactează-i acum pe cei cu „coletele“ ! dădu 
Helfer o nouă dispoziţie. 

Același „am înțeles“, viguros şi slugarnic, urmat 
din nou de mînuirea butoanelor staţiei. 


32 


— Conform planului, se grăbi şoferul să aducă nou- 
tatea. 

— Slavă Domnului ! răsuflă ușurat Helfer, gîndin- 
du-se că măcar din punctul acesta de vedere scăpase 
de complicaţii. 

Zarea se lumina tot mai mult, iar acum se putea 
vedea fără a mai fi nevoie de lanternă. De jos nu 
venea semnalul mult așteptat, iar ofiţerul care asi- 
gura legătura cu echipele de cercetare nu primea, de- 
fel, comunicări încurajatoare. În sfîrșit, în depărtare, 
se auzi la început un zumzet abia distinct, care dis- 
părea și reapărea. Curînd zgomotul crescu şi, în sfîr- 
şit, zăriră luminile de poziţie ale unui elicopter de 
tipul „Anaconda“ zburînd la vedere. Şoferul deja 
aprinsese girofarul mașinii şi, de cum îl zări, pilotul 
reduse viteza şi începu să se rotească în cercuri tot 
mai mici, căutînd un loc de aterizare. Pînă la urmă 
așeză elicopterul ceva mai departe, în perimetrul unui 
loc de parcare. 

— Domnule colonel ! îl salută zîmbind pilotul, un 
bărbat blond, cu ochii de un albastru ușor spălăcit. 

‘Lui Helfer, veselia noului venit i se păru deplasată. 
li răspunse morocănos. Ca orice ofiţer din trupele de 
uscat dispreţuia aviatorii pentru ceea ce i se părea a 

. fi doza de nebunie care face din ei niște zurbagii 
îngîmfaţi, lipsiţi de orice spirit de disciplină și or- 
dine — năzdrăvanii oricărei armate. „Din cauza voas- 
“tră mein Führer n-a putut să-și ducă la capăt planul 
de ocupare a Albionului...“, gîndi el cu năduf în legă- 
tură cu un plan care infierbintase multe minţi prin 
- anii aceia tulburi. 

— Ce zici, poţi cerceta rîpele alea ? întrebă Hel- 

„fer, bănuind că pilotul îi va răspunde că nu va fi în 

“stare de asemenea. performanță. 

3 — Cine l-a ucis pe Abel? 


— O joacă de copil! domnule consilier guverna- 
mental. 

— Atunci de ce, mama dracului, n-ai venit mai 
devreme ? 

— Am decolat cînd am primit ordin, răspunse sec 
pilotul. Poftiţi în elicopter, domnule consilier guver- 
namental. 

Helfer s-a așezat pe locul din dreapta, și-a fixat 
chinga de prindere și a început să privească atent 
cùm pămintul dispărea parcă sub aparatul de zbor. 
Cabina din plexiglas i se părea o coajă de ou, atît de 
subțire, încît, în fiecare clipă, se aștepta să se spargă. 
Pilotul, ca să se răzbune pe acest „consilier guverna- 
mental, îngîmfat și tam prostănac“, manipulă în forță 
comenzile maşinii, astfel că Helfer mormăi ceva care 
numai admiraţie nu exprima ! 

Mecanicul anunţa, din timp în timp, turaţia moto- 
rului şi înălțimea pe care le citea de pe indicatoarele 
de bord. 

— Luaţi-o în josul versantului, apoi de-a lungul 
firului. văii. Căutăm un om ! îi spuse pilotului, mai 
mult pentru a-şi face curaj. 

— Să aprind și reflectorul, domnule colonel? în- 
trebă pilotul mai mult pentru a se afla în treabă. 

— Cred că nu mai este nevoie... dar, mă rog, cum 
crezi dumneata. 

Cu toate că se luminase, pata de lumină a reflec- 
torului puternic se mai putea vedea încă pe smocu- 
rile de iarbă, pe colţurile stincilor. Cei din echipele 
de cercetare ajunseseră în fundul văii. Se vedeau stînd 
jos pe pămînt, odihnindu-se, iar Helfer sudui în gînd : 
„puturoşii ! au și obosit !* 

Toate forțele desfăşurate căutară mai bine de o 
oră. Aproape că nu rămăsese boschet în spatele că- 

ruia, ochii curioşi ai cercetătorilor să 
iscoditor'i. 

— Unde, mama dracului, o fi ? Parcă l-a-nghiţit 
pămîntul, zise Helfer, fără să-i mai pese de ceea ce 
vor crede coechipierii săi. 

— Nu pămîntul l-a-nghiţit, domnule consilier gu- 
vernamenial,... o maşină l-a-nghiţit !... Iată urmele! 
și îi arătă cu degetul arătător... descoperirea. 

Helfer îngheţă. Nu-i venea să-și creadă ochilor 
deși urmele proaspete lăsate de un autoturism erau 
mult prea evidente. Şi mai era acea diră difuză de pe 
teren care arăta că un corp oarecare fusese tirît pînă 
la mașină. 

La indicaţia lui Helfer, helicopterul fu reașezat pe 
locul de unde decolase. Colonelul coborî. Pe fața lui 
se putea citi un amestec de spaimă şi revoltă. 

— Ei, ce mai spui, Hans ? îl întrebă Helfer, de cum 
îl zări, gata să-l ia la palme. 

Acesta participase la cercetare alături de conducă- 
torii cîinilor de urmărire și alergase tot timpul în 
speranţa că-l va descoperi chiar el pe cel căutat. Nu 
premiul de zece mii de mărci fusese stimulul, ci nă- 
dejdea că în acest mod va obține bunăvoința colone- 
ului. Dar și acest șubred suport se năruise. Trebuia 
să se resemneze și să se supună miniei necruțătoare 
a șefului său. 

— Şi ziceai că nu te-a văzut nimeni, că n-a fost 
nimeni pe urmele voastre... Halal !... Cu așa imbecili 
nici că se poate alt rezultat. Și... n-ai observat nimic ? 
Caută să-ţi amintești ! 

Hans se lăsă, greu ca de plumb, pe unul din bolo- 
vanii din apropiere şi îşi prinse capul în miini. Ca pe 
o peliculă pe care abia acum o viziona pe ecranul 
magnetoscopului, îi apărură crimpeie din cele petre- 
cute în cursul nopții. Dintr-o dată îi ieşi din străfun- 

nu privească 


dul amintirii silueta „,Volkswagen“-ului pe care-l ză- 
rise în apropiere atunci cînd plecaseră precipitâţi: 

— La vreo cîteva sute de metri, pe şosea, se afla 
un „gindac“, domnule consilier guvernamental. 

— Neghiobilor ! N-aţi fost curioși să aflaţi rostul 
lui acolo..: 

— 2! 

— lată urmarea ! Trădătorul se află acum la adă- 
post, în timp ce noi... După urme, nu poate fi decit 
un „gîndac“... Doamne, cu ce nătărăi am pornit la o 
treabă atît de delicată ! 

— Domnule consilier guvernamental, sînt stupe- 
fiat... nu-mi vine să cred. 

— Vorbe fără rost, Hans. Vorbe fără rost! Oricît 
ar fi de meşteşugite vorbele nu te vor apăra de răs- 
pundere. lată ce ne-a costat neghiobia ta. Mai poli 
salva ceva numai dacă-l găsești... viu sau mort. Nu 
mai sta ! Caută-l ! Caută-l Hans ! Piînă-l găsești.. Sau, 
de nu, zboară-ţi creierii. Dar pînă atunci blocaţi șose- 
lele. Căutaţi în portbagajele mașinilor, în policlinici 
şi spitale, în cabinetele medicale. Informaţi-vă pre- 
tutindeni !... Nu-i scăpaţi din vedere pe medicii cu 
convingeri de stinga. 

Se precipitară care-ncotro : unii la mașini, alţii la 
elicopter. „Consilierul. guvernamental“ preferase eli- 
copterul. Dorea să ajungă cît mai repede la sediu pen- 
tru a aranja un raport pentru generalul Gehleri. Știa 
că va fi o confruntare dură, din care el, Helfer, va 
ieşi pe locul al doilea. 

Elicopterul se desprinse de sol într-un zvîcnet brusc, 
aruncîndu-i pe ocupanţi în scaune, forța centrifugă 
tintuindu-i cu mîna ei nevăzută, dar puternică. Pe 
şosea, traficul.se desfășura acum normal, fără ca cì- 
neva dintre cei care-zăriseră automobilele ce alergau 
spre Pullach să bănuiască frămîntările şi temerile ce 

rodeau pe colorielui Helfer și pe colaboratorii săi, dar 
mai ales disperarea care îi cuprinsese: 

Ajuns la birou, Helfer constată că nu putea construi 
nici o variantă, cît de cit credibilă, pe:care să o pre- 
zinte generalului. Așa că tot Günther era salvarea. 

— Cunoști cazul, da ? Ai aflat și tu cum au aflat 
şi alții... Detalii obţii de la Hans... Într-o oră vreau 
să-mi demonstrezi ce ești în stare. 

— Prea bine, domnule colonel. Contaţi pe mine. 

La birou nu mai stătu prea mult. Nu-şi găsea locul. 
Totul îl apăsa. Ceru secretarei o cafea şi un coniac. Le 
sorbi dintr-o înghiţitură, fără nici o plăcere. Mai ceru 
un coniac, pe care de asemeni îl dădu de duşcă. Nu 
reuşea să închege, nici un gind, nici o idee care să 
reziste. 


Şoferul îl duse acasă. Se bărbieri după un adevărat 
ceremonial : încet, metodic, purtind maşina electrică 
în toate direcțiile, de parcă în acea operaţie s-ar fi as- 
cuns tot secretul care-l învăiuia pe Rotbacker. 

Petrecu în baie mai bine cie o jumătate de oră, în- 
cercind să alunge oboseala şi starea de slirșeală pe 
care o adunase în trup şi în suflet. Își frecă ţeasta cu 
o loţiune, apoi se iînfăşură în halat și se trinti în fo- 
toliul său favorit din sufragerie. Cafeaua îl aștepta 
aburind. Ar mai fi înghiţit şi o picătură de coniac, 
dar renunță. Acum avea nevoie ca mintea să-i fie 
proaspătă şi limpede şi nu moleșită de alcool. Își re- 
fuză şi tigara. Ceru un pahar de lapte rece. 

Începu să se îmbrace. La fel de meticulos şi precis 
cum făcea totul, dar şi cu o mare dragoste 
pentru propria persoană, cu o grijă atîtde concentrată 
cum nu matiifesta fală de nimeni și nimic. Îşi mai ve- 
ă încă o dătă podul la cravată, cutele pantalonilor 
și işi puse haina. Costumul superb, cravata franţu- 

zească, batista italiană, albă, arborată la buzunarul 
hainei, i se păreau concesii ale spiritului internaţio- 
nalist al vremurilor noi. Trecînd în hol, își luă pălăria 
cu boruri tari, tipul de pălărie pe care-l adoptase de 
cînd nu mai putea umbla în uniformă. Și-o potrivi 
pe cap şi ieși în curtea nu prea mare, plină de bos- 
cheți, de verdeață, bine îngrijită. Și pașii săi răsunară 
ascuţit pe alee. Şoferul deschise portiera, aşteptă ca 
Helfer să se așeze şi trecu apoi la locul său. „Mercede- 
s“-ul demară lin, în vreme ce Helfer cu o cheie mag- 
netică deschise mapa, proaspăt adusă, din care scoase 
cîteva file dactilografiate : era raportul întocmit de 
Giinther. De cite ori era nevoie de întors din condei 
o situaţie, de prezentat într-o lumină favorabilă o 
stavre de lucruri precară, Günther întocmea raportul 
Se speciaiizase în astfel de mistificări, iar în această 
situaţie de excepţie colonelul nu se putea lipsi de ima- 
ginaţia acestuia și de uşurinţa lui de a aşterne pe 
hirtie „întîmplări“ dintre cele mai bizare. Citind, 
Helfer mormăia aprobativ. Reciti textul, scoase stiloul 
din aur alb şi semnă în josul ultimei pagini. 

Pină la Pullach fumă liniștit, adunindu-și gîndu- 
rile, pregătindu-se să dea ochii cu „Marele Pleșuv“. 
Că întrevederea nu va fi prea cordială nu se îndoia, 
în ciuda prieteniei care îi lega, a vremurilor petrecute 
în micuța garnizoană de frontieră, ca ofiţeri de arti- 
terie. Oricît ar fi fost de emoţionante amintirile, acum 
aveau de soluţionat probleme acute și foarte spinoase. 

Cum îl zări, şeful de cabinet îl invită să ia loc în 
fotoliul acoperit cu piele maronie și dispăru dincolo 
de ușa capitonată. Apăru aproape instantaneu și, lă- 
sînd ușa deschisă, se înclină în semn că Helfer putea 
intra. 

— Domnule general ! salută colonelul, în timp ce 
se apropia de birou. 

Era printre puţinii care își putea permite să amin- 
tească gradul pe care îl purtase Gehlen în armata ce- 
iui de al III-lea Reich. „Pleșuvul“ interzisese orice 
discuţie în legătură cu trecutul „veteranilor“, pentru 
a-i apăra de atacurile presei, mai ales a celei de stînga, 
care semnalase în mai multe rînduri „cuibul de viespi 
fasciste oploșite la Pullach“. Discreţia i se părea ab- 
solut necesară și tot discret îi punca în retragere pe 
cei prea compromiși, asigurîndu-le pensii buniceic. 
Cu timpul, numărul acestora crescuse simţitor și, da- 
torită faptului că Gehlen îşi dăduse seama că trebuia 
să asigure o infuzie de cadre tinere, bătea vintul : 
noirii şi pe culoarele vilei cenuşii de la Pullach. De 
aceea Helfer se considera unul dintre privilegiați. În 
ciuda acestui fapt însă întrevederea de acum „va fi 
desigur stinJenitoare“, iar poziţia lui serios umenin- 
tată. 

— Ia loc, Helfer ! Vreau să aud totul de la tine! 

Gehlen nu era omul care să-şi exteriorizeze sim- 
fămintele. În spivitul educaţiei sale prusace, păstra un 
aer de suverană detaşare, dar colonelul îl cunoștea. 
Ştia că ori de cite ori freca între degete un creion 
generalul era supărat, gata chiar să izbucnească. Și 
se temea de minia lui. De aceea începu să povestească 
totul. fără să omilă ceva, ca la o spovedanie. Din cînd 
în cînd, Gehlen îşi nota ceva pe o bucală de hirtie, 
cu scrisul său mare, desenînd literele din ce în ce mai 
nervos, mai nestăpiînit. Helfer asuda din abundență, 
presimțind furtuna. 

— Şi ce prezint cu, mai departe, Helfer ? Neghio- 
bia ta ? Şi a oamenilor tăi ? Îţi dai seama în ce ra- 
kat ai băgat Organizaţia ?... Şi pe mine, la urma ur- 
melor ? 

— "Am întocmit un raport... îricercă Helfer pe un 
ton .din care reieşea că înţelesese stratagema gene- 
ralului. 

Nerăbdător. Gehlen întinse mîna, luă colile de hîr- 
tie, fără prea multă ceremonie, şi se cufundă în lec- 
tură. 

— Acceptabil... pentru moment, dar unde-i Rot- 
backer ? 

— Íl găsim ! Trebuie să-l găsim. 

— Cînd ? Are mare importanţă cînd îl găsim. Cum 
are importanţă și dacă-l găsim viu sau mort. 

— Am ordonat deja măsuri ample... 

— Ordonat... nu se mai stăpîni generalul. Toţi or- 
donăm, ne-am obișnuit să dăm ordine, fără să ne mai 
preocupe îndeplinirea celor pe care le primim... Ți-am 
aprobat tot ceea ce mi-ai cerut privitor la acest agent 
comunist, fără să am rezultate palpabile. Am fost de 
acord cu lichidarea lui... şi ? Și-a bătut joc de voi. 
Nişte nepricepuţi, asta sînteţi. 

Se ridică și începu să umble agitat prin cameră, ți- 
nînd mîinile la spate. La intervale egale stringea și 
desfăcea pumnii de parcă ar fi făcut exerciții de gim- 
nastică. Helfer presupuze că momentul de criză tre- 
cuse şi că se putea socoti scăpat. Se înșelase însă. 

— Heller, cit timp iţi trebuie să-l găseşti pe Rot- 
backer ? 

— Cel mult două săptămîni... 

— Ai înnebunit! În cel mult trei zile. Dacă nu 
reușești, îți scrii raportul de pensionare... Nu este 
nevoie să mi-l prezinţi personal. Eşti liber ! Ce moti- 
vezi te priveşte ! 

Helfer se ridică cu greu. Parcă avea plumb în corp. 
Era năucit. Se aşteptase la acuzaţii şi reproșuri dure, 
la jigniri, la umiliri. Era pregătit să le suporte, să le 
accepte ca pe o doctorie amară, dar necesară. Tonul 

din final nu-l prevăzuse însă. Se ridică umilit din 
fotoliu şi se îndreptă spre uşă. Acolo se opri și se în- 
toarse. Reverenţa i se opri la jumătatea traiectoriei. 
Generalul, cu spatele către el, nici nu catadicsi să 
se întoarcă. Se uita ţintă pe fereastră, de parcă ar fi 
uitat definitiv de existența vechiului său prieten Otto 
Helfer. 

Din nou instalat în ,„,Mercedes“-ul său, cu acelaşi șo- 
fer la volan, gîndea că dacă rolurile ar fi fost inver- 
sate el l-ar fi tratat la fel pe general, „ba, poate, chiar 
mai dur“. $ 


Capitolul al doilea 


Hertha era cumplit de obosită. li era teamă și să 
«clipească. Imediat ce pleoapele i se apropiau, mintea 
îi era inundată de dorinţa, imposibil de înfrînt, de a 
dormi. Gîndul că trebuie să-l salveze cu orice chip 
pe Rotbacker îi dădea însă puteri nebănuite. Dar nu- 
mai pentru cîteva minute. Și din nou chinul reînce- 
pea dureros, ca un supliciu. De undeva, din adîncul 
conșt 'inţei, de dincolo de pragul logic, de acolo de uniie 
visele își află izvorul, o voce îi șoptea parcă: „re- 
nunţă, renunţă, e în zadar, te lupţi degeaba, dormi, 
lasă totul în seama întimplării... dormi... dormi...“ 
Atunci era invadată de dorința de a pune capul, fie 
chiar şi pe volan. Își revenea însă imediat. Deschidea 
ochii cît putea de mult și începea să cînte tare aproape 
țipat, ca să se audă. Vocea îi suna răgușit, din cauza 
oboselii, dar efectul era cel căutat. Momentele ce că- 
dere erau, parcă, mult mai rare. 

Rotbacker, palid, părea un cadavru din care se 
scursese şi ultima fărîmă de viață. Hertha se uita din 
cînd în cînd la el și se întreba dacă nu cumva acesta 
murise. Își controlă ceasul. Se făcuse aproape nouă și, 
după calculele ci, în cel mult o oră trebuia să ajungă 
la Bamberg. Indicatorul rutier îi confirmă presupu- 
nerea, dar pentru ea încă o oră de condus mașina în- 
semna prea mult. lar chinul de acum îi reamintea de 

un altul pe care îl suportase mai demult. La fel se 
simţise şi atunci cînd traversase „poarta morţii“. Avu- 
sese încredere în colonelul Horja, dar cînd i se spu- 
sese ce se aștepta de la ea, iniţial crezuse că totul nu 
reprezenta decît o formulă de a o lichida. „N-aţi găsit 
o cale mai inteligentă ?“ îl ironizase ea pe colonel. 
După aceea, cînd totul se isprăvise cu bine, îi păru 
rău de vonbele sale. Acceptase. Logica colonelului o 
convinsese, dar în adîncul sufletului hălăduiau um- 
brele. Cînd simţise palmele mari, noduroase, ca niște 
cioturi, ale lui Ionescu, acoperindu-i faţa, se crezuse 
sacrificată. Numai gîndul la Mircea, luminat de dra- 
gostea ce i-o purta, fusese balsamul cu care se cu- 
fundase în somnul greu ca de plumb. 

Cînd revenise la viață, o încercase aceeași slăbi- 
ciune ca și acum. Primul semn că nimic nu se întim- 
plase din ceea ce reprezentase o adevărată trecere în 
neființă, definitivă și ireversibilă, fusese aceeaşi rază 
de lumină legată de Mircea. La început îi păruse a fi 
o prelungire a clipelor de dinainte de întîlnirea cu 
Ionescu, apoi, încet-încet, se lămurise. Starea de slă- 
biciune o învinsese însă. Încercase să deschidă ochii, 
dar ploapele refuzau să asculte gîndul, braţele îi ră- 
măseseră moi și fără vlagă, iar apa adincă şi neagră a 
somnului artificial pe care îl dormise atîta vreme o 
cuprinse din nou. Voia să se întoarcă la viaţă și ştia 
că, dacă nu reușea, ceea ce fusese pînă atunci o stare 
trecătoare avea să devină veșnicie. 

Iar revenirea la viaţă fusese la fel de dură ca în- 
tregul supliciu pe care îl traversase pînă atunci... 

Din toate cîte se întîmplaseră la Braşov, nu mai 
rămăseseră decît amintirile. Efortul depus pentru a-l 
salva pe Rotbacker nu făcu decît să rupă zăgazurile 
aducerilor aminte care-i umpluseră cu și mai mult 

chin orele şi aşa nesfîrşite. Cînd zări suburbia ora- 
şului, se simţi izbăvită. Concentrîndu-și toate forţele, 
parcursese distanța în mai puţin de o jumătate de 
oră. 

'Traversă orașul îndreplîndu-se spre partea sudică, 
intră în cartierul cu vile cochete, înecate în verdeață, 
care constituia zona rezidențială a urbei. Cpri în 
fața uneia, aşteptă să i se deschidă poarta dir. fier 
forjat, înaintă pe aleea pavată cu dale, opri, din nou, 
în fața garajului, apoi, cînd ușa rabatabilă se ridică, 
trase automobilul cît mai în fundul încăperii şi... 
„gata !*. 

— Eram îngrijorată, Hertha... Te aşteptam mai 
demult ! spuse tînăra femeie care intră în garaj pe 
una din uşile laterale. 

Se apropie de Hertha şi îi puse mîna pe umăr. 

— Dar văd că nu ai venit singură. Apoi se aplecă 
şi-l privi pe rănit. Se sperie. Puse palma pe gură 
pentru a-şi înăbuși un țipăt. 

— A fost groaznic, Bruny... groaznic ! Haide să-l 
ducem sus. Şi... dar lasă, îl chem eu pe Ludwig. Tre- 
buie să-l găsim neapărat. 

— M-a sunat el, Hertha. Întîrzierea ta l-å aler- 
tat şi pe el... Prinde de targă... 

Hertha apucă braţele de lemn ale unei tărgi ra- 
batabile, o potrivi alături de perna pe care zăcea 
Rotbacker şi amîndouă îl ridicară încet, cu greu, în- 
cercînd să-l miște cît mai lin. Pentru Hertha, acest 
ultim efort păru a fi cel mai greu. Simţi nevoia să 
se așeze. 

— Am să iau eu de targă ! rosti hotărit un bărbat 
scund. rotofei, cu părul alb, care intrase, pe neobser- 


vate, în garaj. - - 

Era doctorul Ludwig Stutzman. Mai înainte de a 

ridica targa, apucă încheietura dreaptă a rănitului şi 
căută pulsul. 
: — Repede, repede... încă sînt speranțe. Se preci- 
pită și trecu, ținînd de mînere, prin spaţiul destul de 
îngust al garajului. Icnea ușor din cauza efortului și 
a poziţiei incomode. Răsuflă ușurat cînd ieşi din ga- 
raj și o luă pe scări, ridicînd capătul tărgii din partea 
lui pentru ca rănitul să aibă o poziție orizontală. 

Îl puseră pe patul deja pregătit. Femeia care o 
întîmpinase pe Hertha începu să-i desfacă hainele, 
îmbibate de sînge. Ca să nu zăbovească, cu o foar- 
fecă tăie cusăturile. Cînd Rotbacker fu complet dez- 
brăcat, apărură în toată grozăvia lor, amenințătoare, 
rănile pricinuite de cele trei gloanțe care-l loviseră. 

— Repede pe masă ! Bruny, transfuzie, masca de 
oxigen, casoleta, șuirea Ludwig Stutzman printre 
dinți, agitîndu-se prin încăpere. 

— Parcă știaţi că vin cu el rănit, remarcă Hertha 
plină de admiraţie. 

— Ne puteam aștepta la orice..., dar acum avem 
ceva mai important de făcut, îi tăie Ludwig elanul. 

Rotbacker fu așezat pe masa din sufragerie aco- 
perită cu pături, iar deasupra acestora, o folie din 
plastic. Bruny îi fixă pe față o mască de respiraţie, 
cu oxigen. Masca era alimentată de un tub metalic 
“din: cele folosite în mod obișnuit de scufundătorii 
autonomi, iar alături se afla un flacon din sticlă, pe 
care scria „Eter“. Între timp, chirurgul îmbrăcase 
un halăât, îşi fixase masca de tifon la gură, se desin- 
tectase' și își pusese mănușile chirurgicale. 

— Transfuzie, şopti prin tifon. 

” Şi Hertha mai mult înţelese din gestul bărbatului 
ce anume trebuia să facă. Agăţă de cuierul metalic 

ilaconul cu sînge pe care îl zărise pus la ipdemină, 
Jegă tubul transparent și, după ce fixă acul în braţul 
lui Rotbacker, dădu drumul la picător. 

Ludwig Siutzman începu operaţia. Hertha îl pri- 
vea cu cîtă îndeminare minuia instrurnentele, cam 
reușea să se descurce, fără asistenţa unor cadre cali- 
ficale. La început nu avusese încredere în el. Mai 
ales cînd aflase că i se interzisese să practice medicina 
în urma unei condamnări, fiind găsit răspunzător pen- 
tru moartea pacientului în timpul operaţiei. Toate se 
petrecuseră în urmă cu vreo zece ani și de atunci 
exdoctorul practica medicina generală în mod can- 
destin. În tot acest interval de timp, chirurgie nu fă- 
cuse decit în situaţii de extremă urgență. Fusese însă 
un chirurg reputat: Meseria o făcuse cu mare pasiune, 
banii îl interesaseră mai puţin. Din această cauză 
nu abandonase cu totul profesia. O iubea prea mult 
pentru a nu-i rămîne credincios pînă la capăt. 

Faptele ce i se imputaseră se datorau unui com- 
plex de împrejurări nefericite şi nu nepriceperii. 
Deşi Stutzman ar fi putut ataca hotărirea, deși ar fi 
putut lupta, se resemnase. Chiar în aceeași perioadă 
îi murise soţia, iar fiul, unicul lui fiu, îl părăsise. Nu 
se înțelesese niciodată cu băiatul său O fire mult 
prea agitată ca să-i semene, și, de altfel, nici în alte 
privinţe nu-i semăna. Chiar el, la un pahar de bău- 
tură, spunea că nu-i copilul lui. La început o afir- 
mase în glumă, apoi începuse să o creadă, ca pină la 
urmă să fie convins că aşa stătenu iucrurile. Era pre- 
țul salvării lui şi a soţiei. Un nazist de marcă pusese 
ochii pe nevastă-sa, o femeie de o frumuseţe denge- 
bită. Se îndrăgostise atît de tare, încît uitase de „da- 
toria“ lui ; le procurase documente de identitate care 
atestau „puritatea etnică germană“, iar pe Ludwig 

îl! oploşise la o clinică particulară ca asistent. Scă- 
paseră, dar preţul i se păruse imens, deși niciodată 
nu-i reproșase ceva femeii lui. 

După excluderea din clubul chirurgilor, Stutzman 
fusese părăsit și de prieteni. Se dedicase cu totul 
ajutorării celor nevoiaşi acordindu-le, pe te miri ce, 
consultații şi tratamente. Grosu! clientelei sale o for- 
mau străinii, „Auslănderii“, care își căutau un rost 
în Germania. Printre „străini“ erau socotiți de către 
localnici și sașii și şvabii sosiți din România. Și prin- 
tre aceștia Ludwig Stutzman își avea clientela sa 
stabilă. 

Aşa a aflat Hertha de existența lui. Mai întîi i-a 
devenit „pacientă“, l-a sondat, l-a verificat, ca în 
final să-i propună colaborarea. „Nu pot să vă spun 
acum dacă va fi nevoie vreodată de mîinile dum- 
neavoastră de aur, dar dacă va fi...“ 

„Contaţi pe mine“, fuse răspunsul lui fără nici o 
rezervă. 

Dorința de a opera cu adevărat nu-l părăsise şi, 
cînd i se oferise prilejul, se angajase să facă ceea ce 
trebuia, fără să întrebe nimic, fără să pomenească 
cuiva. Giîndul că din nou avea să fie, cel puţin în 
secret, chirurg, măcar şi într-un singur caz, îl re- 
conforta, îi dădea forța unui drog administrat spor- 
tivilor. Se pregătise în vederea acestui moment, ca 
pentru un ritual. 

În condiţii obişnuite, pentru a-l opera pe Rotbac- 
ker ar fi trebuit o echipă de cel puţin doi medici şi 
un asistent de meserie alături. O imposibilitate ! El 
nu putea renunţa. Pasiunea de a avea un caz pe mă- 
sura măiestriei sale profesionale învinsese. La aceasta 
se adăugase și rugămintea Herthei şi înţelegerea că de 
el depindea viaţa unui om. 'Tăia, prindea, cu pensa. 
tampona, lega, cosea, într-o frenezie stăpînită. Și ast- 

fel, sub ochii uimiţi ai celor două femei, rănile deschise 
ale lui Rotbacker deveniseră un fel de masă singerîndă 
în care doar mîinile îndemînatice ale doctorului mai 
găseau un sens celor 'ce păreau definitiv ieșite din 
starea lor naturală. 

. Pentru Brunhilda spectacolul operaţiei reprezenta 
un veritabil șoc. Își adunase însă toate forţele și su- 
porta destul de bine. În ciuda vîrstei trecuse prin 
destule încercări și își dezvoltase capacitatea de stă- 
piînire. Cînd Hertha îi ceruse ajutorul, i-l oferise fără 
nici un fel de reţinere. 

Era originară tot din România, țara de care o le- 
gau multe amintiri, acolo se născuse și crescuse, acolo 
își avea o parte din rude și tot acolo se aflau mor- 
mintele moșilor și strămoșilor ei. Tot ce amintea de 
România o interesa și o emoționa. Fusese cea mai 
mică dintr-un şir de copii, iar părinţii săi bătrîni ră- 
măseseră insensibili la torentul de vorbe și declaraţii 
ce-i animaseră pe unii dintre vecinii lor în acei ani 
tulburi ai războiului. Nici ea și nici fraţii ei nu se lă- 
saseră antrenați. Dimpotrivă, respinseseră orice în- 
cercâre de atragere la lozincile fasciste. Cînd apărea 
trimisul comunităţii, cu paleta de lemn a cărei ve- 
chime n-o știa nimeni, dar se bănuia că dăinuia încă 
de la așezarea strămoșilor lor în acele locuri din 
Mărginimea Sibiului, tatăl ci reușea să găsească 
motivații plauzibile pentru a nu participa la întru- 
nirile cu caracter fascist. Brunhilda pricepuse, cu 
intuiţia proprie copiilor, că aşa cum procedau ai ei, 
şi nu erau singuri, așa cum hotărise bătrinul Hăsl- 
ler era mai bine. De fapt îi semăna tatălui e: mai mult 
decit ceilalți copii. Dirzenia şi inteligența de la--el'le 
moștenise. În ultima clasă.de liceu se îndrăgostise de 

Andreas, un tînăr cu care se întilnea în taină și căruia 
îi-jurase să-i devină soţie. 

Andreas însă a apucat-o pe căi întortocheate ; cre- 
dea că promisul imperiu de o mie de ani avea să aducă 
laptele și mierea pentru întreaga națiune germană, 
indiferent unde s-ar fi aflat membrii ei, şi, într-o 
dimineaţă, împreună cu alţi tineri de virsta lui, fără 
să-şi fi luat măcar rămas bun de la Brunhilda, a ple- 
cat prin Ungaria în Austria şi de acolo în Germania, 
unde s-a înrolat în trupele S.S. I-a trimis după cîteva 
luni 6 fotografie, însoţită de cîteva. rînduri, dar care 
nu aminteau nimic nici despre „trădarea“ lui, nici 
despre visele ţesute împreună, în serile de mai... 
„Poate şi-a găsit pe cineva și eu...“, și-a zis, nu fără 
spaimă în suflet, Bruny, cum o strigau ai casei. Dar 
şi-a șters lacrimile. Tinereţea vindecă multe, chiar 
şi rănile dragostei, mai ales cînd nu sînt atît de adinci. 

Războiul năruia totul. Polonia căzuse sub lovitu- 
rile de foc ale diviziilor blindate, dar Brunhilda Hâsl- 
ler nu avea vreme să gîndească asupra destinelor unor 
necunoscuţi, ale unor străini chiar dacă Andreas îi 
scrisese că se acoperise de glorie. Tatăl ei murise, 
iar ea se angajase ca dactilografă, la Cercul Militar, 
unde era nevoie de cineva care să stăpînească bine 
două limbi : româna și germana. 

Își vedea de treburile ei; fără să i se simtă pre- 
zența, fără să acorde cuiva importanţă. Pînă în ziua 
cînd își făcu apariţia un tînăr căpitan de aviaţie. 
Român de naţionalitate. Suferise un accident şi: nu 
mai putea zbura. Fusese trecut la partea sedentară. 
Un bărbat frumos, pe chipul căruia tristeţea se citea 
cu ușurință. Așa îl văzuse Brunhilda Hâsller. Căpi- 
tanul suferea mult că nu mai putea fi stăpînul văz- 
duhului, de aceea fata se străd-uia să-l ajute să treasă 
mai uşor peste clipele de cumpănă. 


A 


Aviatorul îi era recunoscător pentru căldura cu 
care-l înconjura. Relaţiile lor însă se opriseră aici. 
Nici unul dintre ei nu îndrăznise să facă avansuri, 
să vină în întimpinarea sentimentelor celuilalt, pen- 
tru că și unul şi celălalt simțeau mai mult decît o 
simplă prietenie. Cam în acelaşi timp interveniseră 
şi sirul de necazuri ale Brunhildei.. 

Un frate mai mare murise pe front, o soră bete- 
gise, iar mamă-sa căzuse la pat, paralizată. Ea tre- 
buia să aibă grijă de toate și de toţi, iar vreme pen- 
tru altele nu-i mai rămînea. 

Andreas, de care îşi legase visele primei dragoste, 
uitase să mai serie sau murise undeva, uitat, o dată 
cu atiţia alții învirtejiţi de războiul care nu se mai 
sfirgea. 

Bubuitul tunului vestea apropierea frontului. Avi- 
oanele aruncau cu înverșunare încărcătura lor asu- 
pra zonei petroliere a ţării şi asupra altor obiective 
de interes militar. O întîmplare, dintre milioanele de 
accidente ale războiului, avea să înnoade un fir, pe 
care, ca pe un ax, se va derula viața ei. Într-una din 
zile, un bombardier american, rătăcindu-se, ajunsese 
deasupra Sibiului unde fusese doborit cu ușurință de 
o unitate antiaeriană. Pin aparatul cuprins de flăcări, 
membrii echipajului se înșirară ca pe o sfoară sus- 
pendați în parașutele lor. Vintul a modificat ordinea 
care părea statornicită, împrăștiindu-i care încotro 
Unul dintre ei a căzut într-o curte chiar în apropierea 
clădirii Cercului Militar. 

La capturarea lui a participat și căpitanul de avia- 
ție, care i-a acordat americanului protecție, potolind 
zelul unora care ar fi vrut să depășească regulile 
impuse de război. Pilotul american avea o plagă, 
„urită plagă“, aprecie Brunhilda, și-i oferi primul 

ajutor. Americanul, neavind cum să-i mulţumească 
altfel, îi lăsase adresa lui din Brooklin, iar fata o re- 
ţinuse fără să știe la ce i-ar putea fi de folos. Brun- 
hilda îl însoţise cu privirea atunci cind îl văzuse 
escortat de patrula de militari, simțind că, o dată cu 
prizonierul, a plecat și o părticică din fiinţa ei. 

Nu-l uitase pe Robert Stansfield, cum spusese 
americanul că se numește, și adesea îl întrebase pe 
căpitanul de aviaţie dacă n-ar putea afla ceva despre 
“el. Acesta aflase : toți piloţii americani doboriţi în 
România se aflau încartiruiţi la Timiş, pe Valea Pra- 
hovei, în niște case puse exclusiv la dispoziţia lor. 
Trăiau în șemilibertate, avind contacte cu populaţia 
din zonă. 

— Merg să-l văd,.spuse ea căpitanului, şi hotărîrea 
ei părea nestrămutată. Și ar fi făcut-o, dacă 
23 August... 

A trimis o scrisoare la adresa din America și, spre 
surprinderea ei, peste cîteva luni, a primit nu numai 
răspuns, ci și invitaţia de a merge la el. Era ceva în 
stil american. Nu se gîndise însă să dea curs invita- 
tiei. Pînă una-alta. pentru sași apăruseră un alt gen 
de probleme, tot aducătoare de necazuri. Din cauza 
aceasta, într-una din zile, Brunhilda Hâsller s-a aple- 
cat cu interes asupra propunerii acelei cunoștințe 
ocazionale. 

Întîmplarea joacă adesea un rol covirșitor şi unic 
în viaţa oamenilor. Chiar dacă omul ar încerca să-i 
descifreze mecanismul, să-i înţeleagă sensurile și in- 
fluenţele posibile nu ar reuși decît șă se oprească 
în fața unui zid de nepătruns, imposibil de explicat. 
Și, ca în atitea alte situaţii, dar cu implicații numai 
pentru cei care sînt direct implicaţi, pentru, Brun- 
hilda viaţa a avut părticica.ei de surpriză. Fusese 
inclusă într-un .detașament care urma: să plece la 

munca de reconstrucţie în U.R.S.S. Protestele ei nu 
fuseseră ascultate de nimeni și, cu cele cîteva lucruri 
pe care le adunase în grabă, se afla în convoiul ce aș- 
tepta intrarea garniturii trenului. Garnitura urma să 
fie trasă după plecarea trenului accelerat care sosise 
de la București. Într-unul din vagoanele acestuia se 
afla şi tînărul căpitan de aviaţie, acum maior, decorat 
pentru fapte de vitejie. Acesta a zărit-o. Și-a dat 
“imediat seama că fata se află în necaz. A coborit 
neîntirziat şi a făcut demersurile necesare pentru 
eliberarea ei. „E logodnica mea... și am venit acasă 
tocmai pentru a ne căsători“, scrisese el în raport. 
Aflase maiorul că în cazul căsătoriilor mixte germa- 
nii erau scutiţi de a mai fi trimişi la muncă. A luat-o 
din convoi, exact în clipa în care trebuia să se urce 
în vagon. 

Brunhildei nici nu-i venea să creadă, dar a aflat 
că pentru a rămîne trebuia să se căsătorească neîn- 
tîrziat cu maiorul. 

— Nu-ţi face griji. Va fi cum dorești tu, o încu- 
rajă el. 

— Eşti drăguţ, ești bun, eşti... dar nu mă pot mă- 
rita a aşa, hodoronc-tronc. Ştii, căsătoria... 

„Știu ! Nu te mai obosi să-mi explici. Repet, 
însă : va fi cum dorești tu. Pentru moment e bine 
cum îţi propun eu ; nu ai de ales. 

— Bine ! Mă încred în tine. 

„Căsătoria“ n-a durat decît un an. Maiorul s-a 
stins din viaţă în sanatoriul Moroeni, ca urmare a 
bolii de plămîni contractate pe front. A dispărut din 
„viaţa Brunhildei, discret şi cuminte, tot așa cum apă- 
ruse, înconjurat de recunoştinţa și regretele acesteia. 

'Americanului îi trimisese o scrisoare anunţindu-l 
că s-a căsătorit, explicîndu-i eînd și cu cine, cu rugă- 

- mintea să nu mai insiste să meargă la el. Și aceasta, 


1 53 


pentru că între timp mai primise două-trei scrisori 
pe aceeaşi temă. Acum, după moartea soțului, i-a scris 
ea povestindu-i ultimele evenimente. Flacăra spe- 
ranței se reaprinse în inimile lor, cu toată distanţa 
carei despărțea şi cu toate greutăţile ce păreau in- 
surmontabile. Americanul a pus în funcţie toate re- 
laţiile și toți banii de care dispunea, cu încăpăținarea 
tipică îndrăgostiţilor de a duce la capăt o treabă în- 
cepută. A cerut să fie trimis în cadrul trupelor de ocu- 
paţie din Germania pentru a fi mai aproape şi a face 
mai eficiente demersurile sale. 

Cazul său a ajuns în dezbaterea comisiei aliate de 
control din Germania, întors pe toate fețele şi, în fi- 
nal, reprezentantul sovietic a promis că va îndeplini 
rolul de bune oficii pe lingă guvernul român, pentru 
ca cererea „camaradului de arme“ american să pri- 
mească o rezolvare favorabilă. 

Şi astfel, în zilele în care Europa era amputată 
de o .„.corlină de fier“ care făcea aproape imposibil 
orice contact între oameni, care despărțea în mod 
brutal și nejustificat destine, sentimente, încă o dată 
întimplarea jucase un rol benefic în viaţa cuiva. 
Acum, a Brunhildei. S-au căsătorit. Dar Brunhilda 
m-a uitat nici o clipă că-și datora fericirea acelui om 
bun. ofițerului român, care nu stătuse o clipă pe 
gînduri să o salveze, şi fără de care destinul i-ar fi 
fost desigur altul. Și acesta a fost unul dintre moti- 
vele care au apropiat-o de Hertha. Ajutorul solici- 
tat de prietena ei pentru „salvarea unui conațional 
aflat în mare primejdie“ l-a acceptat fără rezerve. A 
socotit că în acest mod își răscumpără propria feri- 
cire, că procedează la fel cum a făcut-o omul care 
nici măcar nu o îmbrăţișase. Îi păstra fotografia prin- 
tre celeialte amintiri din România. Pentru ea, acea 
bucată de hirtie reprezenta un adevărat punct cru- 

cial al memoriei și, fără să vrea, acea imagine îi re- 
venea pe ecranul minții în clipele de încordare. Ca 
şi acum cînd îl privea pe doctorul Ludwig Stutzman 
închizînd tăietura operației. 

Acesta a şters cu alcool cusătura, apoi întreaga re- 
giune a operaţiei, şi a aplicat pansamentul lipit. Într-o 
tăviță medicală mînjită de singe, alături de cîteva 
fragmente de tesuturi sectionate pentru a putea fi cu- 
sute, se aflau cele trci gloanţe pe care le scosese din 
trupul lui Rotbacker. 

— Dacă trece șocul. în dovă zile se poate ridica 
din pat... dacă... Eu am făcut tot ceea ce am putut 
și nu cred că altcineva... Continuaţi perfuzia şi cu cel 
de al doilea flacon... Ne-ar mai trebui măcar două ..., 
dar ştiţi că sint scumpe.. preciză el vorbirid domol, 
mulțumit de sine, satisfăcut de operaţie. reîndurin- 
du-se parcă să se despartă de cel care ii readuse ermo- 
țiile profesiei. 

— Onorariul dumneavoastră şi un supliment pen- 
tru curaj, îi înmînă Brunhilda un plic. 

Ludwig Stutzman nu-l mai desfăcu. După grosi- 
mea plicului înțelesese că era mai mult decit se aṣ- 
teptase şi știa să fie un um delicat atunci cînd 
trebuia. 

— Sper să faceţi rost şi de sîngele necesar ! in- 
terveni Hertha. 

Chipul pacientului. descompus de oboseală, arăta 
elocvent starea în care se afla. 

— Bineînţeles ! Ar mai trebui și niste penicilină 
pentru a preîntimpina complicațiile... Eu i-am făcut 
deja o doză... 

— Fără rețineri, domnule doctor ! spuse grăbită 
Hertha. 

— Am înțeles! 

Folosindu-se de targă, reuşiră toţi trei să-l trans- 
porte într-una din cămăruţele retrase, unde Bruny 
îi pregătise patul. Cînd îl așezară, pentru prima dată 
Rotbacker scoase un imperceptibil geamăt de du- 
rere, după care căzu într-un somn adînc, de plumb.' 

— Anestezia sau... ? întrebă Hertha neputindu-și 
lua ochii de la Willy. 

— Abia mîine vom şti... spuse medicul precipi- 
tindu-se spre ieşire. 

'Trecuse demult de ora două și acum, mulțumit, gata 
să strige de bucurie, abia aștepta să-și ia porţia zil- 
nică de șnaps, după o atît de îndelungată abstinenţă. 
Nu băuse nimic de două zile şi organismul obișnuit 
își cerea „drepturile“ la drog. 

Prima zi de căutări metodice, de investigații minu- 
țioase luase sfirşit, dar parcă Rotbacker şi cei care îl 
transportaseră intraseră în pămînt. Helfer mobilizase 
toate forțeie serviciului său, iar în spiritul bunelor 
tradiții și ale postulatului „sînt eu la ananghie, sîn- 
tem toți“, apelase și la ajutorulaltor servicii din Orga- 
nizaţie și chiar la sprijinul poliţiei. Bineînţeles că nu 
divulgase povestea celui căutat. Le ceruse concursul 
în identificarea unui „Volkswagen“-1200 ale cărui 
cauciucuri să corespundă mulajelor puse la dispoziţie 
de Helfer, ca și în semnalarea operativă a oricărui de- 
ces, oriunde s-ar fi petrecut, dacă era vorba de un băr- 
bat între 50—60 de ani, sau a descoperirii vreunui 
cadavru necunoscut, indiferent de locul depistării 
acestuia. În baza aprobării lui Gehlen, la punctele 
de trecere ale frontierei se instituise un control rigu- 
ros, urmărindu-se cu prioritate maşinile de tipul cău- 
tat şi cei care erau netransportabili. În ciuda tuturor 
măsurilor, rezultatele se lăsau așteptate, producînd 
îngrijorare, aproape panică, în tabăra colonelului. 

Helfer simțea cum îi fuge pămîntul de sub picioare. 
Ştia. că Gehlen îşi va ţine promisiunea, iar pensiona- 
rea în condiţii atît de puţin glorioase îl înnebunea. 
'Tocmai acum cînd barca lui avea din nou vînt priel- 
nic, cînd pusese mîna pe o funcţie gras plătită și pe 
gustul lui, pierdea din pricina unui agent pe care nici 
nu apucase să se răzbune. Chipul lui Rotbacker nu-l 
părăsea o clipă; îl vedea rînjind, sfidindu-l, bucurîn- 
du-se de insuccesul lui ; aproape că nu mai reușea să 
vadă altceva și starea de iritare în care se afla îi ză- 
păcise pe toţi. Nu-și făcea probleme din cauza bani- 
lor. Avusese grijă ca din sacul destul de plin al ser- 
viciului să-şi facă şi lui o bună părticică, tocmai în 
vederea unor astfel de zile. Apoi pensia îi era oricum 
asigurată și nu se gîndea că generalul, în ciuda su- 
părării sale de acum, nu avea să-i mai acorde cîte un 
„ajutor“, ca unui vechi camarad ajuns la ananghie. 
Ceea ce reprezenta pentru el cu adevărat, un coșmar, 
era pierderea puterii. Ar fi devenit dintr-o dată un 
anonim, fără relaţii, fără putinţa de a mai face ceva 
din cele cu care se obișnuise atît, în afara lucrului în 
grădina casei sau un banal şi tocit schimb de im- 
presii, la o bere, cu cei aflaţi, ca și el, pe linia moartă. 

Nu era însă singurul motiv. Și altceva îl frămînta, 
la fel de dureros. Ura pe care o nutrea faţă de tot 
ceea ce însemna schimbarea, „alterarea societăţii ger- 
mane“. Pentru că el nu concepea ca, în ciuda nimi- 
cirii aparatului de stat nazist, a modificărilor struc- 
turale. pe care le cunoștea națiunea germană, să nu 
fie reactualizate vechile stări de lucruri, indiferent 
sub ce formă. Or, acest deziderat care nu era numai 
al său, ci constituia un ţel suprem al multora ta el, 
nu putea fi transpus în practică fără lupta îndirjită 
a fiecăruia dintre cei care-l împărtășeau, fără acţiu- 
nea convergentă, dirijată, continuă a lor. Lupta avea 

sorţi de izbîndă numai dacă fiecare se afla într-un loc 
de unde putea influenţa sau, dacă nu, măcar să ani- 
hileze, să reducă, fie și mai timid, noua orientare, 
chiar și a celor care păreau conservatori convinși, ne- 
raai vorbind de „mişcările de fanga: Îndepărtarea lui 
însemna un gol în zidul vechii 

La fel de mult îl durea și faptul că, aşa cum pre- 
simțea, nu mai avea vreme să se răzbune. Ar fi vrut 
să-l distrugă pe acel impertinent Rotbacker. Și, co- 
lac peste pupăză, apăruse și un altul sau chiar mai 
mulți complici. Să i se întimple tocmai lui ruşinea 
aceasta imposibil de spălat ?! 

„Avem de-a face cu o rețea.. o adevărată rețea, 
d-aia este supărat generalul... Și eu care am verifi- 
cat. Vax, dacă sub nasul nostru... Cum de n-am dat 
de fir !?* și gîndurile îi reveneau ca un torent sau ca 
nişte bucăţi de gheaţă ce cad o dată cu picăturile de 
ploaie, realizînd cît de puternic a fost omul pe care 
îl ura atît de mult, 

„Mă răzbun ! Mă răzbun ! Nu-l las eu nepedepsit!“ 
rosti apăsat pronunţind cuvintele printre dinţi, cu 
ură, de parcă ar fi mușcat. Și cei care-l cunoșteau 
stiau că amenințările lui n-au fost niciodată vorbe 
în vint. 

— Domnule consilier guvernamental, a sosit dom- 
nul Hügel, Kaspar Hügel, se auzi în interion vocea 
secretarei. E 

„Parcă-i altă voze! Ce se întimplă cu secre- 
tara mea ? N-o fi ea cea care a pus «pastila» ?“ 
îl lovi un gînd așa, pe neaşteptate, cum lovește un 
ghiveci de flori capul unui trecător cu totul neavizat. 

Descoperise miniemiţătorul ascuns în mașina cu 
care fusese transportat Rotbacker spre locul supliciu- 
lui. Hans îl adusese, iar acesta, la rindul lui, îl primise 
de la şoferul ce făcuse ordine prin maşina murdărită 

de sînge, păstrînd încă mirosul de cadavru. Se-nţe- 
lesese cu Hans să nu mai spună la nimeni despre des- 
coperirea lor, iar şoferului îi câștigaseră muţenia cu o 
sumă frumuşică. „Oare ea să fie complicele ?! Și cine 
recepționa emisia ? Tot ea ? Şi apoi ce făcea cu da- 
tele... O întreagă reţea deci ! Numai că pe singurul 
membru cert al rețelei, poate chiar șeful ei, l-am scă- 
pat, nu-l mai avem în mînă. Dacă ar ști generalul 
toate acestea ?!“ 

Hotăriîse să o țină într-o strînsă supraveghere pe 
„credincioasa“ lui secretară, dar să schimbe și stilul 
de lucru cu ea. „Te prind eu viperă, în cazul că 
ești tu ! 

— Condu-l la mine ! își reveni Helfer. 

Dar nici secretara nu-l mai recunoștea pe colo- 
nel. Avea ceva bizar în comportamentul său. Nu mai 
încuia ușa biroului și, de cîte ori intrase la el, îl gă- 
sise cu paharul lui de cristal, cu zvastica ir,cizată în- 
conjurată de ghirlande de lauri, așezat pe masa de 
lucru, destul de vizibil, avînd sticla de coniac Napo- 
leon alături. Auzise despre obiceiul colonelului, dar 
nu se putea lăuda că pînă de curînd l-ar fi văzut 
bînd. Cind îl surprinsese zilele trecute se mirase, cu 
atît mai mult cu cît colonelul o invitase și pe ea 
să bea. „Vrei și dumneata o gură? Adu-ţi un pahar, 
te rog !“ Şi ea, supusă, a trebuit să dea curs invita- 
ției. Neștiind cum să se comporte, rostise un „prosit“ 
şi dăduse peste cap lichidul chihlimbariu, dens. Guss- 
tul dulceag îi rămăsese multă vreme în gură, iar căl- 
dura ce o cuprinse cînd alcoolul începu să alerge 
prin vene o făcu să se simtă nefiresc de veselă și bine 
dispusă, atitudine ce contrasta cu atmosfera de în- 
mormîntare care domnea în serviciu, în general, dar, 
în special, în ultimele zile. Gîndi chiar că „dacă Hel- 

fer ar pune sticla la bătaie, lumea ar fi mai bine dis- 
pusă...“ 

Închise interfonul zîmbind, se ridică și îl invită pe 
bărbatul ce stătea pe canapeaua din fața. biroului: ei 
să o urmeze. Mocheta groasă, dublă, absorbea' parcă 
paşii, dar călcătura apăsată a celui ce o însoțea,'spe- 
cifică militarilor, se simțea. Era obișnuită cu ţinuta 
bățoasă a unor astfel de bărbaţi și putea recunoaște 
cu ușurință un militar chiar dacă era în haine civile. 
Puţini dintre aceştia se simțeau în largul lor într-un 
costum care îi deposeda de ceea ce făcea deliciul 
îmbrăcăminţii lor, epoleţii, nasturii lucitori, decora- 
ţiile, însemnele de armă. lar mulți aveau o anume 
stinghereală în mișcări de parcă ar fi umblat în pie- 
lea goală. Dar bărbatul pe care-l conducea acum spre 
cabinetul şefului parcă nu era nici cal și nici măgar. 
Şi, dintr-o dată, gîndul lămuritor îi veni. Precis a 
făcut parte din formațiunile paramilitare, își zise, 
în timp ce deschise ușa capitonată a biroului lui Hel- 
fer, după ce ciocănise, de formă, în canatul de lemn 
tare. 

Femeia nu se înșelase. Kaspar Hiigel avea o bio- 
grafie de personaj de roman. Se născuse la Brașov 
şi, imediat ce a luat cunoștință de mișcarea nazistă, 
a aderat la ea cu entuziasm devenind unul dintre 
doctrinarii și organizatorii sașilor din Transilvania. 
Apoi, foarte curînd, a fost înscăunat conducător al 
„Grupului Etnic German“. Cît stătuse — puţin, ade- 
vărut —, în anticamera lui Helfer, își reaminti de 
acel început al său pe care timpul scurs îl cam es- 
tompase. ` 

Îl aprecia ca pe ani grei, dar glorioși. Nu regre- 
‘tase niciodată, nici chiar imediat după prăbușirea 
“Germaniei, câlea pe care apucase şi cu atit mai mult 
‘nu regreta acum, cînd căzuse tot în picioare, eu ágili- 

tatea unei pisici. Avea motive să fie mulţumit. El per- 
sonal o dusese bine, chiar foarte bine, și atunci, cum 
foarte bine o ducea și acum. Era convins că numai 
calitățile sale de om aparținător unei rase superioare, 
rasa arienilor, este cauza succeselor sale. Îl ajutase şi 
„Abwehr“-ul în slujba căruia intrase imediat după ce 
Hitler luase. puterea în Germania. Rămăsese credin- 
cios acestui serviciu şi nu încetase nici o clipă colabo- 
rarea, ca dovadă că acum se găsea printre „vechii ca- 
marazi“. 

Cînd, în 1938, a intrat în conflict cu organele de 
contraspionaj românești, a şi plecat în Germania unde 
s-a căsătorit cu fiica SS Obergruppenfihrer-ului, 
Gotthold Berger, șeful administrației pricipale SS de 
la Beriin. La indicaţia „Abwehr“-ului, scăpînd cu greu 
presiunilor socrului său, nu a intrat în SS, ci a acti- 
vat ca un membru obișnuit al Partidului național- 
socialist. „Strașnic de bine am fost îndrumat“, apre- 
cia el ori de cîte ori constata că trecutul său „nu prea 
vopsit“ îl ferise de hăituieli după război. 

„Și Pleşuvul, cu nasul lui de copoi !... Nu cred eu 
că noii lui patroni l-au învățat că masa asta de rătă- 
ciţi și debusolaţi, organizată și strunită.... Mai de grabă 
eli-a învăţat pe ei“. 

La cererea expresă a lui Helfer, Hiigel s-a infiltrat 
în organizaţia sașilor transilvăneni... „Singuri trebuie 
să vă apăraţi drepturile voastre pentru un loc demn în 
adevărata voastră patrie — Germania. Şi o puteţi 
face numai. unindu-vă. Dar și cei de dincolo, care 
v-au izgonit, e bine să vă cunoască forța. Cuvintul 
vostru să-fie nu numai ascultat, dar și temut şi aici, în 
Germania, şi dcolo,'în:.România“,. li se adresase el 
atunci, la: început, și li se adresa și acuni, .cu același 
patos cu care o făcuse pe vremuri cînd le vorbea des- 

pre național-socialism, despre superiorțtatea rasei 
germane. 

Helfer se dovedise mărinimos, oferind fonduri 
grase pentru subvenţionarea Organizaţiei. Singura 
condiție pe care o prese lui Hūgel era ca ei să aco- 
pere cu străşnicie proveniența „ajutorului“. 

Pe saşii care avuseseră „norocul“ să fi fost ceva 
mai activi în vremea lui Hitler, Hugel îi trecea pe 
lista de preferențiaţi făcându-le tot felul de înlesniri. 

Sloganurile anticomuniste le servea „la micul de- 
jun, ia prînz şi la cină“, așa cum se exprimase Geh- 
len. „Înţelegi, Kaspar, să ducem cu ei o acțiune de 
spălare a creierului... vin doar din patria comunis- 
mului“, mai adăugase el. 

Nu era cazu! ca Gehlen să-i facă o asemenea preci- 
zare. tocmai lui care, în România, sucise minţile la 
mulţi naivi. Şi după aceea făcuse parcă aliceva ? 

În arsenalul „argumentelor“, Hügel acăugase multe 
altele : asuprirea naţionalității germane în România, 
imposibilitatea de manifestare spirituală a acesteia în 
condițiile noului regim, nevoia nimicirii comunismu- 
lui. S-au găsit și dintre aceia care au aplecat urechea 
la vorbele meşteșugite ale lui Hügel, împinși şi de 
nevoia de casă, de serviciu, de bani „Numai prin or- 
ganizaţia “Camarazii» puteţi ajunge la liman. Alt- 
fel veţi rămine frunze pe valurile învolburate ale 
oceanului social“, repeta Hiigel cu patetism, ori de 
câte ori discuta cu sașii transilvăneni, aruncaţi de za- 
rurile sorții în Germania Federală. Veneau spre el 
mai ales „vechii camarazi“, atrași ca hienele de mi- 
rosul cadavrului în putrefacție, și mai veneau şi din- 
tre aceia care, în vremea celui de al ili-lea Reich, 
rămăseseră imuni la formulele naziste, dar erau ten- 
taţi acum de banii azvirliți cu dărnicie, în dreapta și 
în stinga, de către Hügel „Unde nu reuşeşte forţa 

toarelor sale în racolarea de adepţi pentru organi- 
zație. Şi oamenii, într-o criză endemică de bani, prin- 
deau mina întinsă fără să le mai pese că era năchăită 
de sînge. Văzuseră prea multe și suferiseră prea mult 
ca să mai fie sensibili la asemenea „bagatele“. 

Dar erau și mulți oameni de bună credinţă care 
nu înțelegean ca pentru un blid de linte să arunce cu 
lături peste țara care i-a hrănit și i-a ocrotit pe ei şi 
pe strâmnșii lor. Sentimentele lor curate pentru țara 
pe care o părăsiseră erau afișate public, constituind 
un obstacol de care Hügel era nevoit să ţină seama. 

Kaspar Hügel era însă omul care conducea cu 
mă forte mu numai treburile organizaţiei, ci chiar 
şi viața celor ce i se alătwaseră. El prezida comite- 
tele constituite cu ocazia diferitelor aniversări, a săr- 
bătorilor folclorice sau religioase, el distribuia da- 
ruri şi ajutoarele băneşti, el hotăra cine să fie lăudat 
și eine să fie blamat și tot el era acela care reprezenta 
organizaţia în relațiile cu autorităţile. Faptul în sine 
era un reflex al puterii pe care o acumulase prin 
berii ce i se puneau la dispoziţie de către organiza- 
ţia lui Gehen şi, poate, chiar mai mulți veniţi de la 
C.LA,, bine instalată și ea în Germania Federală. 

„Oamenii aceștia, care au rămas nu numai cu nos- 
talgia locurilor natale, dar și cu foarte multe legături 
acolo, ne interesează“, îi precizase tînărul maior 
Thomson, cînd puseseră la punct „colaborarea“ din- 
tre „Camarazi“ și C.I.A. Și mai adăugase : „unchiul 
Sam ştie să fie mărinimos*“. Şi se dovedise a fi mult 
prea mărinimos. Nu-i vorbă că şi el, Hügel, se stră- 
duia să procure informaţii dintre cele mai intere- 
sante, să recomande oameni din România cu acces la 
secretele căutate de orice serviciu de informaţii. i 

„O. K.! mister Hügel“, scurtă Thomson întreve- 
derea cu prețiosul său colaborator, înmînîndu-i și un 
plic cu dolari: „Ăștia sînt ai dumitale, nu ai orga- 
nizaţiei pe care o conduci“. 

Cu toată priceperea sa de a ţine oamenii-în mînă, 
în organizaţie erau destui care miriiau. li cunoștea 
mai pe toţi şi le-o clocea. Apoi, cum se ivea ocazia, 
cum le-o plătea. Mai ales tinerii nu vedeau cu ochi 
buni faptul că în fruntea organizaţiei se aflau aceiași 
conducători, din timpul războiului, ai numeroasei co- 
lonii germane din Transilvania. Dar Kaspar Hiigel 
avea bani și putere şi cine se certa cu el putea să se aş- 
tepte la tot ce era mai rău. 

Tot cu bani își crease „puncte de sprijin“ în po- 
liția federală și în cea a Landurilor cu care reducea 
la tăcere pe cei mult prea îndrăzneți, punîndu-le în 
cîrcă tot felul de păcate inventate cu tot dichisul. 

Hiigel devenise în colonia sașilor ceea ce fuseseră 
baronii germani pentru satele aflate pe moșiile lor: 
stăpîn atotputernic. Un „baron“ care ar fi arborat, 
cu multă tragere de inimă, brasarda roșie pe care 
s-ar distinge, în cercul de culoare albă, zvastica nea- 
gră. O purtase mereu, și la costumele semiuniformă 
ale mişcării etnice germane, și la hainele civile. Acum, 
după atîția ani, încă se mai trezea verificind dacă 
hu cumva îi căzuse sau se întorsese pe ihînecă. 
|’ Se cunoștea bine cu Helfer încă dinairite de răz- 
boi. Acesta fusese bun prieten cu socrul său, iar le- 
gătura dăinuia și după ce fostul Standartenfiirer-SS 
damblagise şi a rămas țintuit într-un scaun. Destul 
de des, Helfer trecea să-l vadă și acesta pînă murise, 
rămăsese printre puţinii care-și mai aminteau că 
multe din bunurile adunate pe vremea aceea.se dato- 
rau paraliticului, colonelul SS uitat apoi de toți Din 
„prada de război“ şi din multele confiscări făcuse 

„cotă“ și prietenului său Helfer, dar şi ginerelui Kas- 
par. Faptul îi impusese lui Hiigel nu pentru că ar fi 
fost un sentimental sau ar fi nutrit cine știe ce dra- 
goste pentru socrul său. Dimpotrivă, dacă nu s-ar fi 
temut de gura nevesti-si, de mult l-ar fi abandonat 
la un cămin.de bătrîni. El căutase să extragă din 
această prietenie statornică a lui Helfer un avantaj şi 
pentru sine. Reușise să-și consolideze poziţia şi să stîr- 
nească teama în rîndul organizaţiei sale. Avantajele 
fuseseră în schimb reciproce, pentru că Helfer, prin 
intermediul protejatului său, avea la îndemînă date 
şi informaţii foarte exacte cu privire la sașii veniţi în 
Germania. În baza lor realizase şi unele recrutări 
pentru serviciul său, nemai vorbind de agentura pe 
care i-o furniza în scopul verificării celor de la cas- 
telul Totenbach. Și nu numai a lor. La nevoie împru- 
muta cîte o muierușcă sau cîte un „domnișor“ și ce- 
lorlalte servicii, în baza principiului „o mînă spală 
pe alta, dar nu ţine săpunul la vedere“. 

Cînd îl sunase secretara lui Helfer. și i se spusese 
că este așteptat, urgent, la Pullach, Hiigel aproape 
că se speriase. „A aflat că lucrez și cu americanii ? 
Dar parcă ei...?“ N-avea deci nici un motiv real de 
neliniște. Şi totuşi, cînd păși pragul biroului som- 
ptuos al lui Helfer, inima îi bătea mult mai repede de- 
cît de obicei. 

— Ia loc, Herr Hügel, încîntat să te reîntilnesc, 
forță un zîmbet Helfer, ieșind în întîmpinarea lui. 

Îl luă de braţ și-l conduse la unul dintre cele două 
fotolii acoperite cu piele de Cordoba. Așteptă pînă ce 
oaspetele său se așeză apoi se îndreptă spre barul 
mascat în bibliotecă, scoase încă un pahar cu zvastica 
incizată, turnă coniac, apoi îl umplu și pe al său și 
le așeză pe tava metalică de pe măsuţa dintre fotolii. 

5 — Cine l-a ucis pe Abel? 


Secretara își făcu imediat apariția cu două cești de 
cafea şi apă minerală 

— Pentru vremurile cele bune, Herr colonel ! în- 
chină Kaspar. Hügel, gindindu-se la zilele celui de 
al III-lea Reich. 

Bău, plescăind încet, lichidul fin, în vreme ce ad- 
mira lucrătura paharelor. Modelul reprezenta em- 
blema partidului nazist şi Hügel simți cum un val de 
căldură îi inundă sufletul. 

— Le-am primit în dar de la răposatul Heidrick, 
după ce a fost numit gauleiter-ul Cehoslovaciei... A 
făcut cîteva seturi la o fabrică de cristaluri din Boe- 
mia... Mi-a trimis şi mie unul cu citeva zile înainte 
de a fi asasinat... Pentru mine au și o valoare sen- 
timentală şi una istorică... Numai intimilor le ser- 
vesc băutură cu ele... De aceea le și țin aici. Acasă 
mai vine vreun păcătos de agent fiscal, vreo lepădă- 
tură de stînga și mai știi ce iese... Prosit ! 

Umpluse din nou paharele. Vorbind despre acele 
vremuri apuse, se aprinsese la față și enervarea din 
ultimele zile se transformă subit într-o înverșunare 
cruntă. Se stăpiîni însă. Era doar militar de carieră, 
iar unui adevărat militar demn de tradiția castei sale 
nu-i era permis să se arate stăpiînit de emoții în faţa 
unui civil. 

— Frau Hügel, copiii ce fac ? Bine sănătoși cu to- 
ţii ? mai întrebă, deși ştia foarte bine că pe omul din 
faţa lui îl interesa starea fizică și sufletească a doam- 
nei Hügel, cît îl interesa și pe el, iar serile şi adesea 
nopțile le petrecea cu o bruneţică pe care o culesese 
dintr-un bar. Bănuia, deși nu verificase, că aceasta 
„păpa“ o bună parte din bănișorii ce-i primea organi- 
zaţia „Camarazii“. „Dar ce importanță mai au astea 
acum ?“ își zise Helfer neauzind răspunsul lui Hügel 

7..Avem nevoie de ajutorul vostru, Herr tügel ! 
spuse, după ce făcu o pauză, timp în care umplu, din 
nou, paharele. 

Hiigel nu răspunse pe loc. Era uluit. Și pînă atunci 
îndeplinise diferite servicii pentru Helfer, dar, de 
fiecare dată, tonul și maniera în care i se ceruseră 
fuseseră cu totul altele. 

„Am nevoie de ajutorul vostru ! repetă, mai apă- 
sat, Helfer pentru a sublinia totuși distanţa. Înțele- 
sese sclipirea de-o clipă din ochii interlocutorului. 

— La dispoziţia dumneavoastră ! rosti acesta, ple- 
cînd capul. Și el înțelesese mesajul nerostit. Nu 
era cazul să încerce să-și măsoare forţele cu fostul 
colonel SS. Ştia destule despre el şi un conflict i-ar. 
fi fost fatal. Și, o dată căzut, toţi s-ar fi năpustit, 
asupra lui ca niște ulii. 

— Iată despre ce este vorba ! Între noi s-a stre- 
curat un trădător... 

— . imposibil ! 

— Ştiţi foarte bine că este posibil ! 

Helfer se stăpîni. Dacă s-ar fi lăsat pradă simț- 
mintelor s-ar fi avîntat într-o demonstrație nesfi:rgită 
despre ceea ce a însemnat „trădare“ în viața națiunii 
germane... 

Și totuşi s-a întîmplat... 

— Sper să nu aibă urmări.., se arătă dintr-o dată 
preocupat Hiigel. 

— Nu te speria... Un fost ofiţer de-al nostru, con- 
taminat de ideile comuniste... Se numește Rotbacker 
Wilhelm. În urma schimbului de focuri a fost rănit. 
'Trebuie să-i aflăm ascunzătoarea, complicii... 

— Dar eu... n-ar fi mai bine să... ? 

— Ancheta trebuie să fie absolut confidențială... 
Ne temem ca nu cumva chiar aici... și Helfer făcu 
un gest, arătînd energic cu degetul mare spre podea. 

— Aha ! se înclină Hügel semn că înţelesese, şi se 
răsturnă în fotoliu, simțindu-se dintr-o dată foarte 
important. 

— Acest Rotbacker are o soră la Miinchen şi pe 
socru-său, un sas originar din România, Kurt 
Grehlman... 

— Kurt Grehlman... Kurt Grehlman. Numele nu-mi 
spune nimic. Dar voi afla repede ce-i cu el, se îm- 
păună Hiigel. 

— Vei acţiona asupra lui. Îmi faci o listă cu toţi re- 
patriații din ultimii doi ani și pe toţi îi verifici... cu 
date la zi, după care mai stăm de vorbă asupra cui 
ne vom îndrepta atenţia. Pînă atunci, Kurt Grehlman 

„şi familia cumnatului lui Rotbacker... Iată, aici, pla- 
nul de acțiune, îl citeşti și discutăm... O țigară ? 

Helfer îi puse în faţă cutia din lemn de tek, luă el 
însuși o ţigară şi o aprinse. Se liniștise. Simţea că 
are, din nou, toate cărțile în mînă. Atita vreme cît Rot- 
backer nu apărea la suprafaţă, atita vreme cît nu iz- 
bucnea nici un scandal, răminea „o afacere de fa- 
milie“ și nădăjduia că-l putea determina pe general 
să-şi schimbe gîndul. Cel puţin așa i se părea acum. 

— Cînd începem ? întrebă Hügel după ce termină 
de citit. 

— Imediat ! răspunse Helfer într-o cu totul altă 
stare sufletească. 

— Şi datele cerute ? 

— Miine ! La ora zece le am aici, pe birou, și arătă 
cu mucul ţigării spre masa de lucru. Din cauza miş- 
cării, scrumul căzu pe cristalul sub care se afla o în- 
velitoare din postav verde. 

— Dar, ştiţi... | 

— N-are rost, Herr Hiigel. Cunosc cît de meticu- 
los ești... Apoi, dacă treaba iese bine, bem un snaps 
la „Butoiul de aur“. 

Aluzia era prea directă pentru a nu fi luată în 
seamă. La acel local mergea, obișnuit, cu bruneta lui. 
Hügel credea că-i un secret care îi aparţine în ex- 
clusivitate, dar se înșelase. Valul de căldură care îl 
cuprinsese îi îmbujoră obrajii. Helfer atinsese ţinta 
şi acum era sigur că omul îşi va da toată silința să-l 
mulţumească. Zimbi satisfăcut şi mai turnă încă un 
rînd în pahare. 


Pentru Helfer, cele trei zile acordate de Gehlen se 
scurseră cu iuţeala zăpezii antrenată în avalanșă. Să 
se prezinte la șeful său tot cu traista goală ? Nu și-ar 
fi iertat o asemenea neghiobie. 

Aşa că optimismul arborat cînd se înfăţișă genera- 
Iului avea un oarecare temei. 

— L-ai descoperit, Otto ? întrebă Gehlen, făcîndu-i 
semn să ia loc. 

— Nu încă ! Dar nici nu ne scapă. Dacă vreţi să 
vă uitaţi pe acest raport. 

— [Iarăşi ceva bine coafat de specialistul tău ? 

— Nu! Este vorba de situaţia reală a cercetării 
-pentru descoperirea lui Rotbacker... 

— Prefer să te aud ! 

— S-a efectuat încă o cercetare amănunțită, în ca- 
mera în care a locuit, a lucrurilor, a laboratorului, în- 
tr-un cuvînt, a tot ceea ce a avut legătură cu trădă- 
torul .Nimic deosebit, nimic suspect... de aceea, în 
ciuda oricăror dubii, concluzia cu privire la acțiunea 
singulară a lui Rotbacker rămîne în picioare. 

— Parcă erai de altă părere, îl întrerupse Gehlen. 

— Am renunțat la ea ! Arestarea lui Rotbacker ar 
fi trebuit să... 

— Și totuşi cineva l-a ridicat din rîpa în care l-ați 
abandonat voi... Ai uitat acest „amănunt“ ? 

— Nu, n-am uitat şi am să mă refer și la asta, am 
stabilit însă altceva. Chiar dacă Rotbacker acţiona de 
unul singur, efectuînd transmiterile de date prin in- 
termediul socrului său, să zicem, sau în alt mod, asta 
nu înseamnă că a fost lăsat de capul lui. A fost supra- 
vegheat de ai lui. 

— Serios. Pe ce se sprijină afirmaţia ta ? 

— Am verificat listele celor care s-au cazat în ho- 
telul „Bayerischer Hoff“ din Miinchen, în perioada 
în care se afla acolo Rotbacker, și am descoperit ceva 
foarte interesant, la care nu mă gîndisem pînă acum. 
Apare una și aceeași Elsa Schmidt. Curios este faptul 
că niciodată nu au stat pe același palier, dar în 
aceeași aripă a hotelului a fost şi întotdeauna cu un 
etaj mai sus. Dispunerea ar putea indica mai curînd 
sarcina de a-l supraveghea decît de a se realiza în- 
tilniri pentru transmiterea de informaţii... 

— În sfîrşit Helfer, încep să te recunosc. Con- 
tinuă ! 

Colonelul din nou prinsese aripi și asta cu ajuto- 
rul colaboratorilor săi, pe care îi ignorase mai întot- 
deauna, îngîmfat și suficient cum era, rămînînd ne- 
clintit în opiniile sale. 

— Rotbacker mirosise sistemele noastre de con- 
trol. El a refuzat contactele feminine, deși, după cum 
vă reamintiţi, i-am plasat pe unele dintre cele mai 
experimentate agente ale serviciului... N-a mușcat 
din momeală. Le-a debitat banalități sau le-a vorbit 
după un anumit scenariu... L-am considerat „sigur şi 
incoruptibil“. 

— Şi cînd te gîndești cîte se puteau descoperi, 
Helfer ! spuse cu regret generalul, făcîndu-i semn că 
putea aprinde ţigara. 

— Asta nu înseamnă că l-am slăbit. Am continuat 
cu celelalte mijloace : filajul extern, personalul hote- 
lului, ascultarea. Niciodată, nimic... 

— Dar legături de alt gen ? 

— Ar fi trebuit să plece cu documente din castel. 
Nu o făcea ! Poate numai micropuncte și, socotesc, 
expedierea o realiza prin alte mijloace decît printr-o 
simplă ascunzătoare. 

— Acum faci asemenea constatări cînd răul s-a 
produs ? Cît timp l-ai anchetat pentru ce nu te-ai 
gîndit la toate acestea ? 

— Din păcate, ne-am blocat pe Kurt Grehlman 
şi n-am putut dovedi nimic. Bătrînul ori habar nu 
are, ori este un monstru de rezistență... 

În încăpere se așternu o tăcere grea. Din nou ge 
neralul se ridicase de la masă și se dusese la geam. 
Stătea cu spatele spre colonel și privea prin sticlele 
perfect curate. Era bine cunoscută fobia acestuia 
față de murdărie și praf. 

— Cel puţin să fructificăm experiența aceasta ! 

— Asta și încercăm să facem, mon general! în- 
cercă să-l îmbuneze Helfer. 

Spusele lui Gehlen îi dădeau noi speranțe. Cel pu~, 
țin așa îi plăcea să creadă. 

— Continuă ! rosti obosit și supărat generalul. 

— Dispărînd Rotbacker am realizat că n-am dat 
de întregul cuib... Și am început vinătoarea. Cum era 
și de așteptat, adresa Elsei Schmidt s-a dovedit falsă 
sau, mai bine zis, imobilul în care ea declarase că lo- 
cuiește era demolat. Seria actului de identitate pre 
zentat de ea corespunde unei defuncte. O acoperire 
în toată regula. 

— Și cum dai de femeie ? 

— Am luat în calcul data morții femeii şi fac in- 
vestigaţii în cercul persoanelor repatriate. Am sta- 

bilit, deja, un cerc pe care îl verific în primă urgenţă. 
Uitaţi lista ! 

Gehien se întoarse către colonel, prinse hîrtia dac- 
tilografiată şi începu să citească, ţinînd-o departe, 
pentru a nu mai pune ochelarii care rămăseseră pe 
birou. După primele cinci nume se opri. 

— Brunhilda Stansfield. Asta-i nume americănesc, 
englezesc, nu-i așa, Helfer ? Ce caută pe lista ta ? 

— Poate avem de-a face cu o simplă coincidență. 
Ne vom convinge pe parcurs. Este într-adevăr că- 
sătorită cu un american, dar ea e săsoaică din Sibiu. 
Este un caz tipic, zic eu. În condiţiile actuale a căpă- 
tat viză de emigrare... Vă daţi seama ? 

— O fi intervenit americanul. Ştii cum sînt ăștia ! 

— Acum, după ce m-am fript cu ciorba, suflu și 
în iaurt. O verificare nu strică. 

— Bine ! Ai numai grijă să nu-i zgîndări pe aliaţi. 
Sînt suspicioși și răzbunători ! 

— Ca toţi aliaţii ! mai ales cînd sînt și mari şi 
puternici, ricană Helfer. 

Gehlen tăcu. Continuă să citească lista, apoi o puse 
pe birou. 

— Metode ? 

— Cele mai discrete. Vom lucra cu mănuși din mă- 
tase extrafină. 

— Vreau să cred că așa va fi. Mai departe ! 

— Am în vedere clinicile particulare, medicii evrei 
sau cei care au trecut prin lagărele de.., închisori, 
știți, cei care au activat sau au avut rude în rezistența 
contra noastră. 

— Nu-i cam mare aria de cuprindere. 

— Nu! Am făcut un studiu, evident incomplet. 
Dintre medicii rămași în țară, după război, optzeri la 
sută sînt dentişti, cincisprezece la sută ginecologi şi 

obstetricieni, iar restul chirurgi. La cine v-aţi trata 
cînd aţi avea cel puţin două gloanţe în trup ? 

— Helfer, mă uimești. Și cînd te gindeşti că eram 
gata să-ți semnez decizia de pensionare. Te-ai salvat ! 

— Mon general ! sînt cu totul al dumneavoastră. 

Cînd erau între ei, cei doi, în momentele de intimi- 
tate, foloseau ca pe vremuri, cîte-o formulă fran- 
țuzească. Era un vechi obicei, dobindit încă din şcoala 
militară, cînd se închipuiau cadeți în armata lui Fre- 
derik al II-lea, regele cel mai îndrăgit de casta mi- 
litară. 

— Bine ! Ai grijă să nu mai greșiți de data aceasta. 
M-am cam plictisit să tot ţin piept avalanșei acesteia 
de ziariști. S-au molipsit toți de la americani, de parcă 
nu sînt și așa destule puteri în stat : parlamentul, gu- 
vernul, biserica, vezi Doamne, mai este nevoie şi de 
opinia publică... 

— Sint întru totul de acord cu dumneavoastră! 
mon general. 

— Oi fi, dar ferește-mă de surprize ca acel „atac 
comunist“ de la graniță. Nu ţi-am spus pînă acum că 
ministrul nostru de externea trebuit să-și ceară 
scuze, discuţiile în problema normalizării relaţiilor cu 
partea sovietică a Germaniei merg greoi și datorită 
incidentului pus la cale de dumneata, fără măcar să 
mă consuli. Dacă erai prin preajmă... 

— .. eram pensionar ! spuse riîzînd Helfer, con- 
vins fiind că pericolul trecuse. 


Capitolul al treilea 


„Nando... Nando... Brigitte... vin la voi... Deşiratul... 
lovește Mircea, trage... Jawohl, domnule Stand... 
Este o cinste să lupt pentru Führer ! Heil !... Paris! 
Ah ! Paris !... Nando !... Atenţie Kurt, să nu ne des- 
copere !... Mircea... micropunctele... Unde mi-e port- 
moneul ?... Eu nu sînt trădător.. voi sînteţi călăi... 
Putreziciuni fasciste, asta sînteţi !... Ha ! I-am ucis !“ 

Nu era halucinație și nici vis, ci clipa de cumpănă 
dintre viaţă şi moarte. Legături puternice îl chemau 
în trecut, nelăsîndu-l să iasă la suprafaţă din hăul în 
care-l aruncaseră călăii săi. Agonia lui de pasăre lo- 
vită nu lăsa mari speranţe celor două femei ce se 
aflau în preajmă. Fața acoperită cu broboane de su- 
doare, suptă şi nefiresc de albă, părea mai degrabă o 
mască mortuară lăsată în ploaie, decît obrazul unui 
om în care viața încă mai pîlpîia. Cît de solidă era 
puntea de trecere de la moarte la viaţă, făcută de mîi- 
nile iscusite ale exdoctorului Stutzman, cele două fe- 
mei nu aveau cum să știe. 

„Informaţii... trimit informaţii... da, domnule co- 
lonel... da, Mircea.. micropunct... reviste...“ 

Dacă nu s-ar fi aflat în casa unor prieteni, încon- 
jurat de prieteni, fără urechi indiscrete primprejur... 
În zbaterea sa între viaţă și moarte, gura îi devenise 
slobodă. Ceea ce zăvorise cu zece lacăte zbura acum 

liber, precum pasărea. Tot ce făcuse din acea noapte 
de coșmar din august 19:14, curgea pe buzele lui, cum 
curge lava dintr-un vulcan : fierbinte și amenință- 
toare. Da ! amenințătoare, pentru că dacă ar fi ajuns 
la urechile... la o singură ureche pregătită să asculte 
asemenea știri, ar fi fost iremediabil pierdut. 

Numai că lingă el se găsea o femeie, o prietenă de- 
votată. Și încă una de o discreţie absolută, dăruită și 
ea unei cauze nobile. Bizară însă prin întreaga sa 
conduită. 

Tabloul ce-l priveau ele era acum dezolant, arun= 
cîndu-le în deznădejde. 

— Ne-am chinuit degeaba, Bruny ! Degeaba... 

— Şi ce-o să facem cu cadavrul ?! Mă-ngrozește 
acest gînd... 

— Să facem ceva, Bruny ! Acest om nu trebuie să 
moară... „Răspunzi de acest om pe care ţi l-am în- 
credinţat...“, îi reveniră în memorie cuvintele Hatma- 
nului. Înţelegi, dragă prietenă ? Nu trebuie să moară. 
Ar fi o mare nedreptate. 

— Să-l căutăm pe Ludwig... Ce putem face noi ? 

Şi, deodată, un strigăt : 

— Şi voi ?... Cine sînteţi ? rosti Rotbacker cu un 
glas nefiresc de puternic, față de puţinătatea forțe- 
lor-ce-i mai sălășluiau în trup. Răspundeţi... V-am în- 
trebat ?... Unde mă aflu ? mai adăugă, văzînd că fe- 
meile nu erau în stare să articuleze nici un sunet. 

Un amestec de bucurie şi spaimă se citea pe fețele 
lor. Bucuria că omul pentru viața căruia se luptaseră 
şi riscaseră atît de mult scăpase și spaima ca nu 
cumva acest om să se întoarcă în negura din care abia 
ieşise. 

Hertha își reveni prima. 

— Linișteşte-te! Nu te teme. Te afli între prieteni. 

Willy începu să ridă. Un ris schimonosit, dureros. 

Apoi adormi. Adormi cu zîmbetul pe buze, epuizat de 
atita efort. Avea un somn liniștit. Primulsomn liniștit 
după luni de zbucium. Femeile nu-și putură da seama 
dacă fusese conștient şi realizase situația în care se 
găsea. 

— Să-i facem o nouă perfuzie, sparse tăcerea Brun- 
hilda, parcă mai lucidă în clipa aceea decît prictor:a 
ei. Ludwig a mai făcut rost de un flacon... Ba nu, trei 
flacoane. 

— Ai dreptate, draga mea... și antibiotice și vita- 
mine şi întăritoare și hemoglobină, tot ceea ce este 
necesar pentru a-l smulge morții. Lucrau febril, dar 
exact ca și cum asta ar fi făcut toată viaţa. Ele, două 
săsoaice din România, se chinuiau şi riscau, ca să sal- 
veze de la moarte un neamţ autentic, cîndva cu pre- 
tenţie de arian, acolo, în inima Germaniei. Pentru ce 
o făceau ? Erau animate de sentimente umanitare ? 
În numele unor înalte idealuri şi crezuri politice ? 
Pentru bani ? Din spirit de aventură ? Ambele se gîn- 
diseră deseori la asemenea întrebări şi încercaseră să 
pună la punct şi răspunsurile potrivite pentru cazul 
cînd ar fi fost descoperite. În clipa de față nu aveau 
timp nici să-şi pună întrebări, nici să formuleze răs- 
punsuri. Viaţa lui Willy Rotbacker stătea în dibăcia 
miinilor lor și în pasiunea cu care luptau ele. Acum 
simțeau că nu se zbat în zadar. Optimismul lui Lud- 
wig, ele abia acum îl împărtășeau. 

— Ludwig se va umfla în pene ca un dropioi in 
călduri cînd va vedea isprava sa, remarcă Bruny, nu 
cu răutate, ci dimpotrivă, cu multă căldură. 

— Păcat că un asemenea virtuoz nu mai poate 
apărea la scenă deschisă, simţi Hertha nevoia să zică 
şi ea ceva. Bucuria ei era atît de puternică, încît, ca să 
nu iasă în stradă să şi-o strige în gura mare, trebuia 
să turuie continuu. Un mare chirurg, draga mea 
Bruny, un mare chirurg ! Asta-i Ludwig al nostru! 

— Eu zic că ar fi mai bine dacă m-ai ajuta să-i 
schimbăm pijamaua lui Willy. E ud leoarcă. Abia 
acum, văziîndu-l în toată goliciunea, remarcă starea 
în care ajunsese trupul acestui bărbat. 

— Păcat! Mare păcat, zise Hertha înciudată, 
simțind că în gîndurile ei încep să apară unele cla- 
rificări. 

— Să sperăm, dragă Hertha, că va reveni la ceea 
ce a fost, își încurajă Bruny prietena, altfel voi zice şi 
eu ca tine : „mare păcat !“ 

Doctorul Stutzman petrecuse și el multă vreme la 
căpătiiul rănitului și nu mai avusese timp, dar nici 
nu voise, să mai treacă pe la barul „Coroana“, făcîn- 
du-i-se remarcată lipsa. Aici își lua el cu regularitate 
doza de „narcotic“ : șnapsul cu bere. Dar tot aici își 
recruta uneori și... clienţi. „Ce-o fi cu el ? se întreba 
băiatul care prepara băuturile. I s-o fi întîmplat 
ceva ? L-o fi prins poliţia că practică medicina 
clandestină ?“ I-ar fi părut rău lui Giovani — așa se 
numea băiatul — pentru că şi pe el și pe ai lui, „Herr 
Doctor“ îi tratase deseori fără să pretindă cine știe 
ce. „Ce-o fi cu Herr Doctor ?“ 

Ludwig Stutzman pusese în cazul Rotbacker toată 
priceperea și pasiunea sa, dorind să se intreacă pe 
sine. Nu cunoștea cine-i pacientul și nu întrebase 
nimic. Aflase de la Hertha că-i o pasăre rară în 
conflict cu autoritățile sau aşa ceva. Sau poate că 
Hertha nu-i spusese de autorităţi, dar despre o orga- 
nizaţie puternică sigur îi spusese. El iși asumase risc- 
rile și dorea să demonstreze că ştiuse ce face. E 
drept că și concepţiile sale politice, destul de liberale, 
aproape de stînga, îl făcuseră să se simtă bine în 
anturajul Herthei. Deși ea nu afișase asemenea 
gînduri, el o „mirosise“. Nu-i plăcuse dezmăţul brun, 
care de la o vreme se afișa iar destul de zgomotos. Nu 

era însă vn militant şi nici nu avea de gînd să devină, 
dar servicii, pe linia profesiei sale, făcea cu plăcere ce- 
lor care militau împotriva reînvierii fascismului. ,„Mi- 
rosise“ și acum că „pacientul“ său şi, bineînţeles, 
femeile militau pentru idealuri nobile. „Întreaga mea 
gratitudine, domnule militant“, își zisese Stutzman 
în nopțile de veghe la căpăţiiul lui Rotbacker. „Ich 
gratuliere Dich“. 

Dar mai dorise ca pacientul său să se facă bine și 
pentru că altfel totul s-ar fi complicat și mai mult. Un 
cadavru ar fi atras implicații pe care le cunoștea : 
apariția procuraturii, a poliției, procesul pentru 
profesarea medicinei fără aprobare şi mai cine ştie 
ce. Spera şi lupta pentru a-l readuce la viață. 

— Credeţi că o să-și revină? îl întrebaseră de 
nenumărate ori cele două femei — complice, că nici 
nu mai ţinea seamă pentru a cîta oară o făcuseră. 

Brunhilda pusese și ea totul în joc: libertatea şi 
căsnicia. De aceea, voia ca povestea să se termine cit 
mai repede, înainte de întoarcerea soţului ei. 

Ar fi fost prea mult să pretindă soţului să-i acopere 
asemenea fapte incompatibile cu calitatea sa oficială 
de ofițer american aparţinind trupelor de ocupaţie. 
Deși, așa cum îl cunoștea ea sau cum îi plăcea să 
creadă că-l cunoaște, nutrea speranţa că o va înţelege 
şi poate că o va și ajuta. Nu trebuia însă să împingă 
nesăbuinţa ei pînă acolo. Se impunea ca Rotbacker 
să fie evacuat cît mai repede din locuinţă. Şi dacă 
pînă mai adineauri era o simplă dorinţă, legitimă de 
altfel, acum avea o speranță. Aproape o certitudine. 
Willy revenise la viață și nu era vorba decît de timp 
pentru a-l face transportabil. Va trebui să discute cu 
Hertha chiar astăzi. Da ! Neapărat ! 

— Dacă trece noaptea aceasta, mîine cred că vom 
sta de vorbă cu el... Se află în pragul unei crize, de- 

pinde numai de rezistența inimii şi a sistemului 
nervos... 

Doctorul, care sosise între timp, spusese aceste cu- 
vinte, în vreme ce-și strîngea stetoscopul. Își aranjă 
scaunul cît mai aproape de pat și se așeză. 

— Rămiîn aici, noaptea aceasta ! Este foarte im- 
portant pentru el, pentru mine, pentru noi toți. Da, 
da, ne prăbuşim sau ne înălțăm, asta-i ! 

Bruny plecă la bucătărie, să pregătească gustări. 
Hertha o ajuta, dar gîndul îi zbura la ce va avea de 
făcut în dimineaţa zilei următoare în situația că Willy 
ar trăi, ca şi în cazul în care el ar muri. Cea care tre- 
buia să rezolve totul era ea. Ea, singură. De aceea, 
imediat ce terminară, se apucă, deşi oboseala nu o 
părăsise, să șteargă urmele trecerii lor prin acea casă. 
Atit cît se putea pînă în acel moment. Oricum, puse 
rufele la fiert, spălă atent parchetul din sufragerie, 
unde căzuseră cîteva picături de singe, aruncă res- 
turile de vată îmbibată cu sînge și șterse mobilele, 
ca să rămînă cît mai puţine urme papilare, restul ur- 
miînd să fie definitivat după ce ea și Rotbacker aveau 
să părăsească casa. La început Bruny protestase, dar 
Hertha îi explicase cît de important este pentru li- 
niștea ei şi chiar pentru libertatea lor, ca nimic să nu 
poată fi adus în sprijinul unei acuzaţii viitoare. A în- 
teles și i s-a alăturat cu toate forţele, muncind pînă 
noaptea tîrziu cînd doctorul, văzînd pasiunea molip- 
sitoare cu care munceau și plictisindu-se tot privin- 
du-l pe Rotbacker cum dormea liniștit, a vrut şi el 
să le fie de folos. 


— Este datoria noastră... A dumitale e ca miine, 
poimiine să meargă pe picioare, zise Hertha, arătind 
cu degetul spre Willy. 

— Dacă-i așa, la culcare cu voi și lăsaţi-mă pe 
mine să fac ce trebuie făcut. Și le expedie pe cele 
două femei. 

Mai rămăsese doar o fărîmă de noapte și ele se cul- 
cară amîndouă în același pat, simțind nevoia să fie 
cît mai aproape una de alta. Timpul se scurgea greu. 
Aproape că nu închiseseră ochii. Momentele de spe- 
ranţă şi deznădejde alternau. Viermele îndoielii sfre- 
delea adînc în inima lor mare şi sensibilă. „Nu tre- 
buie să moară! înţelegi, Bruny? Nu trebuie să moară“. 

În mintea Herthei revenea o secvenţă grea și gravă: 
»Ti-l încredinţez...* „Da, Hatmane, mi-l încredințezi, 
dar ce pot face eu, o femeie rătăcită în fauna asta !...“ 
„Nu vei fi singură. Și pe acolo sînt oameni cu capul 
pe umeri, numai să ști să-i găseşti. Nu vei fi singură, 
nu te teme...“ „Nici nu sînt singură. Iată lîngă mine 
se află inimoasa și puțin naiva Bruny. Și Ludwig. Ce 
mă făceam fără Ludwig ? Dar nici fără Bruny nu pu- 
team face nimic. Greu de spus care are merite mai 
mari. Dar vom răzbi, Hatmane, nu-ţi face griji ! Vom 
răzbi !“ 


Tabloul care le-a întimpinat le-a lăsat fără grai. 
Willy, cu ochii larg deschiși, stătea cu capul rezemat 
de pernă, ceva mai sus decit în poziţia în care zăcuse, 
şi privea cum i se măsura tensiunea. 

— Minunea s-a produs ! spuse amuzat doctorul, cu 
figura sa bonomă strălucind de fericire. O fericire fără 
margini şi adîncă, mai adincă decit apele oceanului. 
Imediat puse aparatul în gentuţă, dădu ocol patului 
şi se aplecă puţin asupra boinavului. 

— Hrană, puţină și des. Somn... și, de mîine, ceva 
mișcare. Este vremea să te apuci de treabă, omule! 
Ne-ai pus pe jăratic ! 

Se îndreptă către ușă, parcă fără să le fi zărit pe 
cele două femei. Dădu să iasă, dar se opri. 

— Poate să măniînce orice. Fripturi în sînge, vin 
roșu, puternic ca pe la voi, prin România, fructe, dar 
în cantităţi mici. Somn și mîncare, mîncare și somn 
şi în două-trei zile va fi pe picioare. Eu mai trec di- 
seară ! rosti şi inchise uşa. 

Îl rodea o sete teribilă. Nu-și impusese să nu bea. 
Prohibiţia pornise dintr-o voinţă lăuntrică, ceva din 
adincul conștiinței îl oprise. Potrivit obiceiului, avea 
mereu ceva de băut la el, dar cînd încercase să ducă 
la gură paharul, se oprise. Mirosul îi făcu rău. Acum 
însă simţea că trebuie să bea. Setea se iscase în el ar- 
zătoare, toropitoare, ca o zi de vară dintr-un îndelun- 
gat sezon de secetă. Dar Ludwig nu era un beţivan 
care să-și golească sticla la colț de stradă, trecînd cit 
mai repede conţinutul acesteia în stomacul său. El 
avea nevoia ambianţei, plăcerea atmosferei, dorința de 
a închina paharul, de a schimba o vorbă de duh. 
Pentru că dincolo de șnapsul cu bere era un vorbăreț. 
Ura tăcerile. I se păreau o adevărată moarte, o anti- 
cameră a cimitirului, și discuta despre orice, fără re- 
ticenţe, fără să gîndească implicaţiile. Chiar lucrurile 
pe care n-ar fi trebuit să le pomenească le fragmenta 
şi le povestea de parcă ar fi scos cuburile dintr-un joc 
de figuri. Socotea că nimeni nu va putea reface în- 
tregul, dacă amesteca totul, pentru că din aceeași por- 
nire lăuntrică simţea nevoia să fie în centrul atenţiei, 
chiar și al propriilor povestiri. 

După o noapte de veghe care încununase eforturile 
sale se grăbea acum să se schimbe și să-și ocupe locul 
favorit în barul „Coroana“. Purta în ochi acea scli- 
pire a succesului care-l face pe om să se simtă mai 
tînăr, mai puternic, în stare să fie generos. 

Brunhilda îl condusese fără ca doctorul să observe, 
într-atit era de zorit. leși și, în același pas, o luă în 
susul străzii. 

În acest răstimp; Rotbacker încerca să-și dea seama 
unde și, mai ales, în mîna cui se afla. Camera nu se- 
măna a fi una de spital, dar lucrul acesta nu-i spunea 
nimic. Putea fi într-una dintre casele conspirative 
ale Organizaţiei şi ceea ce n-au putut realiza prin 
forță puteau încerca să obțină printr-o manevră mai 
abilă. Feșele care-i cuprindeau pieptul, ca și mîna 
stingă-imobilizată îl făcură să înțeleagă situaţia sa de- 
osebită. Abia apoi o privi pe Hertha. Nu-i venea 
să-şi creadă ochilor. „Am halucinații ! Visez că tră- 
iesc, cînd de fapt călătoresc spre tărimul celălalt“. 
Îşi aminti imediat împrejurările în care o cunoscuse, 
dar prezenţa ei, aici, în camera în care el zăcea, i se 
părea aproape incredibilă. Deveni şi mai suspicios, 

— Slavă domnului, ţi-ai revenit! Eram pe cale 
să-mi pierd speranța... Acum trebuie să te înzdrăve- 
nești ! se apropie de pat, zimbind, Hertha, gata parcă 
să-l îmbrăţișeze. 

Cuvintele ei păreau să nu găsească ecou în Rotba- 
cker, care rămase la fel de circumspect, de ne- 
convins. 

— Te înțeleg. Am să-ți explic mai tirziu, cînd vom 
fi mai mult timp singuri. Am fost trimisă de niște 
oameni, prieteni de ai tăi și de ai mei, ca să te apăr 
la nevoie. Și după cum vezi a fost nevoie. Nu ai în- 
credere în mine, așa-i ? Nici nu-ţi cer decit să te pui 
pe picioare cit mai urgent... Și dacă îți spune ceva, 
îți pomenesc un nume : Mircea, Mircea Grigorescu... 

Hertha nu mai termină fraza. În încăpere își făcu 
apariţia Bruny. Aducea o tavă pe care se afla o far- 
furie cu supă aburindă care mirosea apetisant, o alta 
cu friptură de urs și un pahar cu vin roșu. O așeză 


pe măsuța portabilă care se putea fixa pe marginile 
patului. Se retrase apoi și murmură un „gutten ape- 
tit“. Rotbacker era însă prea năucit, nu numai de sta- 
rea de slăbiciune în care se afla, ci și de noutatea 
atît de şocantă debitată de Hertha. Continua să o pri- 
vească întrebător, dornic parcă să se convingă că nu 
era o cursă în care putea să cadă fără posibilitatea de 
a-și mai reveni vreodată. 

— Brigitte și Nando sînt bine sănătoși... Uite ul- 
tima fotografie. După cum vezi, Nando are în mînă 
revista pe luna septembrie.. Nu-ţi cer, acum, decît 
să mâniînci şi să dormi... 

Hertha vorbise românește. Uitase că și Bruny ştia 
limba. Și toţi se priviră cu un amestec de surpriză şi 
plăcere, de parcă o barieră nevăzută ce-i despărțise 
căzuse pe neașteptate. Rotbacker luă fotografia și o 
privi. Ridică dintr-o dată ochii. În imagine, alături de 
cei doi, se vedea și Mircea Grigorescu, acel ofiţer ro- 
mân de care el, Willy Rotbacker, ofițer german, își 
legase destinul. Părea o fotografie de familie : soţ, so- 
ție, copil. 

— Este un mesaj pe spate. Recunoști scrisul ?... 

Rotbacker întoarse fotografia. Citi : „Vezi ce uniţi 
sîntem ? Ce ne mai lipsește pentru a fi fericiţi ?* Re- 
citi încă o dată textul încercînd să-i deslege tîlcuL 
Căzu pe gînduri și cîteva minute nu scoase o vorbă. 
„Pare a fi scrisul lui Mircea... Pentru a mă con- 
vinge ar trebui să dispun de aparatură, să pot stabili 
dacă nu e contrafăcut“. 

Îşi aminti că de fapt textul acesta îl pusese de acord 
cu Mircea, așa că mesajul nu putea veni decît de la 
el. „Prost ce sînt ! Mă sperii ca un iepure“, se certă el 
în gînd. Dar în convenţia cu Mircea mai figura o mă- 
sură suplimentară de siguranță, un fel de supracodi- 
ficare. Nu luă însă iniţiativa. O lăsă pe Hertha să-și 

dezvăluie planurile, iar el rămase în expectativă. Puse 
fotografia astfel, încît să o poată privi, trase puţin 
mai aproape măsuța şi, tacticos, începu să mănînce, 
aplecîndu-se un pic deasupra farfuriei. 

Cele două femei îl priveau. Cînd termină, bău, cu 
înghițituri mici, din paharul cu vin şi puse capul pe 
pernă. Era extenuat și de efort, dar, mai ales, din 
cauza emoţiilor. Brunhilda ieși din cameră simțind 
că prezența ei era de prisos. Își dădea seama că între 
cei doi se impunea o explicaţie. Și apoi nici nu dorea 
să cuncască mai mult decit fusese, prin forța împre- 
jurărilor, obligată să cunoască. 

— Ulmul este plin de flori... Sturzul cîntă la vio- 
loncel... rîndunica a expediat talismanul ! 

— N-am primit încă recipisa... Cocoşatul s-a îm- 
bătat ! răspunse, aproape mecanic, Rotbacker, sur- 
prins, cu pupilele mărite. 

— Ploaia va cădea la vreme, adăugă Hertha ultima 
parte a parolei de recunoaștere şi văzu cum pe chi- 
pul lui Willy înflorește un zîmbet. 

Recunoscuse parola pe care i-o dăduse Grigorescu 
şi pe care pînă atunci nu o folosise niciodată. Aproape 
că și uitase de ea, de vreme ce nu se aștepta ca ci- 
neva să vină să-l ajute, iar simțămîntul că nu mai 
este singur, că Hertha îi era cu adevărat camaradă, 
îl făcu să se simtă din nou puternic. Se ridică un pic, 
sprijinindu-se într-un cot. 

— De ce naiba n-ai spus-o de la început... ? 

— La care început te referi ? Și apoi o măsură de 
prevedere suplimentară nu strică, ce zici ? 

— Asta-i şcoala Hatmanului ! Dar nici nu ştii ce 
bucurie trăiesc ştiindu-te aici... Din nou lăsă capul 
pe pernă. 

— Odihnește=te ! Încercările n-au luat încă sfirşit, 
mai adăugă Hertha, deși ştia că Orfeu îl și luase în 
primire pe Willy. 

Împreună cu Bruny reluară dereticatul prin casă: 
și ştergerea urmelor, așa că, spre seară, nu mai: ră- 
măsese de rezolvat decit garajul și camera în care se 
afla încă Rotbacker. Mulțumită, Hertha luă „Volkswar 
gen“-ul și plecă imediat ce căzu întunericul. 


La Puilach evenimentele nu se derulară spre lim- 
pezirea lor ca în locuința Brunhildei. Dimpotrivă;. 
Colonelul Helfer arăta ca un leu în cușcă, agitat, fu- 
rios, dar neputincios. Țipa, ordona, implora, pedep- 
sea, dar mai rău complica lùcrurile. 

'Trecuse la faza a doua a investigaţiilor. Prima mă- 
sură o aplicase chiar din ziua în care obținuse acordul 
generalului și, în următoarele ore, telefoanele celor 
de pe lista întocmită fuseseră puse sub supraveghere. 
Exista o singură excepţie, deşi, dacă ar fi fost după el, 
n-ar fi luat-o în consideraţie: telefonul familiei 
Stansfield. Fiind vorba de un cetățean american; 
pentru realizarea măsurii era nevoie de aprobarea 
procurorului landului, iar Gehlen, singurul în mă- 
sură să o solicite, refuzase. Argumentele hotăririi 
sale erau destul de puternice, căci, și în condiţiile ob- 
tinerii, posibilitatea ivirii unor complicaţii cu aliaţii 
americani răminea în picioare. Ca militar, Stans- 
field cit și soția sa nu erau supuși: jurisdicției ger- 
mane, iar ca americani constituiau subiectul de acți- 
une al ofițerilor din F.B.I. Citeva cazuri petrecute an- 
terior îl convinseseră pe Gehlen că yankeii nu erau 
dispuși să renunţe la nici unul din prerogativele lor. 
Iar el, pentru a le cere acordul și sprijinul, nu avea 
suficiente probe. Mai. bine zis. nu. dispunea de nici 
una, și ofițerii de contraspionaj, ca şi lucrătorii.din 


serviciul de «contrainformaţii ai armatei americane ar 
îi reacţionat brutal. Astfel că generalul a socotit ne- 
cesar să-i ceară lui Helfer să strîngă probe cu care 
să-şi susțină acuzaţia. Ce putea face colonelul decit 
să-l înjure în gind pe șeful său care acum, cînd se 
afla la ananghie, îl părăsea sau, pur şi simplu, îi 
punea beţe-n, roate ! Cunoştea că Gehlen manifesta 
intransigenţă atunci cînd era vorba de relaţiile cu 
americanii. Paptul.că în cazul unui insucces, afacerea 
ar fi făcut vilvă, dind apă la moara „liberalilor“, 
„iresponsabililor“, „comuniştilor“, era dincolo de 
price îndoială. 

În „această afacere împuţită“: nu erau amestecați 
numai Helfer și-oamenii săi, ci în primul rind el, Geh- 
len, și Organizaţia sa, aşa că nu se putea eschiva deşi 
ə dorea din tot sufletul. Hotărîrea de a da cîştig de 
cauză lui Helfer își găsea izvorul în ura mocnită pe 
care le-o purta „mestecătorilor de gumă“, cum îi iro- 
niza pe americani. i socotea principalii vinovaţi că 
rușii ajunseseră pînă în centrul Europei, că prin ati- 
tudinea lor viciaseră atît de grav mersul conflagra- 
iei, permiţindu-le englezilor să reziste. „Apoi s-au 
unit cu comuniștii... Dacă yankeii rămineau neutri, 
Fiihrerul crea imperiul;de o mie de ani !“. În situaţia 
cînd l-ar putea demasca pe Stansfield, drept com- 
plice al lui Rotbacker... Ehei ! Ce :bobirnac le-ar mai 
da „aliaţilor“. Şi, o dată lucrurile hotărite. îi ordonă 
Jui Hans să execute măsurile de supraveghere și fi- 
laj. În acel mament acesta însă nu mai avea dispo- 
nibilă nici o echipă. 

„Bine, dar mîine dimineaţă, omul nostru să fie la 
post“, aprobase colonelul în cele din urmă, supărat. 
Așa se face că sosirea doctorului Stutzman la locuința 
soților Stansfield a rămas nesesizată. Acesta l-a con- 
sultat pe Rotbacker și a mormăit mulțumit de re- 

zultat. Febra scăzuse vertiginos și nu mai era nevoie 
decit de timp pentru ca rănile și tăieturile operaţiei 
să rămînă doar o amintire urîtă. Nu mai zăbovi. Își 
luă onorariul și o anunţă pe Bruny că urma să treacă, 
din nou, abia în seara zilei următoare. I se ivise un 
nou caz și nu voia să-l scape, dorea încă o dată să-și 
arate măiestria. Plecarea lui rămăsese, de asemenea, 
neobservată. 

A doua zi însă, între mașinile parcate în apropierea 
vilei familiei Stansfield, mai apăruse una. Un Fiat. 
La volanul ei stătea un bărbat ce părea captivat 
de citirea ziarului. Pe fotoliul din dreapta avea un 
aparat de fotografiat cu obiectiv multiplu, un mini- 
magnetofon şi o stație de emisie-recepţie, acoperite 
cu un trenci. În ciuda aparenţelor urmărea cu aten- 
ţie curtea vilei de vizavi, gata să folosească aparatele 
pe care le ţinea la îndemiînă. 

Hertha lipsise peste noapte, sarcina de a-l veghea 
pe Rotbacker rămînîndu-i numai lui Bruny. Fusese 
să ascundă maşina. Era convinsă că dacă nu începuse 
încă, va începe, foarte curînd, o acțiune de căutare 
a mașinii care-l transportase pe Rotbacker. Dacă nu 
se descotorosea de ea, ar fi însemnat să se bage cu 
bună știință în gura lupului. De aceea, o închisese în 
garajul unui prieten care a doua zi pleca în vacanță 
pentru o lună. Motivase faţă de acesta că ma- 
şina ei era cam șubrezită și pînă o va repara, a închi- 
riat una de la organizaţia turistică, pe care o parchează 
în propriu-i garaj. Cum el are capacitatea nu- 
mai pentru o mașină, se vedea obligată ca pe a ei să 
o ţină în altă parte. Dacă prietenul a crezut sau nu nu 
avea nici o importanţă pentru Hertha, din moment ce 


i-a acceptat propunerea. Era bucuroasă că în privința 
mașinii se „pusese la adăpost pentru un timp. 

În ziua următoare își alese un Audi, fiind mulțu- 
mită de cum funcţiona. Îl parcase cu cîteva străzi mai 
departe de vila lui Bruny și, înainte de a se apropia, 
făcu un ocol pentru a verifica dacă n-are „coadă“. Era 
mai mult un reflex, o precauţie pe care o îndeplinea 
datorită insistențelor depuse de Hatman. Învăţase că 
adesea succesul unui agent depinde de respectarea 
unor „legi sacre“ care, din comoditate, din grabă sau 
prea multă încredere în propria inteligenţă și price- 
pere, este deseori ignorată. Îi veniră în memorie pă- 
țaniile unor agenţi — şi nu puţini — ai „Abwehr“-ului 
care acționaseră în Statele Unite ale Americii cu 
atîta ușurință, încît informaţii dintre cele mai secrete 
le comunicau prin poștă fără măcar să le codifice. 
Herthei nu-i fu prea greu să recunoască, în bărbatul 
care stătea la volanul Fiatului, pe agentul de filaj. 
Trecu grăbită și intră în primul magazin. Așteptă, 
fremătînd ca frunzele codrului la adierea vîntului, 
pînă se eliberă cabina telefonică. Se strecură înăun- 
tru și formă numărul Brunhildei. 

— Iartă-mă că am întirziat, simulă ea, ca și cum 
prietena sa ar fi așteptat acel telefon, așa că vino 
direct la raionul de pălării, la „Elegant“. În cinci mi- 
nute vei fi și tu acolo, da ? îi spuse pe un ton vesel, 
nemaiașteptind să audă răspunsul interlocutoarei și 
închise. 

Bruny înţelese mesajul și se alarmă. „Ce s-o fi în- 
timplat de a fost nevoită să recurgă la un asemenea 
truc ?* 


Jocul care începuse făcu să-i dispară oboseala. O 
revitaliză. Pericolul o atrăgea cu o forță de magnet 
şi dacă la mijloc nu ar fi fost viața lui Rotbacker ar fi 
împins riscul pînă la limita maximă, întocmai ca un 
dansator pe sirmă. Dar aşa... «Ţi-l încredinţez... Răs- 

punzi de viaţa lui» îi veniră în minte, pentru a cîta 
oară, vorbele colonelului Horja. Rațiunea învinse 
pornirea instinctivă de moment, îndemnînd-o să intre 
în primul magazin din care ieși purtînd pe cap o pălă- 
rie cu boruri largi, din fetru moale, şi cu pardesiul îm- 
brăcat cu cea de a doua faţă. Cînd își aruncă privirea 
în oglindă, părea alta decit cea care intrase în maga- 
zin. Se îndreplă apoi spre locul în care își parcase 
mașina. Se urcă la volan şi porni. Făcu un mic ocol și 
ieși pe strada care cădea perpendicular pe cea pe care 
se afla mașina urmăritorului. Trase la bordură, 
astfel încît să fie în afara unghiului de cuprindere 
al oglinzii retrovizoare a acelei mașini și stinse mo- 
torul. 

„Ți-am întins o cursă. istețule, și tu nici nu ai ha- 
bar ! lei leafa de pomană...:, se amuză Hertha plină 
de încredere în steaua sa norocoasă, dar și pentru 
ca așteptarea să-i pară mai puțin chinuitoare. „Vei 
muşca din momeală !... Vei muşca, sigur că vei mușca, 
altfel cum îl scot din casă pe Willy ?“. 

Urmăritorul „mușcă“ într-adevăr din momeală. 
Cind în ușă apăru Brunhilda, el se precipită, dovadă 
sigură că prezenţa sa în acel loc avea legătură cu fa- 
milia Stansfield şi cu cele ce se petreceau în acea lo- 
cuință. Abandonă ziarul pe care pînă atunci îl întor- 
sese pe toate fețele și apăsă butonul ce punea în 
funcţie aparatul minuscul de filmat ascuns în oglinda 
retrovizoare exterioară, fixînd pe peliculă ieșirea din 
locuinţă a Brunhildei. Hertha sesiză manevra filoru- 
lui după cum acesta mînuia oglinda pe direcţia de 
mers a femeii. Hertha stătea nemișcată știind că 
aceia care îndeplinesc astfel de misiuni își dezvoltă 
capacitatea de atenţie, că pot cuprinde în cîmpul ur- 
măririi mult mai multe decît un om obişnuit. Au, 
cum se spune, și un ochi la ceafă. Deodată o cuprinse 

spaima. „Și dacă sînt mai mulți? Unul pleacă pe 
urmele lui Bruny şi altul sau alţii !!... Doamne, 
apără-l pe Willy ! Dacă intră în casă ? !“ Cu înfrigu- 
rare și cu o concentrare maximă scrută întreaga 
zonă pentru a „prinde“ tot ceea ce ar putea avea 
vreo legătură cu afacerea lor. „Dar cum au ajuns 
atit de repede pe urmele noastre ?“ o lovi ca un 
ciocan în moalele capului o întrebare pe care pină 
acum nu și-o pusese. „Unde am greşit ?“. O descindere 
în locuință ar fi compromis totul. Dar și scoaterea lui 
Wilhelm, cu „paznicii la uşă“ însemna, de fapt, 
același lucru. Își impuse să rămînă calmă şi lucidă, 
hotărită să se folosească de orice moment de ne- 
atenţie al adversarului. Scoase pachetul să-și aprindă 
o țigară. Se opri. Chiar în acea clipă zări automobilul 
de mic litraj, decapotabil, cu care în mod obișnuit 
Brunhilda mergea la cumpărături. Aproape instan- 
taneu bărbatul aflat în Fiat porni motorul și aștepta 
un moment prielnic pentru a demara. „Deci tu vei 
pleca după ea... Eu trebuie să știu dacă mai rămîne 
vreunul pe aici...“ Slăbi atenția asupra Fiat-ului 
căutînd cu privirea un al doilea urmăritor. Nimic 
suspect. Îndoielile însă o măcinau. Mai controlă o 
dată și încă o dată, dar rezultatul rămase acelaşi. Își 
simțea inima ticăind ca un ceasornic de masă vechi. 
Nu-i mai rămînea decît să-și concentreze atenţia 
asupra urmăritorului identificat. 

"Ţeava de eșapament a Fiatului scoase un rotocol 
de fum albăstrui și, imediat, automobilul ieși din şirul 
celor parcate, urmînd traseul pe care dispăruse mașina 
Brunhildei. Hertha simți că-i pocneşte inima de emo- 
ţie. Abia cînd realiză plecarea mașinii, înțelese pen- 
tru ce nu se grăbise urmăritorul. Strada pe care o 
luaseră cei doi avea un semn în capătul prin care se 
pătrundea în șoseaua principală care obliga să ce- 

deze trecerea autovehiculelor din ambile sensuri. 
Aceasta făcea ca pătrunderea în fluxul principal al 
circulaţiei să se facă destul de greu. Urmăritorul, care 
cunoștea regulile în acea zonă, lăsase un timp ceva 
mai lung între plecarea Brunhildei și momentul în 
care ajungea să se „lipească“ de mașina ei, pentru 
a-i spulbera eventualeie suspiciuni. 

Hertha rămase pe loc şi pentru a mai controla încă 
o dată „evenimentele“ din zonă, dar şi pentru că știa 
regula jocului. „În tot ce faci să ţii seama că și 
adversarul știe meserie“. În acest caz, plecarea urmă- 
ritorului putea fi o manevră menită să demaște pe un 
eventual contrafilor. Așteptă, deci, citeva minute și 
abia apoi porni mașina. Alese însă un alt itinerar 
către magazinul „Elegant“. Aiunse la magazin înain- 
tea celor doi, făcînd o adevărată demonstrație de 
îndemînare automobilistică. 

Parcă mașina într-un loc mai ferit și urcă la primul 
etaj. Pe copertina imobilului era amenajată o cofe- 
tărie și ea ocupă o masă chiar lingă balustradă, de 
unde putea cuprinde atît parcajul magazinului, cît 
şi o parte a străzii şi aleea ce ducea spre intrarea în 
edificiu. Ceru o îngheţată. „Vă recomand ura de 
banane“, zise, îndatoritoare, fata care servea. Hertha 
aprobă din cap fără să rostească o vorbă. Privea par- 
cajul așteptînd să apară cei doi. Zări mașina Brun- 
hildei. Nici nu apucă aceasta să termine manevrele 
pentru ocuparea unui loc că, imediat, apăru și Fiatul. 
Hertha nu mai avea nici un dubiu. Bărbatul cobori 
din mașină, avînd atîrnat de umăr un aparat de fo- 
tografiat. Pe braț ducea împăturit un balonzaid, iar 
în mîna dreaptă o borsetă. „Ce-i cu această borsetă ?“ 
se întrebă ea și nu fără temei. „Atenţie, Hertha! 
Atenţie !“ 

Se hotărî pe moment. Calculase că, oricît de repede 
s-ar fi mișcat urmăritorul, Brunhilda avea un avans 
de cîteva secunde, suficient pentru ea ca să-i spună 
ceea ce trebuie. Lăsă o bancnotă de cinci mărci 
sub farfurioară și ieși grăbită. Urcă pînă la eta- 
jul al doilea, dar nu mai merse la raionul de pă- 
lării, ci aşteptă chiar în apropierea ieșirii din lift. Cum 
o văzu pe Brunhilda îi spuse şoptit, în timp ce tre- 
cea pe lingă ea. „Sîntem urmărite! Ne vedem la 
restaurantul «Al șaptelea cer» peste o oră, în camera 
de odihnă a femeilor“. Își continuă drumul luînd 
liftul pentru coboriîre. Umăritorul abia ieșea din 
cealaltă cabină, astfel că nu reuşise să vadă scena, 
şi deci nu o observase pe Hertha. 

Brunhilda rămase în magazin și începu să privească 
mărfurile cu interesul și capriciile unei cumpărătoare 
mofturoase. La raioanele cu obiecte pentru femei, 
erau puțini bărbaţi, așa că, după cîteva ture, nu-i fu 
greu, mai ales că fusese avertizată, să-l identifice 
pe cel care o urmărea. Dacă ştirea adusă de Hertha 
o şocase pentru moment, acum jocul o prinsese prin 
ineditul lui. Cînd, după trei sferturi de oră, ieşi din 
clădirea care adăpostea unul dintre cele mai mari 
centre comerciale, „umbra“ era în spatele ei. li sim- 
țea privirea și, după ce urcă în mașină, îl zări luîn- 
du-și locul la volanul Fiatului. Nu știa cum și nici 
dacă era bine să se rupă de urmăritor. Îi părea rău 
că Hertha nu era cu ea să-i ceară părerea, convinsă 
că aceasta cunoștea răspunsul la întrebare. Hotări 
să se comporte ca și cim totul ar fi fost în ordine, 
ca și cum habar n-ar fi avut că era filată. Observase 
însă cînd bărbatul îi făcuse cîteva fotografii, atît în 
magazin, cît şi cînd plecase spre mașină. Și ea, ca 
şi prietena ei, se întreba ce rost avea borseta. Se 
îndreptă spre restaurantul „Al șaptelea cer“. Localul 

era unul dintre cele mai luxoase din orașul Bamberg. 
Salonul principal avea aproape o sută de mese, plus 
separeurile, despărțite de restul încăperii cu draperii 
sau jardiniere, asigurind o izolare totală de ceilalți 
meseni. Cu toate că prețurile erau piperate, restau- 
rantul era adesea plin, datorită atit calității bucatelor 
și vinurilor alese, ce se înscriau în fruntea speciali- 
tăţilor gastronomice, cît și serviciului ireproșabil. Cel 
mai adesea, pentru a avea o masă asigurată, mai ales 
la orele de vîrf, trebuia să rezervi una. Dar şi aici, 
ca şi aiurea, cu un bacşiș gras se putea aranja imediat. 
Brunhilda cunoştea localul, pentru că venea uneori 
cu Robert, așa că imediat ce pătrunse în hol, ober-ul 
o recunoscu și o conduse la o masă din partea salo- 
nului central, unde, potrivit unei tradiţii a localului, 
erau îndrumate femeile singure. 

Ocupă un loc ales astfel, încit să poată privi in- 
trarea în salon. Încerca să ghicească cine va apărea 
mai întîi, urmăritorul sau Hertha. Era sigură însă că 
prima va fi prietena ei şi dezamăgirea îi fu mare 
când îl zări pe el pătrunzind cu un aer stingher, pro- 
babil neobișnuit cu eleganța localului. Acesta se 
bucura că va putea servi un prinz copios pe banii 
Organizaţiei. „Numai de nu s-ar grăbi asta să spele 
prea repede putina !“. Oberul îi oferise un loc la o 
masă oarecare și el trebuia să depună un anume 
efort, pentru a o putea privi pe „clienta“ lui. Tre- 
buia să se aplece într-o parte ca să evite stîlpul care-i 
lua ceva din perspectivă. 

Brunhilda se amuza de manevrele bărbatului care 
ar fi vrut să nu o scape din ochi nici o clipă. Apoi îl 
ignoră cu desăvirșire. Studie lista de bucate, alese și 
comandă dejunul, dar mai întîi ceru Cu voce destul 
de tare whisky cu gheaţă. Bărbatul nu mai auzi și 
completarea, care, desigur, l-ar fi alertat. 

— După ce mă pudrez, te rog să-l aduci | îi spuse 
chelnerului și se ridică de la masă. 

Se îndreptă spre toaleta femeilor. De fapt grupul 
sanitar destinat în exclusivitate consumatoarelor din 
restaurant avea o funcţionalitate multiplă. Antica- 
mera era un loc unde femeile puteau să schimbe o 
vorbă, să fumeze o ţigară, dacă nu doreau să o facă 
în plin restaurant. Fotoliile mari și comode, covoa- 
rele plușate, plantele exotice, oglinzile de cristal dă- 
deau acestei încăperi o atmosferă destinsă și intimă. 
Nici un bărbat n-ar îndrăzni să deschidă ușa, iar 
gestul, dacă s-ar fi petrecut totuși, ar fi fost imediat 
sancționat de personalul localului care veghea la res- 
pectarea regulilor. Aici intră și Brunhilda avind în 
mînš pachetul de ţigări și bricheta pe care le scosese 
din poșetă, ca un semn distinct al intenţiilor. Cura 
închise ușa, o zări pe Hertha care stătea într-un foto- 
liu mai retras. 

— Ia loc, Bruny! Ascultă-mă cu eai şi atenție. 

Brunhilda se așeză lingă ea și o privi a mirare. 
Îşi aprinse o țigară, trase adinc şi slobozi fumul prin- 
tre buzele arcuite. 
 — Americanul acesta al tău are gusturi, nu-şi putu 
stă, pini o glumă Hertha. 

nvățase la vechea ei școală, dar mai ales de la 
Hatman ce importanţă are, într-o discuţie serioasă și 
prea tranșantă, o glumă care să deconecteze, care să 
deschidă porțile atenţiei. - 

— I-am spus-o și eu mereu, are într-adevăr gust. 
Sînt mîndră de el, lăsă ea slobode sentimentele față 
de soţul său. 

— N-au rost acum complimentele. Uite cum vom 
proceda... >=- 

Simplu, sugestiv, fără amănunte inutile, Hertha 
i-a expus planul stabilit pentru dep 

lui critic. Cînd terminase, Brunhilda avu impresia 
că trecuse un veac. Observă însă că jarul ţigării ajun- 
sese la filtru. Erau niște ţigări stranii pentru eurc- 
peni. Abia apăruseră în America și soţul ei îi adusese 
de la magazinul special al militarilor americani. Se 
obișnuise cu ele, poaie și pentru faptul că stîrneau 
încă senzație în rîndul celorlaiţi fumători. 

— După cum mi-ai spus tu, totul pare simplu. 
Poate prea simplu, ca să fie adevărat, şi, mai ales, să 
funcţioneze... răspunse neiîncrezătoare Brunhilda și 
dădu să-și aprindă o altă ţigară. 

— Draga mea, lucrurile aparent simple sînt com- 
plicat de realizat. Te rog să rememorezi cele ce ţi-am 
înșirat eu aici şi să le urmezi intocmai ! Clar ? 

Brunhilda, ginditoare, dădu din cap supusă, lăsîn- 
du-se trasă de Hertha spre oglinda ce ocupa un perete. 
Tot Hertha o puse să-și scoată rujul, pudra şi o asistă 
cum își corecta machiajul. Apoi o împinse uşurel de 
la spate. 

— Succes și poftă bună! îi ură și trecu ea la 
oglindă. 

Reveni în fotoliu continuînd să fumeze. Așteptă o 
împrejurare potrivită, ca să poată părăsi și ea încă- 
perea. Prilejul se ivi cînd două femei terminîndu-și 
de fumat ţigările și săturîndu-se de pălăvrăgeală, 
ieșiră. O dată cu ele se strecură și Hertha. Urmărito- 
rul nu mai acordă nici o atenţie celor care intrau și 
ieșeau de-acolo. El nu o scăpa din priviri pe Brun- 
hilda. Nu observase că întîlnirea cea mai importantă 
avusese deja loc, golind de conţinut eforturile sale 
și speranţele lui Helfer. 


Deși Hertha încercase și reușise să pară foarte 
stăpină pe sine și încrezătoare în planul pe care-l 
gindise, o undă de nesiguranţă îi străbătea sufletul: 

„care sînt măsurile de urmărire declanșate de adver- 
Sar, în sensul amplitutidinii lor, dar și al exactităţii ? 
Cum să le afle, pentru a putea să se ferească de 
ele ?“ De aceea, imediat ce Bruny, urmată de bărba- 
tul cu haină de tweed și balonzaid pe mină ieșiră din 
restaurant, făcu plata şi plecă, fără să se grăbească, 
spre maşina ei. Prietena sa avea să-l mai „plimbe“ cel 
puţin o oră prin oraș pe urmăritorul ei, pentru a-i 
oferi Hesrthei răgazul necesar să întreprindă unele 
măsuri de verificare. 

Se întoarse spre locuința Brunhildei pe acelaşi 
traseu pe care plecase. Era încărcată de ginduri negre: 
„Și dacă între timp totul s-a terminat ? Dacă a fost 
numai o manevră pentru a ne îndepărta, ca ei să ve- 
rifice în iinişte locuinţa ?...“ Fiori de gheaţă aproape 
că o paralizară. „Cită nesăbuinţă ? Să mă încumet să 
duc singură la capăt o asemenea treabă complicată ? ! 
Şi nici măcar nu m-am hotărit unde să-l adăpostesc 
în cazul cînd îl voi mai găsi în locuinţă“. 

Parcuse cele citeva străzi din apropiere, trecu pe 
cea unde se afla vila soţilor Stansfield, rulind cu 
viteză redusă, ca și cum ar fi căutat o adresă. Ea, de 
fapt, încerca să descopere existența dublurii urmări- 
torului în haină de tweed. Nimic deosebit care să-i 
rețină atenţia. „S-a sfîrșit oare ?“ o mai săgetă încă 
o dată acel gînd ucigător. Parcă automobilul aproape 
în același loc ca mai înainte, își puse pe cap noua sa 
pălărie şi refăcu traseul pe jos. Nici de data aceasta 
nu descoperi nimic demn de reținut. Era tentată să 
meargă la cei doi copii care băteau mingea nu de- 
parte de locul în care se afla ca să-i întrebe... „Ce 
să-i întreb ? Dacă din casa aceea a fost scos pe targă 
un om bandajat ? Să le spun de fapt. că există acolo 
un asemenea om ? Dar dacă nu mai există ?. Își 
aminti : «Hertha, vor fi pentru dumneata împreju- 

7 — Cine l-a ucis pe Abel ? 


rări dure... să nu-ţi pierzi judecata limpede, că vei 
plăti scump. Întotdeauna există o ieșire. Să o cauţi 
numai, înţelegi, Hertha». Așa sunase unul din în- 
demnurile colonelului Horja. De altfel sosiseră și cei 
doi: Brunhilda și urmăritorul. Hertha, din postul 
ei de observaţie admiră calmul și stăpînirea de sine 
ale prietenei sale. Aceasta parcă maşina, parcurse cu 
dezinvoltură distanța pînă la locuință, descuie ușa 
și intră în casă ca şi cum pentru ea ar fi fost o zi 
la fel cu toate celelalte. „Și eu cît pe-aci să mă pierd!“ 
își mai aruncă Hertha un reproș. Mai aşteptă un 
timp pentru a primi de la Bruny semnalul „O.K.* 
Într-adevăr, semnalul mult așteptat nu întîrzie să 
apară: cu stropitoarea în mînă, Bruny începu să ude 
superbele mușcate care-i împodobeau balconul. Ur- 
măritorul, cu un gest reflex, orientă, tot așa cum 
făcuse și mai devreme, oglinda retrovizoare spre 
balconul Brunhildei nescăpînd ocazia de a prinde pe 
peliculă și acel moment. Pentru Hertha totul căpătă 
o limpezime de cristal : în afacerea lor nu intervenise 
nimic nou. „Ah ! Rău că n-am acţionat azi !... Miine, 
cine ştie ce va fi...“ li părea rău că transferul lui 
Rotbacker urma să-l facă abia a doua zi. „Astăzi ar 
fi mers totul ca pe roate“. Noaptea putea să se dove- 
dească fatală pentru toți.. „Și .unde-l duceam 
astăzi ?“ În privința ascunzătorii viitoare era încă 
nedecisă. Se gîndise, iniţial, să apeleze la sprijinul 
lui Kurt, despre care aflase că se comportase demn 
în anchetă. Dar alungă ideea aproape imediat. În- 
semna să-și bage capul în laț. Kurt nu putea să 
rămînă în afara cercului de suspecți, ba, în mod sigur, 
figura în fruntea listei. „Poate că, acum, bietul Kurt 
este din nou torturat şi întrebat ce a făcut cu cadavrul 
lui Willy 1“ Dar cum de a ajuns pe lista bănuiţilor 
familia Stansfield ? Nu găsea nici o explicaţie. Hertha 

deduse că Helfer nu dispunea de nici o dată certă, 
de aceea oamenii lui se învirt pe afară... Altfel ar fi 
trecut la percheziția vilei şi totul ar A devenit o 
simplă chestiune de rutină. IER 

„Dacă pînă acum ei nu dispun de nimic, nu trebuie 
să le furnizăm noi, din neatenţie, ceva, care să-i facă 
să treacă la măsuri mai agresive“, 5. 

Un semn sigur că în casă se află un bolnav l-ar 
constitui vizita unui doctor. „Deci, Ludwig... !* Şi 
dintr-o dată clopoțeii de alarmă sunară cu putere, ca 
într-o prăvălie goală în care intră un mușteriu, iar 
proprietarul, cuprins de somn, se întinsese pe patul 
de după perdea. Tot noianul de frămîntări din timpul 
dimineţii îi năvăli în minte. Își consultă ceasul. 
Trecură mai bine de zece minute de cind dialoga cu 
sine însăși fără să întreprindă ceva. Omul în tweed se 
cam plictisise. În acest interval își controlase şi el 
ceasul de citeva ori, semn că aștepta ceva. La un 
moment dat se aplecă spre locul din dreapta. Părea 
că vorbește și, ca o confirmare a bănuielilor Herthei, 
înclină din cap, în semn că înţelesese. Apoi, fără să 
se grăbească, își aprinse o ţigară și cobori din mașină. 
Încuie ușa și o porni în susul străzii, în direcţia opusă 
celei unde se afla automobilul Herthei, mergînd 
agale, fără să depășească însă colțul. Rămase acolo 
aproape două minutesși trecu brusc strada. În aceeași 
clipă, se ivi un bărbat îmbrăcat oarecum asemănător, 
numai că sacoul acestuia era din stofă pepită, iar 
părul mare, rebel, părea nepieptănat. Schiţă un gest 
de salut cînd trecu pe lingă cel în tweed și se apropie 
de Fiat. Deschise portiera şi se așeză la volan. 

„l-a venit schimbul... răsuflă ușurață Hertha. 
Sinteţi pe așteptare domnilor.. Trebuie să acționez 
neîntirziat...“ își zise, dar nu se grăbi încă să plece. 
Voia să ze convingă că noului filor nu i se alătura un 

altul  Porni apoi în întîimpinarea doctorului 
Ludwig Stutzman. Dar mai avea de rezolvat ceva 
foarte important pentru reușita acțiunii. Așa că se opri 
la cea mai mare florărie din oraș. Comandă și plăti 
un superb coș de flori, ceru un plic și o felicitare tip, 
pe care scrișe : „Îmi amintesc cu emoție că astăzi, la 
orele 17,00, se implinesc... (dar ce importanţă are cît ?) 
de cînd ne-am unit destinele: pentru totdeauna. 
Regret că nu sînt lîngă tine, dar la acea oră să ciocnești 
un pahar de şampanie cu cea care a fost și ne-a rămas 
mentor, Hertha. Te îmbrățișează soţul tău'care te 
iubește ca în prima zi“. Hertha reciti textul și avu 
convingerea că Bruny îi va înţelege mesajul. 3 
Plăti taxa pentru comisioner și se reîntoarse în 
apropierea locuinței Brunhildei în așteptarea lui 
Ludwig. La vreo oră de la sosirea ei, pe stradă putea 
fi văzută furgoneta florăriei pe caroseria căreia era 
pictată firma magazinului. Mașina opri în faţă, 
cobori un tinerel îmbrăcat într-o uniformă din postav 
verde, cu fireturi la manșetele vestonului și lampas, 
luă din spate coșul de garoafe albe, controlă încă o 
dată adresa și dădu să intre în curte. În acea clipă 
omul lui Helfer sări din Fiat lăsînd ușa întredeschisă, 
de grăbit ce era, și, din cîțiva pași, ca de panteră, 
sări lingă comisioner. Smulse din mîna băiatului hîr- 
tia pe care era notată adresa, cizi cele scrise pe ea și 
un zîmbet de satisfacţie îi lumină întreaga faţă. In- 
tuise exact și era fericit. Fără să ceară permisiunea 
luă dintre flori plicul cu felicitarea și-l citi grăbit sub 
privirea stupefiată a comisionerului, care însă nu zise 
nimic cînd simţi în palmă foșnetul celor douăzeci de 
mărci pe care i le strecurase omul din-fața sa. Textul 
nu-i lăsă urmăritorului nici un dubiu ; soțul trimite 
soţiei un buchet cu flori... „Gelozia e de vină, mă 
băiatule ! Sînt soţul şi credeam că... !“ Puse scrisoa- 


rea înapoi în plic şi plicul în coș și totul reveni la 
normal. Mai dădu băiatului zece mărci, rugîndu-l să 
nu-i spună doamnei nimic din cele întimplate. Nu 
ştia că cel puţin două perechi de ochi urmăriseră cu 
spaimă scena, pentru că şi Brunhilda se postase în 
spatele perdelei de unde supraveghea strada. Băiatul 
cu florile sună și așteptă ca cineva să deschidă ușa de 
la intrarea în vilă. Cind Brunbhilda a primit coșul ar- 
dea de nerăbdare să afle cine era trimiţătorul. Nu se 
aştepta să primească de undeva o astfel de atenţie. 11I 
lăsă pe tînăr singur, cîteva clipe, pînă îi aduse o 
bancnotă de cinci mărci, și intră în casă luînd coșul 
cu flori. „Cine mi-a trimis florile ?“ încerca ea să 
ghicească, dar numai la Hertha nu s-ar fi gîndit. Abia 
se despărţiseră și în înțelegerea lor nu figura nici un 
coș cu flori. Dar abia cînd citi cele scrise de prietena 
ei se neliniști de-a binelea. „Ce a determinat-o să 
devanseze acțiunea ? Desigur, un pericol iminent“, 
conchise ea. Mesajul îl interpretase exact. „Deci 
astăzi ]a orele 17,00 şi nu mîine... Dar ce ne facem cu 
«vigilentul» ăsta din ușă ?“. Brunhilda era sigură că 
prietena sa are motive temeinice să opereze acea 
schimbare, dar acum o preccupa nu aflarea motivelor 
pe care oricum i le va spune Hertha cînd se vor 
întîlni, ci cum îl vor păcăli pe urmăritor. Încercă 
diverse scheme, dar nu se închega nimic așa că se 
abandonă cu totul încrederii în prietena sa. Liniștită 
nu era însă. Ba, chiar se temea și nu numai pentru 
soarta lui Rotbacker, ci și pentru ea și familia ei. Deși 
făcuse totul fără știrea soţului, consecinţe ar fi 
suportat şi el în eazul unei catastrofe. „Doamne 
ferește“ şi bătu în lemn cu convingerea că-i va fi de 
folos. 

Hertha, din postul ei de pîndă, supraveghea pe 
de o parte locuinţa Brunhildei, iar pe de altă parte 

încerca să-l intercepteze pe exdoctorul Stutzman. 
„Dacă nu vor interveni date noi, nu am cum să 
greşesc. De-ar veni mai repede ora 17,00.. Ah! Şi 
doctorul ăsta nu mai apare odată !“ îşi pierdu ea 
răbdarea.” 

„Ce ușor ne pierdem cu firea“, își făcu ea un fel de 
autocritică, dindu-şi seama că cel care îl schimbase pe 
omul în tweed era mult mai nepriceput din punct de 
vedere profesional. 

„Probabil au forţele mult prea răspîndite, iar aici fac 
un simplu control de rutină... Imediat ce se vor con- 
vinge că restul obiectivelor lor sînt fără importanţă, 
iși vor concentra atenţia și asupra acestuia... sper să 
fim departe atunci...“, dar nu-și mai termină gîndul. 
Pînă la ora cinci, cînd Brunhilda urma să plece, 
conform planului, să-l „plimbe“ pe filor prin oraș, 
mai avea două ore de așteptat. Timpul trecea greu, 
foarte greu şi, dacă n-ar fi avut suficiente ţigări 
asupra ei, l-ar fi suportat și mai greu. „Și Ludwig nu 
mai vine ! Se simte bine la «Coroana». Nu-i vorbă că 
nici nu ne-am înţeles să vină... doar aşa, din exces de 
zel...“ 

Soarele ardea necruţător, iar omul din Fiat părea 
şi el toropit de căldură. Chiar picotea din cînd în cînd, 
de vreme ce își rezemase capul de stilpul ușii. Hertha 
îl zări tresărind. Dusese, apoi, fulgerător, aparatul de 
fotografiat la ochi, și acţionă, la fel de rapid, răsuci 
cheia de contact, pentru că, imediat, cîteva rotocoale 
albăstrui ieşiră din eșapamentul mașinii. „E cam 
pripit; amul.. Spre binele nostru...“, zîmbi Hertha și 
urmări manevrele Brunhildei care demarase scurt 
pe drumul pe care plecase și de dimineață. Nici nu 
apucase să treacă colțul străzii şi Fiatul o urmase. 
Era ora.. E 

Hertha aşteptă cîteva minute, apoi cobori, trecu 
repede pe stradă și intră în curtea vilei. Avea cheia 
pregătită și deschise rapid ușa de la intrare. Apoi 
privi prin „spionul“ instalat în ușă. Pe stradă nu 
era nimic demn de reţinut. Parcurse grăbită încăperile 
pînă în camera din fund. În sufragerie se opri însă o 
clipă lîngă coșul cu flori. Le admiră. Erau într-a- 
devăr superbe. 

Abia apoi intră la Rotbacker, 

— Sînt pe urmele noastre. Crezi că ai să poţi 
merge pînă la mașină, în'stradă, vreo două sute de 
metri ? 

— Nu-mi este ușor, dar ai altă soluţie ? Mi-a spus 
gazda noastră că s-a întîmplat ceva neprevăzut... E 
ceva foarte grav ? Pot să te ajut cu un sfat.? întrebă 
Rotbacker, cu nerăbdare. 

Se îmbrăcase în costumul nou cumpărat de Hertha, 
iar deasupra buzei își lipise mustaţa neagră, pe care 
tot aceasta i-o adusese. Stătea întins pe pat cînd 
întrebase. 

— Treci, te rog, în sufragerie, și stai într-un fotoliu. 
Eu trebuie să las ordine aici. 

Rotbacker se supuse fără o vorbă. Între timp 
Hertha începu să adune într-o geantă de voiaj de 
dimensiuni destul de mari, așternuturile care fuseseră 
pe patul în care stătuse Rotbacker, papucii, resturile 
de medicamente, feșele folosite, tot ceea ce ar 
constitui un indiciu al trecerii unui rănit prin acea 
încăpere. Pulveriză, dintr-un tub, esenţă de brad care 
să îndepărteze mirosul de iod, medicamente și sînge 
uscat. Privi fiecare ungher şi procedă asemănător în 
toate încăperile. 

Sarcina îi era acum ușurată, deoarece „grosul“ îl 
făcuse anterior. Avusese grijă să nu lase nimic la voia 
întimplării. Însoțită de Rotbacker ajunsese în hol. 

Mai înainte însă trecuse şi prin garaj. Verifică încă o 
dată dacă nu cumva se văd urmele ,„,Volkswagen“-ului 
şi se declară mulțumită. Privi ceasul Întreaga opera- 
țiune îi luase aproape un ceas. Cu batista de mătase 
şterse ivărul ușii de la intrare, mozaicul şi ieșiră. Ea 
ținea şi geanta de voiaj. [i făcu loc lui Rotbacker să 
treacă spre poartă și ea șterse, cu discreţie, şi ivărul 
de afară. Apoi, cu inima zbătindu-se să-i spargă piep- 
tul, o luă în urma bărbatului așteptindu-se ca din 
moment în moment, din mașinile parcate pe marginea 
străzii, să sară nişte indivizi masivi care să-i ame- 
ninţe cu pistoalele și să le pună cătușe la mîini. 

Strada începuse să se anime, fiind ora de întoarcere 
a oamenilor de la lucru. Dar cum se aflau într-un 
cartier de vile, niciodată nimeni nu părea să fie foarte 
grăbit. Se urcară în mașină și, imediat ce Rotbacker 
simţi fotoliul sub el, se lăsă extenuat. Deplasarea îi 
ceruse o încordare supremă de voinţă. Cind mai avea 
numai douăzeci de metri pînă la maşină era cît pe-aci 
să se prăbușească, trupul fiindu-i golit de orice forță. 
Numai judecata îi rămăsese intactă, determinînd 
mobilizarea ultimelor resurse care-l împinseră pînă 
la mașină. Se lungi, închise ochii.şi rămase nemișcat, 
parcă fără viaţă. Abia înclină din cap în semn de 
aprobare atunci cînd Hertha îl întrebă dacă puteau 
să plece.: 


Brunhilda se îndreptase spre centrul orașului. In- 
trase la primul coafor, întîlnit în cale. Aşa conveni- 
seră, dar coșul cu flori, element neprevăzut în planul 
lor inițial, îi aminti că peste trei zile se împlineau 
de-adevăratelea cinci ani de la căsătoria ei cu Robert. 
Expedie, cu ajutorul coafezei, o telegramă în Statele 
Unite, unde soțul ei se afla la o specializare de 
aproape două luni. Îl rugă să facă tot posibilul să 

revină în ziua aniversării căsătoriei lor. Iar de nu se 
va putea să-i spună pentru a merge ea la el. „Neapărat 
să fim împreună în această zi“, îşi exprimase ea 
dorinţa în telegrama trimisă. 

Oricum luă măsuri pentru pregătirea unei petreceri 
pe cinste în cazul cînd venea Robert în Germania. 
Simţea nevoia de a fi cu el, să pună capul pe umărul 
lui, să fie protejată. Zbuciumul prin care trecuse în 
ultimul timp îi cam slăbise nervii; dorea să fie 
mângiiată şi ocrotită. 

Se îndreptă spre casă, cu aceeași „umbră“ după ea, 
filmată și fotografiată în diverse ipostaze, după cum 
aprecia urmăritorul că poate demonstra șefilor săi 
priceperea și eficiența. 

Cind Brunhilda sosi acasă se opri în fața ușii, de 
parcă se afla pe marginea unei prăpastii : să facă și 
următorul pas? .Descuie ușa, dar nu-i venea să 
pătrundă înăuntru. „O fi plecat Willy ? Dar dacă mă 
așteaptă unul cu cătușele gata pregătite ? Unde o.fi 
acum Hertha ?“ Apăsă cu forţă miînerul ușii și pă- 
trunse în vestibul. Se opri şi trase cu urechea. Liniște 
deplină. Senzaţia că de undeva, de după ușă, se va ivi 
o „gorilă“, care o va înșfăca, nu o părăsi nici cînd 
ajunse în camera în care fusese adăpostit Rotbacker. 
I se părea că totul e jucat după un scenariu și că lo- 
vitura o va primi exact în momentul în care se aș- 
teaptă cel mai puțin. Dar nu se întîmplă nimic. Willy 
plecase cu adevărat într-o direcție necunoscută ei. Cu 
atît mai bine pentru ea. Bucuria o copleși. Se prăbuși 
pe șcaun şi o sfîrşeală o cuprinse. Acum nu dorea de- 
cît să doarmă, iar cînd se va trezi să fie eliberată de 
orice coșmar. Avea însă de făcut citeva treburi, con- 
form instructajului Herthei. 

Brunhilda puse degetele pe obiectele întilnite în 
cale. Pentru un anchetator priceput, chiar și lipsa 


amprentelor, cele pe care obișnuit ar trebui să le 
găseşti într-un loc, reprezintă un indiciu că în acel 
loc s-au petrecut lucruri necurate. Remarcă atenţia cu 
care Hertha ștersese orice urmă. li făcea bine această 
grijă ce i se purta şi, încă o dată, se convinse că putea 
avea încredere deplină în priceperea prietenei sale. 
Orice s-ar fi întîmplat din acel moment știa că ea nu 
va mai putea fi implicată în nici un fel, iar sentimen- 
tul de siguranţă ce o încerca îi umplu inima de 
simpatie pentru prietena sa. li părea rău că viaţa o 
despărțea de ea. Ar fi vrut să o aibă în preajmă, ca pe 
o prietenă bună. 

Trecu apoi prin toate încăperile și făcu aceeași ope- 
Tație de „lăsarea amprentelor“. Apoi intră în dormi- 
tor. Se schimbă și telefonă menajerei, cerîndu-i ca 
dis-de-dimineaţă să vină și să facă o curăţenie gene- 
rală. Dorea ca petrectrea ocazionată de aniversarea 
căsătoriei să aibă loc în casa lor şi pentru că prezenţa 
atîtor invitaţi înlătura posibilitatea oricărui indiciu 
al tuecerii prin acea casa a lui Willy, Ludwig şi 
Herthei. Își aprinse o ţigară, după care formă numă- 
rul telefonului comandantului unităţii din care făcea 
parte Robert. Îi vorbi cîteva minute puţin agitată. 
Închise și se postă în fața ferestrei de unde putea să 
observe Fiatul. Tresări atunci cînd telefonul sună 
prelung. Răspunse, confirmînd că urmăritorul se află 
la postul său. Ieși în curte chiar în clipa cînd un Jeep, 
purtînd însemnele poliției militare americane, opri 
în faţa gardului de fier forjat. Brunhilda răspunse la 
salutul celor doi ostași care săriseră de lîngă şofer, mai 
înainte ca mașina să fi oprit, și arătă spre Fiatul alb 
parcat în apropiere. 

Şoferul de pe Jeep demară scurt, astfel încît să 
taie posibilitatea de retragere a urmăritorului care sur- 
prins de cele petrecute, nici nu pornise motorul Fiatu- 

lui său. Ostașii ce purtau căști albe îl smulseră din 
scaun, îi puseră cătuşele și îl aruncară în Jeep, ca 
pe un sac de cartofi, fără să-i dea vreo explicaţie. 
Filorul încercă să folosească borseta cu care era do- 
tat, desigur, pentru autoapărare, dar un al treilea 
ostaş care se afla în Jeep îl împiedica să o facă, smul- 
gîndu-i-o din mînă, după care urcă la volanul Fiatu- 
lui şi, porni în urma Jeep-ului. Trecînd prin dreptul 
porţii unde încă aștepta Brunhilda, ostașii salutară. Ea 
le răspunse cu un zîmbet șăgalnic, ca de copil în urma 
unei şotii. Văzuse expresia de nedumerire și surpriză 
totală de pe faţa filorului şi i se făcu milă. 

„Bietul om ! Ce vină are el ?“ Înţelesese însă că de 
la legile aspre ale jocului nu te poţi da la o parte decit 
dacă ești sinucigaș. Cine a intrat în horă trebuie să 
joace pînă la capăt, altfel ?!... Ideea Herthei se 
dovedise formidabilă.-Din acea clipă ea putea susţine 
cu tărie faptul că nimeni nu fusese în casa ei, iar ur- 
mărirea la care era supusă reprezenta un abuz și o 
provocare. 

Intră în casă și își turnă un whisky dublu, după ce 
puse două cuburi de gheaţă în paharul de cristal. 
Mișcă paharul să se amestece și să răcească băutura 
și sorbi cu plăcere, gindindu-se că nimic nu avea să-i. 
mai tulbure existenţa, atit de nesigură în ultimul 
timp. „Dar Ludwig...“ ? Îi trecu ca un fior prin tot 
trupul gindul că tocmai acesta era punctul slab al 
întregului eșafodai. încercă să se liniștească însă, 
zicîndu-și că Hertha nu putea să neglijeze tocmai un 
aspect atit de esenţial ca acesta. Fusese unul dintre 
pionii principali în jocul lor şi nu putea fi lăsat să 
se miște nedirijat. . 


Kaspar Hügel își luase foarte în serios sarcina pe 
care i-o încredințase colonelul Helfer. Întocmise lista, 

în fond o banalitate pentru el, graţie sistemului 
cuprinzător de fişe pe care îl ţinea la zi, şi căutase 
modalitățile de apropiere de cei pe care îi indicase 
Helfer. Treabă ușoară pentru un om versat cum era 
el. Opt dintre cei vizaţi de colonel nu făceau parte 
nici din asociație, nici nu întreţineau legături cu 
foşti cetăţeni români. Prin omul său de la serviciul 
de pașapoarte, obținu dosarele de imigrare. Cel mai 
interesant i se păru al Brunhildei. Mai ales că femeia 
eva şi foarte frumoasă, iar lui îi încolțise ideea unei 
idile. [i suridea o aventură cu femeia care scosese din 
minți un „american îngîmfat“. 

Cunoştea cazuri cînd compatrioți de ai săi făcuseră 
parale cu concursul unor soții ale americanilor din 
trupele de ocupaţie. E drept, nu tinere și frumoase ca 
Brunhilda, dar... „nici eu nu sînt ea porcii ăia“ și se 
uită în oglindă pentru a-și admira trupul rotofei ca 
un ardei umplut. 

I se părea însă că distanța e prea mare. Cele citeva 
sute de kilometri dintre München și Bamberg însem- 
nau o barieră greu de trecut. „Ce dracu și cu ameri- 
canul ăsta, de s-o fi dus atit de departe..“, sudui 
Hügel fără a dezarma. I se părea că soluția cea mai 
bună ar fi să o scoată pe Brunhilda din Bamberg. 
Era mult mai abordabilă o femeie în altă localitate, 
mai ales acolo unde nu mai trebuia să se ferească de 
ochii cunoștințelor și prietenilor. Hiigel se-nfoia ca 
un motan cînd îi vine sorecul, avînd convingerea că 
săsoaica nu-i va putea rezista. 

Din gîndurile frumoase îl smulse însă telefonul. 
Răspunse absent și rămase surprins să audă vocea 
lui Helfer. 

— Kaspar, ce mai faci ? sună destul de fals inte- 
resul:acestuia pentru starea omului pe care-l avea în 
soldă. 

— Bine, domnule consilier guvernamental, bine. 
Vă mulţumesc. Chiar mă gîndeam să vă caut eu. Aș 
propune ca pentru femeia 'aceea din Bamberg să 
aprobaţi o combinaţie... 

— Nu aprob nimic. Uit-o complet. Nici nu există 
pentru tine, pentru nimeni din ai voştri. Ai înţeles ? 

— Desigur, Herr colonel, desigur. Nici o grijă. 

— Să nu ignori ordinul meu ! Te știu eu! Să nu 
te gîndeşti că poți pune la cale ceva afaceri cu bărba- 
tul ăleia. Clar ? 

— Da! se poate, Herr... nu mai apucă să continue 
pentru că auzi declicul telefonului. Convorbirea se 
terminase. , 

„Mama lor de bandiți, au pus alţii mîna pe gîsculița 
asta... Sau poate că-i o gâinușă cu ouă de aur... Cînd 
e vorba de parale și afaceri, ei ; cînd e de tras, eu... 
Lua-te-ar dracu, Helfer !*, sudui el,.amărit dintr-o 
dată. Totul se schimbase în rău și ceea cei se 
părea un vis aurit se transformase într-o cocleală 
greu de 'suportat. Asta cu atît mai rău cu cît nu se 
putea sustrage de la celelalte însărcinări pe care i le 
dăduse colonelul. 


Cauza care determinase dispoziţia lui Helfer nu 
era cea pe care o presupunea Hügel. 

El ar fi putut, nestingherit de colonel, să-și pună 
în aplicare planurile, dacă Brunhilda la îndemnul 
prietenei sale, nu ar fi chemat „M:P.“-ul, adică 
Poliţia Militară, acei zdrahoni cu căști albe și cu bra- 
sardă pe mînă. De aici, de la acel telefon se trăgea 
totul. 

După ce agentul lui Helfer fusese arestat de cei din 
„Military Police“, a fost dus la baza militară de avi- 
aţie de lingă Bamberg și supus unei anchete în fară; 
În timp ce unul dintre ofiţeri îl ancheta, filmele 

fuseseră- developate și uscate. Cel din aparatul de 
fotografiat fusese copiat şi un set de poze era deja 
pregătit, iar rola din aparatul de filmatera și ea gata 
pentru proiecţie. 

Agentul încercase să reziste, nu dezvăluise în 
primele minute nici identitatea, nici calitatea lui de 
angajat la Organizaţia Gehlen, crezind că foarte 
curînd lucrurile se vor lămuri. Dar se înșelase. 
Anchetatorului i se alătură și un bărbat în civil. Era 
ofițerul de contraspionaj care fusese înștiirițat de 
afacere și, cînd neamţul văzuse că se îngroașă gluma, 
destăinui totul. Gindea că acum: aveau să-i dea 
drumul. Dar se inșelase din nou. Imediat au început 
să zbirniie telefoanele, cazul fiind prezentat coman- 
dantului forţelor militare americane staționate în 
Europa, care neîntirziat prezentă o notă de protest 
Bundeswehrului. Pe canalul diplomatic, ambasadorul 
american a cerut audienţă la Ministerul de Externe, 
iar mai marii de la Washington âu dat instrucţiuni 
şefului „Siaţiunii München“ să ccară explicaţii lui 
Gehlen. Tonul tuturor protestelor era cu atit mai 
vehement cu cit din materialele fotografice nu rezulta 
nimic suspect. Şi toate oalele se sparseră în capul lui 
Helfer. Din nou se aduse pe rol pensionarea lui, în 
vreme ce maiorul Stansfield, căruia i se pusese la 
dispoziţie un avion pentru a se reîntoarce lingă soţia 
lui „bănuită în mod absurd de participare la acţiuni 
cu nuanţă comunistă“, petrecea cu prietenii la ani- 
versarea căsătoriei. 


Printre buchetele de flori primite se afla și coșul 
trimis de Hertha cu o altă semnificaţie decît celelalte 
cu care stătea în rînd. Florile nu-și pierduseră 
prospețimea. Erau singura amintire a momentelor 
prin care trecuse Brunhilda ajutindu-și prietenii care 

se găseau la greu impas. Dacă în seara aceasta era mai 
frumoasă ca oricînd, dacă iradia bucurie și fericire 
deplină se datora și acelei mulțumiri lăuntrice că 
aruncase şi ea otravă pe buruiana fascistă care din 
ce în ce mai mult ieșea la lumină din hrubele întune- 
coase în care fusese aruncată de miînia popoarelor. 


În timp ce se deplasa spre noua ascunzătoare, 
Hertha formula în gînd mesajul pe care urma să-l 
trimită Hatmanului. e 

„Dragă mamă. M-am temut de această căsătorie, 
iar dacă nu ar fi fost sfaturile tale înțelepte, nu 
ajungeam eu acum să mă aflu cu bărbatul recoman- 
dat de tine sub același acoperiș. Încă-mi va fi greu; 
ce vrei ! Nu pot depăși perioadă de acomodare. Noro- 
cul meu că mi-am ales un soț tare hotărit să facem 
casă. Așa că poți fi liniștită : căsătoria se anunţă a îi 
de durată. Poţi să ne feliciţi, că nu greșeşti. 

După ce-o trece luna de miere, îţi voi mai scrie. 
Pînă atunci dorim și sperăm să nu ne tulbure nimeni 
fericirea“. Textul i se părea suficient de „cuprinză- 
tor“. şi tocmai potrivit pentru o carte poștaiă 
obișnuită. . 

Un zîmbet îi înflori pe buze. Ajungînd la noua 
ascunzătoare prima grijă fu să-l vadă pe Willy cît 
mai repede lungit în pat. Pentru starea lui precară 
efortul fusese supraomenesc. După care să doarmă 
şi ea. Să doarmă zdravăn, să-și refacă forța fizică, 
să-și limpezească judecata pentru cele ce aveau să 
urmeze. Nu înainte de a expedia comunicarea. 


Capitolul al patrulea 


Şedinţa de bilanț nu începuse decît de cîteva mi- 
nute și ochii tuturor erau îndreptaţi spre cel din pre- 
zidiu care condusese echipa de control. Era un cadru 
cu funcţie de conducere din Inspecţia eșalonului su- 
perior, cunoscut pentru duritatea lui. Prezența aces- 
tuia aici nu era determinată de vreo situație specială, 
însă fiind vorba de biianţul activității pe primul se- 
mestru al anului în curs, fusese delegat să asigure „un 
înalt nivel de exigenţă şi responsabilitate în abor- 
darea problemelor muncii“.. lar tovarășul Anghel 
Albu intrase de mult într-un asemenea rol. De alt- 
fel, despre el se spunea că uitase să zîmbească, să 
priceapă o glumă, să înţeleagă o situaţie de viaţă, să 
discearnă între două poziţii aparent asemănătoare, 
dar diferite în conţinut. Într-un. cuvînt, ameţit de 
funcția lui, de puterea ce i-o conferea scaunul pe 
care-l ocupa, se rupsese de viaţă. Și, corespunzător 
unei astfel de atitudini, socotea că toţi ceilalţi, de la 
el în jos, bineînţeles, nu erau decît niște chiulangii 
puși pe trai bun. Și, din cînd în cînd, cîte unul dintre 
ei trebuia pedepsit exemplar... „Pedeapsa trebuie să 
fie aspră, ea constituie un avertisment și pentru cel 
în cauză și pentru ceilalți“, își exprima el crezul în 
gura mare avînd grijă să aibă și auditoriul necesar. 
Întotdeauna inspecțiile ce le făcea se încheiau cu 

multe sancţiuni. Și, cum era firesc, teama pe care o 
stîrnea se amplifica permanent, ceea ce şi dorea „to- 
varășu' Albu“. Totul se amplificase, încît acolo 
unde apărea el, oamenii se întrebau dacă nu cumva 
era vorba de destituirea vreunui șef, de retro- 
gradarea vreunui ofiţer mai guraliv sau de alte 
măsuri represive. Greșelile nu se cîntăreau cu exi- 
genţă și cu nepărtinire, pentru că hotărirea „tova- 
rășului Albu“ ţinea loc de toate, le suplinea, le înlă- 
tura la fel cum uliul spulberă un stol de vrăbii prea 
gureşe. Era şi motivul pentru care existenţa lui în 
prezidiul care luase loc la masa lungă acoperită cu 
pînză roșie crispase oamenii, făcindu-i să se uite pe 
sub sprîncene timizi și bănuitori. 

Albu se obișnuise însă să fie primit și privit în 
acest fel. Îi satisfăcea orguliul, îi crea o adevărată 
beţie cînd simțea freamătul reţinut al sălii. De azeea 
căuta să se bucure de fiecare clipă, uitîndu-se pe rînd 
la toţi, căutindu-le ochii de parcă ar fi vrut să le 
spună : „Priviți-mă şi luați aminte!“ Uneori, prin 
unitățile inspectate de Albu, erau și ofiţeri cărora 
prezența acestuia le trezea speranțe. În ei zăceau do- 
rinţe refulate, dar nu atrofiate. Pentru că Albu nu-i 
trata pe cei care depindeau de el după capacitate și 
merite. Dimpotrivă, avea şi el simpatiile şi antipa- 
tiile lui. Pe cei slugarnici, cu spatele flexibil, gata să 
renunţe la demnitate și prestigiu, îi proteja și-i ajuta 
să se salte. Într-un anume fel, singurătatea puterii îl 
obosea pe „tovarășu' Albu“. Era mic, gros ca o butu- 
rugă noduroasă de salcîm, fără gît, cu un chip pătrat 
în care gura, tăiată ca o rană se întindea dintr-o parte 
într-alta, accentua imaginea de răutate pe care o de- 
gaja întreaga figură. Părul, aspru şi sîrrnos, abia era 
cumva domolit de fixativul pe care, în fiecare dimi- 
neaţă, il pulveriza cu ajutorul unui atomizor primit 

„cadou“. Peste zi însă unele fire lipite se răzvrăteau 
şi se depărtau de ţeastă. Era un bărbat urit. De aceea 
cel mai mult aveau de suferit ofiţerii înalţi, cu chì- 
puri frumoase și deschise, care iradiau de tinereţe 
şi sănătate. Pentru că la toate acestea trebuia adău- 
gată și o colită rebelă, netratată la timp, care-l sicîia 
şi-l enerva. 

După ce se așezase în scaun, încercînd să se țină cît 
mai drept pentru a putea micșora cumva diferenţa 
dintre el și Hatman, care apărea evidentă, mai ales 
atunci cînd erau alături la masă, răsfoi preocupat 
hiîrtiile pe care le avea în față, așteptînd absent ca 
șeful unităţii să anunţe ceea ce era clar pentru toţi: 
„participarea la şedinţă a tovarășului Albu“. Nu schiţă 
nici un gest de salut, nici o mișcare care să fi făcut 
cumva inteligibilă receptarea mesajului ce se referea 
la el. I se părea absolut normal ca numai el să fie sa- 
lutat și respectat. El era „tovarășu' Albu“ venit de la 
eşalonul superior, pe cînd ei... Da, ei ?! Cine erau ei 
în comparaţie cu „tovarășw Albu“ ? ' 

Chiar în acel moment, prin ușa pe care intraseră 
cei din prezidiu, se strecură în sală şeful de cabinet 
al colonelului Horja. Se înclină ceremonios către Albu, 
fără ca acesta să schiţeze vreun. semn de răspuns, 
trecu prin spatele șirului de scaune de pe estradă, 
şi se opri în stînga colonelului. li șopti ceva la ureche 
şi se retrase un pas înapoi. Horja se aplecă spre Albu 
raportîndu-i cele aflate. Pe chipul acestuia se așternu 
o imagine de dezgust total, abia stăpînit. Horja in- 
sistă și atunci Albu izbucni nemilos : 


— Ce poate fi, mă rog, atît de important, încît să 
nu suporte cîteva ore de așteptare ? Reveniţi-vă, oa- 
meni buni, şi trataţi lucrurile cum trebuie... Nu creați 
alarme false. 

Acest „oameni buni“ era destinat lui Horja. Cu 
toată duritatea şi distanța ce o impunea, nu-și putea 
permite să-l aămonesteze pe colonelul Horja, chiar 
așa cum proceda cu alţii. El se lupta cu cei slabi nu 
cu cei tari. Nu-și permitea să-l muștruluiască pe 
Hatman ca pe un caporal surprins cu grupa în repaus 
peste limita de timp dată de regulament şi să-l acuze: 
ca de o crimă ce merita plutonul de execuţie. 

Horja nu era nici fricos, nici obedient, dar situaţia 
în care se afla de a accepta un spectacol „revuistic“ 
îl punea la grea încurcătură. Să i-o reteze îngîmfa- 
tului de Albu sau să se stăpinească ? Îl privi scurt, 
dar atît de intens, încît Albu, simţindu-i ascuţișul, 
întoarse capul. Durase o secundă numai şi în sufletul 
lui antipatia ce o resimțea împotriva Hatmanului, pe 
care îl socotea un incomod, crescu şi mai mult. Nu-l 
pulea ierta, pentru că el, Albu, nu înțelegea că anu- 
mite decizii trebuiau luate numai într-un anume timp, 
chiar dacă pentru asta se cerea întreruptă o şedinţă; 
fie ea şi o şedinţă la care participa „tovarăşu' Albu“, 
personaj atît de important. Nu înţelegea, pentru că 
nu cunoştea mai nimic din tainele unei asemenea 
munci. El nu practicase niciodată această profesie 
care nu se învaţă nici din cărţi şi nici după ureche. 

— Să-mi daţi voie mai întîi să-l trimit pe maiorul 
Grigorescu să se ocupe de problema aceasta nepre- 
văzută, îşi impuse punctul de vedere colonelul .Horja, 
iar Albu înghiţi în sec, fără să mai zică ceva. 

Rezolvată și treaba aceasta, colonelul începu să ci- 
tească raportul de bilanț. Vocea lui avea o răgușeală 
de parcă cineva îi apăsa gitlejul. Era urmarea supă- 
rării care-l prinsese ca o gheară nemiloasă. Subofiţe- 
rul de la cabinet îi raportase că primise un „mesaj 
roşu“ semnat «Astra». Așteptase această comunicare 
cum așteaptă pămîntul uscat ploaia. Trecuse cam mult 

fimp de cînd nu mai avea veşti de la «Astra», dar nu 
orice fel de vești, ci despre soarta lui Willy. Cunoş- 
tea că acesta fusese arestat și acuzat de spionaj și mai. 
cunoştea că la o asemenea măsură nu se ajunge aşa 
uşor chiar și în cazul Organizaţiei Gehlen. „Unde o fi 
greşit Rotbacker ? Dar dacă Hertha ? h.. Ar fi prea 
de tot ! ? Asemenea îndoieli îl chinuiau chiar și acum 
cînd citea raportul. Arunca din cînd în cînd ochii spre 
Albu și de fiecare dată poza căutată a acestuia îi 
producea dezgust. Gindul îi fugi din nou spre cei dei 
oameni ai săi aflați departe... 

În activitatea de informaţii, o perioadă prea mare 
de tăcere poate declanşa tot felul de bănuieli. lar 
Hertha tăcea cam de mult. „Ce vești aducea mesajul 
ei ? Incurajatoare sau... Mai trăieşte Willy ?...“ 

Pe Grigorescu îl trimisese numai așa, pentru a 
salva aparențele, pentru că el nu avea cunoştinţă de 
cea de a doua existență a Herthei. Pentru el, fosta 
lui logodnică putrezise în pămînt, ucisă cu sadism de 
acel sas din Brașov cu nume de împrumut. 

Colonelul Horja termină de citit raportul și își re- 
luă locul la masă, extenuat, dar nu de efortul depus 
pînă a dus la capăt acel cam lung raport încărcat cu 
cifre şi fapte din activitatea unităţii ce o comanda. 

— Vă propun o pauză, tovarășe Albu, încercă o 
stratagemă în speranja că că va ajunge cit mai repede 
la mesajul dorit. 

— E prea devreme tovarășe colonel, răspunse mie- 
ros Albu, e prea devreme. Abia a trecut o oră.. Își 
consultă ceasul masiv de aur cu brățară metalică, de 
culoare argintie, ba nu ! o oră și un sfert. Pauză să 
luăm după două ceasuri, parcă așa-i regula generală. 
Ori la dumneavoastră operează alte reguli ? mușcă el 
incă o dată. 

Horja strînse din măseie și nu mai zise nimic. Nu 
pentru că n-ar fi dorit să-l înfrunte pe „tovarășuw 
Albu“, ci pentru că pe ușă își făcuse apariţia Grigo- 
rescu. Era roşu, ca un rac abia atunci scos din oală, 
şi tulburat la maximum. Se vedea aceasta din neho- 
tărîrea în care se afla. Făcu puţini pași spre masa 
la care se afla colonelul, dar se opri și porni spre 
sală. Se răzgîndi și din nou sesindreptă spre colonel.. 

. — MHotărăște-te odată, tovarăşe maior... Ce te fiții 
de colo pînă colo ? îl interpelă, brutal, Albu. 

— Îmi permiteţi să raportez tovarăşului colonel 
Horja de executarea ordinului ce l-am primit ? 

— Poftim! şi făcu cu mîna a lehamite. Grigo- 
rescu se apropie de colonel, scoase din mapa ce o 
avea în mînă cartea poştală expediată de Hertha şi 
o înmiînă acestuia. 

— Al cui este acest scris, tovarășe colonel, nu mai 
avu Grigorescu răbdare. Era nu numai curios, ci şi 
intrigat peste măsură. „Cum este posibilă o asemenea. 
asemănare?“ se întrebase cînd recunoscuse scrisul 
Herthei. „Ce mistere mai ascunde Hatmanul ăsta uns 
cu toate alifiile ? !“ r 

— Atît ai avut să-mi spui Mircea ? Te credeam mai 
perspicace. 

— Din text am înțeles că e bine, dar ce anume nu 
pot să deduc... . 

— Bine, ia loc în sală și discutăm la pauză. 

Şedinţa continuă pînă se împliniră cele două ore 
așa cum era „regula generală“. 

În pauză, Horja examină mai întîi cartea poștată, 
întorcînd-o pe ambele feţe, studiind timbrele, ștam- 
pilele, culoarea. „Da, într-adevăr mesaj roșu, deci ur- 
gență“ şi se apucă de citit. Înţelese din primele eu- 
vinte că atît Hertha cât și Rotbacker trăiau şi erau 

liberi. Pe măsură ce înainta își dădea seama că ceva 
foarte grav s-a petrecut cu ei, dar că, în sfirșit,.au 
ieşit cu bine din încurcătură. Că situaţia lor nu era 
roză, rezulta din ultima parte a comunicării. „După 
ce-o trece luna de miere, Îți voi mai scrie. Pînă atunci 
dorim și sperăm să nu ne tulbure nimeni fericirea“. 
„Înseamnă că Willy a evadat și se ascunde. Sau, mai 
exact, Hertha îl ascunde undeva, la cineva... Pentru 
ce nu a pus și indicativul violet ? Ce spun acum lui 
Mircea ? O simplă âsemănare ?“ 

Liniștit că „acolo“, deocamdată, totul era în ordine, 
gîndurile sale se concentrau spre dificila problemă 
ce se ivise. 

Greşise cînd îl trimise pe maior. Scăpase din ve- 
dere un amănunt, un singur amănunt, și iată ce pro- 
blemă delicată se ivise din neglijenţa sa ! 

Cu Mircea nu se putea juca. Dar va fi el în stare 
să înţeleagă mobilul care a stat la baza hotăriîrii ce o 
luase în cazul Mircea-Hertha ? Va înțelege că el, 
Horja, a ales soluţia cea mai profesională și cea mai 
umană, în același timp ? 

Nu se va redeschide o rană care va sîngera abun- 
dent împroșcînd relaţiile dintre el și Grigorescu, dar 
și raporturile de familie ale acestuia din urmă ? Va 
fi în stare să reziste ? Să supravieţuiască ? E ofiţer 
de contraspionaj cu un simţ al datoriei dezvoltat. Va- 
loarea profesională a măsurii mele o va înțelege ! Cu 
mintea și cu experienţa lui de ofiţer, da... Ce va face 
însă cu inima ? Va asculta de glasul raţiunii sau va că- 
dea ca o avalanșă ? A 

Asemenea gînduri tulburau liniştea colonelului 
Horja, tocmai acum cînd în unitate se afla Albu, 
care-l urmărea, cum pîndește motanul hămesit o vră- 
biuţă cu care să-și astimpere foamea. 

Ştiind că-la ședință va participa Albu, Horja fusese. 
foarte scrupulos în pregătirea rapostului. Prima 
variantă, deși nu era mai slabă decit cea finală, fusese 
respinsă de la început de cei care veniseră în inspec- 
ţie. Se lărgise colectivul de redactare, fusese discutată 
cea de a doua formă, „împănată“ cu fraze și aprecieri, 
ca, în cele din urmă, să se ajungă la un.consens. Un. 
vraf de hîrtii fusese deja dactilografiat,. dar tot nu 
se terminase. Locţiitorul „tovarăşului Albu“ se decla- 
rase complet nemulţumit, reluase totul, schimbase 
ordihea unor capitole, înlocuise ici-colo cuvîntul 
misiuni cu sarcini sau invers, accentuase rolul im- 
portant al sprijinului eșalonului superior. Şi totul 
se redactilografiase. Cind siirşi, mormăi mulțumit 
de parcă realizase o adevărată capodoperă. Numai că 
în procesul acesta de redactare, ceva din realitatea 
muncii se topise în arcuirea frazelor, unele rezultate 
ca şi unele neajunsuri se amplificaseră sau se mini- 
malizaseră, în favoarea unui procent de generalizare 
sporită, care făcea conţinutul bilanţului aplicabil, cu 
schimbarea numelor. de rigoare, în orice unitate. . 

Colonelul Horja încercase cu cerbicie să stăvilească 
această avalanșă de vorbe care nu reflectau realitatea, 
dar se izbise de rezistența celor de la eșalonul supe- 
rior care trebuiau să-și justilice prezenţa și „munca“. 
Încercase, dar, cînd văzuse că nu reușește să-i con- 
vingă, bătu în retragere. Renynţase. Obosise. Și, în 
loc să se ocupe de oameni, de viaţa unităţii, de cazurile 
ce le avea de rezolvat, trebuia acum să-și consume 
timpul și energia cu elaborarea de „strategii“ prin 
care să dejoace pornirile „tovarășului Albu“. Horja, 
cu experiența sa în activitatea de „o viaţă“, întilnise 
şi oameni dintre aceia care cred că o ședință lungă 
şi „tare“ este o culme a elicienţei. Pe Albu nu știa 

dacă să-l „reţină“ în această categorie. Poate că era 
un mare actor care mima pur și simplu. 

Hatmanul ar fi redus mult timpul afectat prezen- 
tării raportului, dacă, din cînd în cînd, nu ar fi făcut 
aprecieri în legătură cu faptele prezentate, ieșind din 
text, spre surprinderea și revolta mocnită a „tovară- 
şului Albu“. Gîndul îi zbura la Hertha, la toate prin 
cîte trecuse ea, la încercările aproape nefirești prin 
care şi el, Hatmanul, o obligase să treacă, la durerea 
pe care o încercase fiind nevoită să renunțe la 
Mircea, să o despartă de el... Se uită la Albu și se în- 
trebă : „oare ăsta ar fi în stare de asemenea sa- 
crificii: 2% 

Horja își alungă gîndul, socotind pe bună drep- 
tate că nu era menirea lui să aprecieze dacă cineva 
pus într-o funcţie este sau nu cel mai potrivit, dar 
supărarea, pe care o simţea crescîndă în el, aproape 
îl înăbușea. Asta și pentru faptul că raportul de bi- 
lanț, prin tonul pe care îl impunea, nu era de na- 
tură să faciliteze un schimb sincer de opinii. Ştia 
sau, mai bine zis, bănuia că și oamenii se vor opriila 
fraze generale, că nu vor aborda deschis ceea ce-i 
preocupă. 

»Or, așa, mai bine nu-l mai ţineam... simplă pier- 
dere de vreme...“, își mai zise Horja, înciuâat. 

Credea însă în forța colectivului. Îi cunoștea bine 
pe majoritatea oamenilor : 'cu simţul dreptăţii, dirzi, 
curajoși. împrejurarea era dificilă. Horja înțelegea 
bine asta. 

‘După pauză, la tribună trecu secretarul comitetului 
de partid care citi programul menit să ducă:la ridi- 
carea.calităţilor moral-politice ale oamenilor și la o 
activitate profesională mai bună. Multe dintre sar- 

cini ar fi fost, cu adevărat bune, dacă ar fi depăşit 
stadiul de generalitate în care se înecaseră. 

Incepură discuţiile. E drept. Cele mai multe inter- 
venţii erau serioase, la obiect, cu propuneri concrete 
şi sever analitice. Dar... Ceea ce bănuise colonelul 
prindea contur. Unii dintre vorbitori lăudau exce- 
siv ajutorul acordat de eșaloanele superioare, dimi- 
nuînd tocmai efortul propriu, alţii ocoleau probleme:e 
mai dificile. Vreo doi-trei făcură uşoare critici la 
adresa colonelului Horja, luînd remarca lui Albu ce 
la începutul şedinţei drept o recomandare. Horja îi 
asculta ` liniştit, înţelegător, fără ranchiună, fără 
patimă. 

Albu radia. În cîteva rînduri chiar intervenise, 
pentru a-i aproba pe cei care prinseseră „orientarea“ 
discuţiilor și-și notase, exagerînd totul. „Nu se 
mai poate așa. Îl fac eu să ţină cont de «opiniile din 
mase». Se impune îmbunătăţirea radicală a condu- 
cerii acestei unităţi“. Găsise astfel o formulă pen- 
tru a-l face pe Horja să stea în banca lui, să nu se 
mai erijeze în „expertul experţilor“. 

— Şi eu aș avea ceva de spus, tovarăși ! se ridică, 
înfierbîntat, căpitanul Toader Iscru, încadrat de nu-. 
mai doi ani în unitate. 

Albu se uită în agenda sa unde găsi notat numele 
lui Iscru. Avusese grijă locţiitorul său, care partici- 
pase la întocmirea raportului, să-l „pregătească“ pe 
acesta asupra celor ce se impuneau a fi spuse. De 
aceea făcu un gest larg de aprobare simțind, cu acea 
intuiţie a celor care au petrecut multă vreme în ṣe- 
dinţe, că Iscru va fi cel care va turna gazul pe foe; 
Iscru trecu la tribună, se foi, puse palmele-i mari pe 

laturile pupitrului, de parcă s-ar fi luat la harță cu 
întreaga asistenţă. i 

— Deși nu face parte din ordinea de zi, aș vrea să 
condamn cu mînie proletară faptul că tovarășul 
Horja a adoptat o atitudine boierească faţă de subor- 
donați.. Eu nu am plecat prea de mult din producţie 
și nu pot să mă obișnuiesc cu o astfel de stare de lu- 
cruri, pe care, de fapt, nici nu o accept... Cum își 
permite tovarășul, colonel să bruscheze oamenii, să-i 
aprecieze pe unii în baza relațiilor prietenești, să 
împartă favoruri... 

În sală se lăsase o liniște mormiîntală. Era o ieșire 
cu totul neobișnuită. Nu pentru că Horja n-ar fi per- 
mis critica. Cu toți știau că astfel de acuzaţii grave 
erau pure invenţii. Dar se întrebau dacă sînt inven- 
ţiile lui Iscru sau... Se cam zvonise că Iscru discutase 
ore în șir cu locţiitorul „tovarăşului -Albu“. Asta 
puseseră la cale ? Era adevărat că Horja se dovedise 
necruţător cu chiulangiii, cu șmecherii, iar Iscru îi 
simţise săgețile nu de puţine ori. Nu-l trimisese îna- 
poi de unde venise socotindu-l încă prea proaspăt 
printre ei, nutrind speranța că va ieși totuşi ceva 
din el și cînd colo... Iată acum ce venin varsă. „Așa-mi 
trebuie, dacă mă țin de experienţe...“ își spuse, în 
gînd, cu miîhnire, Horja. 

Îl pusese la punct de cum venise în unitate 
cerîndu-i să muncească, să justifice încrederea pen- 
tru care giraseră cei care-l recomandaseră. Numai 
că pentru Iscru, realizarea unor sarcini concrete, ceea 
ce presupunea altceva decît fraze sforăitoare, era 
un adevărat chin. În ședințe însă întotdeauna o făcea 

pe apărătorul oamenilor oropsiți de şefii lor. Ca 
astăzi însă niciodată... Era iritat desigur şi de califi- 
cativul „satisfăcător“ pe care abia îl primise cu 
două zile în urmă. Acest calificativ îi stopa o avansare 
în grad cu cel puţin un an. A făcut gălăgie, a pro- 
testat, a ameninţat că va reclama „mai sus“, s-a pre- 
zentat la raportul comandantului unităţii. Horja 
l-a făcut „mat“. 

Iscru avea acum ocazia să se răzbune și nu o putea 
scăpa. Albu îl asculta cu sufletul la gură, notîndu-și 
în carnet, unele și altele. Cînd vorbitorul termină, 
congestionat la faţă, se retrase la locul său. O tăcere 
grea plutea în sală. 'Horja se simţea nedreptăţit, dar 
nu-și permitea să se ridice și să desființeze perorația 
lui Iscru. Albu tăcea și el, doar ochii ii sclipeau de 
bucurie. 

—  Tovarăși, dacă aceasta este situaţia, noi vom 
analiza, vom... dar nu mai apucă să continue. Observă 
că între șiruri se ridicase în picioare un alt ofiţer. 

— Doriţi să luaţi cuvîntul ? îl întrebă el mieros, 
socotind că şi acesta avea să spună ceva defavorabil 
la adresa lui Horja. 

— Sînt maiorul Grigorescu Mircea, doresc să iau 
cuvîntul ! Abia acum Albu își dădu seama că este 
același ofițer pe care Horja îl trimisese „să rezolve“ 
acea problemă „urgentă“ de la începutul ședinței, 
„deci este omul lui !“. 

— Poftim tovarășe, noi nu înăbușim critica ! spuse 
şi descrise un gest larg, atît de larg cît îi permiteau 
braţele sale scurte, terminate cu niște palme mari, 
butucănoase, 

— Şi eu, ca și aproape toţi tovarășii din eală sîntem 
cansternați de afirmaţiile căpitanului Iscru... 

Albu începuse să-și piardă culoarea din obraji. Nu 
se așteptase la un asemenea afront după ce el dăduse 
de înțeles că îi erau plăcute criticile la adresa lui 
Horja. Apoi îl supăra actul de curaj al acestui ofiţer. 
Căci printre lucrurile cele mai nesuferite lui, cele pe 
care le.combătea cu cea mai mare vehemenţă erau 
curajul, puterea de a avea şi a afirma o opinie per- 
synală, mai ales cînd aceasta era în contradicție fla- 
grantă cu a sa. Nu admitea el nici nuanțele, dară- 
mite cele spuse pe șleau. 

— Dumneata vrei să afirmi că cele spuse aici de 
tovarășul Iscru sînt scorneli ? Pe ce te sprijini? 
Vino-ţi în fire, omule ! 

Era o ultimă încercare de a-l reduce la tăcere. 

Avea și în acest sens o experienţă bogată, numai că 
în Grigorescu nu-şi găsise omul. 
-+ — Pe evidența faptelor... eu înţeleg rostul criticii, 
al atitudinii revoluţionare, dar momentul ta care am 
asistat noi, aici, nu reprezintă decît o caricatură a unei 
mentalități... cum s-o numesc, “tresponsabilă? 
Asta-i, iresponsabilă ! Cum îşi permite... 

— Dar tm, cum îţi permiţi, maiorule? îl întrerupse 
Albu, cum îți permiţi să înăbuși critica ?... Să pui 
pumnul în gură celor mai mici în grad şi abia veniţi 
printre voi şi care nu vor să-și altereze conștiința 
proletar-nevoluţionară ? 

Îţi -atrag atenția... ştii ?... şi cu mine de faţă ! Ei, 
drâcia dracului. Și să nu divaghezi, 'mai 'adăugă el, 
ridicînd capul cu semeţie. 


Nu știa foarte precis sensul cuvîntului „divaghezi“, 
dar îl folosea. des, iar acum simțise că se potrivea. 

— Nu divaghez. Dar nici nu pot accepta ca la o 
şedinţă de importanța celei de astăzi, cineva, oricine 
ar fi el, să ne abată atenţia printr-o diversiune, de la 
problemele majore şi să ne plaseze pe un teren mo- 
cirlos. Cu ce drept face aceasta ? Și în numele căror 
norme ? Tovarăşul colonel Horja... 

— Să ştii că-ţi iau cuvîntul dacă mai continui în 
modul acesta, îl ameninţă Albu. 

Colonelul Horja nu se mai putu abţine. Era ca un 
cazan sub presiune. Dacă nu dădea drumul la supapă 
făcea explozie şi opărea pe toţi cei din jur şi în pri- 
mul rînd pe „tovarăşu' Albu“, 

— Eu zic, tovarăşe Albu, să lăsăm oamenii să vor- 
bească așa cum gîndesc sau, mă rog, așa cum au fost 
învăţaţi... Eu cunosc forța acestui colectiv şi nu mă 
tem de cele ce se vor spune, la adresa mea. 

Albu înclină din cap, aprobativ, nerealizînd pen- 
tru moment că nu făcuse decît să cadă în capcana 
întinsă de colonel. 

— Continuă, maior Grigorescu, îl îndemnă Horja. 

— Discută aici sau ar trebui să discutăm modul 
în care ne-am îndeplinit sarcinile pe un semestru al 
acestui an. Întregul colectiv trebuie să cunoască, este 
dreptul lui, că Iscru, căpitanul Iscru, a primit al doi- 
lea avertisment că nu corespunde .funcției pe care o 
ocupă în colectivul condus de mine... Dumneavoastră, 
tovarășe Albu, aveţi impresia că Iscru este persecu- 
tat. Vă înșelaţi. El a fost sancţionat pentru că nu 

muncește cum trebuie, că activitatea lui este slabă. 
Eu, la notarea de serviciu, îi acordasem calificativul 
de nesatisfăcător, ceea ce echivala cu trecerea lui în 
rezervă. Aceasta ar fi fost măsura cea mai corectă. 
Tovarășul colonel Horja însă a apreciat că e cazul 
să-i mai acorde o șansă, schimbindu-i calificativul în 
satisfăcător. Și iată-l, drept recunoștință, cum 
împroşcă... 

Gri jorescu se întoarse spre Iscru şi i se adresă 


dir 

— Nu e bine ce faci iar pe calea pe care ai pornit 
nici aici, nici aiurea nu poţi avea bucurii. Singure 
munca cinstită, efortul susținut îţi vor da bucurii. Iar 
urcarea pe scara ierarhică, care pare să-ţi fie atit de 
dragă, n-o vei obţine astfel... 

— "Asta-i treaba noastră, nu a dumitale, tovarășe 
maior ! interveni imediat, maliţios, Albu. 

Nu dezarma. Ştia el ce ştia. De aceea zîmbetul din 
colțul gurii nu-l arăta ca pe un învins.. 

Grigorescu ar fi vrut să riposteze. S-a stăpinit 
însă. Nu de teamă, ci pentru că era absolut convins 
că vorbele lui bătuseră la o poartă închisă, pe care 
logica, corectitudinea, bunul simţ, spiritul de res- 
ponsabilitate, datoria nu o vor deschide. 

Se înclină și porni spre locul său. 

— Tovarăşe Albu, v-aş ruga să-mi permiteţi să 
mai raportez ceva.. se ridică lIscru. Grigorescu 
— nici nu-i mai folosi gradul — are tot interesul să-i 
ia apărarea lui tovarășu' Horja. Eu îl țin în braţe sau 
el ? Toată lumea știe că Grigorescu este încurcat cu 
o săsoaică din Săcele... Făcu o pauză, să simtă pulsul 
sălii, dar și pentru a primi încurajarea lui Albu: 

— Hai, tovarăşe zi-i, ce te-ai oprit ? Ce-i:cu să- 
soaica aia ? 

— Are bărbatul fugit. De fapt nu-i fugit.. A fost 
ofițer în armata hitleristă... Are și un copil cu el. 

Un murmur mocnit cuprinse sala. Vestea căzu ca 
un trăsnet. E oare posibil ? se întrebau oamenii. Ma- 
iorul Grigorescu era căsătorit şi aștepta un copil! De 
unde scoate Iscru asemenea vorbe ? Și de unde „cu- 
rajul“ lui din această ședință ? Oare poate fi împroș- 
cat cu noroi un om bun fără ca nimeni să intervină? 
Agitaţia se opri pentru o clipă. 

— Hai, tovarășe Iscru, continuă, că tovarășii sînt 
și ei curioşi să cunoască ce se întîmplă în unitatea 
asta de elită, cum îi place lui Horja să o numească 
(nu-i mai zise și „tovarășul colonel“ și oamenii sesi- 
zară schimbarea în rău). 

— Dacă am aflat noi, dinsul cum de n-a știut? 
Probabil aşa le cumpără tăcerea, acoperindu-le în 
familie... Și, hai să spunem că am mai putea înțe- 
lege o aventură, deși normele vieţii noastre de co- 
munişti o interzic, da’ să ai relaţii cu nevasta unui 
transfug, asta înseamnă o abatere de la regulile de 
muncă de care pomenea dînsul acilea... Sper că acum 
înţelegeţi pentru ce am fost eu sancționat. 

Din nou murmure. Albu nu putea accepta decît 
ideea că atmosfera îi era favorabilă. Nici prin gînd 
nu-i trecea că în fond cei din sală erau revoltați de 
intervenţia lui Iscru. 

— De asta ce mai spui, Horja ? întrebă Albu. 

Colonelul se ridică încet, fără grabă, cum îi era 
obiceiul, poate, acum, impus și de durerea ce-i frîn- 
gea șalele, ori de cite ori îşi schimba poziţia. 

— Tovarăşe Aibu, normele de conspirativitate şi 
compartimentare mă obligă să păstrez tăcerea... aici, 
într-un colectiv atît de larg. Maiorul Grigorescu este 
în afara oricărei bănuieli... 


În sală se auzi un fel de respiraţie de ușurare. 

=— Ii tot daţi zor cu astfel de norme, poate și din 
dorința de a vă sustrage controlului eşalonului supe- 
rior şi controlului de partid, pentru a vă ascunde lip- 
surile... Cum. adică nu puteţi arăta situaţia reală aici, 
în colectivul unității ? 

— Tovarăşe Albu, gradul pe care-l am, experienţa 
pe care am dobiîndit-o şi calitatea de comunist mă 
obligă să nu mă abat de la normele de muncă. Eu știu 
ce înseamnă o vorbă rostită chiar și într-un cadru ca 
acesta. Mi-ar fi foarte la îndemină să resping calom- 
nia. Vă informez într-un cadru confidențial ceea ce 
trebuie să cunoaşteţi ! 

— Adică, dumneata n-ai încredere în tovarășii de 
muncă ? i-o reteză scurt Albu, cunoscut pentru gă- 
selnițele sale. 

Zimbi satisfăcut de sine, căutînd cu privirea în 
sală pentru a vedea ce efect avuseseră vorbele sale. 
Nu descoperi însă entuziasmul pe care l-ar fi dorit. 

— Să nu extrapolăm conţinutul discuţiei. Ne-am 
adunat aici să analizăm. activitatea unităţii şi nu să 
facem procese de intenţie sau să aducem acuzaţii. 
Problema înerederii nu este tot una cu cea a vigi- 
lenţei și o discuţie pe o situație concretă. este neave- 
nită... De altfel, regulamentele în vigoare ne inter- 
zic asemenea discuţii. V-aş propune să reintrăm în 
subiect. 

Tonul ponderat, calmul cu care vorbise, corecti- 
tudinea incontestabilă a celor rostite, impuseră. Albu 
tuşi, încurcat, dar nu dezarmat, și întrebă dacă mai 
dorea cineva să ia cuvîntul. 

Căpitanu? Panait Petre, cunoscut pentru diploma- 
ţia sa, se lansă în tot felu? de expleații din care Albu 
trebuia să înțeleagă că, în unitatea comandată de 
Horja, nu existau probleme spinoase, pentru că, 
atunzi cînd apăreau, nu erau lăsate să se dezvolte în 

voie, dar cîțiva oameni dificili erau. Cel mai dificil 
era Iscru, toată lumea știa. De vină era desigur și 
colonelul că nu apelase la forța colectivului pentru 
a-l pune la punct. 

— Și acum iată pînă unde s-a-ntins acest Iseru. 
Pentru că ceea ce a afirmat el aici sînt, indiscutabil, 
gogomănii. 

Şedinţa mai continuă încă două ore fără ca vreunul 
dintre vorbitori să se refere la incidentul produs, deși 
Albu încercase în cîteva rînduri să repună în discu- 
ţie „cazul Horja“, cum îl'fiumise el la un moment 
dat. Cînd se „inchise“ lista, se ridică, trecu la tri- 
bună, își potrivi ochelarii, privi cîteva clipe hîrtiile 
pe care le avea în față, apoi îi scoase cu un gest tea- 
tral, vădit studiat, de om prea preocupat, care nu 
avea nevoie de ceva scris pentru a spune vorbe cu 
miez. 

— 'Tovarăși !... începu în cele din urmă să citească 
rîndurile dactilografiate. Rostea rar cuvintele, de 
parcă le căuta, încercînd să lase impresia că impro- 
vizează. Aceeași cuvîntare o mai rostise la încă pa- 
tru ședințe de bilanţ. Începuse să o ştie pe dinafară. 
Apoi, nici el nu era un orator tocmai neinspirat. 
Aduse vorba, cum era și de așteptat, despre criteriile 
de apreciere ale cadrelor, despre cunoașterea și spri- 
jinirea oamenilor, despre normele de muncă, făcînd 
aluzii destul de transparente la adresa celor spuse 
de Iscru. 

— Cât despre cele semnalate aici, de unii tovarăși, 
o să facem cercetări amănunțite și vom propune mă- 
surile corespunzătoare, pentru că nu-i este permis 
nimănui, indiferent de gradul pe care-l poartă sau 
de funcția pe care o îndeplinește, să încalce regulile 
de partid, mai adăugă înainte de a le ura succes în 
muncă tuturor. 

Şedinţa se incheiase într-o atmosferă de tensiun= 

— Aveţi oameni combativi, tovarășe Horja. N-ar 
fi stricat un picu; de autocri „Ar fi constituit un 
exemplu și poate... îi spuse Albu maliţios în vreme ce 
traversau culourul spre biroul colonelului. 

— Credeam c-am fost înţeles, tovarăşe Albu. Eu 
nu-mi fac nici măcar autocritica în mod formal. Nu 
mă conduc după provert.ul ăla, din vremuri de res- 
trişte, „capul plecat sabia nu-l taie“... 

— Neinduplecat, ca întotdeauna... remarcă Albu, 
obosit parcă de lupta cu un individ cu care nu putea 
să-și măsoare forţele. 

„Trebuie să forţez putin nota, altfel ăsta o să iasă 
la pensic la termen“, filozotă el în gind. Nu-i putea 
ierta multe lui Horja şi socutea că venise timpul po- 
liţelor. 


Colonelul Horja îl conduse pe Albu pînă la maşina 
care îl așt-:pta în curtea inspectoratului. Așteptă, aşa 
cum îl obliga calitatea de gazdă, pină ce acesta se 
urcă în aulomobil, lingă şoler, precum ii era obiceiul, 
salută încă o dală, și se întoarse în birou. Se așeză la 
masa de lucru şi ceru să nu fie deranjat de nimeni. 
„dar absolut de nimeni“. ia că acum unii dintre 
subordonați aveau să vi -i facă o demonstrație 
de fidelitate. Nu riumai că nu putea accepla aseme- 
nea manifestări, ci, pur şi simplu, îl scirbeau. Mai 
era și un alt motiv : voia să sc poată concentra asu- 
pra mesajului «Astrei». 

Grigorescu încercase să cîştige bunăvoința subofi- 
țerului care străjuia la ușa colonelului, dar îi fu im- 
posibil. „Nu las pe nimeni. aşa mi-a ordonat“. 
pDacă-l anunti, o să mă primească, este ceva care 
nu-mi dă linişte...“ 

Maiorul gîndea că Hatmanul special dăduse o ase- 
menea dispoziţie, ca el, Grigorescu, să nu poată primi 
o explicaţie în legătură cu scrisul acela „plin de 
enigme”. „Hatmanule! oare, cînd te voi cunoaşte ?“ 

Colonelul scoase din casa de fier cartea poștală pri- 
mită de la Hertha și o reciti cu atenţie, ca şi cum o 
avea în mină pentru prima oară. Ar fi vrut să aibă 
de la Hertha un mesaj mai detaliat și era sigur că-l 
va primi în următoarele zile, dar acum trebuia să ia 
decizii în baza puţinelor date ce le primise. Se sim- 
ţea însă prea obosit. Nu se putea concentra. „Ce-i 
cu tine, Hatmanule ! Ai trecut tu prin clipe mai grele 
şi nu te-ai prăbușit !“... O ceaţă grea începu să-i în- 
văluie mintea, o greață i se urcă în gît, ca un nod 
imposibil de înghiţit, iar fruntea și timplele i se 
acoperiră de broboane. Ceva nu era în ordine, astfel 
de stări de slăbiciune nu avusese niciodată și se grăbi 
să strîngă materialele pe care le scosese din compar- 
timentul fişetului. Încuie, sigilă totul şi ceru ofițeru- 
lui de serviciu să fie chemat de urgenţă maiorul Gri- 
gorescu. 

— N-a plecat de mult... raportă acesta. 

— Nu mă interesează asta. Adu-l imediat, aici. 
Imediat, înţelegi ! 

Ofiţerul privi o secundă la faţa pămintie a colo- 
nelului și dădu fuga la telefon. Sună acasă la Gri- 
gorescu. Nu ajunsese. Acesta o luase pe jos spre casă, 
traversînd parcul, să-şi adune gîndurile răvăşite. Îi 
lăsă vorbă soţiei și trimise imediat maşina de servi- 
ciu după el. Apoi îl căută pe medicul unităţii. „Ur- 
gent, doctore ! Ceva nu-i în ordine cu Hatmanul nos- 
tru.“ Doctorul nu răspunse decit, „am sosit!“ şi 
închise. Intră să-i raporteze de executare; îl găsi pe 
colonel întins pe sofaua din birou, descheiat la gule- 
rul cămășii, cu cravata slăbită, respirînd greu. Ochii, 

nefiresc de mari, cu pupilele dilatate, căutară spre 
eL Cînd văzu că nu era Grigorescu suspină cu re- 
gret. Începu să geamă ușor, în timp ce vena de la tim- 
plă se zbătea ea un pâriiaș ce se luptă eu pietre prea 
mari tru eL 

— Unde-i tovarășul colonel ? întrebă din prag Gri- 
gorescu. 

— Aici ! spuse ofițerul de la căpătiiul sofalei. 

Colonelul deschise ochii istovit. li făcu un gest, 
abia schițat subofițerului să iasă din birou, apoi lui 
Grigorescu să se aplece pentru a-l putea augi. 

— În fişet... dosarul «Astra». a-l ! Ai grijă ! Să nu 
te lași copleșit... 

Nu mai fu în stare să continue. Desfâci numai 
pumnul și Grigorescu găsi cheile de la fişet și sigi- 
liul. Hatmanul se prăbuși în hăuri ! 

— L-a mișcat cineva ? întrebă precipitat medicul 
unității, cum intră pe uşă. 

— Nimeni ! I s-a făcut rău şi s-a întins pe sofa.. 
i-a răspuns subofiţerul. 

— Atac de cord... Ajută-mă să-i scot haina, Mircea! 
i se adresă maiorului, și amîndoi începură să descoasă 
vestonul la cusătură, ca să-i elibereze pieptul și bra- 
țul. A avut o șansă dintr-o mie. Dacă nu se întindea 
sau dacă îl mișca cineva... Aplică-i garoul. Am să-i 
fac o injecție intravenoasă... Anunţă salvarea, am ne- 
voie de oxigen şi medicamente... se adresă, de data 
asta, subofițerului, și eontinuă să facă ceea ce tre- 
buia. 

Horja părea dus pe lumea cealaltă. Pe ehip îi stă- 
ruia un aer de împăcare eu sine, eu toţi, o Hnişte 
suverană de om care nu mai aștepta nimic de la ni- 
meni. „Numai de n-ar muri, acum.. Alde Albu ar fi 
în stare să-i întineze memoria...“, se trezi gîndind 
Grigorescu și sufletul i se umplu de amar. 

După ce Horja fusese urcat în salvare pentru a fi 
transportat la spital, maiorul Grigorescu rămase în 
biroul acestuia. În el fierbeau toate cazanele iadului. 
Prea se adunaseră multe deodată : ședința. Hertha — 
«Astra» şi, colac peste pupăză, boala colonelului. „Nu- 
mai de n-ar muri“. 

Luă dosarul «Astra» în mînă, îl privi atent, dar pe 
copertă, în afară de numărul 512 și Ag. Astra, nu 
soria nimic altceva. 

Miinile îi tremurau. „Ce-o fi înăuntru ? !“ Nu în- 
dr'ăznea să deschidă coperţile. „Ce surprize mă aş- 
teaptă ?... Gare chiar Hertha o fi ? !“. I se părea că în 
mină ținea sicriul Herthei, acel sicriu îngropat în ci- 
mitirul din Brașov. Cu ochii minţii înlătură capacul 
sicriului și o văzu pe Hertha întinsă și fără viaţă. 
„Fără viaţă ? Doar Hatmanul nu a avut de-a face cu 
o stafie ?! Şi de ce eu ?... tocmai eu ? Mai corect era 
să-l fi chemat pe Ioachim sau pe oricare altul, dar nu 
pe mine“. Grigorescu se făcuse livid. 

Îşi reveni din tulburare amintindu-și că trebuia să 
decodifice scrisoarea. 

Cu dosarul «Astra» în mînă porni spre biroul său. 
Ca să poată intra în rol trebuia să-l studieze în în- 
tregime, pentru a-i pătrunde tainele. 

Cu pași măsuraţi, timp de patru-cinci minute se 
plimbă și se mai linişti. Se așeză la masa de lucru. 
„Dar mai bine nu-l deschid... las totul pe miine. Este 
însă ceva extrem de urgent... Vrei nu vrei, bea Mir- 
cea agheasmă“. Luă întîi cartea poștală pe care o 
mai avusese în mînă. Privi scrisul. Da, era al ei, scri- 
sul Herthbei, nu putea fi nici un dubiu. Deodată, ca 
mușcat de un şarpe, deschise coperţile dosarului, 
aproape rupîndu-le. Ochii i se dilatară ca injectaţi 
cu atropină sau cu un alt medicament de mai mare 
efect. Pe prima pagină, în colțul din dreapta sus, era 

ea... ea, Hertha, fotografiată... „Cînd oare a făcut poza 
asta ? A, da !... Ba, nul E o poză făcută special pen- 
tru Hatman... pentru dosarul ăsta. După ce a-nviat 
Extraordinar ! De-a dreptul extraordinar! De-aia 
te-am iubit și te iubesc Hatmanule !.. Dar mi-ai bă- 
gat cuțitul în inimă și încă l-ai mai și răsucit, să fii 
sigur...“. 

Privi îndelung fotografia și se trezi vorbind de unul 
singur, în şoaptă. „Hertha, draga mea Hertha, trăieşti 
şi mă bucur pentru tine... Și ce va fi mai departe?! 
Da, mai departe ? ! Hertha, Hertha... Ce va fi ?! Se 
aflau, deci, undeva în Germania, ascunși și în nesigu- 
ranță !... Deci tu l-ai salvat pe Willy din ghearele 
călăilor... Asta a fost misiunea pe care ţi-a dat-o Hat- 
manul. Vei putea afla vreodată prin ce am trecut ?... 
Hertha trăieşte ! Hertha este alături de noi !... Hertha 
și Willy sînt în primejdie...“ 

Potop de gînduri și de sentimente contradictorii. 
Treptat, Grigorescu reuși si se liniștească. Pentru el 
totul devenise limpede, ca o apă de munte. Amănun- 
tele le va afla miine, cîrd va studia, cu metodă, pină 
la ultimele amănunte. dosarul. 

„Odată, ca să rămînă în viaţă, a ajutat-o Hatma- 
nul... ca să trăiască în continuare trebuie s-o ajut eu. 
Incredere, Hertha, încredere, tot așa cum ai avut și 
atunci !...“ 

Sună telefonul și-l smulse din reverie. 


Fra flămind. Nu luase decît o îmbucătură şi asta 
la insistența Ancutei. Îl așteptase cu masa și îi părea 
rău că nu se putea bucura de plăcerea de a minca 
împreună. Încercase ea şi altă dată să-i spună că nu 
se făcea gaură în cer dacă stătea un sfert de oră şi 
mînca și apoi pleca să-și vadă de treburi. Dar el nu 
se lăsa convins. Cum nu se lăsase nici acum. Gîndul 
i-a zburat la Hatman. Faptul că îl găsise încă lucid și 

putuse să-i spună măcar cîteva cuvinte era urmarea 
voinţei nemaipomenite a acestui om deosebit. „Nici 
boala nu-l doboară... dacă are ceva de făcut, apoi 
face...“ 

Pe aceşti doi ofițeri îi legau atîtea amintiri, atîtea 
clipe de înoærcări şi împliniri, își datorau atît de multe 
unul altuia, încit— Acum i se părea aproape de ne- 
conceput că munca ar putea continua și fără Hat- 
man. Își aprinse o ţigară, deși pentru ziua respectivă 
depăşise de mult norma pe care şi-o impusese sin- 
ur. Gastal amar pe care i-l produsese fumul nu-i 
făcu nici o plăcere. 

— Vin, vin imediat. Am să iau maşina de servi- 
ciu.. Te sârut, închise el scurta convorbire cu Anca, 
darnic dintr-o dată să iasă din labirintul în care in- 
trase. „Voi avea oare forța necesară ?* 

Părcâsi biroul. Duse cheia la ofiţerul de serviciu şi 
cobori. Ureă în maşină şi plecă. Nu se mai putea con- 
centra la nimic, gîndurile, scăpate parcă de sub con- 
trol, se amestecau bizar, fără nici o ordine. 

Anca îi citi pe faţă îngrijorarea și-l întrebă imediat : 

— S-a intimplat ceva grav ? Te văd tulburat, dra- 
gul meu. 

— Foarte grav. Colonelul... 

— Ce-icu el? 

— Imfarct, asta-i. Şi încă într-o formă foarte gravă. 
Albu ăla, netreb... dar să las vorbele, că nu mai ajută 
la nimic. Anca ştia că în astfel de momente lui Mir- 
cea mi-i plăcea să vorbească. Chiar se miră că-n seara 
aceasta... 

1l iubea mult pe Mircea și credea în dragostea lui. 

Îi privi în liniște cum mănîncă. Ar fi vrut să se 
bucure de bucatele pe care le pregătise special pen- 
tru el Îi tumā un pahar de vin şi sooase din frigi- 
der îngheţata de fructe. Mircea părea preocupat, 


aproape absent. Dăduse drumul la radio, dar postul 
nu era bine prins și în difuzor se auzea un gijîit ușor, 
astfel că Ancuţa, cînd intră, îl potrivi. Își luă lucrul 
de mînă, se așeză în fotoliu și începu să împletească. 
Prezenţa ei era liniștitoare pentru Mircea. La înce- 
putul căsătoriei lor, cînd îl vedea nervos, gîndea că 
era mai bine să-l lase singur, dar el îi spusese să stea 
în apropiere, să nu-i ia în seamă tăcerile și că e mai 
bine pentru el să o știe în preajmă. Cu timpul se 
obișnuise. Mircea, după ce își limpezea gîndurile, îi 
zimbea și atunci ea ştia că el „revenise“ acasă. Acum 
croșeta o căciuliță pentru copilul pe care-l așteptau. 
Sarcina era înaintată și, dacă toate calculele erau co- 
recte, în următoarele zile îi venea sorocul. 

Realiza că Mircea privea undeva peste capul ei, fi- 
ind parcă acolo și pretutindeni. Simti o durere în su- 
flet. Niciodată nu-l văzuse atît de trist, atit de abă- 
tut. Îngîndurat, preocupat, frămîntat de unele sau 
altele, îl văzuse de nenumărate ori şi-i cunoştea cu- 
tele ce i se desenau pe frunte și în colţurile gurii, dar 
acum părea să fie vorba de ceva mult mai grav. 

— Ai necazuri, Mircea ? rupse ea tăcerea, deși nu 
se aștepta să-i răspundă. 

— Pestule. Cind răutatea are în substanța ei un 
interes şi răzbunarea, lucrurile devin grave, așa cum 
a fost astăzi... Şi pe lîngă toate cele, Hatmanul . Ştii 
ce mă uimește ? A avut puterea să învingă boala, 
pînă mi-a spus ce avea de spus... Dar nu mă pot con- 
centra. Îmi trebuie un pic de odihnă... 

— Relazează-te, dragă... să-ți adue un calmant ? 

Anca înțelesese că, în zina aceea, se întimplase 
ceva neplăcut și nedrept. Ar fi vrut să afle de la el 
ce-l frăminta şi să împartă împreună mecazurile. Mir- 
cea: însă nu povestea acasă de-ale serviciului şi ea îi 
respecta discreţia. 

— E la spital ? 

— Bineînţeles ! Chiar, să dau un telefon... 

Se ridică în fotoliu, trase aparatul lîngă el, se 
aşeză, formă numărul spitalului şi ceru camera de 
gardă. Îi răspunse chiar medicul care-l trata pe 
Horja. 

— Starea este deosebit de gravă. De fapt a suferit 
nu un infarct, ci o succesiune de trei. Primul s-a pro- 
dus în urmă cu mai bine de o oră, faţă de cele care 
l-au doborit... O constituţie deosebit de robustă, dom- 
nule maior. Un altul ar fi murit... Este la reanimare. 
Încercăm tot posibilul, dar imediat ce va fi transpor- 
tabil, îl vom trimite la București. Este aici şi domnul 
maior Arsenescu, medicul de la dumneavoastră... 
Vi-l dau imediat ! 

Grigorescu auzi cum la celălalt capăt se pune re- 
ceptorul jos cu zgomot, gest specific de om grăbit. 
„În faţa vieţii şi a morţii contează mai mult să fii cu 
adevărat om...“, se trezi gîndind, din nou, la atacul ho- 
țesc al lui Iscru, ca și la obtuzitatea și răutatea lui 
Albu. Auzise de el pînă atunci, căci se dusese vestea 
despre duritatea nedreaptă a acestuia, dar nu-și în- 
chipuise că cineva putea să facă, atît de lesne, fără 
nici o problemă de conștiință, din alb negru și invers. 
Pentru el, ședința din acea zi constituise o adevărată 
lecţie de viață pe care ar fi preferat să nu o fi primit 
niciodată. Pe Albu şi pe Iscru îi socotea vinovați de 
prăbușirea lui Horja și încercă să-şi alunge gîndurile 
negre care-i dădeau tircoale. Își făcea reproșuri că nu 
insistase ca Iscru să fie trecut în rezervă. Abia astăzi. 
cînd acesta s-a dat în petic, aprecia cum se cuvine 
unele manifestări anterioare ale ofițerului. Imediat ce 
fusese încadrat și primise pistol în dotare, își coman- 
dase un toc special și îl purta sub braţul stîng tot 
timpul. Îl întrebase pentru ce făcea acel lucru. „Un 

poliţist fără pistol, e ca o fată mare fără himen... “. Îi 
izbise neplăcut comparaţia și ţinuse să-i explice că 
vremea unor confruntări deschise, cu armele în mînă. 
trecuse, că tăria stătea în altceva decit în pistol, ară- 
tîndu-i cu degetul la cap, că arma era necesară nu- 
mai în anumite situaţii. Cuvintele lui băteau la o 
poartă închisă. Pentru Iscru, pistolul constituia un 
fel de blazon al importanţei. Aflase că purta haina 
descheiată să i se vadă patul pistolului, iar într-o 
împrejurare, cind bău:e ceva mai mult decît de obi- 
cei, chiar îl arătase unor ospătari dimpreună cu legi- 
timaţia de ofiţer. li interzisese să-l mai poarte în afara 
cazurilor speciale. 

— Alo ! se auzi vocea maiorului Arsenescu, care îl 
smulse din pădurea de ginduri. 

— Ceva nou ? întrebă Grigorescu, cu speranță. 

— Nimic. Oxigen, perfuzii, liniște şi odihnă... su- 
praveghere continuă și să sperăm că va fi bine... 

— Şi-a recăpătat cunoștința ? 

— Nici vorbă, Mircea. Nici vorbă ! Doar tresăriri. 
De vreo două ori ţi-a pomenit numele și un cuvînt 

tra“. Cred că tu știi ce înseamnă. Sper să te ajute ! 
Am să te ţin la curent, linișteşte-te ! t 

— Mulţumesc ! 

Puse telefonul la locul lui și începu să răsfoiască 
o revistă. O abandonă repede. 

— Nu vrei să te culci ? întrebă Anca. 

Se duseră în dormitor, dar Mircea nu putu adormi 
multă vreme. Se foia. Cind, într-un tirziu adormi, 
somnul i se umplu de coşmaruri. „Chibiţa“ la un joc 
de șah între Horja și Albu. Primul juca cu piesele 
albe iar celălalt cu cele negre. Jocul decurgea în fa- 
voarea lui Horja pină într-o clipă, cînd turele, ne- 
bunii și caii acestuia se t;ansformară în pioni. Gri- 

gorescu, înmărmurit de groază, asista neputincios cum 
caii și nebunii adversarului spulberau pur și simplu 
pionii colonelului. Fiecare succes al acestuia era 
aplaudat de o mulţime de susţinători care toţi aveau 
chipul lui Iscru. Grigorescu încerca să le spună că 
jocul nu este corect, că șahul se desfășoară după alte 
reguli, că jocul trebuie reluat, dar nu avea glas şi 
nici nu putea să se miște. Se trezi gemînd. Anca îl 
mişca ușor, văzindu-l cum se chinuia în somn. 

— Am visat urit... îi spuse și se uită la ceas. Era 
trecut de ora două. Nu mai putea dormi. Se duse la 
bucătărie şi își pregăti o cafea. Mirosul de cafea um- 
plu toată casa. 

— Ai și pentru mine o ceșcuţă ? întrebă, din ușa 
bucătăriei, Anca, apărută numai în cămaşa de noapte, 
legănindu-se ca o rățușcă. 

Mircea îi turnă din ibric, într-o ceșcuță mică, sin- 
gura rămasă dintr-un serviciu primit în dar la nunta 
lor. Știa cît de mult îi plăcea nevesti-si să bea din acea 
ceașcă cu floricele albastre de „Nu-mă-uita“. 

Sorbiră cafeaua în tăcere. De afară venea o boare 
plăcută, ușor umedă, încărcată de miresme de brad. 

— O să plouă... zise Mircea și renunță să-și aprindă 
tigara. De cînd Anca era însărcinată nu mai fuma 
în casă. De altfel și la birou fuma mai puțin, excep- 
tînd zilele foarte „fierbinți“, cum fusese cea 
ajun. Acum însă ar fi tras un fum să-și mai aline 

oful. Ceru permisiunea Ancăi și aprinse una, dar 
cum inhală fumul îl apucă tusea și o stinse imediat. 
Anca nu-i zise nimic. Zimbi numai. 

Scoase din frigider lămîi și portocale și pregăti 
două limonade. Sorbiră din paharele aburite fără 
să-și spună o vorbă. Lichidul acrişor îi făcu bine și, 
cînd se culcă din nou, coșmarul nu mai reveni. La ora 

cinci era în picioare, se bărbieri, își luă o cămașă cu- 
rată, înghiți la iuțeală gustarea și plecă grăbit la 
birou. Ajunse cu mai bine de o oră mai devreme de- 
cît ora de începere a programului. Luă cheia de la 
ofiţerul de serviciu și se interesă dacă exista vreo 
comunicare urgentă pentru el. Nu sosise nimic. Urcă 
pînă la primul etaj, parcurse culoarul lung și intră 
în birou. 

Femeia de serviciu abia sosise și ea şi se apucase de 
curățenie, lăsînd geamul deschis. Aerul proaspăt și 
răcoros mirosea a ploaie și, în curînd, primii stropi 
începură să cadă. Privi câteva clipe dansul şirurilor de 
picături. Cînd ploaia se îndesi, închise ușor fereastra. 
Din frămintarea și enervarea din ajun îi rămăsese 
în suflet zgura unei tristeţi adinci, ca apa mării. Luă 
din fișet dosarul «Astra». Zbuciumul și neliniștea 
îi reveniră. Închise ochii. Deodată, din întuneri- 
cul dulapului, apăru Hertha, blondă şi surizătoare, 
de o frumuseţe aproape perfectă. „Trezește-te bă- 
iete, nu-ţi pierde minţile. Ce-a fost a fost“. De unde 
venea acest glas ? Era al colonelului ? Al „tovarășu- 
lui Albu“ ? Era glasul propriei raţiuni. Punţile dintre 
el și Hertha fuseseră tăiate definitiv şi ireparabil, 
atunci, o dată cu moartea ei trucată. „Am soţie, aş- 
tept un copil... Şi apoi, unde-i Hertha acum ? Poate 
că se află în braţele lui Willy... Destul !... lată ce-n- 
seamnă destinul... şi cum a regizat el o reîntilnire!“ 
Numai că aceasta avea alt caracter. Era un contact de 
lucru, de serviciu.. Și nu avea voie să lucreze cu 
inima lui de îndrăgostit. 

Deschise dosarul. Detașat de orice sentimente, cu 
creionul și hîrtia în față, ca un student silitor, în- 
cepu să-l citească făcînd din cînd în cînd însemnări. 

„Hatmanul a lucrat absolut singur... Bravo ! Este 
plin de surprize omul acesta“, se trezi zicînd cu o 

undă de admiraţie. Spre deosebire de alţii, Horja obiș- 
nuia să conducă nemijlocit cele mai complicate ca- 
zuri. Mircea rămase surprins să găsească un opis cu 
documentele cuprinse în dosar. Deşi aceasta era re- 
gula se gîndea că la nivelul colonelului... Parcă l-ar 
fi pregătit pentru arhivă... 

Rînd pe rînd, ca pe un imens ecran al minții, i se 
înfățişau fapte de un dramatism greu de imaginat. 
Dar cel mai mult l-a impresionat tăria de caracter a 
Herthei, momentul suprem al dansului pe sîrmă, fără 
plasă protectoare, al jocului suprem „de-a moartea“ 
avînd ca „partener“ pe ferocele Ionescu ! 

În dosar erau arătate măsurile luate de colonelul 
Horja ca Hertha să nu fie ucisă. Cele intuite de colo- 
nel, pentru că la îndemina lui Ionescu se afla o gamă 
infinită de procedee. Deși acum știa că Hertha tră- 
ieşte, Grigorescu răsuflă ușurat cînd citi concluzia 
colonelului : „Ionescu a căzut exact pe una dintre 
soluţiile gîndite de noi“. 

„Prin ce-ai trecut tu, Hertha ? Ionescu... Canalia... 
Şi cum de nu l-ai pocnit cu ceva în cap ? Cită stă- 
pinire de sine !...“ 

Mai află din expunerea dc motive că Horja se gîn- 
dise din vreme la nevoia de a-i acorda un sprijin lui 
Rotbacker şi, de ce nu, să-l şi controleze. Așa cer re- 
gulile imuabile ale activităţilor secrete. Cu atit mai 
mult în contraspionaj, cînd situaţiile cele mai sigure 
pot fi cîteodată mai vulnerabile şi incerte decit cele 
care pav nesigure la prima vedere. Colonelul alesese 
pe Hertha peniru o asemenea' misiune periculoasă și 
de mare răspundere. „Ce-l determinase ? Cu ce-l con- 
vinsese ea ?“ Citind în continuare, Grigorescu căuta 
cu înfrigurare răspunsul la această întrebare. „In 
afară de fler pe ce se mai sprijină hotărîrea 

Tatmanului ?“. Colonelul Horja o supusese la tot fe- 
iul de încercări să-i controleze mișcările cu toată ri- 
uurozitatea. Din întreg materialul analizat și inter- 
prelat, nu rezulta nici un indiciu care să arate că 
Hertha nu ar fi loială şi hotărită să-și îndeplinească 
misiunea. Lăsarea în libertate a lui Ionescu repre- 
zenta încă unul din punctele tari ale acţiunii. io- 
nescu deja raportase legăturii sale superioare ra- 
țiunile pentru care trecuse la lichidarea Herthei. 
Fusese deci ștearsă din controalele Organizaţiei iar 
fișa ei clasată. Această ființă pur și simplu nu mai 
exista. „Straşnică acoperire! Hatmanul a împușcat 
doi iepuri cu un foc: nu m-a pierdut nici pe mine și 
şi-a făcut rost și de un om valoros...“ 

Citi şi ultima filă a dosarului. Acum i se derulau 
în amintire crîmpeie de întîmplări care căpătau alt 
sens. Revedea ziua în care fugise alertat la locuința 
Herthei, fără să știe că, prin ceea ce însemna 
„moarte“, ea trecea într-o altă viață, îmbrăca o altă 
existenţă. O existenţă zbuciumată, desigur, plină de 
riscuri. Pornise pe un drum presărat cu capcane în 
care în orice clipă putea să-și prindă nu numai pi- 
ciorul, ci şi gîtul. Pricepu valoarea actului profesio- 
nal și-l aprecie cum se cuvine. Dar pe Hatman nu pu- 
tea să-l ierte. Își pierdu controlul. Un val de minie 
îi umplu sufletul. Pentru că în tot ceea ce prevăzuse, 
concepuse și realizase Hatmanul, nu-l luase tocmai 
pe el în calcul, sufletul lui, dragostea lui pentru 
această femeie. Și dragostea femeii pentru el. „Cum 
de ţi-ai permis să calci în picioare cele mai nobile 
sentimente ! îi reproşa Grigorescu. 

Se ridică de la birou. Norii cenușii deveniseră ne- 
grii și afară ploaia se transformase într-un potop. Era 
aidoma potopului din sufletul său. Picăturile ce că- 

deau pe pervazul ferestrei săreau pe sticla geamuri- 
lor, iar el simţea că se înăbușă. Deschise larg feres- 
trele, dar de afară veneau valuri de fierbinţeală. 
Aprinse o ţigară și o fumă cu setea omului care a stat 
o zi întreagă în arșița soarelui. Aprinse alta. Gustul 
amar al fumului ce-i umpluse întreaga ființă, parcă 
era învolburarea ce-i clocotea în suflet. În acea clipă 
nu pricepea, nu era în stare să priceapă, pentru ce mă- 
car nu fusese consultat, pentru ce fusese aruncat ca 
un vrej uscat de pe trunchiul unui copac. Își impuse 
să se liniștească. „De-ai fi sănătos și aici de faţă, Hat- 
manule...“, Și așa totul reprezenta un trecut peste 
care se așternuse zgura. Se suprapuseseră alte eve- 
nimente, alte ginduri și simţiri. „S-o las baltă, ce 
mai! Sînt un om ca toți oamenii, nu erou de roman. 
Să-mi văd de resturile mele !“ Citi cu atenţie şi cele- 
lalte comunicări privitoare la activitatea lui Rotbac- 
ker, la acţiunile desfășurate de Hertha. Tresări. 
„Cum de m-am lăsat copleșit ?...“ Încuie repede to- 
tul, nu mai înainte de a-i trage o înjurătură priete- 
nului său Ioachim care nu era lingă el. „Sasule, vino | 
Vino !“ 


Capitolul al cincilea 


Pentru Xurt Grehiman viața devenise un calvar. 
În Germania nu-și găsea locul, iar în România nu 
era lăsat să se întaarcă, cu toate cererile lui repetate. 
„Și-au băgat coada peste tot“, se convinsese el, acum, 
după ce „făcuse cunoștință“ cu cei de la Pullach. După 
arestarea și anchetarea prelungită, ceva se rupsese 
în el. Nu putea înțelege pentru ce tot timpul îl bat- 
jocoriseră, nescoțindu-l din „împuţit de săsălău“, 
„țigan valah“ sau „amăriît de imigrant“. 

„Cum, tocmai mie, care am sacrificat totul...“ I se 
părea o mare nedreptate. Nu numai pentru că cei 
care îl umileau în fel și chip erau cu mult mai 
tineri decît el, putindu-i fi copii, ci și fiindcă el se 
socotea îndreptăţit la o reparație morală și materială. 
Primise ceva, e-adevărat, la venirea din prizonierat, 
jun minimum necesar să se poată așeza. Atit și nimic 
‘mai mult. Îndurase greutățile războiului, amăgit de 
propaganda lui Göbels, apoi mizeriile captivităţii unde 
rămăsese fără un picior, despărţirea de familie, avu- 
tul risipit și liniștea spulberată. La toate acestea se 
adăugase ancheta în forță. Îl bătuseră crunt, cum 
auzise el că se bătea pe vremea Gestapo-ului. Îi lega- 
seră mîinile la spate cu niște cătușe speciale, cu bră- 
țara ceva mai groasă, şi fusese atirnat de o funie. 

Trupul arcuit în mod nciiresc alcătuia un pendul. 
Durerea devenea atroce atunci cînd era legănat, iar 
în beciul Organizaţiei, cei trei anchetatori își luau 
pauza, fumiînd răsturnaţi în scaune și lovindu-l ca să 
se balanseze. Pentru ei era un fel de distracţie, un 
amuzament. Nu omiseseră nici şocurile electrice 
aplicate pe părţile sensibile, nici lampa supravoltată, 
nici anchetele prelungite fără somn şi hrană. 

Nu scrîşnise măcar, nici o lacrimă nu-i cursese, 
nici un geamăt de durere nu-i ieșise din gitlej. Răb- 
dase totul cu o încăpăținare care îi uimise pe călăi. 
Abia cînd, în sfîrșit, îl lăsară, realiză grozăvia în- 
cercării prin care trecuse. Apoi tot calvarul fu reluat. 
Iar. Și iar... Pe urmă liniște, pînă cînd, într-o dimi- 
neaţă, fusese pus într-o mașină ale cărei geamuri dis- 
torsionau atît de puternic, încît nu putea recunoaște 
locurile prin care trecea, și aruncat literalmente, după 
o călătorie de cîteva ceasuri, lingă piaţeta Bisericii 
luterane, chiar de-acolo de unde fusese ridicat. 

În cădere se lovise, datorită faptului că piciorul de 
lemn reprezenta o veritabilă piedică în astfel de 
„cascadorii“. Primul drum îl făcu la poliţie. Un sub- 
ofițer plictisit îl ascultă, îl puse să completeze un 
formular, își notă adresa, spunîndu-i că avea să-l 
cheme. Părăsi sediul poliției cu un licăr de speranță 
în suflet. În buzunar mai găsi, din fericire, cîteva 
mărci, cu care își cumpără ceva de mîncare şi bere. 
Îi era groază să se întoarcă în garsoniera lui prăpă- 
dită, prin care era sigur că trecuseră aceiași sîrguin- 
cioşi anchetatori. Şi bănuia cum avea să o găsească. 
Dar ceea ce descoperi depășea închipuirea lui. Acolo 
nu se efectuase o percheziţie, ci se săvirșise un act 
de vandalism. Totul fusese rupt, distrus, demolat; 
nimic nu mai putea fi folosit. 

Își încropi, cum putu, un locșor unde să poată 
mînca și să pună capul, iar dimineața se duse din nou 
la poliție. De data aceasta îl primi un ofițer. L-a 
ascultat, i-a pus un alt formular în față şi apoi l-a 
întrebat dacă bănuiește pe cineva. „Pe cei care m-au 
arestat, m-au anchetat, și mi-au distrus avutul tre- 
buie să-i descoperiți dumneavoastră !“ Ofiţerul i-a 
ris în nas și i-a făcut semn că era liber. Închizînd ușa 
i-a auzit hohotele de sfidare. „Cum ? Și ăsta ? Unde 
sînt oamenii Germaniei noi ? Unde sînt cei care apără 
libertăţile atît de mult trîmbițate ?“. Dacă ar fi dat 
îrîu mâniei s-ar fi întors, i-ar fi tras vreo cîteva în- 
fumuratului acela de tinerel cu fireturi pe umeri şi 
la gulerul uniformei. Se stăpiînise, așa cum făcuse 
de foarte multe ori în ultima vreme. Acum se bucura 
că e liber, că putea să se plimbe, să bea o bere, să pri- 
vească, să zăbovească sub coroanele dese ale pinilor 
din parcul orașului. Tînjise mai ales după ei, în zilele 
cît zăcuse în celulă. Îi erau foarte dragi sufletului 
său de sas trăit la poalele Munţilor Carpaţi. 

La ginerele său nici nu încerca să se mai gândească. 
Nu şi-l putea aminti decît așa cum îl văzuse în biroul 
lui Helfer cînd se făcuse confruntarea. li stăruia în 
minte chipul tras, ochii de om chinuit, dar cu privi- 
rea luminoasă, fermă, care îi spuseseră mult mai 
mult decît îndemnurile anchetatorilor de a-l demasca. 
Ar fi vrut să-l ajute, să-l scape, să facă ceva pentru 
el. Dar soarta nu se mai găsea în mîinile lor. Nu mai 
era în puterea lor să decidă. Tot ce mai putea face 
el acum era de a-și păstra curmpătul. Și să spere. Și 
să-și ascundă amarul pentru a nu da călăilor nici o 
satisfacție. Îl durea propriul chin, dar suferea și pen- 
tru chinurile prietenului și ginerelui său. Era atit de 
atașat de acest bărbat, îi uniseră atîtea încercări, îi 
legau simțămintele unice izvorite din dragostea fiicei 

lui pentru .amîndoi ! lar viața fi despărțise din 
nou, tocmai cind el spera că vor reuşi să rezalve 
cumva situaţia lor desperată. Dar acum ? Era singur, 
lovit, părâsit, alungat chiar de cei cu același sînge 
ca al lui, tratat ca un „sas din Transilvania“ un „Mia- 
derwertiger stadsbiirger“. Simţea din plin toate 
acestea. 

Și cum niciodată o nenorocire nu vine singură, 
cînd se prezentă la atelierul la care lucrase, patro- 
nul îl concedie, scurt : „Nu admit indisciplina, beţia, 
furtul şi absenţele nemotivate... N-ai ţinut seamă, 
acum du-te !“ Şi-a luat cartea de muncă, cele o sută 
de mărci care reprezentau an rest de plată, hainele 
de lucra, a salutat fără vreo urmă de resentiment și 
s-a dus. N-avea nici un rost să-i mai explice că lipsise 
fără voia lui. Patronul, dacă nu ar fi fost pus de alții 
să o facă, nu l-ar fi concediat. Fusese întotdeauna mul- 
tumit de el. Muncea mai mult decît ceilalţi, făcea lu- 
crările de sculptură de mobilă cele mai complicate şi 
primea cel mai mic salariu. Ghicise în privirea lui 
că acei care-l arestaseră trecuseră pe la atelier și, 
desigur, îl „sfătuiseră“ să se descotorosească de un 
suspect „roșu“. Sau, poate, îl ameninţaseră direct 
că-i pun fec atelierului său... „Mă descurc eu“, își zise 
Kort crezînd că nu-i va fi atît de greu să găsească un 
alt patron. Dar nu reuși ! Cei cărora li se adresa, după 
ce citeau în cartea de muncă „lipseşte nemotivat de 
la serviciu“, așa cum scrisese patronul, strimbau din 
nas, sfătuindu-l să caute în altă parte. Încercase apoi 
la un oficiu al braţelor de muncă. Cererea îi fusese 
înregistrată, dar cum nu plătise ultima cotizaţie la 
asigurările sociale, nici măcar un ajutor de şomaj nu 
i se putea acorda. Căuta în desperare o soluţie, mai 
ales că ajunsese la fundul sacului. Nu-i primiră 
nici măcar la salubritate. Infirmitatea lui constituia 

cauza ! I se motivase că nu va putea menţine ritmul 
cu ceilalți lucrători, că nu avea cum să stea pe stra- 
pontina maşinii de cărat resturi menajere şi că, de 
fapt, astfel de munci nu erau pentru germani, ci pen- 
tru „găstarbeiter“, pentru negri, metişi, galbeni, fie 
şi albi, dar nu germani. „Ce naiba, Herr Grehlman, 
unde ţi-e mîndria de german ? Avcm datoria să ţinem 
la orgoliul naţiei noastre...“, îi spusese cu reproş tipul 
gras, bine hrănit, care angaja muncitorii la salubri- 
tate. Cit timp îi vorbise, se scobise între dinţi. 

Kurt îl privise lung, aşa cum făcea de fiecare dată 
cînd i se pomenea de etnia lui. Se săturase de astfel 
de sloganuri. li stăteau în git. Cindva crezuse în ele, 
le urmase. Acum îi sunau anacronice, dezgustătoare 
şi deosebit de periculoase. Din păcate ajunsese ia 
ultima marcă. Dacă nu făcea rost de altele nu-i mai 
răminea decît să crape. De atita umblătură fără rost, 
din cauza grijilor, slăbise, îşi pierduse vigoarea, se 
scofilcise. Nu mai credea în nimeni şi în nimic. Era 
izolat şi zile întregi nu avea cu cine schimba o vorbă, 
iar despre Rotbacker își amintea ca de un mort. 

Intr-o zi s-a așezat la un colț de stradă şi-a expus 
vederii proteza care-i înlocuia piciorul amputat, a 
pus şapca alături şi a așteptat să-i pice bănuții sal- 
vatori. Cît se simțea de umilit ! Ținea ochii închiși 
să nu vadă pe nimeni. Cînd a auzit primul clinchet 
de metal căzut în șapcă, i s-a oprit inima în loc, de 
credea că nici n-o să mai pornească vreodată. Se rută 
să se prăbușească pămîntul în locul unde se afla, să se 
ducă, să se ducă... Auzi un al doilea clinchet, un al 
treilea... Nu prea des, dar se auzea. 

„Cine să fie ? ! Că nemţii nu-s chiar așa darnici ?“, 
și deschise ochii. Era un turc cu o liotă de copii după 
el, un amărit ca şi el, dar se vedea treaba că avea 

serviciu plus ajutorul pentru copii. Pînă seara nu se 
mişcă din acel loc; nu bău și nu mîncă nimic. Cît 
adunase din mila publică îl ajută să-şi prelungească 
agonia cu cîteva zile. Reluă căutatul. Prin anunţurile 
de la „mica publicitate“ găsea de lucru pe cîte o zi sau 
pentru cîteva ore, dar un serviciu stabil nu-i oferise 
nimeni. Chiar și acolo unde era afișat pe geam „anga- 
jăm tîmplari“ tot nu-l angajau cînd consultau cartea 
de muncă. Mai avea asupra lui un singur obiect de va- 
loare la care ținea mult și jurase că nu se va despărți 
de el, un ceas Omega de aur. Îl primise cadou de la 
Rotbacker la 24 august 1959, marcînd împlinirea a 
15 ani din acea dimineață memorabilă din august 
1944. Cînd l-au arestat îl avea asupra lui, dar nu i-l 
confiscaseră, că se miră și el de unde atita mărinimie. 

Voia să trimită ceva acasă la ai lui, așa cum făceau 
şi alţi sași, dar nu mai avea un ban. „Iar dacă nu tri- 
mit, ce vor spune ai mei? Ce va spune preotul ? Ce va 
spune satul ?“ Avea și un motiv special să o facă. 
Nando urma să meargă la liceu. Cunoștea din scri- 
sorile Brigittei că băiatul e tare la carte şi o sfătuise 
să-l dea mai departe. Insistase chiar, promiţindu-i 
ajutor material. Și acum să nu se țintă de promi- 
siune ? Vîndu ceasul şi expedie de urgenţă nepotului 
său, pe care încă nu-l văzuse, schiuri și echipament 
de munte. Mai adăugă cîteva fleacuri; nu-și putu 
permite mai mult. Ce mai rămăsese socotise pe zile: 
hrană, cheltuieli de deplasare în căutarea unei slujbe, 
ziarul pentru a consulta ofertele de serviciu și, ca o 
supremă desfătare, din două în două zile, cîte o halbă 
de bere bavareză. Chiar acum sorbi una închinind in 
sânitaica nepotului său și o lacrimă îi împăienjeni 

Mai departe, va vedea. Deocamdată pe cerul lui 
întunecat apăruse această rază de lumină și se bucura 

de ea. În această dispoziţie, îl găsi mesagerui 1u 
Kaspar Hiigel. Era unul dintre cei cu care Kurt fusese 
în prizonierat. Îl cunoștea din vedere. Prin lagăr se 
zvonise că era turnător, din care cauză mulţi avu- 
seseră de suferit. Kurt nu ştia ce temei aveau zvonu- 
rile, dar el și-a propus să fie prudent. 

— Doamne, dar rău o mai duci... remarcă. acesta, 
după ce se așezase pe singurul scaun pe care Kurt 
reuşise să-l repare. 

— Asta-i situaţia ! răspunse resemnat Kurt. 

— De ce n-ai venit la Asociaţie ? 

— Şi ce să aflu acolo ? 

— Să te ajutăm... Știi doar că noi, adică Asociaţia 
«Camarazii», acordăm asistenţă sașilor din România... 

— Să te exprimi mai clar... Ce-nţelegi prin „asis- 
tenţă“ ? 

— Serviciu, bani, locuinţă... 

— Oho! Da’ puternici sînteți, începu Grehlman 
ușor ironic, însă se opri. Nu avea rost s-o facă pe 
capra rîioasă, dar cu coada în sus. 

Privindu-l, Kurt și-a reamintit o scenă, din acel 
lagăr mult prea îndepărtat... O scenă aidoma cu alta, 
trăită de el nu cu mult timp în urmă. Un sas din Săliș- 
tea Sibiului, Georg Werner, care încercase să se opună 
tăvălugului brun ce-și făcuse apariţia și prin locali- 
tatea sa, a fost luat într-o noapte și dus în Germania 
direct în beciurile Gestapo-ului... Cîte a pătimit bietul 
om pînă ce a semnat o declaraţie de loialitate faţă de 
al II-lea Reich. Revenit la Săliștea Sibiului, şi-a vă- 
zut de treburile lui „neamestecîndu-se în politică“, așa 
cum o făcuse și Kurt Grehiman. Dar această atitu- 
dine a sa nu i-a fost o pavăză suficient de puternică 
pentru a-l scuti de supărări. Apoi el reeunoaște prin- 
tre „tovarășii de muncă“ pe unul dintre schingiuitorii 
săi din beciurile Gestapo-ului. Cum nimerise acolo 

nu ştia ȘI mu nu-l interesa. Îi încolţise gindul de răz- 
bunare și acesta devenise singura sa călăuză, singura 
rațiune de a mai supravieţui. A povestit unor prie- 
teni, tot din Săliștea Sibiului, propunîndu-le și un 
plan de plătit poliţa. Așa se face că într-o zi, la fel de 
aspră ca toate celelalte cîte trecuseră peste ei, se 
strică echilibrul. Țipete şi strigăte de ajutor. „Hilfe ! 
Mă omoară !“ urla gestapovistul, cît îl ținea gura. 
Dar pînă să-i vină ajutorul cerut se și văzu pe posi 
de „pendulă“, exact cum fusese şi Georg Werner în 
beciul Gestapo-ului şi tot aşa cum fusese „tratat“ 
Grehlman în beciurile organizaţiei Gehlen de la 
Pullach. 


— Pentru ce te ţii departe de noi ? 

— Nu mă ţin departe... am necazuri... 

— Am allat ...Miine să te prezinţi la sediul Aso- 
ciaţiei... Nu e bine să refuzi mîna ce ţi-o întinde, 
sună ameninţător glasul interlocutorului. 

— Am să vin... spuse Kurt, destul de neconvin- 
gător. 

N-au fost simple promisiuni, ci fapte concrete. 
Chiar a doua zi a fost angajat la un atelier de tîmplă- 
rie unde patron era tot un sas membru în Organizaţie. 
Sau poate că nici nu era patron ! A primit și un aju- 
tor bănesc nerambursabil, pentru a-și procura cîte 
ceva din cele care îi lipseau. „Știm că nici locuinţa nu 
e corespunzătoare“, îi spusese unul din mai marii Or- 
ganizaţiei. „O să te ajutăm“. A doua zi a mers 
la club. Totul părea mai frumos decît şi-ar fi 
putut închipui. Avea cu -cine să schimbe o vorbă 
la o halbă de bere, să joace o partidă de popice și să-și 
aleagă mincăruri dintre cele mai apetisante la can- 

tina Asociaţiei. În scurt tiiup şi-a găsit și un prie- 
ten. Situaţia lor semăna inti:iccitva, desigur după spu- 
sele lui. Plecase din România în anul 1938, intrase în 
SS, căzuse prizonier la ruși și venise în Germania, 
fără să-și mai fi văzut familia. Odată, în timpul răz- 
boiului, trecînd cu unitatea spre frontul de Răsărit, 
ai lui veniseră la gara din Braşov și îi îmbrăţişase. 
Își scriau destul de des, dar pentru ai lui devenise un 
străin. „Înţelegi, dragă Kurt, ne-am înstrăinat... ei 
acolo, eu aici... cum ne ma: putem iubi ?“. Kurt îl 
ascultase cu interes, dar nu întrebase nimic. Vorbele 
omului de care începuse să se simtă cît de cît legat îl 
tulburau însă. Pînă atunci vorbise rar cù cineva 
despre soţia lui, despre Brigitte, despre Nando şi Wil- 
helm. Acum era tentat să o facă. Avea cu ce să se 
mîndrească, și totuși se stăpînise. Nu l-ar fi ajutat cu 
nimic. „Știu eu ce-o fi și cu ăștia ?“. lăsă liberă sus- 
piciunca care pusese stăpinire pe el. „Atenţie! Kurt. 
Atenţie !“ 

Sepp Iosef, cum se numea noul prieten al lui Kurt, 
nu insistase. Avea el t:ctica lui. Aflase că lui Grehl- 
man îi plăcea șahul și a doua zi l-a invitat să facă o 
partidă. Jocul s-a prelungit, apoi au luat cîte o bere, 
şi, din nou... meleagurile natale, dorul de casă și de 
ai lui. Kurt îl ascuitase cu același interes, dar la fel 
de tăcut. El povestea numai întîmplări din vremea 
prizonicratului și îl studia atent pe noul său prieten. 
I se preg, cel puţin, că în uitătura lui era ceva ne- 
sincer, că vorbele îi erau fabricate și nu pornite din 
inimă. Tăcca, fuma, gusta din halba cu berc, muta 
piesele pe iabla de șah, și iar tăcea. Sepp era un ju- 
cător destul de bun, însă prea neatent şi, curind, con- 
îruntările cu el își picrdură farmecul. Totuşi se 


157 


ducea la club, singurul loc unde începuse să se simtă 
cît de cât acceptat. 


Cel spre care se îndreptau cel mai des gîndurile 
lui KurtGrehlman era Nando. Crescuse. Devenise un 
adolescent înăltuț, blond, semănînd din ce în ce mai 
mult cu Rotbacker. Avea ochii acestuia, albaştri, de 
azur. Era puţin cam timid, ca orice copil crescut fără 
tată şi ţinut după fusta mamei și a bunicii. Nando 
terminase printre primii din seria lui Şcoala Generală 
în Săcele și Brigitte hotărise să-l dea la Liceul German 
din Brașov. De fapt era și dorința lui Willy. Kurt se 
exprimase și el în acest sens. Iar copilul îi spusese răs- 
picat : „Vreau să devin inginer, mamă. Tata o să se 
mîndrească cu mine“. 

Invăţa cu sîrg. Veni şi ziua examenului Cînd se 
afișară rezultatele, numele lui Rotbacker Ferdinand 
era al doilea pe listă. La început el și Brigitte citiseră 
începînd de jos în sus şi pe măsură ce înaintau intrau 
în panică. „N-am intrat, mamă, îmi pare rău“. „Ba ai 
intrat, de ce n-ai răbdare să citeşti pînă ta capăt ?-. 
I-au dat lacrimile de bucurie și l-a îmbrățișat. Pen- 
tru el sacrificase totul. 

Se-ntrebase deseori, îl întrebase și pe Mircea, pen- 
tru ce bărbatul ei nu vine definitiv acasă. Sau pentru 
ce nu-ncearcă ea și copilul să meargă la el. Înţelegea 
că sînt vremuri grele, că între Est şi Vest se ducea 
un război de un tip deosebit, dar cu familia ei cum 
rămîne ? Toți îi recomandau răbdare. Cît timp să 
mai aibă răbdare ? Iată că băiatul se făcuse mare și 
nu mai ştia ce să-i răspundă la întrebările, tot mai des 
puse, cu privire la situaţia lor anormală. Într-o zi îi 
spuse lui Grigorescu : 

— Și-a găsit alta și eu proasta am crezut în jură- 
mintele lui... 

=— Nu te pripi, Brigitte, nu te pripi cu aprecieri 
din astea. Înţeleg că ţi-e greu, tot mai greu... Willy 
este ur om şi jumătate. Asta s-o ştii și tu şi copilul 
tău !“ au fost cuvintele lui Mircea. 

Aum, în faţa listei care consemna reușita fecioru- 
lui ei, Brigitte plîngea de fericire. O fericire ciuntită 
și pe faţa ei se putea vedea lesne umbra ce-i întuneca 
chipul. Wilhelm nu era de față să se bucure de prima 
reușită a băiatului lor. Tresări şi faţa i se lumină ca 
de un soare de vară. Printre cei prezenţi la afișarea 
listelor se afla și Grigorescu. Ea îl remarcă abia cînd 
acesta îl îmbrăţișa pe băiat. Prin pînza de lacrimi de 
bucurie abia de-i distingea chipul. Era doar omul eare 
îi amintea cel mai mult de bărbatul ei aflat în depăr- 
tare, omul care o ajutase și pentru care nutrea o mare 
stimă. Grigorescu îi adusese lui Nando un frumos 
cadou : seria completă a operei lui Jules Verne în 
limba germană. 

Toată vara, Nando nu se deslipise de cărţile primite. 
Îl lăsase. Considera că i se cuvenea vacanţa, deși îl 
măi trimisese să mai facă și cîte o treabă prin curte. 

Revenise acasă mai liniștită, dar tot nefericită. Cu 
atit mai mult cu cît în comună avea un „pretendent“. 
Era același schiloa, „Copilul lui Adolf“, refulatul, care 
o rîvnea de cînd era o codană, 

Și în această atmosferă de mulțumire, umbrită doar 
de tăcerea „suspectă“ şi prelungită a lui Willy, neca- 
zul veni ca un trăsnet. În prima zi a lunii septem- 
brie Brigitte plecă cu Nando să-l înscrie la liceu, să 
cumpere uniformă, caiete şi cărți, pentru proaspătul 
licean. Numai că funcţionara de la secretariat, după 
ce a parcurs listele de sus pînă jos, o dată, de două ori, 
i-a spus sec : 

— Copilul dumneavoastră n-a reușit | 

— E o confuzie desigur. Pe lista afişată a fost tre- 
cut al doilea... 

— P: noua listă nu apare! știți... zise ea jenată. 

— Cum adică noua listă ? 

— Noua listă... Uită-te și dumneata, spuse femeia 
devenită deodată arțăgoasă. 

Brigitte luă lista și controlă îndelung. Nu găsi tre- 
cut numele fiului ei. 

— Dar ce se întîmplă ? Că nu-nţeleg nimic... 

— Stai să mă uit în dosar... spuse secretara și luă 
dintr-un fişet dosarul de admitere, depus înainte de 
examen. Pe copertă, prinsă cu o agrafă, era o notiţă 
scrisă cu creion roşu. 

— Soțul dumitale este plecat în străinătate ? 

— Da, dæ’... ce... ? 

— ăĂsta-i motivul. I-a fost anulat examenul. Con- 
form unor dispoziții speciale copilul nu are dreptul 
să urmeze cursurile liceale... Dacă vrei, îl poţi înscrie, 
fără examen, la o şcoală profesională. 1 se socotește 
media obţinută aici... 

— Care dispoziţii, că nu le-am citit nicăieri ? 

— Dispoziţii... 

— Da’ el vrea să se facă inginer... 

— Îmi pare rău, atita vă pot spune, pentru alte 
lămuriri adresaţi-vă direcţiei... Am dispoziţii să res- 
titui şi dosarul... 

— Nu!Nu-liau... 

— Cum doriți ! vi-l trimit prin poștă, încheie secre- 
tara discuţia. 

„Unde ești Willy să-ţi vezi încununat sacrificiul 
tău... Cunună de spini, dragul meu...“ 

Se hotărî pe loc. Căută un telefon public și 
formă numărul lui Grigorescu. Stăpînindu-și plin- 
sul, îi povesti cele întîmplate. Închise apoi și îl aşteptă, 
aşa cum el îi ceruse. 

Cînd apăru, netulburat şi bine dispus, Brigitte se 
mai linişti. Însemna că nu va fi singură în lupta pe 
care era hotărită să o ducă pentru fericirea copilu- 
lui. 

Cind ofițerul află despre ce era vorba, rămase în 
continuare optimist. Încă nu învățase că unii oameni 
se acoperă cu hirtii, că fiecare pas făcut trebuie să 
fie oglindit într-o patalama, altfel „ce va zice tova- 
rășu'... sau tovarășu!... Ce vor crede cei care fac 
inspecții...“ 

Dispăru pe ușa grea, din lemn de stejar, pe care 
scria „Direcţia“. 

Apăru după vreo jumătate de oră, însoțit de un 
bărbat înalt, slab, care purta ochelari şi trecură pe 
lingă ea de parcă nici nu o observaseră. Pe chipul 
amîndurora se vedea că discutaseră aprins și în con- 
tradictoriu. Ieşiră din clădirea liceului. Ea rămase 
acolo, cum îi spusese Mircea, așteptînd plină de spe- 
ranţă, dar cu sufletul la fel de negru pentru nedrep- 
tatea ce i se făcea copilului şi ei și lui Willy. Sau mai 
exact lui Willy. 

Trecu încă o oră și Mircea nu apăru. În sfîrşit 
îl zări. Îl însoțea același bărbat cu care plecase și 
despre care Brigitte înţelesese că era directorul 
liceului. 

— S-a rezolvat. Te aştept să-l înscrii, du-te. 

Brigitte intră din nou în încăperea secretariatului, 
cu teamă. Bărbatul cel subțiratec, cu dosarul lui 
Nando în mină, citea filele în care erau consemnate 
rezultatele la examen. Adăugă foaia dactilografiată 
pe care o scosese din buzunar și-l dădu secretarei. 

— Înmatriculează-l... Era păcat. Copilul este, în- 
tr-adevăr, de excepţie... Să-l repartizezi în clasa pro- 
fesorului Komanschek. 

11 — Cine l-a ucis pe Abel? 2 


— Ce ne-am fi făcut fără tine, Mircea ? suspină 
Brigitte. 

— Nu puteam să las o asemenea nedreptate, Bri- 
gitte, răspunse într-un tîrziu Mircea. 

Îi luă cu mașina. Trecură şi pe la fotograf să imor- 
talizeze acel moment. Iniţiativa o avusese ofițerul. 
„Să-i trimiţi şi tatei o poză, înţelegi Nando“, își ex- 
primase Mircea o părere. Această fotografie o admi- 
rase Rotbacker, în casa Brunhildei, după ce ieşise din 
comă. 


Prezența ofițerului pe la școală, interesul ce-l ma- 
nifesta în continuare pentru elevul Rotbacker Fer- 
dinand, faptul că adesea discuta cu direetorul, cu 
dirigintele clasei, fusese luată de unii ca o consecință 
a faptului că între ofiţer şi mama copilului ar fi exis- 
tat o legătură amoroasă. Brigitte era într-adevăr fru- 
moasă și ceea ce se cheamă o femeie bine conservată. 
Păstrase mult din prospețimea anilor cînd se dăruise 
lui Willy. 

Iar lipsa bărbatului nu o stafidise, nici sufletul nu 
1-1 scofilcise. Dragostea de viață, permanenta stare 
de așteptare, parcă o oprise în loc, ca și cum natura 
n-ar fi vrut ca ea să se consume inutil și absurd. 

Iscru, ca să-l aibă la mînă pe șeful său, adunase 
tot felul de clevetiri în legătură cu relaţiile neprinci- 
piale dintre un ofiţer cu sarcini speciale, pe deasupra 
și însurat, și o săsoaică al cărei soţ, fost ofiţer în ar- 
mata hitleristă, „da, tovarăși, în armata lui Hitler, vă 
daţi seama ?“ trăiește acum în Germania capitalistă.. 

Grigorescu aflase și el cîte ceva din acele cleve- 
tiri, dar, ca omul nevinovat, nu le luase în seamă. El 
ştia cît îi datorează lui Rotbacker: „mi-a salvrt 
viața riscîndu-și-o pe a lui, acolo, în munţi“. Și 
apoi sprijinul său în lupta cu spionii. Iniţiativa lui 

Rotbacker fusese doar acceptată cu tot pachetul de 
probleme ce deriva din asta, inclusiv grija pentru 
familia rămasă aici. Gorneanu și Creţu şi Gandi.. 
poate ar fi hălăduit în voie, o bucată de vreme, dacă 
nu intervenea concursul nepreţuitului Willy... Dar și 
banda aceea din munţi cîte rele nu ar mai fi făcut ? 

Dezavantajul lui Grigorescu era mare, un handicap 
necruţător ; despre toate acestea nu putea să vor- 
bească, nu putea să spună nimic public, să astupe 
gura clevetitorilor și răuvoitorilor. El trebuia, era 
obligat să se comporte în așa fel, încît să nu dea loc 
la bănuieli, să nu lase nici o șansă pescuitorilor în apă 
tulbure. Greşise pe undeva ! „Da, da, am greșit. Tre- 
buia să fi lucrat cu mai multă fineţe. Știrea că un 
ofițer de securitate se află în legătură cu soţia lui Rot- 
backer poate ușor ajunge şi dincolo... Da, am gre- 
şit !“ Permanent însă apărea cîte ceva care reclama 
intervenția nemijlocită a ofițerului. 

Pe timpul iernii, lui Nando îi era foarte greu să 
facă naveta la Săcele. Pierdea mult timp, vremea 
rea și așteptarea în staţii l-au determinat să ceară 
primirea la internat. Deși nu direct, deși nu pe faţă, 
explicit, ca și atunci cînd se înscrisese, i se răspunse 
că „nu mai sînt locuri“, Brigitte îl sfătui să rabde 
și copilul, ascultător, continua să-și vadă de treabă 
cu toate greutățile. Numai că Grigorescu află. S-a 
interesat de motivul pentru care nu-i acordase avizul 
favorabil de a fi primit în internatul liceului şi, din 
nou, a intervenit. 

Descoperi în dosarul elevului o notiţă introdusă de 
inspectorul şcolar în care se menţiona : „Din dispo- 
ziţia responsabilului cu probleme eulturale, elevul 
Rotbacker Ferdinand nu se încadrează în criteriile 
stabilite !“ 

„Care criterii ? Și cine le-a stabilit ?* se întrebă 
Grigorescu. Raportind colonelului, acesta ajunse la 
secretar. 

— Vezi, tovarășe Horja. care-i răul la noi ?... Unele 
dispoziţii se aplică otova. Și ele sînt înțelese fără elas- 
ticitate, toţi sînt băgaţi în aceeași oală, se simplifică 
viața, cînd de fapt ea este atit de complicată ! Dar şi 
cînd dispoziţiile, instrucţiunile au un suficient grad 
de elasticitate se găsesc destui care, din motive absa- 
lut personale, „farsori, lichele, carieriști, demagogi“. 
taie și acel „elastic“ şi pun în locul lui un cerc de oțe! 
din care nu se mai poate ieși. Este din același oţel] din 
care, încet, încet, cu o tenacitate demnă de invidiat, îşi 
construiesc piramide pe care se tot înalţă. Iar rezul- 
tatul nu este decît o nedreptate socială, poate mai 
gravă decît dacă. într-un anume caz, nu s-a: aplica 
hotărîrea respectivă... 


Iscru aflase şi povestea cu rctuzul primirii m 1n- 
ternat a lui Nando şi despre interventia tăcuti. ln- 
spectorul școlar şi cu Isciu erau buni amici. „Deci 
Grigorescu l-a-mbrobodit bine pe Hatman. Sau poate 
că amindoi se întruptă din bunătăţile... de la Săcele”, 
riseră ei ca de o glumă bunii pe care însă o luară în 
serios. 

Şi lava se depunea, se îngr'osa gi sufoca sub greu- 
tatea şi arşiţa ci. 


După ce o „ucisese“ pe Heriha, ionescu Lrăia cu 
teamă că va fi descoperit. Deși ar li trebuit să s 
țină cit mai departe de locul crimei a preferat să 
participe la funeraliile victimei sale. Era împins de o 
forță irezistibilă, de ceva inexplicabil. „Fatalitate ! 
Nu mă pot desprinde de ea ?“. Și apoi voia să fie 
sigur că Hertha va fi acoperită cu pămînt. „Niciodată 

să nu crezi că ai dus un lucru la capăt pînă ce nu te 
convingi că aşa este“, își rcaminti unul din instruc- 
tajele primite pe timpuri. Mai întîi a trecut pe de- 
parte. A văzut steagul de doliu atîrnat la poartă şi 
s-a bucurat ca unul care făcuse cine, ştie ce ispravă. 
„Am lichidat un dușman peric L A se îmbărbătă. 
„Nici o amprentă... nici o urmă...“, şi se felicită în 
gînd, rememorînd fiecare din acţiunile zilei în care 
credea că o omorise pe Hertha. „N-aş vrea să fiu în 
pielea amăriţilor ăştia de polițiști... că şi așa !... vai 
de capul lor... !“ 

Jerbe de flori cu panglică neagră, oameni în do- 
liu... Era prezent şi ofiţerul de securitate care-i bîn- 
tuia nopţile. „De ăsta trebuie să mă tem! De-aș 
putea să-l trimit şi pe el alături de iubita lui... !“ Fă- 
cuse totul cum trebuie : raeticulos şi profesional. „E 
moartă, moartă... definitiv“, şi zîmbi. În adincul su- 
fletului îi stăruia, ciudat, o îndoială, de parcă toată 
vremea cît fusese în casa Herthei ar fi simţit un ochi 
care îl urmărea, un braț care era gata să-l ajungă, o 
voinţă care-l făcea să i se încetinească mișcările. Cu 
timpul senzaţia se accentuase, deși, „iată, acum o 
bagă în groapă“. Zărise sicriul de stejar cu mînere 
frumoase de alamă, al cărui fapac erå pus însă și 
fixat. „De ce au pus capacul ?“. Îl mirase faptul. Po- 
trivit obiceiului, capacul ar fi trebuit să închidă coş- 
ciugul numai în clipa dinaintea înhumării. Întrebase 
o bătrînică ce părea a fi vecină cu defuncta. „Așa e 
maică dacă nu mai ai pe nimeni pe lume... Ea era 
singură, mititica... Cine era să se mai ocupe şi de 
asta. Au sluţit-o rău, maică, la otopsie...! Şi ce fată 
frumoasă era !... Se zice că s-a omorît din dragoste... 
Iubea pe unu’, arză-l-ar focu’ !“ 

Explicaţia babei sunase destul de convingător. Io- 
nescu nu plecă însă. Dorea să asiste şi la ultimul act; 

momentul atît de dorit al acoperirii cu pămînt a ce- 
lei pe care o dușmănea, chiar și acum aflată în 
mormînt. 

Rămăsese în cimitir şi după ce plecase ultimul 
participant la înmormîntare, zăbovind pe aleile lă- 
turalnice, ca să nu fie văzut, așteptind pînă ce la 
mormiînt nu mai era nimeni. Se duse și se opri în faţa 
crucii pe care scria cu litere gotice numele defunctei 
și-l privi îndelung. Dacă nu i-ar fi fost teamă, s-ar 
fi apucat să dezgroape sicriul și să se uite. Ne- 
liniștea bizară ce hălăduia în el nu-i dădea pacs, 
parcă nu era împlinit sentimentul de răzbumare pe 
care îl simţea izbucnind prin fiecare por. Era atit de 
cufundat în visul său negru, încît nici nu sesiză apro- 
pierea administratorului cimitirului. 

— O rudă apropiată ? întrebă acesta, căutînd spre 
mormîntul proaspăt pe care erau așezate coroanele, 
jerbele și buchetele de flori. 

— O nepoată, a murit tînără, săraca.. șopti spășit 
Ionescu și făcu o cruce ca orișice bun credincios. 

— Dumnezeu s-o ierte... îi răspunse omul, înde- 
pârtîndu-se în timp ce scutura cheile. Era un semn 
că voia să închidă poarta cimitirului, avertizindu-i 
pe vizitatorii întirziaţi. 

Ionescu plecă în cele din urmă. Avea aceeași sen- 
zaţie că nu era singur, aceeași părere că, de undeva, 
un ochi atent și scrutător îl urmărește fără încetare, 
şi că o umbră se „lipise“ de el. În drum spre poartă, 
se opri şi privi atent înapoi. Nu distinse nimic care 
să-i confirme bănuielile și printre aleile cimitirului 
nemișcarea se înstăpînise ca în orice loc de odihnă 
veșnică. Și, totuși, o dată cu el, parcă mai plecase ci- 
neva. Cineva care mergea cu paşi ușori, ca de jivină 
obişnuită să se strecaare neauzită. Se mai opri de 
cîteva ori și scrută atent înapoia lui. Nu era nici su- 

perstiţios, nici fricos. Nu simţea nici o urmă de regret 
pentru fapia sa şi, dacă ar fi trebuit, ar mai fi omo- 
rît-o şi a doua oară. Dar, în suflet, o dată cu senza- 
ţia acea stranie că este însoțit de ceva, de o umbră 
invizibilă, i se strecurase și o bănuială. „Și dacă si- 
criul era gol ?!... Poate că tocmai ea mă urmăreşte... 
La dracu! cu astfel de gînduri. Vino-ţi în fire omule...“ 

Porni grăbit spre casă. Dar, din ziua aceea nu 
mai fu în stare să se „despartă“ de umbra lipită de 
el. Oriunde se afla o „simțea“, îl însoțea pretutindeni 
şi, cu timpul, teama începu să-i roadă liniștea, ca un 
viermișor nevăzut. De aceca trecu la măsuri supli- 
mentare de precauție. Se verifica mereu. Disirusese 
orice urmă a activității saie de spionaj deși nu înce- 
tase să ţină legătura cu centrul din străinătate. Nu 
mai putea duce la îndeplinire, nici pe departe, sar- 
cinile ce i se trasau, dar încerca să găsească diverse 
soluţii pentru a se dovedi util celor care nu se zgir- 
ceau la bani, pentru că bani primise ori de cite ori 
ceruse. Dar ce era să facă cu ei ? Şi apoi mai în 
el că de la bani vin şi ponoasele.: Prefera să i se 
depună în contul său la banca din.Ziirich. Celor doi- 
trei oameni pe care îi folocca nu le dădea prea mult. 
„Cînd omul are bani mulii se !eneveşte“, le expli- 
case el. 


Grigorescu propusese colunelului Horja în repetate 
rînduri să încheie acţiunea, să-l aresteze pe loncscu 
și să-l trimită în judecată. Probe erau suficiente, dar 
acesta refuza cu încăpăţinare de fiecare dată. Grigo- 
rescu nu-i înțelegea înver:unarea, aşa că întări su- 
pravegherea lui lonescit. Și totuși Ionescu, suprave- 
gheat și temător, acționa. . 

Ori de cite ori 1 se părea că o informaţie este de 
importanță, se deplasa imediat în zona respectivă, 
căuta, asculta, întreba, întocmea schițe, compara, ci- 
tea presa locală şi cea centrală, asculta emisiunile de 
radio şi le urmărea cu regularitate pe cele de tele- 
viziune, iar constatările sale aveau consistenţă. Ci- 
tindu-le, Grigorescu își exprima continuu nedumeri- 
rea față de atitudinea colonelului. Era și înciudat 
că nu pricepea dedesubturile afacerii. Pentru că nu 
se îndoia că la mijloc era vorba de o „afacere“ gen 
Hatmanu. „În jocul ăsta de pocher ascunde în mi- 
necă o carte... dar pe care ?“ Maiorul Grigorescu nu 
avea habar. Să-l întrebe pe colonel ar fi fost curat: 
pierdere de timp, pentru că nu ar fi aflat nimic. Io 
nescu folosea un procedeu simplu și eficient de trans- 
mitere a informaţiilor. Între două coli de hîrtie așeza 
un carton alb special. Scria textul pe prima coală. 
iar cuvintele se imprimau pe a doua devenind vizi- 
bile numai după ce primiturul trata hirtia cu un re 
velant anume. Folosirea unui reactiv nepotrivit pro- 
voca distrugerea hirtiei. 

Gri rigorescu împreună cu chimiştii şi cu cei de la 
au muncit mult pină să-i dea de capăt. Şi 
poate nu ar fi reuşit dacă nu ar fi făcut rost de 
două coli din „indigoul*“ lui Ionescu. Acesta primise 
în ultimul timp un bloc-notes obișnuit, ca aspect, dar 
care avea şi coli tratate special pentru a imprima 
texte invizibile. Fiecare a treia coală era de acest tip. 
Specialiştii au confecţionat două foi asemănătoare pe 
care le-au introdus în bloc-notes în locul celor tra- 
tate, pe care le-au reținut. 

Grigorescu şi-a făcut socoteala că dacă Ionescu va 
ajunge să le folosească și pe acelea două — erau ul- 
timele din bloc-notes — şi va trimite o scrisoare fără 
să aibă un text imprimat, cei de la Centrală vor crede 

că agentul lor s-a ramolit și a încurcat colile tratate cu 
cele netratate și îi vor atrage atenţia în acest sens. 

Au fost făcute nenumărate analize chimice pînă 
s-a descoperit formula revelantului. Pe urmă totul a 
fost simplu. 

Morișca funcţiona fără mari dificultăți. 

Într-una din comunicările „expediate“, Ionescu a 
cerut celor de la Pullach un nou transport de indigo- 
uri. Și acestea au sosit cu o promptitudine nemţească. 
Avea la dispoziție două canale pentru legătura cu 
centrala. Primul, un șofer de pe o mașină T.I.R. care 
primea de la omul din centrală un bloc-notes nou. 
Acesta era pus în torpedoul mașinii. La controlul va- 
mal trecea neluat în seamă. Niciodată vreun vameş 
nu-l întrebase care-i rostul bloc-notesului, pentru că 
s-ar fi făcut de ris. Sosit în ţară, șoferul preda bloc-no- 
tesul lui Ionescu după cum conveneau. De regulă, în- 
tr-o papetărie, simulînd cumpărarea unor rechizite. 

Informaţiile primite de la Ionescu — coli de hîrtie 
albă, pe care se afla impregnat un text invizibil — 
le punea tot în torpedou, îndoite şi „azvirlite“ acolo 
în dezordine. Vameșii nu le acordau nici o atenţie. 
Cite nu se află în mașina unui șofer plecat într-o cursă 
atît de lungă ? 

Exista și o a doua cale de legătură pentru situațiile 
mai urgente şi cînd şoferul devenea inutiiizabil: 
micropunctul. În tehnica confecţionării și citirii 
micropunctului Ionescu fusese instruit cu trei ani în 
urmâde către un instructor venit special în România. 
Era un „turist“ german sosit pentru tratament la 
Băile Herculane. „Întimplător“ se afla la tratament și 
Ionescu și, pe parcursul celor trei săptămîni cît locui- 
seră în același hotel, s-au întîlnit în fiecare seară și 
au lucrat împreună pînă noaptea tîrziu în camera lui 
Ionescu, mai exact în baie, loc ce părea mai sigur. 


170 


Centrala din Pullach expedia, din Austria, din Ita- 
lia sau din Franţa, uneori şi din alte țări europene, 
scrisori cu un conținut inofensiv, cel mai adesea pe 
teme de filatelie, pe adresa unui colecţionar de tim- 
bre. Acesta le reexpedia lui Ionescu. Serisorile con- 
țineau micropuncte, pe care Ionescu le developa în 
linişte și încerca să îndeplinească sarcinile. Chiar fon- 
durile necesare activității lui secrete se asigurau. tot 
prin intermediul filatelistului. Acestuia i se trimitea 
cîte un timbru de valoare, pe care, de regulă, îl oprea 
el și îi remitea lui Ionescu contravaloarea, astfel încît 
toate părțile erau mulțumite, 

Într-una din aceste eomunicări, Ionescu raportase 
„centralei“ uciderea Herthei. „Am lichidat-o pentru 
că trădase. Se înhăitase cu un securist. Sper să fiți 
de acord cu măsura mea“. 

Cînd Grigoreseu citise comunicarea asasinului iu- 
bitei lui, retrăise aceleclipe de groază. Avînd în mînă 
proba vinovăţiei acestuia se prezentă la Hatman. 

— Insist să aprobaţi arestarea. Am și raportul ex- 
pertului grafolog ; scrisul este al lui Ionescu. Mă duc 
la procuror. Nu mai suport să știu că acest asasin este 
în libertate..., spuse plin de năduf colonelului. 

— Nu te duci nicăieri ! Faci fotocopii, le pui în 
dosar și aștepți ordinele mele. Comunicarea aceasta 
o trimiteţi așa cum a scris-o Ionescu. Nu interveniți 
în text cu nimic | 

li mai spusese cuvinte destul de aspre ; că nu e în 
stare să-și domine reacțiile, că nu se poate detașa de 
o durere, că se poartă de parcă ar fi uitat că are o 
misiune de îndeplinit. Grigorescu îl ascultase atent, 
scrișnind din dinţi. Suferinţa i se citea pe față. „Dacă 
ați ști cum am iubit-o, m-aţi înțelege“. Din clipa 
aceea, multă vreme nu mai adusese vorba de aresta- 

rea lui Ionescu. Continua jocul operativ cu cei de la 
Pullach, avînd grijă ca nu cumva să-i fie scăpaiă 
din atenţie vreo mișcare a spionului care se dovedea 
înverșunat şi tenace. În ciuda faptului că grupurile 
de spioni parașutați fuseseră anihilate, rînd pe rînd. 
Ionescu nu renunţa. Dimpotrivă, avea tot mai multe 
inițiative. 

„Dosarul Ionescu se îngroaşă zi de zi... Ce-o fi ur- 
mărind Hatmanul ? ! Și pentru ce păstrează o ase- 
menea taină ? !“ 

Într-o zi n-a mai răbdat. s-a prezentat la raport şi, 
fără nici un ocoliş, i-a spus colonelului : 

— Eu înţeleg că dumneavoastră aveţi aici un plan. 
Îmi tot bat capul să-l ghicesc, dar nu reuşesc. Pen- 
tru ce faţă de mine, într-un caz în care sînt amestecat 
pînă geste cap, atita discreție ? 

Îți apreciez perspicacitatea, dar tot nu-ţi spun. 

Grigorescu aştepta, sperind totuşi că va afla cit de 
puţin. Zadarnic ! Tăcerea colonelului fu spartă : 

— Nu-ţi spun pentru că socot că nu e necesar... 
Cînd o veni timpul, ţi-oi spune. Mai doreşti ceva ? 

— Nimic, tovarășe colonel, și se pregăti să pără- 
sească biroul comandantului. Era abătut, copleşit de 
sentimentul că i se ascunde mai mult decit un se- 
cret profesional. „Dar ce anume ?!“ 

Cînd Grigorescu tocmai închidea uşa în urma lui. 
a mai apucat să audă : 

— S-a apropiat clipa socotelilor, Mircea, nu te ne- 
căji. 

„Parcă a vrut să spună mai mult decît socoteala cu 
Ionescu... Ce-mi ascunzi Hatmanule ? Și pentru ce 
o faci ? Ce motive te îndeamnă să mă tratezi așa cum 
n-ai mai procedat pînă acum ?“ 

Ajunse în biroul său, dar tot nu se putea desprinde 
de sentimentul că șeful său avea motive temeinice să 

acţioneze într-un mod aparte. „Mai bine, las-o baltă 
băiatule, că o să-ţi crape creierii degeaba. Ai atitea de 
rezolvat şi tu baţi cimpii. Află, dacă ești isteţ, pen- 
tru ce a amuţit Willy“. În acel moment Grigorescu 
nu cunoștea drama ce se petrecea cu Ruibacker în 
vila de la Pullach. 


Cînd terminase de citit dosarul «Astra». fusese obli- 
gat să recunoască, în ciuda oricăror resentimente, că 
ideea culonelului de a trimite un agent pe urmele lui 
Rotbacker se dovedise formidabiiă. „Dar pentru ce 
tocmai Hertha ?“, nu-i ieșea lui din cap intrebarea 
care-l urmărea ca un coșmar. În minte îi veneau frin- 
turi din chipul ei. obrajii, ovhii, sprincenele, buzele, 
surisul, părul ei bogat și auriu, ca spicul de griu copt, 
însă niciodată nu reu să le închege, să lv aliture. 
La fel se înlimpla şi cu trupul ei. Cel mai mult îl 
urmărea însă imaginca miîinilor, degetele lungi, pie- 
lea fină, unghiile tăiate scurt, aproape școlărește. 

Înc:e ca să-și închipuie ce se ascundea dincolo de 
le iapidare, ca e se rozumau la esenţial, care nu 

imic din geentăile inerente pe care le 
întâmpina, Ştia însă că uriciiă imaginaţie ar fi inves- 
tit, n-ar îi reuşit niciodată să se pună exact în pie- 
lea ci, să refacă dr Civigotei parcurs de ea. Nu 
aveu ju îndemiînă elementele necesare pentru a re- 
compune „această intensă aventu. 

El aprecia însă just, oricît ar fi exagerat, că aclivi- 
tatea Herthei nu era cu nimic mai puțin periculoasă 
decit cea a lui Willy. Un gînd de recunoștință îi twi- 
mise femeii care își pusese viața în pericol pentru 
a-și duce la bun sfîrşit misiunea. Și toate acestea în 
cel mai adînc anonimat. ..Ce stupidiu-i și profesia asta. 
Asemezca fapte eroice pei alla numai urmașii... 

De la contemporani ai în schimb oprobriul“, făcu el o 
legătură cu necazurile lui Nando. 

Găsise în comunicările «Astrei» referiri şi la pro- 
pria-i persoană. „Un gînd de prietenie pentru M“. 
Emoţiile aproape-l paralizară. Rămase țintuit în 
scaun. O teamă îi invadase sufletul. Avea impresia 
că, dacă s-ar mișca, dulcele parfum al amintirilor 
s-ar risipi în cele patru vînturi. „Baţi cîmpii! Ju- 
decă cu mintea nu cu inima“, își reaminti sfatul co- 
lonelului Horja în acea clipă de suprem efort, 
înainte de a-și pierde cunoștința. „Trebuie să-mi 
păstrez judecata limpede, altfel o duc la pierzanie. Ea 
acum are nevoie de ajutorul meu și nu de redeștep- 
tarea unor amintiri...“ 

Se cutremură și pentru prima dată îi fu recunos- 
cător colonelului pentru forța cu care-l strunise. li 
fu recunoscător şi, în același timp, nu-l putea ierta. 
„A vrut și a reușit, pînă la un punct, să joace rolul 
destinului. Şi acum roata nu mai poate fi întoarsă“. 
Gindul la colonel îl duse direct la telefon. Formă nu- 
mărul spitalului. De gardă era un alt medic. Acesta, 
în ciuda orei destul de înaintate, afirma că abia luase 
în primire serviciul și nu-i putea furniza date con- 
crete. Îl sfătui să revină. Închise şi-l sună acasă pe 
doctorul Arsenescu. 

— Care-i starea șefului, doctore ? îl întrebă ime- 
diat ce-i auzi vocea somnoroasă. 

— Cînd am plecat eu de la spital, adică acum o oră, 
nu intervenise nimic, nici în bine, nici în rău.. Nu 
ştiu să-ți spun ce înseamnă asta. Medicamentele par 
să nu aibă efect asupra lui, deși n-am încetat să fa- 
cem tot ceea ce este posibil. L-a văzut și profesorul... 
Dacă reușește să treacă această criză, îl putem so- 
coti scăpat. 

— Mulţumesc. Nici nu ştii cîtă nevoie este de el, 
aici ! 

— Ştiu, mai ales că unii... Arsenescu nu mai con- 
tinuă însă. Auzise şi el cele ce se petrecuseră în ĝe- 
dinţă și era tot atît de intrigat ca și Grigorescu. 

Grigorescu închise telefonul și abia atunci văzuse 
scrumiera. Era plină de chiștoace. O luă, ieși pe cu- 
loar şi o deșertă. Mirosul de tutun ajunsese să-i facă 
rău şi simţi nevoia să deschidă larg fereastra. Uitase 
şi de Ancuţa. Nici măcar nu-i telefonase. Formă nu- 
mărul și aşteptă cam mult pînă să i se răspundă. 

— În sfirşit! suspină bucuroasă Ancuţa atunci 
cînd îi recunoscu vocea. 

— Ce s-a întîmplat de a-i răspuns atît de greu? 

— Udam florile. Vii acasă ? 

— În această clipă am plecat... 

Revenise dintr-o dată pe pămînt. Hertha rămăsese 
undeva, vie, amintire colorată, neschimbată, însă 
imposibil de atins. Căci nu mai exista nici o posibili- 
tate de întoarcere, nici o cale de a regăsi, în afara 
visului, „marea lor dragoste“. Viaţa fi aruncase pe 
fiecare pe alt drum. „Nu atît viaţa, cît hotărîrea Hat- 
manului“ care... Şi totuși îi înțelegea rațiunea, dar 
nu o putea cu nici un chip aproba. Cîndva, Hatmanui 
îi spusese că, dacă s-ar fi însurat cu Hertha, cariera 
lui ar fi fost pusă în joc. 

„Pentru ce ?“ întrebase sincer nedumerit Grigo- 
rescu. „Din simplul motiv că, vreodată, se va găsi 
cineva dispus să-ţi reproșeze lucruri care, în mod 
normal, nu au pentru ce să fie imputate cuiva...“, îi 
răspunsese colonelul cam ambiguu și Grigorescu nu-i 
înțelesese. Sau poate că atunci nu acordase atenţie 
celor spuse de şeful său Abia acum, după şedinț: 
din ajun, le prindea tilcul. „M-aș fi căsătorit cu ea 
şi am fi fost fericiţi... Aș fi avut o viaţă mai tihnită 

decît o am acum... Aşa să fie oare? Ar fi lăsat-o 
în pace ? Datorită trecutului ei ar fi avut legat un 
pietroi de picioare... A ştiut Hatmanul ce face! Dar 
care ar fi fost viaţa mea cu ea ?* Nu ştiu ce răspuns 
să-și dea. Gîndi. deodată, că acum, după cîte a făcut, 
are și ea dreptul la încredere. „La încredere totală“. 

Plecă pe jos. Refuză să folosească mașina de 
serviciu, pentru simplul motiv că voia să-și limpe- 
zească puţin gindurile. 

În curind zări ferestrele luminate ale blocului în 
care locuia. Balconul lor era cel mai încărcat de ver- 
deaţă. ledera pusă cu vreo trei ani în urmă, îl făcea 
să pară de-a dreptul năpădit de frunzele crestate. 
Chiar depăşise limita balustradei și, acum, lujerii 
urcau spre apartamentul de deasupra. Grigorescu îi 
privi cu drag. „Da, nu se pot face comparații și con- 
struirea unor „scenarii“ diferite este absurdă“. 
Găsise în dragostea Ancăi căldură, înţelegere, liniște, 
candoare. Ea, Anca, îi dăduse putere să treacă peste 
grelele încercări şi, mai ales, să-şi vindece rănile. 
Anca se dovedise un suflet deosebit. Nu-și propusese 
să lupte cu amintirea Herthei, nici să-l facă să-și 
şteargă din memorie orice ar fi putut constitui o 
aluzie la fosta iubită, ci încercase și reușise să cîştige 
dragostea și prețuirea lui Mircea. Reuşise să și-l 
apropie, să-l cucerească, să devină pentru el soția 
iubită. omul atit de necesar de lingă el. Poate nu cu 
aceeași intensitate, poate nu cu aceeași pasiune oarbă, 
dar cu atit mai trainică cu cît era mai calmă, mai 
aşezată, ca apa unui fluviu care, scăpat din strînsoa- 
rea muntelui, s-a aşternut într-o albie largă și adîncă. 

Şi, iată, subit, albia se îngusta din nou. Apăruseră 
alţi munţi la orizont care aminteau fosta strimtoare. 
apăruseră alte praguri care tulburau apele ce păreau 
definitiv liniștite. „Oare mai există întoarcere... ?“ 

se trezi vorbind. „Întoaruere la ce... la acea iubire pe 
care o socotea trecut... la Hertha... Și Ancuţa... co- 
pilul... şi viața de pînă acum ?“ 

Încărcat cu astfel de gînduri, Mircea ajunse la 
uşă. Anca îl întîmpină zimbind. Prin rochia subțire, 
pintecul umflat se desena rotund și proeminent. 

— Ce face puiul ? întrebă Mircea după ce o sărută, 
mîngîind ușor pîntecul femeii. 

— Toată ziua m-a bătut cu picioarele... E nerăb- 
dător să vină pe lume... Dar tu ești obosit sau supă- 
rat ? îl întrebă căutînd spre ochii lui roșii de atita 
citit. 

— Şi una şi alta... 

— Chiar voiam să-ţi spun, deși nici eu nu ştiu 
cum este mai bine... Astăzi... un binevoitor... Îmi 
zicea că ar fi bine să iau seama la femeia de la Să- 
cele, că trăiești cu ea.. N-am ascultat, am închis... 

— Canaliile ! 

— N-aş fi vrut să te supăr ! Ai tu destule griji. 

— Nu mă superi tu... asemenea oameni și aseme- 
nea procedee mă supără. Dar lasă... Fac un duș și... 
mi-e foame, Ancuţo, schimbă pe loc tonul Grigo- 
rescu, dornic să nu lase să se vadă nimic din frămin- 
tările lui. 

-— Te așteaptă. o surpriză, spuse Anca și dispăru 
în bucătărie. 

Grigorescu nu-și găsea liniștea. Ultimul mesaj al 
Herthei era un adevărat strigăt de alarmă. Avea 
nevoie de sfaturi, de soluţii. Ca și el, de altfel. „Cum 
să apăr eu de aici niște oameni aflaţi atît de departe? 
Cum să te apăr Hertha ?“ Aștepta cu nerăbdare a 
doua comunicare a «Astrei», pentru a ști măcar 
unde se ascunde Rotbacker, pentru ca să-și poată 
da seama asupra celor ce aveau de făcut, 

Sună telefonul. 

— Măi, Oră-Exactă, lasă traiul bun şi vino la sediu. 
N-o să-ţi pară rău, te asigur. 

— Ai primit mesajul ? întrebă plin de speranțe. 

— Iarăşi | își exprima nemulțumirea Anca, avînd 
în voce o undă de reproş. 

— Ştii cît de mult îmi place să fiu cu tine... 

— „nu-i nevoie să-mi explici... Să-ţi pun cîteva 
sandvișuri şi ceva răcoritor, 

— Mai bine o gură de cafea... dacă... 

— Te rog să aștepți o clipă... și Ancuţa îi pregăti, 
ca de obicei, gustările și termosul. 


„Hertha începea cu o relatare sumară a împreju- 
rărilor dramatice prin care trecuse „pacientul“ şi 
cum reușise ea să-l salveze. Nu omitea să aducă mul- 
țumiri „sorei“ pentru devoţiunea ei, precum și „doc- 
torului“, fără de care bolnavul ar fi fost mort... „În 
ultima clipă era să clacăra ! Cum s-a produs reinfec- 
tarea plăgii ? lată o întrebare care mă preocupă, 
pentru a împiedica o reușită 1“ Mai departe scria că, 
deocamdată, pacientul are nevoie de liniște. Că și ea 
trebuie să se odihnească, fiind obosită. „Sîntem pla- 
sați pe varianta a treia. Totul se desfășoară normal. 
Sper ca peste o lună pacientul să fie bun de treabă. 
Pînă atunci vă salută cordial Rog răspuns la urmă- 
toarele... 

Pentru Mircea era acum simplu să decodifice 
numele și sensul ascuns al textului. Cheia era în 
mîna lui. Grigorescu se opri însă pentru a revedea 
în dosarul «Astra» în ce constă «varianta a treia». 
Găsi repede răspunsul: „Închiriați din timp, prin 
una din organizaţiile oficiale, un apartament, plătind 
cu anticipație pe şase luni, găsind un pretext plauzi- 

bil, Inchirierea să o faceţi pe cea de a doua identi- 
tate“. 

Se aflau deci într-o casă închiriată. Unde însă ? 
În ce localitate ? La ce adresă ? Nu se explica nimic. 
Şi pentru ce ar fi făcut-o ? Ar fi ajutat-o la ceva ? Un 
risc în plus și încă enorm, în cazul cînd urmăritarii 
săi i-ar fi descifrat mesajul. Mircea era bucuros că-i 
știa în siguranţă, relativă, se-nţelege, și trecu mai de- 
parte pentru a scoate la lumină gîndurile și dorinţele 
Herthei și poate ale lui Willy. 

Grigorescu, liniştit, se așeză la birou, aprinse ve- 
ioza, stinse lumina din plafon și își potrivi astfel 
hiîrtiile, încît să nu mai fie nevoie să se ridice din 
scaun. Luă o coală albă pe care scrise, în ordine, în- 
trebările pe care le pusese Hertha, trase o linie în 
lungul lor, apoi încă una, astfel încît coala fu împăr- 
ţită în trei. Deasupra celui de al doilea spaţiu scrise: 
„răspunsuri“, iar la cel de al treilea : „soluţii“. Îşi mai 
pregăti încă o coală împărțită la fel, pe care notă 
cîteva întrebări pregătite de el încă în timpul citirii 
dosarului «As tra». 

„Aș dori să ştiu dacă activitatea mea este controlată 
de Organizaţie ?“ Acesta era sensul adevărat al primei 
întrebări. Grigorescu zimbi. „Și eu doresc același 
lucru, fetiţo..., dar cum să aflăm ?“. Apoi scrise pe 
cea de a doua coală, cea cu întrebări. „Posibilităţi de 
desconspirare : a) încă din perioada pregătirii mi- 
siunii ; b) sistemele de legătură ; c) acțiunea serviciu- 
lui de securitate al Organizaţiei ; d) trădarea ; e) în- 
timpiarea“. 

Începu, după aceea, să rememoreze fiecare din 
aspectele care se refereau la cadrul pe care îl fixase 
prin cele cinci subpuncte. Recitea documentele, re- 
vedea însemnările colonelului, mesajele Herthei, răs- 
punsurile transmise de Hatman, comunicările lui Rot- 

backer şi lungile şi detaliatele lui rapoarte cu ocazia 
vizitelor ce le [ăcuse în ţară. 

Rînd pe rînd, la cele cinci puncte ale primei între- 
bări, apăruse, scris cu roșu, cuvîntul „negativ“. Pe 
coala unde erau întrebările Herthei, Grigorescu 
scrise apăsat la prima întrebare concluzia ce se im- 
punea : „activitatea «Astrei» este în afara contro- 
lului Organizației“. Făcu însă o menţiune. „Desigur 
neprevăzutul, întîmplarea pot juca un rol nefast. Nu 
sîntem însă în posesia nici unui indiciu“. În secțiunea 
„soluții“ notă „pentru moment, corespondența cu 
agentul se va restrînge la strictul necesar, folosin- 
du-se canalul de rezervă“. 

Cea de a doua întrebare a Herthei era şi mai com- 
plicată, dar, dincolo de limbajul cifrat, suna destul 
de limpede : „Dacă nu mă aflam sub control, cum de 
au ajuns atit de repede pe urmele noastre ?“. Ca să 
găsească un răspuns nu liniştitor pentru Hertha, ci 
cît mai aproape de adevăr şi, în același timp, să poată 
permite emiterea unti soluţii cu valoare operativă, 
Grigorescu făcu, din nou, apel la materialele pe care 
le avea de la Rotbacker. Îi puteau permite să-și facă 
o idee asupra metodelor folosite. Încercă, totodată, 
să intre în pielea lui Helfer. să-și stabilească din 
punctul lui de vedere, pistele de urmat. Și, evident, 
își imagină că primul obiectiv îl reprezentau posibilii 
agenţi sau simpatizanți strecurați, printre cei care 
emigrascră din România. „Presupun că așa a ajuns 
pe lista lor prietena ta. Dacă ar fi pornit de la altă 
premisă ar fi acţionat mai direct și în forță și totul 
ar fi fost pierdut. De altfel şi modul în care s-a efec- 
tuat filajul arată că obierţivul nu avea un rol prio- 
ritar.“ 

Notă pe coala de hirtie concluzia la care ajunsese, 
iar la „soluții“ : „De acord cu acţiunea desfășurată. 
Obiectivul B. va fi evitat complet“. 

Se făcuse apruape unsprezece și sirenele întreprin- 
deriior anunțau intrarea schimbului trei. Sunetul lor 
preiung era familiar lui Grigorescu. Își întrerupse 
lucru! şi se apropie de fereastră. Respiră adînc aerul 
răcoros, puternic. Abia atunci luă seama cît de umede 
erau coiile de hirtie. Mişcă braţele ca să se dezmur- 
tească şi se reaşeză în scaun. Zeci de gize mărunte 
dansau in jurul veiozei, atrase de lumină. Grigo- 
rescu le privi pentru citeva clipe vulutele, întrebin- 
du-se dacă nu există o prea maie asemănare intre 
patimile ce măcinau pe unii dintre oam-ni şi această 
atracţie a gizelor spre lumina carc, pînă la ă, le 
arde aripile. Soncria telefonului îl smulse din gîn- 
duri. Ridică receptorul și răspunse. 

— Iartă-mă, dragă... iar m-a sunat imbeciluL.. 
Mi-a spus că tu eşti la Săcele şi... 

— ...şi unde sînt ? 

— Nu pentru că n-aveam incredere în tine, am 
telefonat. Pur şi simplu, mi-e frică! 

— Fetiţa mea, am să încerc să termin cît mai cu- 
rînd şi vin acasă... Mă găsesc aici și n-ai pentru 
ce să te temi. Te sărut! 

Închise şi se ridică nervos. Se stăpînise, dar acum 
era gata să explodeze. Își aprinse o ţigară, dar fumul 
îi arse gura, atit de mult fumase peste zi. O stinse 
imediat în scrumieră și bău direct din termos. Se 
aplecă trudit asupra documentelor, încercînd să gă- 
sească răspunsul cel mai folositor la frămîntările 
«Astrei». 

Cind găsi răspunsul la toate, le reciti în ordine in- 
versă, judecă, încă o dată, concluziile la care ajunsese, 
soluţiile pe care le prevăzuse și, după o pauză în care 

înfulecă două sandvișuri și termină restul de cafea, 
începu să redacteze răspunsul 

Rinduri negre așternute ordonat acopereau coala 
albă imaculată, În ele erau investite nu numai inteli- 
genţă şi măiestrie profesională, ci și omenie și multă 
dragoste. În scrisul acesta punea şi o părticică din 
viaţa lui. 

Frazele erau scurte, concise, înmagazinînd în ele 
numai strictul necesar. 

Cînd reciti şterse cîteva pasaje și le refăcu, 
schimbă unele cuvinte, revăzu o soluţie şi introduse 
pe cea pe care o considerase de rezervă. Încheie însă 
cu o formulă neobișnuită. „Te rog, pentru liniștea 
mea, să ai grijă de tine! 7% 

Era mulțumit de lucrarea sa şi gîndea că Horja ar 
fi aprobat fiecare dintre punctele elaborate și trecu 
la codificarea mesajului. A doua zi, dis-de-dimineaţă, 
avea să fie micropunctat și expediat pe canalul de 
rezervă. Tocmai își strîngea documentele să le sigileze 
cînd sună din nou telefonul. Ridică receptorul. 

— N-ai plecat la Săcele, domnule ? auzi un glas 
de bărbat și legătura se întrerupse. 

Formă numărul centralei și întrebă cine ceruse le- 
gătura din oraș pe telefonul de interior. 

— Nu-mi dau seama, dar am avut senzaţia că re- 
cunosc vocea, tovarăşe maior. Totuşi n-aş putea 
afirma cu precizie... 

Grigorescu mulțumi, închise, sigilă fișetul și ieşi 
în curte. Ceruse ofițerului de serviciu să-i trimit:. 
mașina. În așteptarea ei, încerca să alunge norii c: 
se buluceau peste sufletul său. Voia să se odihnească 
în cele cîteva ore care-i mai rămăseseră. 


Capitolul al șaselea 


Albu fusese un tînăr modest, care muncise din 
greu şi se mulțumise cu puţin, încălzindu-și sufletul 
la focul marilor idealuri. Era perioada cea mai fier- 
binte din istoria trudită a țării. Marile prefaceri, por- 
nite o dată cu 23 August 1944, îl antrenaseră și pe 
el. Se înregimentase în șirul celar care înțelesese.ă 
că stările de lucruri din țară trebuiau schimbate din 
rădăcină. Dar... 

Dar nu toţi cei care s-au avîntat în focul luptei au 
devenit și revoluționari. Nici tovarășul Anghel Albu 
n-a apucat să se călească la focul acestor idei. 

Iar cînd în viltoarea marilor transformări revolu- 
ţionare i s-au încredinţat sarcini de conducere, mai 
mari sau mai mici, a apăruv și viermele căpătuielii, 
al orgoliului nemăsurat. al parvenitismului. De la o 
vreme socotea chiar că ioate i se cuvin. Atit de mult 
dorise, atunci cînd fusse sărac, să aibă și el ceva, 
încît acum, cînd avea, pofta îi devenise nemăsurată 
şi necontrolată. Ceea ce trăise în stare latentă în ca- 
racterul său izbucnise acum ea un vulcan care mă- 
fura totul în calea sa. Principii ? ! Vorbe pentru se- 
minarii şi şedinţe. 

În Albu îşi găsiseră sălaș extremele : pe de o parte, 
o gindire simplistă, pe de altă parte o tehnică compli- 
cată, uneari ingenioasă, folosită pentru dobindirea de 

bunuri. Cind era vorba de interesul său meschin îşi 
mobiliza toate resursele intelectuale şi emitea cele 
mai îndrăzneţe idei. Alte resorturi îi propulsau gin- 
direa pe probleme de serviciu. Atunci mecanismul 
judecăților sale scîrţiia, era neuns, nu dădea randa- 
ment. Din cauza aceasta, dar desigur şi a unor trăsă- 
turi specifice de caracter nedescoperite la vreme de 
cei care îl promovaseră, devenise obtuz, dur, strivitor. 
față de cei din jur. Gustul pentru putere și grija ne- 
măsurat:. pentru scaun şi le ascundea sub masca celei 
mai exigente principialităţi, în numele unor inalte 
ideaiuri. 

A început să achiziţioneze tablouri. Devenise 
pentru el un fel de hobby. Dar un hobby secret. Lu- 
mea nu trebuia să afle. 

Giîndul lui parcă fusese blocat pe tablouri. Văzuse, 
cîndva, copil fiind, cînd intrase să colinde în conacul 
boieresc, o mulţiine de tablouri agăţate pe pereţi și 
imaginea aceea i se întipărise definitiv în minte. 
De cite ori venea acasă, în vila ce aparținuse cîndva 
unui industriaș şi care îi fusese „repartizată“, își ad- 
mirva colecţia de tablouri care prinsese contur. Erau 
pinze semnate de maeștri români, dar dintre toate 
cel mai muli ii plăceau nudurile lui Pallady. 

„Aşa o fi arătind ?* și gindul îi zbură la farma- 
cista pentru care pusese o „pilă“ spre a fi angajată 
într-o unitate mai apropiată. Nu înainte însă dea o 
primi în biroul său şi nu înainte de a obţine promi- 
Siunea că va mai trece pe la el. ..Aveţi doar nevoie 
şi de locuinţă... și nu se cade să primiţi orice fel de 
casă“... 

Inexplicabil, gîndul îi zbura la ea şi acum cînd își 
pregătea raportul privitor la modul de desfăşurare a 
bilanţului la care luase parte. Îngroşa sau subţia în 
funcţie de scopul ce-l urmărea : pensionarea timpurie 

a colonelului Horja. Materialul „suna“ bine, erau su- 
ficiente „dovezi“ că Horja își făcea de cap. Era mul- 
tumit. Va cere o anchetă, 

Sună șeful de cabinet, așa cum obișnuia, apăsînd 
lung, agresiv, pe buton. 

— Miine dimineaţă să-l am aici pe căpitanul Iseru: 
Şi farmacista aceea... vezi să-i comunici că soția mea 
are nevoie de un medicament... Dar mai bine să vină 
ea, pe la unșpe... 

Şeful de cabinet, un locotenent major recrutat 
chiar de Albu, era la fel de îngîmfat și sărăcuț cu du- 
hul ca și şeful său. Se socotea un fel de adjunct al 
șefului și aceasta o sublinia în fel și chip, dar mai 
ales prin felul arogant și distant în care se purta. 
Ciţiva ofițeri îl repeziseră, dar el nu dezarmase. Avea 
convingerea că prin... o vorbă astăzi, o aluzie mîine... 
va reuși să pedepsească pe cei care-l „supără“! 

Albu văzu clipind beculețul de la telefon. Răs- 
punse și află că îl căuta primul-adjunct al ministru- 
lui. 

— Să trăiţi! încercă el să-și facă vocea cît mai 
frumos răsunătoare. 

— Salut, tovule Albu ! Cum a fost bilanţul ? 

— Bine, să trăiţi ! S-a desfășurat într-o atmosferă 
de exigenţă și răspundere... Aţi făcut bine că m-aţi 
trimis pe mine. Munca desfășurată se înscrie pe co- 
ordonatele trasate de partid, dar sînt probleme cu 
stilul de muncă al conducerii unităţii. 

— Adică ? 

— Colonelul Horja a fost aspru criticat, necruţător 
chiar, pentru apucături de favoritism, pentru atitu- 
dine distantă faţă de oameni, tendințe de... 

— Mă surprinde, cum îl ştiu eu pe Horja..: 

— Be mai schimbă oamenii, doar... 

— Se poate. Aș vrea să am cît mai repede ra- 
portul dumitale... dar cu fapte concrete, tovarășe 
Albu. 

— Am prevăzut acest lucru şi voiam să vă pro- 
pun să aprobaţi deschiderea unei anchete, să stabilim 
un colectiv pe care să-l conduc eu... știți, e nevoie de 
multă principialitate și exigenţă... 

— Nu cumva ești victima unor exagerări, tovarășe 
Albu ? 

— Deloc, tovarășe prim adjunct. Se impun mă- 
suri de urgență. 

— Va trebui să mai aștepți... 

— Nu este bine să tărăgănăm, tovarășe prim 
adjunct. 

— Dar, dumneata, chiar nu ști că Horja a suferit 
un atac de inimă. Se află între viaţă și moarte. Dum- 
neata vii de acolo și habar n-ai! Cum vine asta?! 

Albu rămase fără olas. Își drese vocea, dar auzi 
declicul telefonului. Convorbirea se încheiase și pri- 
mul adjunct, unul dintre cei de care se temea, îl ani- 
hilase fără prea mare efort. Accidentul cardiac al co- 
lonelului Horja îi încurca socotelile, nu pentru că 
i-ar fi păsat de soarta acestuia. Puțin îl interesa care 
era starea sănătăţii lui, dar întirzierea îl făcea să 
piardă momentul pe care-l socotea prielnic. Dacă ar 
fi fost după el, acum ar fi accelerat totul. Horja nu 
s-ar fi putut apăra nici cum, iar cînd omul e pe dric 
mulţi îşi modelează gîndurile şi interesele. Ordinul, 
chiar dacă nu fusese exprimat în mod explicit, îi li- 
mita acţiunile. În situaţia că l-ar fi nesocotit, riposta 
ar fi fost imediată și foarte exigentă. Cu tot regretul, 
trebuia să amine ancheta. 


'Toată această schimbare îl supără profund. Îi veni 
însă, pe loc, o idee. Şi asta tocmai cînd se gîndea să 
anuleze ordinul de a-l chema pe Iscru. „ÎI iau în lu- 

cru pe maiorul Grigorescu, îl desfiinţez. Și, prin el, 
îl termin și pe...“ Se bucură şi luă mapa de corespon- 
denţă să o rezolve. Apoi îl sună pe şeful de cabinet 
şi îi făcu semn să ia mapa. Răsuflă uşurat. Scăpase 
de un gen de supliciu, căci materialele care i se pre- 
zentau trebuiau rezolvate cu rezoluţii adecvate, cu 
stabilirea unor măsuri ce depindeau de el, iar lucrul 
acesta îl obosea, îl consuma. Nu-i plăcea să se anga- 
jeze. mai ales în scris, la treburi foarte serioase. Par- 
tea siabă consta în faptul că, uneori, nu prea știa ce 
să aleagă din noianul de posibilităţi pe care i le ofe- 
rea materialul şi atunci scria o rezoluţie generală, 
socotind că acei de care depindea soluționarea con- 
cretă ştiau ci să se descurce. 

Comandă apoi o gustare consistentă mulţumit de 
sine, gindindu-se la ce avca să discute, a doua zi, 
cu Iscru. 


Colonelul Horja îşi revenise. Era atit de sfîrşit de 
parcă trecuse înot apele Styxului în ambele sensuri. 
Paloarea cadaverică îi stăruia în obraji, iar ochii 
aveau o privire fixă de om care nu ştia precis unde 
se află. 

— Domnule colonel, ne-aţi speriat foarte tare, îi 
spuse medicul care îl îngrijea. 

Horja schiţă un suris. „De unde-l cunosc ?“ Cu ani 
în urmă medicul fusese reținut vreo cîteva zile pentru 
acuzaţia de naționalism. În timp ce îl consulta pe un 
subordonat de-al lui Horja examinînd electrocardio- 
grama pe care abia i-o făcuse, fredonase melodia 
«Deşteaptă-te române». Acesta a ascultat, a așteptat 
pînă i-a pus diagnosticul şi l-a ridicat chiar de acolo, 
de la cabinet. L-a depus la arest, dar Hatmanului i-a 
raportat abia peste două zile, exact cînd colonelul 

tocmai părăsea unitatea. Cînd a revenit Hatmanul l-a 
chemat la el pe ofiţer. 

Omul a venit radios, aşșteptind să fie felicitat. 
„Adu-mi te rog dosarul de caz“, l-a cam dezumflat 
Hatmanul cind l-a văzut că venise de parcă îl invi- 
tase la o cafea. „N-am nici un dosar. M-am sesizat 
cu... Uitaţi cum s-au petrecut lucrurile...“ Pe mă- 
sură ce vorbea vedea cum Horja se albește la faţă. 
O clipă s-a temut că sare la el să-l lovească. Pe un ton 
potoiit i-a spus însă să ia loc și a început să-i explice. 
„Omule, ai mari goluri în pregătirea dumitale, poli- 
tică, ideologică, de cultură generală... cît despre cea 
profesională, ce să mai vorbim! Spune-mi, te rog, 
ce-nţelegi prin naționalism ?* Ofiţerul n-a fost în 
slave să definească, fie și într-un mod general, no- 
tiu şi modalităţile de manifestare ale acestei tră- 
sături negative de personalitate cu implicaţii antiso- 
ciale. Haimanul a clătinat supărat din cap. „Aș vrea 
să inai stii că românul prin natura lui nu este un 
ustremist. un şovin. Au existat și astfel de cazuri, 
r. Unde cxislă pădure fără uscături ?! Dar 
tocul! acesta a încălzit multe inimi de români, a 
luininat muile conştiinţe in momente cruciale 'ale 
iei astre. Acum nu e voie să se mai cînte, dar 
o na lui... nu se poate altfel. Ar fi un non 
sons... Miine te prezinți la mine la analiză, cu toate 
cazuiiie ce le ai în lucru. Eşti liber“. 

Horja a coborit la arest să-l vadă pe medicul ghi- 
nionist. Eva complet dezorientat. L-a condus în biroul 
său. L-a invitat să ia loc într-un fotoliu, l-a tratat cu 
o țigară, i-a oierit o cafea și i-a cerut scuze pentru 
greșciiia subordonatului său. „Aveţi dreptul să vă 
adiesaţi justiției pentru arestare și cercetare abu- 
zivă“, i-a spus Hora. „Rideţi de mine?“ „Nu! 
Acestea sint drepturile dumneavoastră “de cetăţean 

care, în mod abuziv, a fost privat de un drept funda- 
mental, libertatea“, i-a răspuns colonelul, oferindu-i 
o altă țigară. Medicul era un fumător înrăit şi în 
toate zilele arestului nu fumase. Acum mai mult su- 
gea ţigara decît o fuma, vrind parcă să refacă depo- 
zitul de nicotină cam deteriorat. Fuma și tăcea. I-au 
dat lacrimile. 

— Dumneavoastră îmi vorbiţi de un drept funda- 
mental şi eu mă și vedeam... Știţi, eu sînt tran- 
silvănean, iar tata și cu toți ai noștri l-au cîntat 
la Alba Iulia... Stînd acolo în beci, mă gîndeam 
că oare cineva va putea vreodată socoti ce-a însemnat 
cântecul ăsta pentru Marea Unire ? Sau cîte bătăi și 
schingiuiri a aplicat jandarmeria grofilor tot pentru 
«Deşteaptă-te Române» ? Însuși autorul a avut de 
suferit. Ce să mai înțeleg ? 

— Să-nţelegeţi că oamenii sînt supuși greșelilor. 
Colegul meu mai tînăr se vede treaba că nu are cul- 
tura și educaţia necesare... Știe una şi bună : dacă nu 
e voie să fie cîntat, păi atunci... înțelegeţi ? Dar nu e 
numai vina lui.. Avem încă multe de făcut în ţara 
asta, domnule doctor, asta-i ! 

Medicul se ridică să plece, dar se întoarse din prag. 

— Să știți domnule maior, vă spun ca medic, mai 
răriţi ţigările... nu fac bine deloc. 

Doctorul nu-l uitase. Cînd îl văzuse pe „domnul 
maior“ adus pe targă, parcă dus pe lumea cealaltă, 
se dăruise complet luptei pentru a-l ţine în viaţă. 
Nici nu mai plecase acasă. Se zbătuse ca acea pîlpîire 
să nu se stingă. Chemase și un profesor din București, 
specialist în boli de inimă, reuşind să-l șteargă pe 
Horja de pe lista „doamnei cu coasa“. Horja repre- 
zentase pentru medic nu numai un caz dificil, ci și o 
obligație de inimă. Știa ce-i datora acelui bărbat cam 
treeut pentru virsta înscrisă în fişă. Ofiţerul era prea 

„obosit“ și supus la tot felul de stresuri, cu inima slă- 
bită și mai bolnavă decît își închipuise el vreodată. 
Îl îngriji cu toată dăruirea iar în clipa cînd Horja ri- 
dică pleoapele, medicului i se umeziseră ochii de 
bucurie. Era un succes medical, dar și o datorie plă- 
tită. Căci binele 1 întorsese cu bine. Socotea, pe 
drept, că fiecare în profesia lui își făcuse datoria 
cinstit şi omeneşte. 

Colonelul făcu o grimasă. Intenţionase să ridice 
mîna dreaptă, dar de ea avea fixat aparatul de perfu- 
zie. Cînd își dădu seama, schiţă un zîmbet și făcu 
un semn medicului că ar vrea să-i vorbească. 

— Am nevoie de maiorul Grigorescu, șopti el 
pierit. 

— După ce vă odihniţi cîteva ore, luaţi o masă 
ușoară, un somn odihnitor și vă promit să-l chem. 
De altfel, toată ziua mă sicîie cu întrebările lui. 

Un alt zimbet fugar trecu pe chipul palid al colo- 
neluiui. Barba nerasă era spicată de multe fire albe, 
iar doctorul și-l închipui, pentru o clipă, în postura 
de bunic sfătos. Se întreba pentru ce nu era nimeni 
din familia lui acolo. Nu știa că Hatmanul rămăsese 
singur. Prima soţie divorțase cînd el a fost arestat 
şi condamnat. Fetiţa ce o aveau împreună murise 
cînd nu împlinise încă patru ani. După eliberare se 
recăsătorise, dar cu aceasta nu mai avusese copii. Mu- 
rise și ea cu trei ani în urmă. Trăia de unul singur. 
E un fel de a spune, pentru că acasă mergea numai 
pentru a dormi citeva ceasuri. Restul timpului şi-l 
petrecea la serviciu. 

Îl speria pensionarea și se gîndea tot mai des că 
după atiţia ani de muncă nedrămuită, după atita zbu- 
cium, nici nu va ști cum să se odihnească. 


— Aș vrea să-l chemi acum, măcar pentru cinci 
minute... şopti la fel de slab colonelul. 

— Dar este vorba de viaţa dumneavoastră..; 

— Tot pentru o viaţă... te rog să-l chemi ! 

— Nici nu-i nevoie ! Este afară, fumează. Și-a in- 
ternat soția la maternitate. Vă repet, trei minute, nu 
rai mult. 

Colonelul se uită întrebător : „pentru ce atita grijă 
la doctorul ăsta ?“ 

— Poate nu vă mai amintiţi, dar eu sînt... şi începu 
să fluiere uşor «Deșteapră-ie române !» 

Horja încereă să-și adune amintirile, dar atitudinea 
medicului nu-i spunea nimic. Doctorul nu insistă. 
Ieși pe iiol şi se întoarse cu Grigorescu. Acesta era 
îmbrăcat cu un halat alb și înclină din cap fără să 
folosească selutul regulamentar. Înţelesese ce-i spu- 
sese medicul că nu trebuia să-l obosească şi nici să-l 
emoţioneze pe colonel. Trase un scaun lingă patul bol- 
navului. Puse palma sa pe mîna colonelului în semn 
de salut și îl urmări cu privirea pe omul care-l înso- 
ţise şi care acum ieşea din încăpere. Apoi își aruncă 
ochii pe aparatele ce erau aliniate, ca într-un labo- 
rator de testări. Erau aparatele care înregistrau auto- 
mat pulsul, tensiunea arterială, respiraţia şi starea 
cordului. Acele indicau ceva foarte aproape de o zonă 
colorată în roșu și Grigorescu se simţi ca un om lip- 
sit de inimă venit să-l chinuie pe acest bărbat aflat 
în suferinţă. 

Colonelul îi pricepu gîndul, şi îi făcu un semn abia 
perceptibil din ochi. 

— Am expediat răspunsul pentru «Astra». Asta 
voiaţi să știți, nu ? 

Colonelul făcu același semn din ochi și pe faţă i se 
așternu parcă un suris de mulțumire şi între ei se țesu 
aceeași comuniune dintotdeauna. 


— Doriţi să cunoaşteţi conţinutul comunicării ? 

Hatmanul mișcă ușor din cap. Avea încredere în 
acest tînăr colaborator al său și era convins că fiecare 
dintre cuvintele pe care le tradusese în limbajul ci- 
frat al codului fuseseră atent chibzuite, astfel încît 
aplicarea măsurilor să vină în ajutorul celor doi care 
se ascundeau 

În ochii colonelului stăruia însă acea privire între- 
bătoare, scormonitoare, care parcă adulmecă, pipăie, 
pătrunde dincolo de zidul pe care un om îl vrea de 
nepătruns. Grigorescu o simțea și înțelegea că omul 
acesta, de care îl legau atit de multe, voia un cuvînt, 
o confirmare, o iertare, voia să ştie ceva, chiar dacă 
acel ceva reprezenta, acum, o acuzaţie. Privirea co- 
lonelului bolnav nu-l slăbea. O simţea chiar dacă el 
îşi ferise ochii, iar ceea ce exprima era mai elocvent 
decit dacă -Horja și-ar fi exteriorizat gindurile. 

— Ştiu că vă interesează... ce e în sufletul meu, ce 
simt, ce gindesc, ce părere am, ce s-a întîmplat cu 
mins în aceste zile, de cînd am aflat noutatea năuci- 
toare... 

Horja nu schiţă nici un gest măcar. Îl privea nu- 
mai cu ochii măriţi, atent, de parcă nici nu mai ră- 
sufla. Mircea continuă : ş 

— Ce să vă spun acum, aici, cînd sînteţi pe acest 
pat de suferință ? O să avem tot timpul pentru 
discuţii și pentru... împăcări... 

Hatmanul înclină scurt din cap. Ochii îi pluteau, 
parcă, într-o pînză de lacrimi. Cel puţin așa i se pă- 
rea lui Grigorescu. Și Mircea, în ciuda necazului său, 
se simți dintr-o dată înduioşat de acest bărbat aflat 
în pragul bătrîneţii și foarte bolnav. Era un însingu- 
Trat. Jertfise totul pentru un crez, pentru muncă. Se 
implicase atît de mult în meseria lui, încît nu știuse 
să mai aleagă și ceea ce ar fi fost necesar pentru el ca 
om .Cît fusese tînăr nu simţise, nu dăduse importanță. 

43 — Cine'l-a acis pe Abel? 10 


Forat de noianul de misiuni, de evenimentele ce se 
succedau, de nesfirşitele ședințe și convocări, nu cre- 
zuse să ajungă să nu ştie ce să facă, cum să-și aco- 
pere timpul, cum să suporte singurătatea. Iar 
aceasta venise pe furiș, ca hoțul care ți se strecoară 
în casă. 

Horja înțelesese că se zbătuse, uneori, pentru cauze 
ce păreau goale de orice conţinut. Nu acesta era 
esenţialul, nu acesta predomina în activitatea lui, dar 
îşi pusese întrebări și descoperise cît este de singur. 
H privea pe Grigorescu, şi nu numai pe el, ca pe un 
fiu, iar familia acestuia o considera ca pe propria lui 
familie. Probabil şi pentru că tată? Ancăi îi fusese un 
tovarăș atît de apropiat în cei mai grei ani ai 
vieții lui. 

Toate acestea îi trecură rapid prin minte, ca pe 
un ecran, așa cum un fulger luminează, cu o clari- 
tate ce-i lipsește zilei, decorul copleșit de negura 
ploii. Și ceva din lumina acelui fulger ajunse la Gri- 
gorescu, în sclipirea aproape nefirească a ochilor 
umeziţi de unda lacrimilor care nu puteau izvori. 

— Domnule maior, eele trei minute au trecut... Dis- 
ciplina medicală este la fel de strictă ca și a dum- 
neavoastră... Vă rog ! vorbi pe un ton potolit, dar 
foarte ferm, doctorul care intrase, neauzit, în salon. 
II privi apoi pe bolnav şi văzu expresia din privire a 
acestuia. Nu putu să mu remarce ușoara schimbare 
de tonus. 

— Se pare că aveţi o influență benefică asupra 
„domnului maior“ (medicu) continua să-i spună 
„domnule maior“). Cînd se va simţi mai bine, am să 
vă chem. 

Intervenţia doctorului era fără drept de apel. în 
ușă el adăugă mai mult șoptit, pentru a nu fi receptat 
de Hatman. „Contați pe mine și lăsați-mi un număr 

de telefon; Am discutat şi cu colegul meu de la ma- 
ternitate... Trebuie să vă spun <å va fi un caz dificil. 
Nu cred că vor fi surprize neplăcute, dar... înțeleg că 
sînteți un om căruia îi place adevărul...“ 
Grigorescu se oprise, scoase din pachet o ţigară şi 
o răsuci între degete, neîndrăzaind să o aprindă. Me- 
dicul remarcase faptul și îl invită la camera de gardă. 

— Domnule maior, știți ce înseamnă pentru mine o 
viață ? O ţintă, o recam:pensă, o revanșă în faţa morţii 
şi în fața destinului... 

— Sinteţi medic. "Orişice are viaţă trebuie să în- 
semne pentru dumneavoastră același lucru. 

— Da, numai că acest om „domnul maior Horja“ 
a făcut pentru mine un bine imens. Şi îi relată lui 
Grigorescu pățania de demult. 

Grigorescu auzise vag de întîmplare, poate tocmai 
pentru că Hatmanul refuza să lase să se răspindească 
acele povestiri aureolate' care se ţeseau în jurul per- 
soanei sale. Era nu numai modest, ci manifesta un fel 
de pudoare. 

— De ce folosiţi dumneavoastră apelativul dom- 
nule ? întrebă după ce medicul îşi aprinse o a doua 
țigară. 

— Mă întreabă mulți. Tot la mulţi le răspund. Eu 
sînt dintr-o familie de oameni simpli, oșeni săraci, 
care au muncit din greu ca să ajung „domn“. Am tras 
și eu. Nu vreau să vă emoționez spunîndu-vă cum am 
trăit dintr-o bursă amărită, muncind ca infirmier 
noaptea și vacanţele ca să pot să duc și fraților și su- 
rorilor mai mici, cîte ceva, în tot mai scurtele răstim- 
puri de odihnă. Nu mai amintesc de zilele lungi de 
coasă, cînd îmi striram palmele, dar firul trebuia 
adunat, mama era singură, o casă de copii de hrănit, 
iar vaca reprezenta, ce să vă mai vorbesc... Ei, din 
păcate, încă de atunci, am văzut pe unii care se pur- 

tau ca niște patroni. Asemenea specimene sînt şi aici 
în spital... Unul nu operează dacă... și făcu semnul nu- 
măratului banilor. Ba încă se și tocmește ; un altul 
eliberează certificate medicale pentru oameni foarte 
sănătoși, se-nţelege că tot în schimbul... și făcu din 
nou semnul acela. Internările se fac în raport de... Eh ! 
mi-am descărcat și eu un pic sufletul... ar mai fi ati- 
tea de spus... Numai că a cam fost un monolog... Aveţi 
o calitate domnule maior, îndemnați la confidențe și 
știți să ascultați. Semn de înţelepciune. Sinteţi un 
om coiect, un om sincer, domnule maior, asta se 
simte... Am piecat. Sănătate ! 

Doctorul ieși fără să mai adauge o vorbă. Pe cu- 
cât îl astepta o asistentă care îi spuse ceva foarte 
grăbită. Medicul înclină cin cap şi o luă zorit în lun- 
gul culoarului. Mircea îi urmări cu privirea silueta 
zveltă, înaltă, bărbătească. Simţea o simpatie pentru 
acest om de o sinceritate aproape supărătoare şi se 
întrebă care cite răutăţi avea și el de învins în afara 
luptei cu boile ? 


Lui Grigorescu internarea subită a Ancăi îi adu- 
cea noi motive de frămintare. În ciuda asigurărilor 
primite. {finu să treacă pe la secţia unde se afla ea. 
Piecă p: ios. Făcu o tură prin oraș. Avea nevoie de 
aer cura: și curaj. Reuși să intre și o află în aceeaşi 
stare. 'Foropită de durerile din ce în ce i mari, 
Anca găsi totuși puterea să-i zimbească. Vizita lui îi 
dădea cvraj şi forţă. 

Nu i se îngădui decit citeva clipe să rămînă lîngă 
patul ei și. apoi, se lăsă condus spre ieşire. Îi vijiia 
capul. În ultimele patruzeci şi opt de ore acumulase 
prea multe şi de-a vaima și era nevoie de timp pen- 
tru sortare şi sedimentare. 

Chemarea lui [seru la „tovarășu' Aibu“ stirnise co- 
mentarii felurite în unitate. „Tocmai acum, cînd Hat- 
manul nu poate face nimic !“ „Fiji fără grijă fraţilor 
că există dreptate pe lumea asta“, se autoîncurajau 
cei mai optimişti. Iscru jubila însă. „Acum să vă ve- 
dem. 'Tovarășu' Albu nu iartă. Pe cine va numi co- 
mandant.. Dar în locul lui Grigorescu... cred că tova- 
rășu' Albu n-o să mă uite tocmai pe mine“... 

Simţea însă că nu avea forță să poarte un război 
așa de mare. „Ce va fi cu mine ?* se întreba el în 
timp ce aștepta în anticamera „tovarăşului Albu“. 
Dar gîndul că va fi promovat, că se va întoarce la 
unitate cu alți epoleţi și cel puţin pe funcţia lui Gri- 
gorescu, îi dădea forță să persevereze. 

În tren se străduise să-și mai aducă aminte şi alte 
„abateri“ ale colonelului şi ale maiorului, notindu-şi 
<onștiincios într-un carneţe!, de care, de fapt, nu se 
despărțea niciodată. „În loc să trimită la glonț pe 
niște spioni ce au venit cu parașuta, i-au luat sub 
oblăduirea lor“. „Un medic naţionaiist a fost pus în 
libertate după ce un ofiţer vigilent îl arestase“. „Aba- 
teri deosebit de grave de la legile revoluției prole- 
tare“, notase el în carnet și subliniase cu două linii, 
pentru a-i atrage atenția mai ușor atunci cînd va 
deschide carnetul în cabinetul „tovarăşului Albu.“ 

„P. S. Să se verifice prin medici de la minister 
dacă Horja este bolnav... eu cred că de frică se as- 
cunde sub acest paravan. Dar cu medicii de la mi- 
nister pentru că ăsta al nostru e vîndut colonelului“, 
își aduse aminte Iscru cu puţin înainte ca trenul să 
intre în gară. 


Grigorescu nu simţea pulsul unității. Nu-l simtea 
nu numai pentru că nu-l interesau birfele, ci și pen- 
tru că era ocupat pînă peste cap. Socotea că un 

om corect, care muncește, eare face dovada calităţilor 
sale prin fapte și nu prin vorbe, nu are pentru ce 
să se preocupe de ceea ce se șoptește pe la colţuri, 
de ceea ce nu are nimic comun cu munca, cu dem- 
nitatea, cu înseși comandamentele morale ale socie- 
tății în care trăia. De aceea, într-un anume fel, evo- 
luţia evenimentelor al căror erou principal, nevoit, 
era, îl surprinse. Știa că Iscru este o lichea, dar asta 
o știau toţi. Și tovarășii de la organizația de partid 
și cei de la personal și comanda unității. Pentru ce 
să-și mai bată și el capul să mai demonstreze ceea ce 
viața demonstrase ? Se anunţase un control, ei și ? 
Nu mai fuseseră asemenea controale ? 


Deși „tovarășu' Albu“ ar fi vrut ca obiectivul ac- 
țiunii sale să fie Horja, nu-și permise să treacă peste 
interdicția primului-adjunct. Or, în acest caz, cea 
mai bună „soluție“ era Grigorescu. Îl punea pe post 
de „bilă roșie“, cu care să lovească „bila Horja“. De 
aceea îl chemase pe Iscru. Îl ascultase cu multă răb- 
dare și în final îl pusese să serie totul cu lux de amă- 
nunte, iar în oglinda strîmbă și răutăcioasă, răzbu- 
nătoare și nedreaptă realitatea căpătase distorsionări 
nebănuite. Ca imaginea în oglinzile de la bilci, cînd 
feţele sînt lăţite sau lungite peste măsură, astfel încît 
nu-ţi mai poţi recunoaşte chipul. 


S-a format o comisie din trei ofițeri, dintre care 
unul fusese instruit asupra celor ce avea de făcut 
pentru „a scoate adevărul la iveală“, cum se expri- 
mase „tovarăşu' Albu“. Acesta și-a luat rolul în se- 
rios, neavînd nevoie de îndrumări suplimentare. 

— Ce ai în lucru acum, Grigorescule ? îl întrebă 
colonelul Constantin, locţiitorul lui Horja. 


— Cazurile „Luna“, „Orfelinele“ şi cel pe care îl 
cunoașteţi... 

— „Luna“ îl preia Iscru, pentru „Orfelinele“ îl 
chemi pe Vifor din concediu și va lucra el în conti- 
nuare, de al treilea am să mă ocup eu... 

— Dar de ce atita secret, tovarășe colonel... Oare 
nu putem ști și noi cu ce se ocupă maiorul Grigo- 
rescu.? Doar sîntem aici să... 

— Cu ce se ocupă dînsul veți afla stînd de vorbă... 
Cazurile pe care le are de soluționat rămîn secrete 
pentru toţi cei care nu sint abilitaţi, în mod expres, 
să le cunoască... Mă așteptam ca dumneavoastră să 
respectaţi aceste reguli..., nu se arătă prea impresio- 
nat de interlocutorul său colonelul Nicolae Constantin. 

Rămăsese la comandă din clipa în care Horja in- 
trase în spital. Își dădea seama de greutăţile ce le avea 
de întimpinat, dar nu era dispus că cedeze. Va ră- 
miîne ferm și drept tot așa cum ar fi rămas și Horja. 
Îi repezise foarte aspru pe cei ce încercaseră să su- 
gereze că ar fi cel mai potrivit să ocupe scaunul co- 
mandantului. Pe unul îl mustrase în faţa întregului 
efectiv, pe altul îl trimise două zile la arestul gar- 
nizoanei... Poziţia lui corectă și hotărită spulberase 
orice fel de speculaţii. Pe cei trei veniţi în control îi 
ascultase fără să se emoţioneze, pricepuse ușoarele 
aluzii ale unuia dintre ei, dar le lăsase fără ecou, reu- 
şind chiar de la început să le devină antipatic. 

— Mda ! mormăi colonelu: Aron Puceanu. 

Albu îl cunoștea bine și î! sprijinise, iar acesta se 
dovedise unul dintre cei mai devotați executanți ai 
dispozițiunilor sale. 

— Din acest moment, în baza ordinului „tovarășu- 
lui Albu“, activitatea dumitale va fi controlată de to- 
varășii de faţă, se adresă Constantin lui Grigorescu. 
Am în vedere, desigur, și serviciul pe care îl coordo- 

nezi, continuă, neluînd parcă în seamă întreruperea 
lui Puceanu. 

— Şi pentru asta trebuie să mi se ia cazurile la 
care lucrez ? Seamănă mai degrabă a suspendare din 
funcţie, temporară sau definitivă, depinde de rezul- 
tatul controlului... Se pare însă că mai întîi s-au tras 
concluziile și pe urmă se desfășoară controlul..., spuse 
potolit Grigorescu. 

— Pentru ce te pripești, maiorule ? îl întrerupse 
Aron Puceanu. 

— Altcineva s-a pripit, nu eu... 

— Vedeţi, tovarășe Constantin, ideile preconcepute 
par să fie la ele acasă, aici, la dumneavoastră ! 

Colonelul Constantin nu răspunse. Își aruncă numai 
ochii pe fereastră, într-o încercare de a se detașa de 
cele ce se petreceau acolo. Luă din pachetul de pe 
birou o ţigară, îl întinse și spre Grigorescu, apoi spre 
cei trei, își aprinse ţigara și trase lung. 

— Dumneavoastră ce aţi gindi în locul lui ? pro- 
nunţă încet, neașteptat de încet, uitindu-se drept în 
ochii lui Puceanu. 

Acesta fu ușor surprins de reacția colonelului. Nu-i 
suportă privirea și murmură același „mda“, de parcă 
tăcerea ar fi putut anula efectul devastator al unei 
întrebări care exprima întregul adevăr al situaţiei 
de fapt. 

Puceanu era unul dintre oamenii care nu admiteau 
păreri opuse. li părea rău că nu se documentase te- 
meinic cu privire la colonelul Constantin. 

Puceanu nu-l înțelegea pe Constantin : „Auzi, să 
aibă șansa să preia comanda unităţii și el să-i dea cu 
piciorul ! Cu ce dracu' i-o fi vrăjit Horja ăsta ? Mare 
nătărău trebuie să fii, domnule ?“ își exprimă el, în 
gînd, întreaga sa filozofie de viaţă. 

— Care va fi metodologia controlului ? întrebă, 
după ce trase cîteva fumuri din ţigară, colonelul 
Nicolae Constantin. 

— Maiorul Grigorescu să se socotească la dispo- 
ziția noastră. Să ştim în orișice clipă unde-l găsim şi, 
cel mai bine, aici, la serviciu. Noi vom sta de vorbă 
cu el şi vom stabili ceea ce trebuie făcut. 

— Să predau și problemele serviciului atunci... in- 
terveni maiorul, pe un ton plin de amărăciune, stă- 
pînită însă. 

— Aş zice să le preia tovarășul Iscru. Știţi, şi to- 
varășul... 

— Exclus ! Le preiau eu! Colonelul Constantin 
formulă hotărîrea care nu mai lăsa loc vreunui eo- 
mentariu. 

— Dar cum promovăm noi cadrele tinere, care... ? 

— „cîtă vreme ţin locul la comanda unităţii, pro- 
blemele de organizarea muncii sînt în competența 
mea. Am înţeles că aveți mandat de a-l controla pe 
maiorul Grigorescu. Deşi nu prea înțeleg rostul 
acestei hotăriri, ca militar execut ordinele. Cum 
se îndeplinesc cele ce sînt în atribuţiile mele mă pri- 
wește pe mine... Şi încă ceva. Concluziile acestui con- 
trol, înainte de a fi inserate într-un material, vor fi 
discutate cu mine, aici, în această cameră. Să fiu 
bine înţeles. Ca șef al ofițerului, am obligaţii și răs- 
punderi ! lar dacă medicii vor permite îl vom in- 
farma și pe tovarășul «colonel Horja. 

Constantin stinse ţigara apăsind chiștocul în scru- 
mieră, cu atita îndirjire, încit tutunul -ce mai rămă- 
sese se risipi. Gestul său exprima foarte concludent, 
starea de spirit în care se afla. 

Puceanu înțelese că sarcina lui nu era atît de uşoară 
precum își închipuise. 


Zîmbi subţire și cu înţeles, de parcă ar fi vrut să 
spună că acela care intrase în conul de umbră al,,to- 
varășului Albu“ se putea socoti pierdut. 

— 'Tovarășe Constantin, puneţi problema de parcă 
noi am venit să tăiem capete. Nu... 

— Nici vorbă, niei vorbă, răspunee el prudent. Pe 
Iscru însă nu-l pot pune să conducă un serviciu. 

— Oamenii se mai schimbă, nu rămîn așa cum sînt. 
la un moment dat. Doar marzisin-leninismul: ne ìn- 
vață că evoluţia. este continuă, că noi trebuie să, ți- 
nem seama. de sensul dezvoltării și să sprijinim pro- 
gresul... Nu-i.așa ? 

— Oamenii se schimbă... făcu o pauză pentru a 
lăsa liber primul gînd care-i venise. Oamenii se 
sehimbă, relua el. Am văzut doar în ședința: de acum 
trei zile. Aluzia' era mult prea transparentă, pentru ca 
Puceanu și colegii săi să n-o-nţeleagă. Se ridică, se 
ridicară şi ceilalți şi conveniră cu Grigorescu ca peste 
o oră să se întilnească în biroul eolonelului Horja. 

După plecarea celor trei, Constantin îi spuse lui 
Grigorescu să ia loc. 

— Mi-a raportat ofițerul de serviciu că ai primit 
de la Hatman cheile... Dacă știu eu bine au aflat și 
alţii... Pune repede mapa la loc, sigilează și adu-mi 
cheile mie. Le introduci într-un plic şi aplici sigiliul 
dumitale... Înţelegi ? 

Grigorescu pricepuse. Dacă rămineau: la el, n-ar 
fi avut cum să refuze predarea cheilon de- la. fișetul 
colonelului Horja. Și. de aici pină la dosarul «Astra» 
na era decit un pas. Nici nu terminase bire de făcut 
ceea ce îi ceruæ colonelul Ganstantin că Puceanu 
reveni în birou. Ţinea o scebitoare. în colțal gurii și, 
din cînd în cînd, își sugea dinţii, scoțind un: șuierat.. 


— Aș avea nevoie de cheia fișetului colonelului 
Horja... Am aflat că acolo sînt lucruri care ne-ar 
interesa. 

— Pe dumneavoastră în nici un caz, tovarășe co- 
lonel. Nu aveţi mandat să verificaţi problemele strict 
profesionale. 

— Ţin să vă atrag atenția că voi informa... 

— lar eu voi raporta chiar acum tovarăşului 
prim-adjunct ! 

Constantin ridică receptorul unui telefon fără disc 
și ceru centralistei legătura. Puceanu nu prevăzuse o 
astfel de reacţie și era descumpănit. Legal, nu avea 
dreptul să consulte dosarul despre care aflase, tot de 
la Iscru, că îl luase Grigorescu. Bănuia că era vorba 
de o problemă care ar fi aruncat o lumină nouă asu- 
pra relaţiilor dintre cei doi. Ideea îi venise pe loc şi 
se gîndise să fructifice avantajul surprizei. Numai că 
băţul are două capete. Ar fi vrut să dea înapoi, să gă- 
sească o ieșire, dar Constantin nu-i oferise prilejul. 
Imediat se auzi apelul sacadat al soneriei telefonului, 
Constantin ridică receptorul şi Puceanu putu să audă 
„aveţi cabinetul tovarășului prim-adjunct...“ 

Constantin se prezentă scurt, apoi expuse, în cîteva 
cuvinte, situația. Puceanu îl urmărea cam înspăi- 
mîntat. 

— Cine a ordonat suspendarea ofițerului ? se auzi, 
după o pauză destul de prelungită, vocea groasă, băr- 
bâtească a primului-adjunct. 

— Tovarășul Albu. Scrie în delegaţia de serviciu a 
tovarășilor veniţi în contral. 

— Am anulat un asemenea ordin | E clar ? 

— Am înțeles ! Mai este ceva. Tovarășul Puceanu 
solicită să umble în fişetul colonelului Horja. Ştiţi că 
acolo se află două sau trei dosare la care lucra per- 
sonal. Ce ordonaţi ? 

— Cheia se sigilează și o păstrezi dumneata. Tova- 
rășul Albu a prezentat situaţia și s-a hotărît un con- 
trol, dar nu de natura aceasta. Dacă știam... în sfîr- 
şit. Pînă la noi dispoziţii ţine seama de ceea ce ţi-am 
ordonat și veghează să nu fie terfeliți nici oamenii, 
nici munca lor. Pentru orice nelămuriri mă suni. 
Care-i situaţia tovarășului Horja ? 

Coloneiul Constantin o prezentă în cîteva cuvinte. 
Abia atunci își ridică privirea spre Puceanu. Acesta 
nu zise nimic și ieși din birou. Simțăminte contra- 
dictorii îi sfîrtecau sufletul. Se simțea ca un cîine în 
puț, dar nici nu avea de gînd să încalce ordinul pri- 
mului-adjunct. Cu toată protecţia „tovarășului Albu“ 
înțelegea că trebuie să se replieze. „Dar cum o 
descurc cu „tovarășu' Albu ?“ 


Joachim Closs studia cu sîrg, încă din toamnă, la 
un cur's de perfecționare. Mai avea încă patru luni. 
Acum era bucuros că se găsea printre colegii săi de 
serviciu. Mulţi erau mihniţi și intrigaţi de cele în- 
tîmplate în ultima perioadi. Dar se încurajau : „an- 
chetele vin și se duc... Urmările lor le mai repară și 
timpul... Mai gravă era situația colonelului. Ce va fi 
cu Hatmanul ? Se va mai ridica oare ? Ar fi mare 
păcai și o mare nedreptate. Altfel...“ Și Ioachim 
Closs, ca și Grigorescu, ca şi alţii, își manifesta în- 
zriiovarea în legătură cu boala colonelului. Nu era 
nepăsător nici față de cele ce se petreceau în unitate, 
dar vorba oamenilor : „Anchetele vin și se duc...“ 

Primise permisia'de la şcoală ca să vină la unitate 
să-și aleagă o temă de cercetare, pe care să o susțină 
la absolvirea cursului. Intenţia lui fusese de a se con- 
sulia cu prietenul său, Mircea Grigorescu, şi chiar cu 
colonelul Horja. „Și iată ce am găsit !“ Așa că o luă 

pe cont propriu. Era un ofițer foarte experimentat, 
inteligent și tenace. Se putea descurca și singur. 

Atlase că Mircea fusese în ajun în vizită la spital 
şi darea să-l întrebe cum se simte colonelul. Biroul 
acestuia fusese însă tot timpul închis şi nici acasă nu 
dăduse de el. „O fi poate pe la Ancuţa ? Te pomeneşti 
că «Oră-Exactă» o fi tată la ora asta iar eu nu ştiu 
nimic... Te scot şi din gaură de șarpe, băiatule, și nu 
te las pînă ce nu Gai şi un şnaps“. Pînă una alta se 
băgă în arhivă să studieze unele materiale pentru a 
se putea hotărî asupra subiectului tezei. Rămase aici 
cîteva ceasuri uitînd de toate. Cînd se înserase de-a 
binelea predă dosarele arhivarului și porni pe scările 
ce duceau la primul etaj. O luă în lungul culoarului, 
pustiu la acea oră, și se opri în fața biroului lui Gri- 
gorescu. Cheia era în ușă, dar, cînd apăsă pe clanţă, 
nu se deschise. Ştia că Mircea obișnuia să lase uşa 
astfel numai atunci când nu pleca din unitate. 

_ — Cred că este la comisie... auzi o voce din spate. 
Era Iscru Se apropiase tiptil, cu pași de pisică, 
de parcă ar fi vrut să-l surprindă. 

— Ce comisie ? întrebă Closs nedumerit. Îi ieșise 
cu totul din cap existența comisiei de anchetă. 

— Nu ştiţi ? Grigorescu nu v-a pus în temă ? se 
miră el insinuant. Comisia care a venit să facă ordine 
în haosul ăsta... 

— Serios ? zise Closs strîngîndu-și pumnii. Ascultă, 
mă, huliganule ! Te sugrum cu mîinile astea și-și 
desfăcu pumnii scoţind la iveală două palme late, de 
om muncit, convingătoare în amenințarea lor. Cu 
mîinile astea te sugrum dacă nu te duci la comisia 
ta să le spui tuturor că ești un măgar, un mare 
măgar... 


— Tovarășe Closs... 
206 


— Ssst | Nici o vorbă... Uite acum că nu e nimeni 
pe aici te sugrum și.gata. Cu e mină îi prinse de guier 
iar cu cealaltă descuie ușa biroului lui Grigorescu şiA 
trase înăuntru pe Iscru. Acesta. laş, ca toți aportu- 
niștii şi lichelele, îngheţase de frică, încît gura i se 
încleştase, neputind scoate nici un sunet. Ia loc în 
scaunul ăsta și hai să discutăm... nu te omar, nu-ţi 
fie frică. Nu-mi încarce eu conștiința cu unul ca tine. 
Bagă bine-n cap ce-ţi spun. Unitatea asta nu-i o hasna 
în care tu să-ţi verşi excrementele... Nu-i nici moșia 
ta să o scoţi la vinzare... Ai nimerit cu totul din gre- 
şeală într-o lume la care nu te pricepi deloc. Erai mal 
bun ca paznic da o-pușcărie, unde poate că ai fi înțeles 
şi tu ceva din degradarea umană. Ce-ţi închipui tu 
că dacă dai din gură și împroşti venin o să ajungi 
mare ? Crezi oare că o să te pună în locul altora... 
Care post îl vizezi, mă, neisprăvitule ? P-al maiorului 
sau p-al colonelului ?... 

— Pă care mi l-o-neredinţa partidul..: 

— Tu vorbeşti de partid ? Tu care-ţi baţi joc de 
el ? Dacă o să se întimple una ca asta, vei rămine cu 
noi... Găsim noi o eale să ţi-o plătim. Colonelul Harja 
şi-a lăsat aici. sănătatea... A dat tot ce a putut da și 
asta nu înseamnă puţin, să știi. A trimis la locul cu- 
venit mulți dușmani şi vii tu acum... Cine ești tu, mă, 
şi în slujba cui te afli ? 

— Stop ! Oprește-te aici, că mai departe nu suport. 

— Ce vorbești, domnule ? Ai prins curaj. Dar să 
ştii că eu nu am glumit deloc. Fereşte-te ! Ce ştii. tu 
mucosule despre activitatea de contraspionaj ? Crezi 
că trebuie ieșit în piaţă şi strigat în gura mare cine 
şi cum ne ajută ? De cînd ești aici n-ai realizat nimie 
și nici n-ai să fii în stare vreodată. ÎI suspectezi pe 
maiorul Grigorescu de necinste... Cunoști tu merttele 
acestui om ? 

— Tovarășul Stalin ne învaţă că pentru meritele 
din trecut îi ridicăm statuie... pentru activitatea pre- 
zentă îi tăiem capul. 

— Văd că te-ai blindat cu tot felul de precepte... 
Nu-ţi vor folosi la nimic. la aminte. Și cu asta am 
terminat. 

— Am să raportez totul comisiei și tovarăşului 
Albu... 

— Eşti liber să o faci, dar eu am să spun că ești 
nebun și-o să găsesc și un medic să-ţi dea un certi- 
ficat... 

Ioachim Closs nu știa nici el prea bine pentru ce 
făcuse asta. Fusese o pornire de moment, dar nu re- 
greta. Bănuia că l-a speriat bine pe Iscru, punîndu-l 
în situaţia să mediteze pe viitor. Dacă nu va retracta, 
cel puţin îl va opri să mai inventeze alte inepţii. 

„Mama lui de pușlama !... Adică să-l lăsăm așa de 
capu! lui? Ia să-i intre minţile în cap, se autoîncu- 
rajă Closs. În cazul că va raporta... dar n-o să-ndrăz- 
nească, e lichea, îl cunosc eu bine. Trebuie să-l găsesc 
pe Mircea măcar să rîdă și el un pic. 

Dar mai bine mă prezint eu la comisie mai înainte 
de a fi chemat, fiindcă de chemat o să mă cheme... 
Fac și eu parte din echipa Hatmanului.“ 

Ieși în curtea unităţii. Printre viîrfurile brazilor de 
vizavi putea zări turlele zvelte ale Bisericii „Sfintul 
Nicolae“ din Schei. li era familiară și apropiată su- 
fletului său. 

— Nu l-ai văzut pe Grigorescu ? îl întrebă pe sub- 
ofiţerul de la intrare. 

— A ieşit acum vreun ceas, cu o mașină. Nu s-a 
întors nici el şi nici şoferul... Staţi să mai întreb la 
garaj... 

Formă numărul de telefon interior și vorbi. Closs 
auzise şi aproape ieșise cînd subofițerul voia să re- 
pete ce aflase. Îi fusese de ajuns. Cobori spre poarta 
vechii cetăţi, fără să mai aștepte troleibuzul de curînd 
instalat în oraş. Cum zări un taximetru, îi făcu semn 
şi îi ceru șoferului să-l ducă la spitalul de pe Dealul 
Melcilor. 

Intră în curtea spitalului și-l zări pe cel căutat. Stă- 
tea pe o bancă, chiar în apropierea intrării, și fuma. 

— Ei, Mircea, ești tată ? îl întrebă zimbind și se 
apropie de el. Îl îmbrăţișă scurt, fără efuziuni, băr- 
bătește. 

— Nu încă. De la prînz se chinuiește... Dar uite 
că... se întrerupse și se apropie de tînăra îmbrăcată 
în alb care părea să-l caute. 

— E băieţel! Un năzdrăvan. Să vă trăiască! 

— Și mama? 

— E epuizată, sărmana. Dar amindoi sînt bine: 
Miine o să-i puteţi vedea... 

— Acum, soră, acum... vă implor. 

— Medicul interzice cu desăvîrșire. Sper că înțe- 
legeţi... mai rămîneţi pe aci... vom vedea ce-i de făcut. 

Sora plecă fără să mai adauge ceva. 

— Să-ţi trăiască, Mircea. Mă bucur pentru vol... 
Trebuie să bem ceva. Dar, mai întîi, hai după flori, 
mă, „Ora-Exactă“. Eu am trecut prin astea... 

— Hai! 

Și o zbughiră pe poarta spitalului. 

— Îți mulţumesc și mă bucur că ai venit. 

— Ai necazuri, da ? 

— Nu-mi fac probleme. Dacă vor fi corecți, lucru- 
rile se lămuresc în cîteva ceasuri... Altele sînt frămân- 

tările mete, printre care şi situaţia Hatmanului. Se 
Zbate încă între viaţă și moarte. 

` — Ba, să ai teamă, Mircea. Și să-ţi iei măsurt 
O dată pornit tăvălugul, e greu să mai fie oprit. E ca 
avalanşa. Primul bulgăre a fost aruncat; acum, în 
cădere, antrenează totul... Să te temi, Mircea, să te 
temi, că oamenii s-au înrăit. Nu ştiu ce dracu zu le 
mai ajunge. La unii oameni prea multă democraţie 
strică... lui Albu și uneltei sale, Iscru, le-a dăunat 
enorm. Să te temi, Mircea, să te temi... Nu vrei să tre- 
cem și pe la colonel ? 

— Nu-i posibil Am încercat. Nici n-ar avea rost 
acum, cînd orice emoție, orice tulburare poate să-i 
facă numai rău... 

— Auzi, pușlamalele | Să se ia de acest om... Un 
monument de corectitudine | Mi-e și scîrbă cînd 
mi-aduc aminte. l-am frecat eu ridichea lui Iscru 
ăsta, și-i povesti „discuția amicală“ pe care o avusese 
cu acesta. Grigarescu rise mai întii eu poftă, dar se 
opri îngîndurat. 

— Nu trebuie să te mai bagi și tu în mizeria asta. 
Destul că sîntem noi, Hatmanul şi cu mine... N-ai 
tăcut bine, dragă prietene... Oricum, eu îţi mulţu- 
mesc... Dar oprește-te aici. Iar dacă te va întreba „co~ 
misia“ neagă... să n-o faci pe grozavuL 

— M-am și gîndit la asta. Cred însă că licheaua o 
să tacă milc. Iar dacă va vorbi, abia n-o să-l creadă 
nimeni... 

— Un om potolit ca tine să facă așa ceva ? ! Pe asta 
te sprijini, da ? 

— Şi pe asta. 

Rîseră cu poftă, deși pe feţele lor se putea citi în- 
grijorarea de la o poștă. 

— Ştii ce definiție am găsit eu prieteniei noastre ? 

— Dacă ai să-mi spui... 

— Un fel de bancă în care amindoi am depus pe 
același cont tot ce are fiecare mai valoros... și scoate 
fiecare cît are nevoie și cînd are nevoie... 

— Şi fiecare avind grijă să alimenteze permanent 
contul... am zis bine ? 

— Exact. Ai zis bine, sasule... Dar dacă unul 
trișează la depunere sau scoatere, prietenia se 
destramă... Tu, azi, ai mai depus ceva în contul prie- 
teniei noastre... 

Ù prinse de braţ și-l îndemnă să intre primul în 
fiorăria care le apăruse în cale. 


Capitolul al şaptelea 


După ce plecase cu Rotbacker de la vila Brunhildei, 
se îndreptase spre München. Condusese cu grijă, deși 
ar fi vrut să pună la lucru toţi caii putere ai moto- 
rului. Nu depăşise însă viteza legală și tot timpul se 
verificase avind grijă să nu dea pretexte nimănui s-o 
oprească din drum. Planul funcţionase ireproșabil, 
dar nu excludea de fel posibilitatea ca Organizaţia 
să fie pe urmele ei. Fusese doar la un pas de eșec. 
Se-nfiora carnea pe ea cînd și-aducea aminte. Din 
cînd în cînd Hertha trăgea cu coada ochiului, prin 
oglinda retrovizoare, către locurile din spate, unde se 
afla Rotbacker lungit. 

— Totul e-n ordine ? 

— Mergi liniștită... Nu-ţi face griji în plus, îi răs- 
punse Willy strîngind din dinți de durere. 

Rotbacker rezistase destul de bine greutăților călă- 
toriei. Îşi găsise o poziţie care să-i permită o relaxare, 
închisese ochii, după ce înghiţise cele cîteva pilule de 
analgetice pe care i le dăduse Hertha. Un timp chiar 
ațipise. Pînă acum n-o-ntrebase pe Hertha nici inco- 
tro se îndreaptă şi nici cit timp vor călători. Din po- 
ziţia în care se afla nu putea vedea afară, ca să re- 
cunoască locurile. Simţea că forțele s-au scurs din el, 
încet-încet. 

— Mai avem mult ? 

— Înţeleg că ţi-e greu, dar trebuie să rezişti... doar 
n-o să te-neci ca tiganul la mal 

— Rezist... ! Te-am întrebat aşa, din pură curiozi- 
tate, minţi el, deși ştia că femeia aceea aprigă n-o să-l 
creadă. 

— Ar fi cazul să mănînci ceva și să bei un ceai, 
ți-ar prinde bine. Mi-e teamă să opresc la o parcare... 
Dacă ai putea să te servești singur !... 

— Am să-ncerc. 

Încercă și reuși. Făcu mari eforturi, dar reuși și, 
într-adevăr, se simți mai bine. 

„Oare o fi primit Hatmanul scrisoarea ? Și cind ? 
Şi ce mi-o fi răspuns ? O fi aflat şi Mircea păţania 
noastră ? La urma urmelor o fi știind el ceva despre 
mine ? L-a îndepărtat cu totul... Nu-i vorbă că așa 
am convenit. Măcar să știe că trăiesc“, se redeșteptă 
în ea un trecut care nu voia să moară. 

— Mergem spre Miinchen, Herr Rotbacker, spuse 
Hertha, ca să-și abată gîndurile de la Mircea. O să 
fie bine, ai să vezi. 

— Oho! Direct în birlogul lupilor... mă pasio- 
nează, să știi. 

Conversaţia lor se termină aici. Nici unul nu avea 
chef să o continue. Pînă la Miinchen merseră în tă- 
cere. Îngrijorată și concentrată, Hertha controla, prin 
oglindă, perna din spate. Rotbacker se făcuse alb, ca 
o coală de hîrtie. 

Ochii îi străluceau și degetele îi tremurau uşor. 
Herthei îi stîrnea milă starea acestui bărbat redus la 
neputinţă. Casa spre care se îndreptau fusese închi- 
Tiată cu multe luni în urmă. Era situată într-unul din 

cartierele selecte ale orașului. o vilișoară eu două nive- 
luri, legate între ele printr-o scară interioară de mar- 
mură albă. „Urmează ca. fratele meu, cu familia lui 
destul de numeroasă, să revină din Statele Unite“, 
explicase ea reprezentantului firmei care-i închiriase 
casa. Hertha se dovedise o chiriașă corectă, plătise cu 
anticipație chiria şi nimeni nu-i mai acordă vreo im- 
portanță. Nici inspectiile lunare obișnuite nu se mai 
făceau decit formal. Hertha avusese grijă să-şi cîştige 
şi bunăvoința acestor inspectori de teren. Cum vila 
nu era locuită, ci aştepta să-i vină loeatarii din Ame- 
riea, nu era nevoie de un personal permanent care 
să o îngrijească. Doar grădina reclama prezenţa unui 
grădinar, așa că tocmise unul care venea de două ori 
pe săptămină să tundă iarba, să ude florile, să scoată 
sau să, pună ceva. Şi mai venca, o dată la două săptă- 
mini, o femeie pentru curăt=nie. În rest vila era pus- 
tie. Nimeni și nimic nu tu:bura liniștea acelei case. 
Neamţul ru are obiceiul să se uite în grădina veci- 
nului, astlel că vecinii nu se interesau dacă vila este 
locuită sau cine ar fi ei anume. Remarcaseră doar că 
dispăruse anunțul prin care se indica : „vilă de în- 
chiriat“. În rest nimic. 

Grădinaru! întreținea şi gri-iina unui vecin care în- 
tr-o zi îl întrebase cine s-a mutat acolo. „Nimeni. 
Aşteaptă să vină cineva din America“, Şi cu asta se 
încheiase discuţia. 

În sfirșit, spre miezul nopţii, sosiră. Opri în fața 
porții din fier forjat, cobari. o descuie și a împinse, 
destul de greu de altfel, probabil din cauza nefolasin- 
tei Intră în curte și opri în faţa celor citeva trepte 
ce duceau la ușa de intrare în vilă. Î? ajută pe Rot- 
backer să coboare. Îl susținu pînă când acesta se în- 
tise cu un suspin de uşurare pe o canapea. Ieși apoi 
afară, trase mașina în garaj, încuie şi trecu în bucă- 

tărie unde puse de ceai. Reveni în încăperea unde-l 
făsase pe Willy. Aeesta nici nu se mişcase. Se asi- 
gură că'storurile erau coborite, apoi aprinse o veioză. 

Ar fi vrut să-l instaleze într-una din camerele de 
la etaj, dar renunțase. Era un efort prea mare pentru 
æl, iar ei îi era imposibil să-l care pe scări. 

— Rămii aici pentru noaptea asta... mîine vom mai 
vedea... 

— Nu vreau decît să dorm... 

— Curaj, ce naiba ? 

Rotbacker se uita la săsoaica aceasta cu niște ochi 
tulburi de efort şi de sfirșeală, încercînd să-nţeleagă 
de unde-și trăgea atita forță. Nu fu în stare de un 
efort mai mare... 

li pregăti patul, îl duse pînă acolo, îl ajută să dez- 
brace haina. Pansamentul era pătat de singe. Hertha 
ge lsperie, dar se stăpini. li ceru să se întindă pe o 
parte şi îi schimbă pansamentul. Aplică pe rană praf 
de sulfamidă şi un anestezic local, apoi îi aduse un 
pahar cu ceai. Îl obligă să-l bea și să ia medicamentele 
prescrise de doctorul Stutzman. Stinse lumina și lăsă 
uşa întredeschisă, să-l poată auzi la nevoie. 

Pregăti și pentru ea un ceai. Abia în acele clipe își 
putu permite să se relaxeze. Simţea că de atita întin- 
dere nervii erau pe cale să-i plesnească. Încerră și 
reuşi să depășească momentul de derută. Mai avea 
mutte de rezolvat. Foarte bine ! 

Se apucă de treabă, apti își organiză programul 
pentru a doua zi. Trebuia să evite orice capcană.. 
„capcană... capcană...“. De altfel o capcană i se părea 
şi casa în care se aflau acum. 


Se culcă obosită, dar, din cauza surescitării, nu 
dormi prea bine. Se sculase de nenumărate ori și in- 

trase să-l vadă pe Rotbacker. Epuizat, dar și ca ur- 
mare a somniferului pe care i-l administrase, acesta 
dormea. Gemea ușor în somn, iar Hertha se temea 
că, dacă starea sănătăţii acestuia se înrăutățește, va fi 
nevoită să aducă un medic. La Ludwig nu se mai 
putea gîndi. Era prea departe și prea riscant. Acesta 
nu trebuia să mai cunoască unde se afla ea și prote- 
iatul ei. Printre sași și șvabi avea cîteva cunoștințe 
bune, unii medici reputați și cu concepţii de stînga, 
dar nu voia să riște. Nu ştia peste cine poate să 
cadă. În rîndurile acestei colonii de „români“ intrase 
dezbinarea și, o dată cu ea — sau poate tocmai din 
cauza aceasta — oamenii poliției şi ai diverselor or- 
ganizaţii de spionaj. Cei mai activi și omniprezenţi 
erau oamenii lui Gehlen. „Nu, nu ! Mai bine aduc pe 
unul...“ Lăsă gîndul neterminat. O îngrozea o ase- 
menea perspectivă. 

A doua zi, de dimineaţă, îi verifică temperatura. 
Era normală. Răsuflă ușurată. Scăpase de un coșmar. 
Plecă să facă unele tîrguieli. 

Avusese grijă să nu apară cu mai multe pachete 
deodată şi nici prea voluminoase. Cumpărase mai ales 
concentrate : supe, sosuri, creme... 


Trecuseră mai multe zile liniștite. Nimic nu părea 
să tulbure ritmul normal al vieții în care intraseră. 
Willy se refăcea destul de greu, dar evoluţia pozi- 
tivă a stării lui era certă. Hertha era în așteptare. 
Ştia că trebuie să primească un răspuns la scrisoarea 
pe care o expediase înainte de „plecare“. 

Şi vestea veni ! Într-una din zile, după ce se în- 
toarse de la cumpărături, se găsea deja în posesia ma- 
sajului. Intră în casă. 

Pregăti la repezeală micul dejun, îl servi pe Rot- 
backer, îmbucă şi ea ceva, după care urcă la etaj, 
intră în baie, încuie uşa și începu decodificarea mesa- 
jului primit din țară. Timp de mai bine de patruzeci 
de minute lucră în linişte. 

Descusu pe lungimea lui cordonul halatului de baie 
din care scoase, protejate într-un manşon de plastic, 
materialele de decodificare. „Dacă ar fi tot atît de 
simplu și la reintroducerea lor în cordon !“, gîndi ea, 
știind cât de migăloasă va fi refacerea cordonului. 
Era bucuroasă de comunicarea primită, dar acum nu 
dispunea de mai mult timp, nici pentru a se bucura, 
dar mai ales pentru a medita asupra mesajului primit 
sau să încerce formularea unui răspuns. „Să rezolv 
cu grădinarul şi cu femeia care face curățenie... Nu 
trebuie să mai vină pe aici !... Ba, cu grădinarul nu-i 
nici o problemă, el nu intră în casă. Cu femeia este 
mai complicat“. Ii telefonă, spunîndu-i că o va chema 
ea cînd va fi nevoie. „Am venit de cîteva zile și sînt 
foarte obosită, vreau să mă odihnesc puţin“. Asta a 
fost tot. Se gîndi la Willy. „Dacă nu vor sur- 
veni complicaţii, în zece zile va putea umbla“. Pre- 
găti prînzu!, schimbă pansamentul bolnavului și apoi 
se aplecă din nou, cu răbdare, asupra mesajului pri- 
mit. Dimineaţa, în baie, citise microfilmul cu ajuto- 
yul unei lupe. Acum îl transcria pe hîntie, în rînduri 
rare, frumos dactilografiate, pentru a-i fi mai ușor 
să le pătrundă tilcuLl 

Nu acordă prea multă atenţie logicii textului, ur- 
mînd ca după aceea să se concentreze asupra celor ce 
i se comunicau, dar, cînd ajunse la sfîrşit şi văzu 
semnătura „Mircea“, crezu că este victima unei farse. 
Mai verifică o dată şi văzu că nu greşise, apoi începu 


să înţeleagă că, în întregul lui, textul, ca stil, suna 
altfel decât cele cu care se obişnuise anterior. Alt- 
cineva îl lucrase. Parcă auzi şoapte... Niște inflexiani 
de voce, bine cunoscute ei cîndva. Parcă fuseseră 
scrise cu sufletul, nu cu stiloul. O căldură plăcută o 
cuprinse şi, de bucurie, îi veni să strige. „Mircea știe 
că exist și că mă aflu pe aceeași baricadă cu el“. 
Încetase să mai fie o umbră, încetase să mai consti- 
tuie doar o amintire pentru omul cel drag și, pentru 
prima dată de la despărțirea lor, plingea. Lacrimi 
mari. grele, ca niște picături de ploaie i se prelingeau 
pe obraji, în vreme ce ochii zîmbeau, iar întreaga ei 
fiinţă iradia fericire. Nici nu reușea să vadă literele. 
Lăsă totul de-o parte și se abandonă bucuriei stîrnite 
de descoperirea făcută. Nu mai știa ce să facă, nu-şi 
găsea locul. Nu era în stare să se concentreze asupra 
conținutului textului și se duse grăbită la Rotbacker 
să-i spună noutatea. Din secretele ei îi destăinuise 
doar misiunea de a-l seconda și a-l apăra la nevoie. 
Mai mult nu-i spusese și, mai ales, nu-i spusese cum 
se ajunsese la soluţia ca ea să vină în Germania. El 
o întrebase odată de Mircea, încercase să afle ceva 
despre el, crezînd că ea cunoaște mai multe, dar 
Hertha ocolise răspunsurile. Plingînd încă de bucu- 
rie, îi povesti ce mulțumire încerca pentru că tocmai 
în acele clipe grele îl simţea alături pe omul căruia 
i se dăruise şi care o ajutase să înțeleagă rosturile 
omeniei. Știindu-l acum aproape pe Mircea se simţea 
mai ocrotită... dragostea i se părea o pavăză. 

li citi lui Willy, pe nerăsuflate, textul decodificat. 
Răspunsurile la întrebările pe care ea însăși le pusese 
îi aduseră atît liniște, cît şi încrederea necesară în 

puterile ei. Nu mai era singură, alături de umărul ei, 
pe care stătea o sarcină mult prea grea, îl simţea pe 
Mircea. Împreună vor putea înfrunta mai ușor peri- 
colele. Acel „te rog, pentru liniștea mea, să ai grijă 
de tine“, cu care se încheia scrisoarea, i se părea o 
adevărată declaraţie de dragoste. 

— Totul trebuie distrus, acum ! o zori însă Rot- 
backer, după ce citi și el mesajul decodificat, stăpi- 
nindu-și entuziasmul, deși i-ar fi venit și lui să strige 
de bucurie, dar socotea că unul din ei trebuia să ră- 
mînă lucid. Înţelesese bine starea sufletească a 
Herthei. 

Ea ar fi vrut să păstreze mesajul primit de la Mir- 
cea, măcar cîtva timp. Îi părea rău să distrugă atît de 
repede peticul acela de hirtie care pentru ea repre- 
zenta mai mult decît o mîngiiere, decit un îndemn, 
decit o vorbă de îmbărbătare. Wilhelm se arătă ne- 
îndurător însă şi arse totul într- scrumie.-ă. Hertha 
privea flăcăruia galbenă a microfilmului și a hirtiei 
pe care decodificase mesajul și plingea. Sub frunte 
i se amestecau imagini ale unor momente trăite, de- 
mult, parcă într-o altă viață, revedea chipul lui 
Mircea cînd zîmbind, cînd îngindurat şi posomorit, iar 
peste toate se suprapunea din luminiţa aceea galbenă, 
ca de lumînare, momentul cînd totul dispăruse în- 
tr-un neant, cînd totul se terminase pentru ei. Piînse 
amarnic. Cit de mult regreta că nu era alături de 
omul acela, să ducă o existență banală, să trăiască 
asemeni unor oameni obișnuiți, să-și crească copiii. 
Fiecare din posibilele clipe ale unei astfel de existențe 
comune i se părea o lovitură ce-i sfișia inima de du- 
rere. Plîngea ca după un mort, iar mortul era ca, era 
dragostea ei, atît de mare şi atit de neîmplinită. Vor- 

bele Hatmanului, ce sunaseră cîndva convingâior, 
acum îi păreau false sau nedrepte. Misiunea ei îi apă- 
rea acum ca o poveste fără noimă. „Ce am eu comun 
cu omul acesta, de am acceptat să plec de lingă iubi- 
tul meu, ca să-lsalvez pe Willy ? Ce am ? Nimic ! Ce 
dacă vorbim amindoi nemţeşte ? Inima mea era în 
altă parte, eram dăruită cu totul unui bărbat care 
făcuse din mine o femeie adevărată... Acum, ce sînt ? 
Ah, oare pentru ce m-am lăsat convinsă? Pentru 
ce... ?“ Toate acestea le gindea și le bocea, dar nu le 
striga. 

Se linişti. Îşi șterse lacrimile, își aranjă ținuta pri- 
vindu-se atent și îndelung în oglindă. Se apropie de 
Rotbacker, îi puse mina pe umăr și murmură ca o 
scuză : 

— Sînt și eu o biată femeie, ce vrei?! 

— Te-nţeleg. Bine c-a trecut criza. 

— Te-ai întrebat pentru ce nu sintem lîngă ai noș- 
tri ? Pentru ce ne ascundem ca șobolanii prin hrube ? 
Cu ce am greșit noi mai mult decit alţii, de trebuie 
să ne chinuim atît ? Ştii, Willy, eu, pină astăzi, cînd 
am citit scrisoarea lui Mircea, nu m-am gîndit deloc 
sau aproape deloc la... Chiar dacă uneori mă trezeam 
pe meleagurile noastre transilvane, sentimentele mele 
erau difuze, estompate de lipsa de știri de la Mircea... 
Nu știu dacă poţi înțelege ce-a-nsemnat pentru mine 
omul acesta... 

— Înţeleg... Şi pentru mine a însemnat și înseamnă 
enorm. Scormonirea trecutului nu ne ajută la nimic 
însă. Crusta care s-a aşternut pe trecut să n-o spar- 
gem. În nici un caz acum, aici. Va ţișni sînge, Hertha. 
Trecutul acela înseamnă nașterea noastră, identitatea 
noastră de astăzi. 

— Căruia eu sînt hotărită să-i pun capăt. Nu hao- 
tic, nu la-ntimplare, dar voi fi animată de o aseme- 
nea dorinţă... Chiar astăzi am să-mi exprim o ase- 
menea dorinţă... 

— Să nu te pripeşti Hertha. Hotărîrile mari nu se 
iau sub imperiul emoțiilor. 

Vorbiseră tot timpul în românește, deşi conveniseră 
să nu folosească această limbă pentru a nu se obiş- 
nui și să ajungă să se exprime în româneşte exact 
cînd nu ar trebui. 

Rotbacker, înţelegînd ce se petrece în sufletul fe- 
meii, se ridică, turnă coniac în două pahare şi o rugă 
să dea lichidul peste cap. 

— Scăpăm noi din asta și te întorci la Mircea... 
O să vă refaceţi viața... sau cum veţi socoti voi. 

Făcuse această rezervă, ca omul care cunoștea mai 
bine rosturile vieții. Cit ar fi dorit și el să fie cu ai 
lui ? Să-și îmbrățișeze nevasta, să strîngă bărbătește 
mîna flăcăului său. „Sînt aproape doi ani de cînd nu 
l-am văzut“. Rotbacker nu cunoștea condiţiile în 
care fusese pregătită misiunea Herthei, dar își dădea 
seama că nu mai exista nici un drum de întoarcere 
pentru ei. Şi totuși, în fiecare cuvînt din mesajul 
semnat de Mircea, desluşise o undă de dragoste, de 
duioșie, de atașament pentru această bravă femeie. 
Nu era o părere, iar limbajul destul de sec al comu- 
nicării nu putuse înăbuși sentimentul cu care fusese 
conceput. El, Rotbacker, era destul de familiarizat 
cu stilul lui Grigorescu și sesizase marea deosebire 
dintre modul cum îi scria lui și cum îi scrisese ei. 
Înţelegea chiar și deznădejdea pe care o citise în ochii 
Herthei, dar nu îndrăznise să întrebe, de teamă să 
nu o rănească și mai mult. 

Filmul şi hîrtiile arseseră demult și în încăpere stă- 
ruia mirosul specific de celuloid aprins. Luă scrumul, 
îl aruncă în closet, trase apa pînă se convinse că nu 
a mai rămas nici o urmă, spălă scrumiera bine, des- 
chise geamurile, cu atenţie, astfel încît să nu poată 
fi zărit, apoi aprinse o ţigară pe care o lăsă să ardă 
în scrumieră. Nu putea fuma, dar trebuia schimbat 
mirosul ce ar fi trădat imediat. Nici după ce se stinse 
ţigara nu dispăruse cu totul și atunci luă, din baie, 
unul dintre spray-urile cu esență de brad şi pulveriză 
în sufragerie. Acum era mult mai bine. Se întreba 
pentru ce nu făcuse de la început lucrul acesta. Totuşi 
mai aprinse o ţigară, pe care, la fel, o lăsă să ardă 
pînă la filtru. 

Incepu să se gîndească la soluţiile pe care le su- 
gerase Grigorescu. Trebuiau să aleagă cu multă chib- 
zuință, pentru că riscau să fie prinși. Mircea le dă- 
duse o variantă insolită și Rotbacker înţetese că ofi- 
ţerul încercase să găsească o ieșire pentru fiecare si- 
tuație. În momentele de panică, constrîns de împra- 
jurări să acționeze rapid, primejdia strecurării unei 
judecăţi superficiale trebuie luată în seamă. Și Mircea 
ţinuse seama de acest lucru, de aceea sugerase mai 
multe variante pentru perioada următoare. Doar așa 
i se întimplase și lui. Nu prevăzuse că, o dată încăput 
pe mina lui Helfer, va mai putea scăpa. „Ca o soluţie 
extremă îi recomand lui Willy să se prezi inte la po- 
liția federală“ Între poliția federală și Organizaţia 
Gehlen se poartă un adevărat război. Rotbacker cu- 
noştea aroganța celor din Organizația lui Gehlen și 
faptul că se considerau stat în stat. De fapt era o orga- 
nizație mai mult clandestină decît constituțională. Se 
cunoștea că aici se cuibăriseră SS-işti, gestapovişti, 
abwehriști și tot felul de oameni cu „mari merite“ 
în timpul celui de al III-lea Reich. Presa pornise o 

adevărată campanie împotriva Organizăţiei și a lui 
Gehlen personal În Bundestag se auzeau tot mai des 
vocile acelora care cereau desființarea acestei Orga- 
nizaţii. Iar în ceea ce privește „războiul“ dintre po- 
liția federală şi Organizaţia Gehlen, Mircea avea per- 
fectă dreptate. Și atunci : „Unde te poţi ascunde mai 
bine decît la adversar ? Sau nu ! Nu este vorba dea 
mă ascunde, ci de a lupta cu mai mult efect... Bună 
idee ! Chiar strașnică ! Cu atît mai bine, aprecia Rot- 
backer, cu cît în conducerea poliţiei federale sînt și 
cîțiva socialiști“. 

De nenumărate ori izbucniseră conflicte nu numai 
de competenţă, ci și alimentate de continua încercare 
a celor din Organizația Gehlen de a-i pune la adă- 
post pe foștii slujitori ai lui Hitler sau de a închide 
ochii la tentativele Organizaţiei foștilor membri ai 
unităţilor SS de a-i trece peste hotare sau de a-i ajuta 
să evadeze pe cei arestaţi. Cazurile erau destul de 
numeroase. Poliţia federală încerca să contribuie mai 
substanţial la eradicarea sechelelor trecutului fascist 
urmărindu-i pe cei ce se sustrăseseră justiţiei sau 
se ascundeau din cauza trecutului lor criminal, pentru 
a nu fi aduși în faţa instanțelor constituite în baza 
acordurilor internaţionale. A fost angajată și presa, 
s-a stîrnit și opinia publică din Germania, ca şi cea 
din ţările coaliţiei antihitleriste. 

Cu toate scandalurile însă, puține dintre secretele 
privitoare la organizarea, scopurile, mijloacele şi re- 
zultatele activităţii acestei Organizaţii (Biroul Fe- 
deral de Informaţii, cum se intitula), care căpăta o 
tot mai mare extindere, erau cunoscute publicului. 
Nici poliţia federală nu reușise să intre în posesia unor 
date care, în mod normal, ar fi trebuit să-i fie furni- 
zate oficial. Situaţia aceasta făcuse din unii dintre 
conducătorii poliţiei federale nişte dușmani înverşu= 

naţi ai Organizaţiei Gehlen. Era în poziţia lor nu nu? 
mai o anumită gelozie profesională, ci și un sincer și 
pronunțat caracter antifascist, ei fiind convinși că 
Germania nu va putea evolua în sensul dorit decît 
dacă se va dezice tocmai de un asemenea trecut apă- 
rat de Gehlen și organizaţia lui. Și asta nu doar prin 
schimbarea uniformelor sau ascunderea blazoanelor 
naziste, ci prin promovarea unei concepții democra- 
tice, prin prohibirea metodelor trecute. Or, Organiza- 
ţia preluase unele dintre aceste metode, fără să se mai 
ostenească să le denumească altfel sau să le camu- 
fleze. Dacă Rotbacker cădea din nou în mîinile lor, 
ar fi fost înghiţit, ca de mlaștină, în vreme ce, dacă 
s-ar pune sub autoritatea poliţiei... „Aș dezvălui niște 
adevăruri ţinute cu grijă sub obroc“. Era tocmai sfa- 
tul pe care-l dădea Grigorescu și Rotbacker nu-şi putu 
opri un zimbet. „Nu numai că oamenii lui Helfer nu 
vor mai furniza datele, probele sau informaţiile pe 
care le posedă pentru a obţine o condamnare a ta, ci 
Je vor ascunde, le vor nega, te vor acuza de minciună 
tocmai pentru că vor să-și apere secretele. Se vor 
teme cel mai mult de publicitate și vor încerca să mu- 
şarmalizeze totul“. 

Aceasta i se recomanda ca un prim pas. „Al doilea 
pas trebuie să-l faci spre opinia publică. Să mobilizezi 
forțe care să-ţi susțină cauza. De fapt tu susţii cauza 
ei, pentru că aperi cauza Germaniei. Ziariștii vor fi 
nerăbdători să-i introduci în labirintul Organizaţiei 
Gehlen. De mult tînjesc ei după o asemenea piine 
caldă. Dezvăluirile să le faci gradat, să nu răstorni 
deodată sacul, că vei fi aruncat la coș ca o lămiie 
stoarsă. Demersurile tale vor stirni interesul presei 
internaţionale care le va prelua şi le va difuza în lu- 
mea largă...“ 

» 
15 — Cine l-a ucis pe Abel? 


Dar ce vor spune cei de la C.I.A. ? se gîndea Rot- 
backer. Ei sînt amestecați pînă peste cap în Organi- 
zaţia Gehlen. Care va fi atitudinea lor? Vor fi în 
stare autorităţile federale germane să se impună ? 
Întrebări chinuitoare pentru Rotbacker, dar la care 
răspunsul îl va da viața. „Am altă soluţie ? Doar 
n-am să stau toată viaţa ascuns ? Și nici să fug iepu- 
rește, în cazul cînd aș putea, nu se cade ! Din această 
afacere trebuie să ies cu fruntea sus, nu cu coada 
între picioare, ca un cine jigărit“. 

Îşi reamintea fiecare cuvînt din mesajul lui Gri- 
gorescu. Înţelesese că Hertha fusese prea tulburată 
pentru a putea să se stăpînească, să priceapă pe deplin 
ceea ce trebuiau să facă, iar pe deasupra nici el nu-şi 
putea permite să aștepte ca totul să fie rezolvat de 
Hertha. Îi salvase, doar, de două ori viața, chiar ris- 
cîndu-și-o pe a ei. Căci dacă ar fi fost descoperiţi de 
agenţii lui Helfer, nici ea n-ar mai fi avut scăpare. Ar 
fi fost supusă celor mai atroce chinuri pentru a i se 
smulge informaţiile dorite. Și în situația că ar fi di- 
vulgat, și în situaţia că ar fi rezistat torturilor, soarta 
ei ar fi fost aceeaşi : moartea. Îi era recunoscător din 
adincul sufletului și simţea nevoia acțiunii. Nevoia 
de a prelua greul situaţiei. De a-i fi el folositor 
Herthei. Nu se refăcuse complet, dar știa că nu putea 
sta prea mult timp ascuns. Trebuia, deci, să treacă 
imediat la pregătirea salvării lor. „Și Kurt ?“ Gîndul 
îl izbi ca un pumn în moalele capului. Aflase de la 
Hertha că acesta fusese eliberat și că se afla în Mün- 
chen. „Îl vom găsi la vreme“, îl asigurase ea atunci 
cînd discutaseră, dar acum, cugetind la căile sugerate 
de Grigorescu, i se părea mai complicată salvarea lui 
decit a lor. „Desigur, e supus unui control riguros şi 
nu poate face o mişcare fără ca aceasta să nu-i fie 

cunoscută... A dracului situație“, sudui Rotbacker 
descumpănit. 

— Și soluţia dată pentru tine, Hertha, e bună, se 
trezi el vorbind, ca și cum întreaga analiză ce o fă- 
cuse de unul singur, mutește, ar fi cunoscut-o şi ea. 

— Crezi ? 

— Cred. De fapt, şi poţi să fii convinsă, eu nu sînt 
obligat să spun cine m-a salvat. 

— O! Desigur... nu-ncape nici o îndoială. 

— În acest caz legătura noastră rămîne necunos- 
cută, iar tu te poţi întoarce la existența ta anterioară... 
Eu gîndesc că misiunea ta va lua sfîrșit... E o simplă 
părere... Tu și cu Mircea veţi decide... 

— Pînă atunci însă am de rezolvat cu mașina... 
Mircea spune să demontez cauciucurile şi să le arune 
la un cimitir de mașini sau, pur și simplu, să le aban- 
donez undeva. Dar asta înseamnă să mă duc pină 
acolo și acum nu pot... Cum o să te las ? 


Colonelul Helfer turbase pur și simplu. Nimeni nu-i 
mai intra în voie, iar pentru cei care din motive de 
serviciu erau obligaţi să-i calce pragul biroului ges- 
tul era echivalent cu o călătorie în infern. O discuţie 
cu el? Nici vorbă | El tuna și fulgera împotriva tu- 
turor, îi acuza pe toţi de incompetenţă, îi amenința 
că-i va da afară fără să mai țină seama de vreun me- 
rit. Starea aceasta de iritare continuă era menţinută 
de rapoartele goale de conţinut pe care le primea din 
toate părţile. Rotbacker şi salvatorul său parcă in- 
traseră în pămînt. „Ah ! Și cățeaua aia înhăitată cu 
americanul...“ Pricepuse imediat că dăduse de o pistă 
bună. „Imbecilul ăla s-a lăsat descoperit... Ți-o plă- 
tesc eu, canalie !“. După cum procedase Brunhilda, 
recunoscuse o mînă de maestru. „Nu din capu' ei de 
gîscă a pornit ideea aia genială... Fusese anihilat în: 

"doi timpi şi trei mișcări, fără să poată reacţiona în 
vreun fel. Un blocaj perfect“. Şi apoi intervenţia ho- 
tărită a americanilor îl obligase să-și ceară scuze, iar 
ofiţerul din contraspionaj, căruia îi prezentase ca 
foarte sigure unele dintre bănuielile sale, îi răspunse 
pe un ton dur, nepermis de dur. „Un maimuţoi, un 
ageamiu .. Parcă nu-i și interesul lor la mijloc“. „Să 
vă intre în cap, zise acel ofiţer, că pe viitor, un sin- 
gur caz asemănător va afecta grav relaţiile Germa- 
niei cu autoritățile de ocupaţie“. Folosise termenul 
„autorităţi de ocupaţie“, pentru a nu lăsa loc la nici 
un dubiu cu privire la relaţiile dintre ei și la statutul 
de care se bucurau militarii americani și familiile 
lor. Helfer înghiţise gălușca amară, la fel cum înghi- 
ţise și scena pe care i-o făcuse Gehlen. „Ştii pentru 
ce nu te pensionez, Helfer ? Ar fi prea uşor ! Ai sta 
acasă, ţi-ai curăța trandafirii tăi afurisiţi, în vreme 
ce pe mine m-ai lăsa cu cașalotul ăsta greu de digerat. 
E mai mare pedeapsa dacă te ţin aici să faci treabă 
N-o rezolvi...“ Nu mai continuase, dar Helfer înţele- 
sese că se putea aștepta la orișice fel de măsuri îm- 
potriva sa. „Dacă-mi pune pistolul în mînă şi-mi 
amintește de onoarea militară 1...“. Nici dacă cineva 
ar fi turnat pe el un cazan de smoală topită, nu s-ar fi 
simţit atît de opărit. „Da | Ăsta-mi va cere să mă si- 
nucid ?“. Instinctiv duse mina la timplă și își pipăi 
perciunele, frumosul lui perciune... Nu, nu se făcuse 
nici o gaură, dar... 

Acum regreta că nu se mai putea pensiona. Atunci 
i se păruse că generalul avea dreptate, Venitul i s-ar 
fi redus, dar ce-i mai trebuia. Apoi avansarea, urca- 
rea pe scara socială sau în ierarhia militară... Ce să 
mai spere acum ? Un glonţ în tîmplă și atit. În ciuda 
interdicției, nu slăbi supravegherea Brunhildei. Folo- 
sea însă metode mai subtile, mai greu de descoperit. 

Reuşise să o îndepărteze pe menajera familiei. Îi ofe- 
rise o sumă frumuşică şi-i ceruse să se mute în alt 
oraş. Prin oficiul de plasare la care apelase Brunhilda, 
i se recomandase o femeie între două vîrste, amabilă, 
surizătoare, harnică, îndatoritoare, gata să dea un sfat, 
curtenitoare și modestă. L-ar fi făcut şi pe cel mai 
îndărătnic om să aibă încredere în ea. Sub această 
mască se ascundea o agentă bine instruită și pricepută. 
Profitînd de lipsa Brunhildei, scotocise în toată casa, 
cercetase fiecare ungher, răscolise în cele mai neim- 
portante locuri și, pînă la urmă, găsise un flacon gol 
de penicilină. Îl luase în batistă, pentru a nu șterge 
eventualele amprente și-l prezentase lui Helfer. O 
dată cu flaconul adusese și cîteva obiecte pe care 
avusese grijă să se afle amprentele stăpinei casei și 
ale soțului ei, în vederea comparării. Rezultatul nu 
l-a putut afla niciodată, dar Helfer așteptase cu înfri- 
gurare expertiza de laborator. „Pe flacon se află două 
impresiuni digitale dinamice, probabil ale degetului 
arătător și a celui mare, de la mîna siingă, dar dato- 
rită imposibilității stabilirii caracteristicilor nu se 
poate concluziona cu certitudine dacă sînt identice 
amprentelor martor. Cu un grad de probabilitate, 
putem afirma că amprentele aparțin unei alte per- 
soane, posibil un bărbat“, sunase buletinul de exper- 
tiză și Helfer simţise că turbează. 


„Rotbacker a trecut, în mod sigur, pe acolo și noi îl 
căutam la dracu... Nici măcar un filaj ca lumea n-am 
pus...“, își zise și bătu cu pumnul în lemnul biroului, 
de zornăiră obiectele aflate acolo. Era prea tîrziu să 
mai facă ceva. Îi ceru agentei să stabilească dacă stă- 
pîna sa fusese bolnavă în ultimul timp şi dacă se tra- 
tase cu penicilină, ce medic o trata, ce persoane fu- 
seseră zărite în casa ei. Sarcină grea și ingrată, pentru 
că Brunhilda deveni dintr-o dată circumspectă. Găsi 

un motiv şi o concedie pe femeie ; Hertha o povăţuise 
foarte bine și era convinsă că liniştea ei pe mai de- 
parte depindea numai de discreţie. Nu avea de gînd 
să-și ruineze fericirea şi-l rugă pe Robert să plece 
împreună pentru cîtva timp în America. El n-a aştep- 
tat să-i spună de două ori și a cerut transferul la o 
bază militară din California. Într-o lună părăseau te- 
ritoriul german, iar Helfer blestema şi mai supărat 
că i se năruia singura punte de legătură cunoscută 
care-l putea duce la „trădător“. Învestise mari spe- 
ranţe care se iroseau în vînt, ca şi fumul avionului 
la bordul căruia se aflau cei doi în drum spre 
America. 

„Dar ce-i cu ,„,Volkswagen“-ul ? se pomeni el în- 
trebindu-se deodată. Pentru ce nu apare mașina 
asta ?“ Chemă la el pe Platner, un foarte bun specia- 
list criminalist în accidente de automobile şi, în ace- 
lași timp, un iscusit investigator. 

— ti dau cit îmi ceri numai să-mi găsești mașina 
asta. Şi-i prezentă fotografiile cu mulajul urmelor 
„Volkswagen“-ului Herthei. 

— Voi face totul, domnule colonel, fiţi sigur ! 

Căutaseră „Vollswagen“-ul şi pină acum. Ceruseră 
sprijinul poliției federale, se adresaseră poliţiilor lan- 
durilor. Nu primiseră nici un răspuns cît de cît ex- 
ploatabil. Poliţia landului Bavaria trimisese o notă 
din care reieșea că cererea lor era atit. de stupidă, ca 
şi cînd ar trebui să identifici o albină într-un stup, 
datorită frecvenţei deosebit de mari a mașinilor cu 
marca respectivă pe şoselele germane. „Poliţai neno- 
rociţi !“, suduise Helfer și îi ceruse: lui Gelhen apro= 
barea ca între sarcinile de culegere a informaţiilor 
pentru agentura din interior să fie inclusă și depis- 
tarea mașinii care fusese folosită la transportarea 
rănitului sau mortului. Pentru că Helfer încă mai 


spera ca Rotbacker să nu fi scăpat viu. Generalul 
fusese de acord, numai că o astfel de sarcină era des- 
tul de ingrată. „Cauţi acul în carul cu fin, dragă Hel- 
fer, dar eu nu te descurajez“. Helfer îi presa pe cei 
de la compartimentul respectiv, aceștia îi tocau la 
cap, sictiţi de nemilosul colonel, pe ofiţerii de legă- 
tură și, la rîndul lor, aceștia își alergau agenții. Erau 
vizitate cu regularitate garajele, locurile de parcare, 
atelierele de reparaţii, cimitirele de mașini. Şi erau 
cercetate chiar automobilele particulare, cele care sta- 
ționau prea multă vreme pe străzi, cele aflate în 
preajma motelurilor, aeroporturilor și gărilor. În 
ciuda eforturilor, rezultatele erau total negative. 
„Volkswagen“ul Herthei stătea închis în garajul prie- 
tenilor ei. Dar se apropia termenul cînd aceștia ve- 
neau din vacanță... 

Întîmplarea are, adesea, rolul ei. Iar atunci cînd, 
pe lîngă simplu joc al hazardului, există și un ochi 
atent, un spirit conştiincios și treaz, lucrurile nu.pot 
fi socotite numai un rezultat al simplului accident. 
După cîteva zile merse la un telefon public şi sună 
la prietenii săi la care-și abandonase mașina. Sosi- 
seră din vacanță mai devreme decit programaseră. 

— Bine-aţi venit ! Mă bucur. Aveţi nevoie de ma- 
şină, da | Și de garaj... Te rog însă, spuse bărbatului 
care răspunse la telefon, să-mi faci un serviciu. 

Din modul misterios cum îi vorbise, acesta a înțe- 
les că ea a avut un accident de mașină și vrea să 
şteargă urmele. Îl intrigase mai ales precizarea Her- 
thei : „să nu scoţi mașina din garaj decit după ce 
i-ai pus alte cauciucuri“. 

Echipă „Volkswagen“-ul Herthei cu cauciucuri noi, 
pe cele demontate le abandonă undeva, prin cîmp, 
seara, nu departe de şosea. A doua zi plecă la Müa- 
chen, conforma înţelegerii. 

— Spune-mi și mie, dragă prietenă, ce-i cu mis- 
terul ăsta în care te-nvălui ? 

— E mai bine să nu ştii... Nimeni nu va trebui să 
afle că mașina mea a fost la tine și, mai ales, că i-am 
schimbat pneurile. 

Prietenul rămase perplex, dar nu mai întrebă ni- 
mic, convins că orice tentativă în plus va rămîne fără 
ecou. 

Hertha era în al noulea cer. Scăpase de cea mai grea 
povară. Înlăturase şi ultima urmă care ducea spre ea 
şi Rotbacker. 


„Cînd dracu își bagă coada nu pot ieși decît în- 
curcături“, gîndea Helfer așteptind să fie primit de 
general. Tot acolo aștepta și filorul care o suprave- 
ghease pe Hertha ; primul, nu cel ridicat de „Mili- 
tary Police“. „Şi dumneata aici ?... Încă ești liber ?*. 
Mai mult nu apucă să-i spună pentru că generalul 
Gehlen îi invită înăuntru. 

— Aici am ajuns, deci, domnii mei, halal să ne fie. 

— Domnule general, încercă Helfer pornirea unui 
dialog. 

Generalul îl opri. 

— Ştiu, Helfer, ce vrei să spui... știu... Că eşti 
stupefiat, că n-ai avut habar, că trebuie să fie o con- 
fuzie la mijloc etc... etc... Şi dumneata ? adresîn- 
du-se celuilalt, tot așa ești stupefiat că fiica dumitale 
împreună cu fiul dumisale făceau un voiaj de plăcere 
cu un „Volkswagen“ echipat cu pneurile pe care noi 
le căutam ? Mai exact, voi le căutaţi, nu eu. Pentru 
ce trebuia să mai bateţi cîmpii și nu v-aţi întrebat 
copiii. Aţi scotocit toate garajele, dar în propriul ga- 
raj n-aţi căutat... Halal să vă fie ! 

— Domnule general, nu-mi pot explica nimic, făcu 
Helfer o nouă tentativă, nu-mi pot explica... Băiatul 
meu are mașina asta de mai bine de un an... Îi dădu- 
sem bani să-și cumpere cauciucuri noi. Dacă aș pu- 
tea vorbi cu el, aș şti ce să vă raportez. Numai fata 
lui, arătă cu degetul spre celălalt învinuit, l-a dus la 
pierzanie... Şi nu puteau să o facă decît învăţaţi de 
taică-su. El a anunţat pe americani, trădindu-și co- 
legul... trădindu-și misiunea, deveni deodată agre- 
siv Helfer. 

— Domnule general, nu-i permit să-mi aducă ase- 
menea acuzaţii... Am sfătuit-o pe fetița mea să nu 
se-nhaite cu pușlamaua aia de fii-su, arătînd la rîn- 
dul lui cu degetul spre Helfer. 

— Gata ! Încetaţi, le reteză Gehlen elanul Mi-e 
silă de voi. Locul vostru e acolo jos, lîngă odraslele 
voastre... Vă acuz oficial de complicitate... Aceasta 
este mașina care l-a saivat pe Rotbacker... Dar eu vă 
spun ceea ce voi ştiţi. 

— Domnule general, strigară amindoi, domnule 
general, cum vă puteţi imagina că noi am trădat. 

— Dar sinteţi de acord că fiii voştri au făcut-o. 

— Să discutăm cu ei, domnule general. 

Gehlen apăsă pe un buton și ceru secretarului: 
„Aceşti doi domni să fie conduși la subsolul clădirii! 
Prin telefon, dădu dispoziţii la arest ca „Helfer și în- 
soţitorul său să discute cu cei doi tineri“. 

Trecură mai multe zile de anchete în forță cu cei 
doi tineri şi discuții cu părinţii, dar noutăți nu apă- 
ruseră. Dietrich, fiul lui Helfer, o ţinea morţiș că a 
găsit pneuri!e abandonate pe marginea şoselei şi cum 
erau aproape nui le-a luat. „Cu banii economisiţi, ast- 
fel, am plecat într-un voiaj de trei zile cu Hanellore“. 
Atit! Susţinea că nu avea nici un amestec cu trădă- 
torul căutat de ei. Hanellore nu spunea nici cît Die- 

rich. Fusese de acord să plece într-un voiaj cu prie- 
tenul ei. De unde avea cauciucurile de unde avea el 
bani, nu-l întrebase și nu ştia ce să le spună. 

Tot frămîntîndu-și capul cum să iasă din încurcă- 
tură, lui Helfer îi veni o idee salvatoare. „Mașina ! 
să fie examinată mașina !“ Spre bucuria lui, îi dădură 
şi lacrimile, mașina era echipată cu un motor nor- 
mal, nu avea reductor şi nici urme de sînge nu se 
găsiră în ea. Întocmi un raport în acest sens și se 
prezentă la general, avînd pe faţă întipărit triumful 
învingătorului. 

— Anchetatorii aceștia nu fac două parale, dom- 
nule general... În loc să înceapă cu ceea ce era esen- 
ial, s-au pus cu parv’ pe bieţii copii... Vă rog să ci- 
tiţi acest raport. li întinse raportul cu un aer su- 
perior. 

După două-trei minute de liniște, timp în care citi 
raportul, generalul sparse tăcerea. 

— Se pare că ai dreptate, dragă Helfer. 


Helfer nu cedase. Ordonă o nouă direcție de cer- 
cetare cuprinziînd cercul de persoane din anturajul 
Brunhildei. Aici era singurul capăt de fir de care pu- 
tea să tragă. Acum, că familia Stansfield nu se mai 
afla în Germania, putea să acționeze mai deschis. 
Ceru investigaţii ample „pînă la coafor, masor, in- 
structor de sport, amanți, lesbiene, homosexuali, 
fanţi, totul, auziţi voi, totul“, țipase el sufocîndu-se 
de neputinţă. „Găsiţi un „Volkswagen“ cu alt motor 
decît cel dat de fabrică și cu reductor ?“ 


Kurt, deși adesea își petrecea serile la clubul aso- 


ciaţiei „Camarazii“, nu era fericit. Nici nu putea să 
fie. După ce starea de euforie pe care i-o stirnea be- 

rea trecea, rămineau mahmureala, acreala, singură 
tatea... Toţi se retrăgeau acasă, unde îi aștepta cineva. 
El rămînea pînă se închidea, apoi mergea în' garso- 
niera pustie, în care se simţea ca într-o cușcă. 

Reuşise să pună ceva bani deoparte, să mai cum- 
pere unele lucruri pentru casă și chiar să-și permită 
o bere de mai bună calitate. Trimitea, regulat, cite 
un pachet pentru Nando, iar femeilor le cerea, ori de 
cîte ori scria acasă, să-i comunice din vreme ce 
anume aveau nevoie. Era singura legătură cu viața, 
pentru că în urma încercărilor prin care trecuse, se 
considera mult prea bătrîn ca să mai spere în ceva. 
Într-o zi însă chinuit de singurătate, se hotări. Cînd 
termină lucrul, se prezentă la poliţie și ceru elibera- 
rea unui pașaport pentru România. Funcţionarul de 
la ghișeu îi dădu un formular, îi explică cum să-l 
compieteze, îl luă cînd terrnină și îi spuse să treacă, 
spre sfîrșitul săptămînii, cu fotografiile tip. 

Cînd reveni, același funcţionar îl privi oarecum 
curios, şi îi spuse să urce la camera unsprezece, de 
la primul etaj, unde îl aștepta „comisarul Toflinger“. 
Păși pe trepte șontic-șontic, cît îi permitea proteza, 
ciocăni destul de timid în ușa vopsită alb și aşteptă să 
i se răspundă. De cînd fusese anchetat de cei din Or- 
gazinaţie căpătase o teamă acută de audieri, de bi~ 
rourile cu ușile albe și de comisarii în civil. Deschise 
"șa, auzind aprobarea, și văzu, la singurul birou din 
încăpere, un bărbat în civil care nu avea nimic de 
polițist în el. Semăna foarte bine cu agenţii care-l 
anchetaseră cu cîteva săptămîni în urmă. 

— Luaţi loe, domnule Grehlman ! îl invită destul 
de amabil acesta, remarcînd sfiala: bătrînelului. 

Kurt mormăi o mulţumire şi se așeză pe marginea 
scaunului, indicat de omul în civil 

— Aţi făcut o cerere de pașaport. Care-i motivul? 
folosi același ton amabil „comisarul“. 

— Vreau să-mi văd familia... Puneţi-vă în situa- 
ţia mea. Sînt aici, după anii de prizonierat, singur, 
infirm, bătrîn. Dumneavoastră ce aţi face ? 

— Bine jucat, domnule Grelhman, hohoti bărbatul. 

Își aprinse o ţigară din pachetul de Camel pe care 
îl scosese din buzunar. Rămase însă cu chibritul în 
mînă, neștiind pentru o clipă unde să-l pună. „E 
străin de acest birou, dacă nu cunoaşte că nu există 
scrumieră“, gîndi Kurt. 

— Femeia asta a luat... mormăi bărbatul realizînd 
că bătrînul din faţa lui pricepuse și făcu, dintr-o hîr- 
tie, o improvizație de scrumieră în care să pună scru- 
mul. 

— Ce aţi vrut să spuneţi ? întrebă Kurt potolit. 

— Pentru ce să vă duceţi dumneavoastră în 
România să vă vedeţi familia, cînd mai bine ar fi să 
vină ea aici... Aşa fac toți germanii aflaţi în situaţia 
dumneavoastră... 

Kurt se foi, își pipăi buzunarele hainei, scoase pînă 
la urmă pachetul de țigări, aprinse una de la flacăra 
chibritului pe care omul în civil îl scăpărase îndato- 
ritor și trase un fum. Era un respiro de care avea 
nevoie. 

— Nu chiar toţi. Apoi, eu n-am zis că rămîn. Mă 
duc să-i văd ! Poate reuşesc să-i determin să vină şi 
ei aici... Un pașaport obișnuit de turist, atîta cer. 
Este ceva ilegal ? 

— O, nu! Cererea este absolut legală. Iegală este 
doar misiunea pe care v-a încredințat-o ginerele 
dumneavoastră..., spuse pe același ton de zeflemea 
„comisarul Töflinger“. 

— Ginerele meu este arestat, dacă o mai fi trăind. 
Cind l-am văzut eu, nu părea să mai aibă multe zile... 
Ce misiune să-mi fi dat ? 

Kurt nu-și trădă însă în nici un fel emoția ce îl 
încerca. 

Îl privi impasibil pe cel care, o fracțiune de se- 
cundă, își muşșcase buzele de necaz. Din grabă, din 
neglijență, greşise ; își folosise prea de vreme arma 
sa principală : învinuirea de agent al lui Rotba:cker. 

— Oare chiar numai dorința de a vă vedea rudele 
vă determină să solicitaţi eliberarea unui paşaport ? 

„Comisarul“ se ridică de la masă și începu să se 
plimbe prin încăpere cu mîinile la spate. Strîngea și 
desfăcea pumnii ca într-un exercițiu de dezvoltare a 
mușchilor antebraţului. Doar că la el exprima ner- 
vozitatea care începuse să-l stăpînească. 

— Numai. Ce-aţi zice să aveţi o fată pe care să 
o fi văzut ultima oară cînd avea șaisprezece ani, iar 
acum este o femeie în toată firea, cu un copil pe care 
nu l-am văzut decît în poze ? Ce aţi face în locul 
meu, ai ? întrebă cu o agresivitate evidentă Kurt. 

Desigur. îi era totuna. Depindea de factori pe care 
nu avea cum să-i influențeze. Ca și acest bărbat aflat 
în faţa sa. În ciuda aerului care exprima multă si- 
guranţă şi el era un slujbaş oarecare, strivit de un 
mecanism implacabil, care nu-i permitea nici un fel 
de iniţiative. 

— Să-ţi spun eu, domnule Grehlman ce-ar fi mai 
bine pentru dumneata să faci. Să-i aduci pe-ai du- 
mitale, aici, în patria lor ! 

— M-am gîndit și eu. M-am gîndit, dar sînt atitea 
lucruri care ne împiedică... 

— Care, mă rog frumos ? se arătă zeflemist bărba- 
tul, 

— Primul Am acolo ceva avere. O casă, citeva 
lucruri, o bucată de pămînt, ce mai, acareturi pe care 
n-am cum să le iau aici. Și nici banii ce i-aș primi pe 
ele. Să le las și să plec? Apoi, sînt atitea altele, 
obișnuințele, prietenii, locurile în care m-am născut. 

cum să mă pricepeţi dumneavoastră ? 

— Adică eu sînt timpit... Nu pot să pricep... 

— ...eu am vrut să spun că sînteţi mult mai tînăr 
ca mine şi pe deasupra aţi trăit în alte condiţii. 
N-aveţi cum să înțelegeţi unul ca mine. Cînd am fost 
şi eu tînăr ca dumneavoastră, am plecat chiar fără 
aprobarea autorităţilor române să mă înrolez în 
armata germană. La virsta mea nu mi-aş mai lăsa 
casa și familia pentru o himeră... 

— Măreţia poporului german n-a fost o himeră ! 
rosti grăbit mai tînărul interlocutor. 

În ochi îi strălucea acea sclipire pe care Kurt o 
putea recunoaște oricît ar fi fost de bine disimulată. 

„Toate astea le-a supt pe cind era în Hitlerjugend 
şi mai credea în ele...“, gîndi Grelhman. 

N-avea de unde să ştie că cel din faţa lui fusese și 
voluntar în Waffen-S.S., dar nu mai apucase să plece 
>e front. Terminarea războiului îl prinsese într-o 
garnitură de tren, îndreptîndu-se spre frontul Berli- 
nului. La indicația comandantului toţi au părăsit 
garnitura și s-au îmbrăcat în haine civile. S-au răs- 
pîndit care încotro ; a reușit să se aciuiască la o fermă, 
să-l convingă pe sergentul englez care venise acolo 
în căutare de ostași germani pentru a-i duce în prizo- 
nierat. A scăpat de prizonierat, iar după cîțiva ani 
fusese recrutat în Organizaţia Gehlen, ca un om fără 
trecut fascist, evident pentru exteriorul serviciului — 
dar, în același timp, ca agent de bază, căruia i se 
puteau încredința orice misiuni. Fiind prezentabil, 
tînăr, cel mai adesea era folosit în rolul de „comisar“ 

de poliție, pentru contactarea, recrutarea sau şan= 
tajarea celor ce călătoreau în străinătate. 

— Pentru tineri, măreția are o atracţie nemai- 
pomenită. Și eu am fost la fel. Pentru cei cu ex- 
perienţă, cum sînt eu acum, altceva contează... fa- 
milia, prietenia, acea fericire pe care ţi-o creează 
numai viaţa tihnită. 

— Şi toate acestea nu le puteţi avea aici ? 

— Într-un fel, da, într-altul, nu. 

— Explicaţi-vă ! 

— Cu toate că sîntem în Germania, patria stră- 
moșilor noștri, noi trăim tot ca într-o colonie. Avem 
cluburi ale sașilor și șvabilor pentru că alte cluburi nu 
ne primesc. Petrecem între noi, exclusiv. Se cunoaște 
doar că nu prea ne avem la suflet noi sașii cu șvabii 
deși și unii şi alţii am venit din Răsăritul Europei 
sau chiar din România. Dar mai rău este faptul că 
nici nemții de aici nu ne socotesc de-ai lor. Sintem 
„tigani, orientali, românizaţi, schimnici, șătrari“, 
orice, numai de-o nație cu cei de aici nu. Opoziția 
faţă de noi este totală. Nu ne primesc în serviciu, 
în magazinele mărunte, chiar în stranele de la bi- 
serică. Iar noi ne ducem viața într-un cerc închis, 
mai închis decit în ceea ce numiți dumneavoastră o 
colonie germană din Transilvania. N-a existat român 
să-mi zică mie că îi stric limba, deși uneori vorbeam 
incorect, așa cum îmi spun germanii mei, aici, în 
patria strămoșului meu Grehlman... 

— După felul în care vorbeşti, ai face mai bine să 
ceri emigrarea în România. 

— Am cerut-o, dar nu mi s-a aprobat. „Locul 
germanilor este, aici, în Germania“, mi s-a răspuns, 
dar eu mă simt... ce să mai vorbim. 

— Am impresia că te-a atins propaganda 
comunistă... 

— Unde, în prizonierat ? 

— În contactele cu ginerele..? 

— Nu l-am văzut a fi comunist. Este şi el un 
nefericit. A trăit destui ani ascuns, fără să aibă o 
existență normală, fără să-și poată însoţi copilul la 
şcoală, la biserică, în sat. A fost arestat și a revenit 
aici. A intrat în altfel de închisoare, din care nici nu 
cred că mai iese... 

— Recunoaștem ideile lui în tot ceea ce spuneţi... 

— Ce idei ? 

— Iată numai pe cele, spre exemplu, cu privire la 
izolarea la care sînteţi supuși, chiar în Germania. 

— Nu sînt ideile lui. Sint fapte pe care le-am 
întîlnit eu. Iată, bunăoară, Emilia König, farmacistă 
din Cristian, deși are studii cu acte doveditoare, n-a 
fost angajată decît ca laborantă și asta după ce patru 
ani de zile a spălat eprubete. 

— O fi fost slab pregătită profesional. 

— În România era pe post de farmacist-șef, bună 
pentru sașii noștri de acolo, iar aici a făcut ce putea 
să facă orice copilă de zece ani. Să fim serioși. 

— O fi, nu vă contrazic, un caz... 

— Uncaz?Hm! 

Se opri. Cunoștea destule alte cazuri, dar socoti că 
e mai bine să tacă. 

— Domnule Grehlman, exclamă dintr-o dată plic- 
tisit „comisarul“, doriţi un pașaport turistic pentru a 
vă vizita familia, da ? 

Kurt Grehlman înclină din cap în semn de apro- 
bare, dar întreaga sa atitudine exprima mult scep- 
ticism. Nu mai adăugă nici un cuvînt. 

— O să studiem problema și în lumina celor discu- 
tate aici... 

— Asta valorează cu un refuz anticipat... Se ridică 
gi se îndreptă șontic spre ușă. Ieși, după ce murmură 

un „Gutten Tag“, și cobori pe scări, abătut, îngîndu- 
rat, părăsit de orice speranţă. În seara aceea bău mai 
mult ca de obicei, dar nu reuși să-și înece amarul. Se 
simțea și mai trist. Noaptea îi fu bîntuită de un 
coșmar neobișnuit de chinuitor. 


Nicolae Saftu se eliberase de mai bine de un an 
din închisoare. Își ispăşise pedeapsa la care fusese 
condamnat. Ceruse şi i se aprobase să lucreze într-un 
detașament de muncă. Timpul trecuse destul de 
repede. Nici nu-l simţise. Se bucurase că nu ajunsese 
în faţa plutonului de execuţie, cum se întîmplase cu 
ceilalți spioni parașutați. La proces, ca de altfel pe 
tot timpul anchetei, dăduse dovadă de sinceritate, 
descriind cu lux de amănunte drumul sinuos pe care-l 
străbătuse pînă ajunsese să fie recrutat și instruit în 
şcoala de spionaj. Apăruse foarte clar rolul anumitor 
organizaţii reacționare din străinătate care se ocupau 
cu racolarea, mai ales pentru motive pecuniare, a 
candidaţilor pentru astfel de cursuri. Cel mai mult 
s-a oprit asupra activității desfăşurate de el ca elev 
în școala de spionaj, ca și în zugrăvirea întregului 
ansamblu reprezentat de această creaţie a războiului 
rece. 

Procesul său fusese public și s-a desfășurat în 
prezența reprezentanţilor presei românești și inter- 
naționale, a corpului diplomatic și a unui numeros 
public, fiecare depoziţie a sa aducînd noi elemente 
relevante despre centrul de spionaj de la Totenbach, 
despre scopurile urmărite prin lansarea de agenţi, 
despre mijloacele folosite, mărturii care erau întărite 
de obiectele, armele, ustensilele ce aparținuseră 
spionilor capturați. De altfel, procurorul de instanţă 
făcuse, în rechizitoriul său, o cuprinzătoare expunere 
asupra întregii probleme care a fost reluată, aproape 

imediat, de marile agenţii de presă, ocupînd multe 
zile pagina întîi a cotidienelor de mare tiraj. 

Cea mai senzaţională știre o prezentase însă dez- 
văluirile privind jocul operativ la care luase parte 
Saftu ca radiotelegrafist al grupului lichidat încă de 
la parașutare, dar care acţionase „eficient“ pentru cei 
din Organizaţia Gehlen. Participarea voluntară a lui 
Saftu la inducerea în eroare a Organizaţiei Gelhen 
şi a celor care se aflau în spatele ei constituise o 
circumstanţă atenuantă pentru el. Știrile ajunseseră, 
amplificate şi interpretate, la urechile opiniei publice 
germane. Guvernul reacționase prompt şi ceruse 
deschiderea unei anchete, cîţiva deputaţi insistaseră 
asupra punerii în retragere a spionului nazist, 
Gehlen. „Aliaţii“ americani fierbeau. Le-ar fi 
convenit ca anatema pentru întreaga operațiune să 
cadă asupra unui alt cal de bătaie și făceau totul pen- 
tru a schimba direcţia. Şi așa problema folosirii 
baloanelor de spionaj și construirea tunelului în 
vederea  interceptării legăturilor telefonice din 
Berlinul răsăritean le dăduse multă bătaie de cap. 
Dar nici nu-și puteau părăsi „odrasla favorită“ în 
voia sorții: Gehlen și Organizaţia lui erau doar 
creaţia lor. 

Saftu beneficiase şi de un alt factor de clemență. 
Din pedeapsa la care fusese condamnat i se scăzuse 
timpul în care îndeplinise rolul de radist al „grupu- 
lui de spioni“, astfel că petrecuse efectiv în închisoare, 
ceva mai bine de un an. În această perioadă survenise 
arestarea lui Rotbacker și salvarea lui. El nu avea de 
unde să ştie cele petrecute cu Wilhelm, nu aflase nici 
de schimbările de la Totenbach, nici de greutăţile 
prin care trecea Grigorescu și nici de boala colon 
ului Horja. Ca și atunci, în dimineaţa în care fusese 

arestat, își pusese toată nădejdea în aceştia, sperînd 
că așa cum îl înțeleseseră și îi întinseseră mîna de 
ajutor, așa vor proceda și acum cînd el, Saftu, intra 
în rîndul oamenilor. 

După ce ieșise din închisoare, cu benii primiţi pen- 
tru munca depusă pe șantier, îşi cumpărase un 
costum de haine, alte cîteva obiecte de îmbrăcăminte 
strict necesare, dar şi un cadou pentru bătrîna lui 
mamă. Primul drum îl făcuse acolo, în comuna de 
lîngă Mediaș, unde petrecu citeva zile. Faptul acesta 
îl ajutase să scape de „complexul de pușcăriaș“, să nu 
mai tresară la vederea unci uniforme, să privească 
altfel lumea, să mănînce într-un ritm mai domol, în- 
tr-un cuvînt să revină la viața normală. O întimplare 
îl reamintise că era un „om însemnat“ cu un trecut 
care putea să-l urmărească toată viaţa, să-l împiedice 
să devină un cetăţean obișnuit care să se bucure de 
fericire. Nici nu se împlinise o săptămînă de cînd se 
întorsese acasă și șeful postului de miliție s-a oprit 
în poartă și i-a zis să treacă cît mai curînd pe la sediu. 
Și-a luat haina şi s-a dus imediat. Cînd venise în 
comună, se prezentase, arătase foaia de liberare și 
ceruse buletin de identitate. Credea că pentru asta 
îl cheamă milițianul. A intrat în încăperea rece, 
umedă parcă, s-a așezat pe scaunul ce i l-a arătat 
milițianul, și-a împreunat palmele, și a așteptat. 

— Mă, Saftule, stau şi mă întreb, de ce mama 
dracului ţi-ai găsit să te întorci tocmai în comuna 
asta, cînd aveai atitea locuri unde să te duci... 

— M-am întors și eu acasă. 

— Ca să-mi dai mie de lucru ? 

m— Cu ce vă dau de lucru, dom! şef ? 


Saftu ar fi vrut să spună, tovarășe milițian, dar 
întreaga întîmplare îl aruncă parcă înapoi, în puşcă- 
rie, peste voinţa lui de a uita totul, de a-și lua viața 
de la capăt. De aceea pronunțase „dom' șef“, așa cum 
făcea ori de cîte ori trebuia să se adreseze celor care 
îl păzeau. 

— Păi, uite așa, tu-i mama ei de viață.. Să am 
tocmai eu în comună un fost spion... Îţi dai seama, 
Saftule ! Cum vine un control, mă și găsește prost dia 
cauza ta... O să zică că eu nu fac nimic, că tu unel- 
teşti împotriva regimului, că... știi tu, nu ? 

Saftu se uită atent la plutonierul major. Erau cam 
de aceeași vîrstă, copilăriseră împreună, se știau bine 
și i se părea o mare nedreptate ce i se făcea. Greșise 
mult și grav față de ţară, dar își ispășise pedeapsa, 
încercînd să devină și el ca toţi ceilalţi. Se înrolaze 
în solda spionajului străin... El însă se predase și 
încercase și reușise, așa cum reieșise la proces, să 
contribuie la demascarea acţiunilor de spionaj, ca și 
a altor agenţi strecuraţi în ţară. Nu desluși însă în 
ochii omuiui din fața sa decît sclipirea de indiferență 
care-l face pe om impenetrabil la frămiîntările și 
bucuriile celui de lingă el. 

— Era mai bine dacă te duceai altundeva, să ți se 
piardă urma. Ce, nu-i țara asta atît de mare ? 

— Din cit de mare este, pentru mine doar un loc 
mi s-a părut aproape, comuna asta... Și acolo, cînd 
eram departe, şi la închisoare, tot aici m-am gîndit, 
tot la aceste locuri, la oamenii de pe aici, iar tu, mă 
alungi... De ce, mă, Ioane ? 

Subofiţerul se foi în scaun, mormăi ceva şi zise 
răstit de parcă n-ar fi auzit cele spuse. 

— Saftule, ia sfatul meu de bun și dispari din 
comună. Du-te unde știi, dar să nu rămii aici, că... 

Amenințarea sunase surd, dar atit de convingător, 
că Saftu se ridică, se îndreptă spre ușă, parcă sperînd 
că i se va spune ceva care să anuleze acele cuvinte 
aspre, rosti un „bună-ziua“ şi ieși. Pe uliţă, soarele 
îl întîmpină strălucitor și cald, nefiresc de vesel pen- 
tru el care abia acum realiza că subofițerul îi dăduse 
înapoi biletul de liberare pe care se afla ştampila de 
prezentare şi cea de plecare. Citi data. I se acorda 
numai o zi. 

„Unde să mă duc ? Cine se uită la mine ? N-a fă- 
cut-o ăsta, cu care am copiiărit, o s-o facă un străin !“ 
şi desnădejdea crescu în el ca un fum înecăcios în 
zilele de toamnă cețoasă, cînd ard mocnit grăme- 
zile de frunze căzute, fără ca focul să le cuprindă. 

Mamă-sa simţise ce se întîmplase, imediat ce 
intrase pe poartă. Își duse colțul basmalei la gură, 
gest pe care îl făcea numai în clipele de tristețe. Așa 
urmărise tot procesul său, așa însoţise sicriul frate- 
lui său mai mic, mort, în perioada războiului, de lin- 
goare, ca şi prăpădirea familiei lor. 

— Cind pleci, maică ? îl întrebă în cele din urmă 
pe un ton resemnat. Tonul omului sărman care știa 
că n-are altă soartă, că orice ar face nu-și poate 
depăși condiția. 

— Miine... 

— Să-ţi pregătesc ceva de-ale gurii... Unde ai să 
te duci ? 

— Ştiu și eu... Mă gindeam că era mai bine dacă 
rămineam în pușcărie. Acolo eram un dețirut, nici 
mai bun, nici mai rău ca alţii... Aici... 

— Nădejde în Dumnezeu, maică... Așa-i Ion ăsta, 
da’ poate o fi avînd şi el niscai ordine, mai ştii ? 

— N-are nimic. Nu vrea el și pace... 

— Nu era așa. S-a schimbat. A devenit puternie 
Ce ştii tu ? Şi mie mi-a făcut zile fripte... Da’ ce să-ţi 


mai povestesc... Oare cei care te-au mai ajutat nu te 
mai pot ajuta ? 

— Ştiu și eu, mamă ? Dacă ăsta, cu care am bătut 
izlazul cu vitele, de copii, se uită ca un ciine de stînă 
la lup, ce să aştept de la unul străin ? 

— Maică, dacă eo dreptate in lumea aceasta, 
încearcă să o găseşti... 


Capitolul ul optulea 


Era ultima lună a concediilor de vară. Grigorescu 
gîndea că i-ar prinde bine măcar două săptămîni „la 
mare sau la munte, mi-e tot una, își spunea, numai 
să mă desprind de toate și de toţi“. Apoi se corectă. 
Nu „de toate și de toţi“. Oare se putea lipsi de Ancuţa, 
de copil și de Hatman ?! Era nu numai obosit și, 
poate, nu în primul rînd obosit. Era mai curînd să- 
tul de răutățile întiinite în ultima vreme. 

Atmosfera era încărcată și amenințătoare. 

La grijile serviciului lui Mircea Grigorescu, i se 
adăugau cele legate de starea sănătății soţiei sale. 
Nașterea se dovedise complicată și numai intervenţia 
hotărîtă a medicului obstetrician o salvase pe Anca. 
Băieţelul se simțea bine. Un dolofan care trebuia 
hrănit. Grigorescu venea la spital de două-trei ori pe 
zi cu tot ceea ce socotea că-i este necesar Ancăi pen- 
tru o refacere cît mai rapidă și aproape de fiecare dată 
trecea și pe la colonelul Horja. 

Cardiologul îl păzea ca o mamă geloasă. Nici măcar 
maiorului nu-i permitea mai mult decît salutul din 
pragul ușii și un schimb de două-trei vorbe. 
Grigorescu nu-i povestise Hatmanului nimic din cele 
ce se petreceau la unitate, cu toate că intervenţia 

directă a acestuia ar mai fi potolit, în parte, zelul lui 
Puceanu. 

Colonelul se refăcea foarte greu, iar liniștea și 
odihna erau cele mai bune medicamente. O comisie 
de medici trimisă de minister, cu indicaţia de a-l 
aduce pe colonel la un spital din București, se declară 
satisfăcută de îngrijirea acordată bolnavului și cedă 
insistențelor „oșanului“ de a rămîne pe mai departe 
în îngrijirea sa. 

Grigorescu se bucurase nespus. Ştia cît este de 
însingurat Hatmanul. Aici mai era el, Grigorescu, mai 
erau și alți colaboratori care, în măsura în care 
medicul permitea, îl puteau vizita. Dacă un salut și 
două vorbe pot fi numite „vizite“. 

Într-una din zile, tocmai cînd urca scările pavili- 
onului în care se afla secţia de cardiologie, observă o 
figură cunoscută. „De unde-l cunosc 7“ se întrebă 
maiorul, dar nu se opri. Acum, după ce intrase în 
clădire regreta. Era atita tristeţe în ochii omului acela, 
încît imaginea îl urmări, inexplicabil de mult. „Cine 
să fie ? !“ 

— Azi nu-ţi sînt boii acasă, Mircea. S-a întîmplat 
ceva ? Hai spune-mi nu mă cruța, veni îndemnul 
irezistibil al colonelului. Maiorul făcu eforturi să 
nu-și trădeze amărăciunea din suflet, dar nu reuși. 
Aşa că aruncă totul pe seama întilnirii de la intrarea 
în pavilion cu acel bărbat. 

— Cine să fie ? Mă chinui să-mi aduc aminte şi 
nu pot. M-a privit atît de insistent ! 

— Trebuia să te oprești, Mircea. 

=— Am greșit, acum îmi pare rău. 

Deși cît mai rămase la colonel discutară mai 
ales despre nașterea copilului, cît fusese de grea, pe 
Mircea nu-l părăsi imaginea acelor ochi. Aproape de 
plecare, deodată, avu revelaţia: „Saftul Da, omul 
acela era Saftu.“ 

leşi din negura amintirii clipa în care îl văzuse 
prima dată. Fusese în dimineaţa arestării lui, acolo, 
în mlaștina de lingă linia ferată. Dar privirea aceasta 
ce implora, Grigorescu i-o văzuse atunci cînd a 
transmis primul mesaj. Poate că și ceea ce citise în 
ochii lui îl făcuse să-i acorde încredere. Nu se înșe- 
lase. Apoi, mesajele începuseră să curgă cu frecvenţă 
de metronom. Saftu nu trădase. De aceea Grigorescu 
și pledase în faţa colonelului și a procurorului șef al 
regiunii cauza lui Saftu. Reușise ! Și omul era acum 
în libertate. „Pentru ce-o fi venit la spital?“ se 
întrebă Grigorescu. Era o zi obișnuită de vizită. Să 
aibă pe cineva internat aici? Cum să-l găsesc? 
Desigur m-a recunoscut și omul crede că nu am vrut 
să stau de vorbă cu el, că mă tem de „complicaţii“. 

Ciîndva, pe vremea cînd era mai tînăr și avusese 
de luptat cu unii dintre colegi, care nu se străduiseră 
să treacă dincolo de litera Codului penal, pentru a 
vedea omul în toată complexitatea lui, își zisese că 
niciodată nu va ajunge ca aceia, că niciodată, în ciuda 
oricăror întîmplări, nu va înceta să creadă în noblețea 
amului și fiecăruia să-i acorde importanța cuvenită. 

— Ce faci, domnule Saftu ? îl întrebă cînd îl zări 
în curtea spitalului, apropiindu-se de omul care îl 
privea avînd întipărită pe chip o adîncă expresie de 
deznădejde. 

— Foarte prost, domnule maior. Foarte prost.3 

— Cum așa ? Ce s-a întîmplat ? 

— M-am liberat din închisoare acum două săp- 
tămini... Unde să mă duc? ! N-am bani, n-are cine 
să mă ajute și, pe deasupra, cine angajează un fost 
deţinut politic. Spuneţi-mi, ce să fac ? 

li povesti maiorului cum l-a alungat din comună 
şeful de post. 

— Dacă omul cu care am copilărit nu mă-nțelege, 
atunci cine să mă-nţeleagă ? 

— Şi ai venit la noi, da ?... 

— „păi, la cine mă puteam duce ? Cel mai mare 
ajutor l-am primit de la aceia care îmi păreau cei 
mai mari dușmani. Curioasă treabă, nu? Prietenii 
m-au trădat ce fiecare dată. M-aţi băgat la pușcărie, 
dar cu dreptate... n-aţi uitat nici răul, dar nici 
binele. 

— Ai aflat că-i aici colonelul şi... 

— „.V-aş fi căutat pe dumneavoastră, dar n-am 
vrut să vin la... Ştiţi, a rămas în mine, așa, o teamă. 

— Te înţeleg, Saftule ! N-ai ajuns la colonel, nu-i 
aşa ? 

— Ce, te lasă cineva să treci pragul! E ca la puș- 
cărie, ba mai rău... Mi-am zis să aştept, doar m-o 
vedea cineva... M-aţi zărit dumneavoastră... 

— i-ai fost dezamăgit... Și dacă nu veneam la 
tine, dacă nu-ţi vorbeam... ? 

— Domnule maior, niciodată n-am... Dar dacă 
dumneavoastră nu mă recunoșteaţi, ce aș fi putut 
să mai aștept ? Mai avea vreun rost ? 

— Hai să vedem ce putem face. Ai, poate, un gînd, 
nu-i aşa ? 

— Domnule maior, nu vă cer decît să mă ajutaţi. 
Dumneavoastră m-aţi băgat la puşcărie şi cred că 
ispăşindu-mi pedeapsa m-am spălat de păcate. 
Sprijiniţi-mă să-mi aflu un drum... Oriunde pot 
munci cinstit... 

Grigorescu pricepu foarte repede că sub cuvintele 
potolite se ascundea o frămîntare vecină cu dispe- 
rarea, pe care numai ochii, cu privirea lor hăituită, 
o trădau. Mai înţelese că era flămînd, că nu avea 
bani, că nici nu ştia încotro s-o ia. Faţă de necazu- 
rile pe care le avea el, Grigorescu, situaţia lui Saftu 
era cu mult mai rea. Obtuzitatea unora, impermea- 
bilitatea la durerile şi frămîntările oamenilor, orto- 
doxismul exagerat al altora, frica de a nu fi etiche- 
tat ca lipsit de vigilenţă, suficiența alături de men- 
talitatea „ce mă interesează“, atitudini ce se strecu- 
raseră la unii, ce-i drept, puțini la număr, îl supă- 
rau și îl făceau să se considere vinovat, Făcu un efort 
pentru a se elibera de asemenea gînduri. 

— Uite, îţi... 

Grigorescu își însoţi vorbele cu intenţia de a scoate 
portmoneul din buzunar. Nu apucă însă să termine 
nici ce avea de spus nici de a-și împlini gestul. 

— N-am venit să vă cer pomană, domnule maior, 
nu mă... 

— Nu te înţeleg greșit, Saftule. Nu-ţi dau po- 
mană | N-o fac de fel, nu din principii sau din zgîr- 
cenie, ci din simplul fapt că a da de pomană mi se 
pare o jignire și pentru cel ce o face... Repet, eu 
nu-ți ofer de pomană. Pur și simplu, îți împrumut 
niște bani, pe care ai să mi-i dai cînd poți, pentru a 
te descurca în seara asta cu masa şi hotelul. Miine, 
vii la mine, la birou... E clar ? ! 

— Nu-i prea clar.. Care recepţioner o să pri- 
mească un călător care prezintă, ca act de identitate, 
o adeverinţă cu antetul Periprava ? Toată lumea știe 
că acolo sînt politicii, și eu..., zimbi amar Saftu. 

— Cum n-ai buletin ? 

— Păi n-am, șeful de post în loc de buletin mi-a 
dat un șut în... N-a vrut să devină complicele unui 
spion... 

— Vino cu mine! 


La ora opt și jumătate, subofiţerul de la punctul de 
control îl anunța pe Grigorescu că se prezentase 
Saftu. 

— Trimit eu pe cineva să-l însoţească ! îi răspunse 
Mircea și, cu toate că nu-și vedea capul de treburi 
— urma și o „nouă rundă de convorbiri“, cum de- 
numea el discuţiile cu colonelul Puceanu — avu grijă 
să fie adus Saftu de la poartă. 

— Ei, cum ai dormit ? 

— După atitea nopţi nenorocite... 

Ridică receptorul și formă numărul de telefon al 
şefului formaţiunii de evidenţa populaţiei. Îi explică, 
în cîteva cuvinte, situația lui Saftu și-l rugă să-i eli- 
bereze un buletin de identitate. 

— Miine îl are ! promise acesta. 

— E tîrziu! Te rog, să mă înţelegi, Marius. Am 
nevoie de el în cel mult două ore. Cînd ne vom ve- 
dea o să-ţi explic mai în detaliu... Te rog ! 

— Să vină, acum, la mine ! 

— Îl trimit cu un ofiţer, să evităm întîrzierile..: 
Mulţumesc anticipat, încheie Grigorescu. 

După două ore, Saftu reintra în birou, însoțit de 
unul dintre ofiţerii din serviciul lui Grigorescu. 
Scoase, radios, buletinul din buzunar și îl arătă ma- 
iorului. 

— Încep să mă simt om..: 

— Mă bucur pentru dumneata, spuse Grigorescu 
şi se ridică de la masa de lucru. Îi făcu semn să-l ur- 
meze, închise ușa şi coborîră grăbiţi scările. Urcară 
în maşina care îi aștepta în fața intrării. 

Grigorescu era ușor frămîntat. Pentru a putea 
pleca cu Saftu, încercase să-i explice colonelului Pu- 
ceanu că întilnirea planificată pentru ora zece 
ar trebui amînată pentru după-amiază. Puceanu nu 
acceptase propunerea. „Încerci să scapi de răspun- 
dere“, îl apostrofase acesta. „Nu, dimpotrivă, mi-o 
asum. Vă raportez, că nu pot veni la ora zece, pentru 
că în acest timp am de rezolvat ceva deosebit de im- 
portant. La ora 17,30 vă stau la dispoziţie“, raportase 
băţos Grigorescu, deși înţelegea că poziţia în care se 
punea putea fi speculată de Puceanu. Se hotărîse însă 
să-l ajute pe Saftu și-și asumase toate riscurile. 

Urcară în mașina care îi aștepta în fața intrării. 
Parcurseră străzile, de parcă ar fi fost în competiţie 
cu toată lumea. După douăzeci de minute erau în 
biroul directorului Intreprinderii „Metrom“. 

— El este omul de care v-am vorbit la telefon, 
tovarășe director | Făcu un gest către Saftu și se 
așeză pe unul din scaunele de la masa rotundă. 

Il cunoştea pe acest bărbat între două virste. Fu- 
seseră colegi la universitatea serală de marzism- 
leninism. Sa 

— Nu mai înţeleg, Mircea. Era de-ajuns să vină 
la personal și îl angajam. Avem nevoie de munci- 
tori. Dar dacă voi vă îngrijiţi să-mi aduceţi forța de 
muncă, eu vă rămîn recunoscător, se amuză directo- 
rul zîmbind larg. 

— Cînd o să începem derularea filmului, o să ve- 
deţi că de aici, din acest birou, trebuia să începem. 

Acest om are o situaţie specială. A fost condam- 
nat pentru spionaj, și-a executat pedeapsa, a ieşit din 
pușcărie, dar, pricepeţi ?, cum ar putea să privească 
cei de la cadre o astfel de „carte de vizită“... A în- 
cercat să se stabilească în comuna lui, dar a fost „sfă- 
tuit“ să plece. Pînă mai acum două ceasuri nu avea 
nici buletin... D-aia am venit eu cu el ! 

— Aha! își domoli zîmbetul directorul. Pariez că 
tu eşti și cel care l-a descoperit și l-a trimis în fața 
instanţei, iar acum ai remușcări, continuă directo- 
rul, în glumă sau în serios. Greu de spus. 

— Nu de remușcări este vorba, ci, pur și simplu, 
omul acesta trebuie să muncească și să intre în rînd 
cu toţi ceilalți cetăţeni ai țării. 

Directorul sună secretara și îi dădu dispoziţiile de 
rigoare. Aceasta ieși, însoţită de Saftu, care încercă 
să spună ceva. Maiorul făcu un gest, care voia să în- 
semne „lasă, că nu-i nimic deosebit“. 


Grigorescu intră în biroul în care se afla colonelul 
Puceanu. Pe chipul acestuia nu se putea citi nimic. 
li spuse absent să ia loc, timp în care el răsfoi niște 
pagini scrise de mînă. Momentul se prelungea și, ten- 
tat, Grigorescu începu să se uite la hîrtiile pe care 
Puceanu le tot întorcea. Recunoscu scrisul Brigittei 

și înțelese că omul de la birou nu era prea mulțumit 
de cele ce citea. 

— Înainte de orice, aș dori să-mi raportezi pentru 
ce ai încălcat ordinul meu... Ştii la ce mă refer, nu ? 

— Desigur ! 

— Aştept! 

— Ieri, la spital, am întîlnit, așteptind acolo, “în 
curte, un om. L-am recunoscut. Era unul dintre spio- 
nii capturați, cu ajutorul căruia am desfășurat o ac- 
țiune de „intoxicare“ a celor de la Pullach, 

— Şi ce-i cu asta ? 

— Omul, continuă Grigorescu, fără să pară că a 
luat în seamă întreruperea, aștepta de două zile să 
poată ajunge la colonelul Horja. Era disperat. N-avea 
un ban, nu i se eliberase buletin, iar cu o hirtie pe 
care scrie că te-ai liberat de la Periprava nu prea 
stau mulţi de vorbă cu tine... 

— şi mata, ca un arhanghel... 

— Vă rog, tovarășe colonel, fără insinuări. Am ac- 
ţionat ca un comunist. I-am dat mîna de ajutor pe 
care alţii i-o refuzau. 

— Era de datoria dumitale ? 

— De comunist, dar şi de om care cunoaște bine 
cazul. 

— Exagerezi, ca întotdeauna. Pozezi în salvator. 
Îți place ipostaza asta de împărțitor al dreptăţii. 

— Nu-i vorba de asta. Păcat! Ați înţeles prea 
puţin din cele ce am spus eu. 

— Continuă. 

— l-am împrumutat nişte bani, l-am ajutat să ob- 
țină un loc la un hotel şi astăzi am intervenit pentru 
a i se elibera buletinul și a fi angajat... 

— Îţi dai seama că fiecare din aceste fapte repre- 
zintă un capăt de acuzare. Dumneata pactizezi cu 
spionii ! 

— Pactizez cu dreptatea, dacă acest cuvînt vă place 
atît de mult... 

— Nu fii obraznic, că-ntore foaia ! 

-— Vă rog să ţineţi seama de faptul că sînt ofițer 
superior și nu permit să fiu jignit, etichetat, apos- 
trofat. 

— PDumneata pui și condiţii... Dumneata ? 

— Nu eu pun condiţiile, ci regulamentele în vi- 
goare, normele de comportare în muncă. Cer să fie 
respectate, atît ! 

— Interesant ! Găsesc şi alte trăsături de caracter 
negative la dumneata. Îngimfare şi lipsă de discer- 
nămînt. Îţi atrag atenţia că vei răspunde pentru ne- 
executarea ordinului. Eu te-am așteptat la ora zece 
și n-ai venit ! 

— V-am cerut permisiunea, dar... 

— Şi ce, acel fost spion nu putea să mai aștepte 
o zi? 

— Acel „fost spion“ putea să aștepte și mai mult, 
acel om, aflat într-o situație deosebită, nu ! Credeţi 
că a da o mînă de ajutor unui om nu merită, uneori, 
să amiîni o discuţie cu un ceas-două ! ? 

— Asta hotărăsc eu și nu dumneata. 

— Am văzut că aţi și hotărît. 

— Vei fi pedepsit ! 

— Am înţeles ! 

17 — Cine l-a ucis pe Abel? 


Puceanu îl privi curios. Se așteptase la o reacţie 
care să-i permită să-i administreze ofițerului o veri- 
tabilă lecţie de intransigenţă. 

— Ai instruit-o bine pe femeia asta cu care ești 
încurcat. remarcă, după o pauză, voit prelungită, 
Puceanu. 

— Pe acest registru refuz să discut. 

— Eşti şi agresiv pe deasupra ! 

— Numai dumneavoastră puteţi confunda drepta- 
tea și cinstea cu agresivitatea. 

— Cîntăreşte-ţi cuvintele ! 

— Sfatul este valabil și pentru dumneavoastră. 

— Nu-mi da dumneata sfaturi ! 

— Nu vă cer decît să respectați adevărul. Cine 
este și ce hram poartă acea femeie se poate vedea 
din dosarul aflat în arhivă. Ați audiat-o în speranța 
că veţi afla ceva compromiţător pentru mine. N-a 
ieșit nimic şi vreți să manevrați ca la o anchetă prost 
condusă. Mă scirbește o astfel de atitudine. 

Puceanu nu-și credea urechilor. Considera că este 
suficient renumele său de „mînă forte“, pentru a-l 
face pe oricare dintre cei chemaţi să dea o explicaţie 
să-și simtă limba înghețată în gură. Se izbise și de 
poziţii ferme, dar o asemenea atitudine nu-și amin- 
tea să mai fi întîlnit. Surpriza era atît de mare pen- 
iru el, încît rămase fără răspuns. 

— Am primit citeva telefoane „binevoitoare“... și 
soţia mea la fel. Cum vă explicați ? Și culmea! ce 
debitau acei binevoitori, seamănă identic cu acuza- 
tiile dumneavoastră. N-ar strica să discutați și cu 
tovarășul colonel Constantin. V-ar putea ajuta să-nțe- 
legeţi mai bine rosturile. 

— Te-ntreci cu gluma băiete. Faptul că între te- 
lefoanele pe care le primeşti şi întrebarea ce ţi-am 
adresat-o este o asemănare demonstrează că ade- 
vărul a ieșit la iveală. De altfel dumneata n-ai fost 
controlat de multă vreme. Chiar prea de multă vreme, 
și ţi-ai făcut de cap. 

— Cum așa? 

— Iată: ai pledat pentru introducerea unui fost 
ofițer neamţ în acţiunea de lichidarea bandei din 
munții Făgărașului. Absolut inutil, pentru că și aşa 
banda ar fi fost lichidată... Tot dumneata, pentru ser- 
viciile aduse, ai susținut eliberarea fostului ofiţer, 
care, ar fi trebuit predat tovarășilor sovietici. Apoi, 
pentru că nu ești dumneata omul care să te opreşti 
la jumătatea drumului, chiar și cînd săvîrșeşti aba- 
teri, ţi-ai luat ca amantă, nici mai mult nici mai pu- 
țin, o fostă agentă a serviciului secret german. For- 
mal, colonelul Horja ţi-a atras atenția. Eu găsesc 
însă că era mai potrivit să fi fost pus sub acuzare 
pentru pactizare cu dușmanul, iar ea, trimisă la 
muncă, unde îi era locul. Cum se pare că ai un anume 
gust pentru alte naţionalităţi, ai început să trăieşti 
cu așa-zisa soție a lui Rotbacker... Sint fapte care te 
prezintă așa cum ești și pe care n-ai cum să le negi! 

— Este monstruos tot ceea ce aţi afirmat. Mon- 
struos ! Nu credeam să fie posibil. Sînt scîrbit și 
revoltat... 

Colonelul Puceanu parcă nici nu auzi remarca lui 
Grigorescu. Suridea subţire, distant, superior. 

— Ştii cum se cheamă faptele tale ? Revizionism, 
deviaționism de dreapta, aflat, la un pas de a cădea 
sub influenţa concepţiilor reacționare... 

Grigorescu tăcea de parcă gura i-ar fi fost lipită 
atît era de uimit de cele ce auzea. 

Pentru o clipă fu tentat să facă stînga-mprejur, să 
părăsească încăperea să nu-l mai vadă pe cel care 
îi aducea învinuiri atît de grave. Se stăpîni însă. 

— Iată numai cîteva fapte, reluă Puceanu. Nu te 
ocupi de promovarea elementului muncitoresc. Pe 
Iscru, de pildă, trimis aici pentru a întări rîndurile... 
__Nu-și termină fraza și făcu un gest scurt din mină 
de parcă ar fi minuit o sabie cu care a decapitat pe 
cineva. Pe chip i se întipărise o expresie de asprime, 
iar cele două cute adinci ce i se desenau pe frunte; 
arătau că era foarte convins de cele afirmate. 

Tăcerea prelungită a maiorului Grigorescu i se 
părea o sfidare ce i se aducea nu numai lui, ci și eșa- 
lonului pe care îl reprezenta. Cînd simţea frica celui 
care-i era potenţial victimă încerca un sentiment de 
plenitudine, de mulțumire, de bucurie. Îi plăcea să 
anihileze orice apărare, orice tentativă de a ocoli 
soarta ce i-o hărăzise el celui implicat. Ori poziția 
acestui om îl frustra tocmai de acest simțămînt de 
plăcere pe care i-l procura puterea. 

Puceanu se gîndise să deschidă un capitol „Saftu“ 
la dosarul Grigorescu. Își notă în caiet, cu roșu, să 
ceară de la arhivă, adăugînd : „să fie reţinut Saftu 
pentru anchetă !“. Pentru Puceanu n-avea impor- 
tanţă că reținerea acelui fost spion, care cooperăse 
activ la dejucarea intereselor oficinei de spionaj do- 
bîndindu-și astfel dreptul de libertate, reprezenta o 
încălcare grosolană a legii, un abuz, o samavolnicie. 
Important era să-l facă „să se destăinuie“ că fusese 
o „unealtă“ a trădării ofițerului. Se gîndea că poate 
scoate ceva și despre colonelul Horja. „Ce plăcere 
i-ar fi produs tovarăşului Albu !* Puceanu.se temea 

însă de Hatman. Apoi nici nu se putea încropi, la 
iuţeală, un nou „caz de răsunet“. Albu, adusese dis- 
cuţia pe un astfel de făgaș, dar nu împinsese gîndul 
pînă la capăt. „Toate la timpul lor“, încheiase cu 
un oftat. 


— Maiorul Grigorescu să vină la mine! îi ceru 
Puceanu ofițerului de serviciu și începu să-și frece 
cu bucurie palmele. 

Gestul îi rămăsese de mult, din copilărie. Trăise 
într-o familie săracă, înglodată în nevoi, de ţărani fără 
pămînt. În fond, ca atiţia alţii, numai că el ţinea să-și 
etaleze toată ziua originea umilă, să marcheze, ast- 
fel, saltul formidabil pe care îl făcuse în viață, ca şi 
cînd meritul era exclusiv al lui şi nu un rezultat al 
transformărilor din ţară, de care beneficiase și el 
Numai că saltul îl îndepărtase tocmai de cei cu a că- 
ror sorginte se lăuda. Manifesta chiar un dispreț su- 
veran pentru ceea ce era legat de sat, iar pe rudele 
sale le ocolea, alungîndu-le cu duritate din viața sa. 

— M-aţi chemat ? întrebă Grigorescu, cu un ton 
neutru, de parcă nici nu l-ar fi cunoscut pe Puceanu. 

— Dumneata nu știi să te prezinţi regulamentar ? 
i-o tăie, veninos, acesta. 

— Îmi cer scuze tovarăşe colonel... Dar nu mă 
luaţi așa chiar dacă am săvirșit o abatere de la re- 
gulament. Socotiţi, probabil, că luîndu-mă „tare“ mă 
intimidez și... Nu mizaţi pe asemenea socoteli că din 
ele n-o să iasă nimic folositor. 

— Nu-ţi depășești cumva limitele, maiorule ? 

— Nu depășesc nimic. De fapt, ce doriți de la 
mine ? 

— Să-mi faci un raport referitor la cazul Saftu. 
Să treci acolo toate secretele pe care le-aţi trimis, 
cu bună știință, dușmanului... Dacă dumneata ai sem- 

real şi acoperiri, mă rog, să răspundă cine ţi le-a 
at. 

Aluzia era transparentă. Cu alte cuvinte era în- 
demnat să-l înfunde pe colonelul Horja, își zise în 
gînd Grigorescu. „Nu ţi-ai găsit omul !“ 

Dacă reușea să bage zizania între ei, gindea Pu- 
ceanu, lui îi va fi mult mai ușor. „Ce poate fi mai 
elocvent ca o acuzaţie aruncată de un colaborator 
apropiat ?“ 

— Să nu-mi umbli cu chestii de-astea, domnule 
Puceanu... Cînd vorbeşti de meserie, te rog să o faci 
cu respectul cuvenit. Cu respectul aceluia care habar 
nu are de ea. 

Ochii lui Grigorescu sclipeau straniu. Din adîncul 
lor răzbătea o înverșunare nebănuită, încît Puceanu 
se înfioră fără să vrea. Junghiul rece al unui gînd 
de teamă îi străbătu sufletul. 

— Mă amenințţi ? O să te-nfund de o să mă po- 
meneșşti ! 

— Știu şi eu cum știu toți cei cu care ai avut de-a 
face că nu ai nimic sfînt în tine, numai că tot nașul 
are naș... Nu uita însă că sintem între patru ochi, că 
nu voi recunoaște nimic, iar discuţia aceasta să nu o 
uiţi. Înţeleg că am fi putut decide asupra unei soluții 
nu tocmai bune, dar să ni se pună în spinare o ast- 
fel de acuzare... Ai grijă ! Şi apoi nu-i vorba de mine, 
dar ce ai cu tovarășul colonel Horja ! Nu vă satis- 
face starea lui prezentă ? Vreţi să-l băgaţi în mor- 
mînt ? 

Grigorescu îi aruncă o privire dispreţuitoare şi, ca 
și cum n-ar fi auzit ordinul, se întoarse brusc și ieși. 
Pentru Puceanu încăperea devenise dintr-o dată 
mică, apăsătoare. Reacţia lui Grigorescu, îl descum- 
pănise și o umbră de teamă îi stăruia în suflet ca o 

adiere de vint rece. Privirea aceea ironică și, tot- 
odată, hotăriîtă, a ofițerului, îl ţintuise, ca țeava nea- 
gră a unei arme. 


În această stare l-a găsit Ioachim pe Puceanu... 
Ciocănise ușor în ușă și nu mai așteptase răspunsul. 
Intrase. 

— Vă deranjez, tovarășe colonel ? 

— Nu, poftim ! Ce s-a întîmplat ? 

— Nimic deosebit. Miine urmează să mă întorc la 
curs. N-aș fi vrut să plec pînă nu vă prezentam și 
opinia mea privitoare la cele ce se petrec aici... 

— Interesant ! Sper să fie o opinie sinceră, con- 
structivă, care să ajute mersul anchetei... Vă ascult 
cu plăcere, deşi îmi propusesem ca acum să mă ocup 
de altceva, își dădu el importanţă. 

— Relatările mele o să vă ajute să ajungeţi mai 
repede la adevăr. 

— Cu atît mai bine, mormăi Puceanu și se foi în 
scaun, căutindu-și o poziţie cît mai comodă. 

Closs se așeză, fără să mai aştepte să fie invitat, 
își scoase pachetul de ţigări, luă una și începu să o 
pipăie scurt cu vîrfurile degetelor. Citeva firișoare 
de tutun căzură pe sticla ce acoperea măsuţa din 
fața biroului la care stătea colonelul. Ioachim le 
strînse cu palma și le puse în scrumieră. Apoi își 
aprinse ţigara şi slobozi fumul spre tavan. 

— Vă ascult, tovarășe Closs ! 

Ioachim Closs continua să privească fumul albăs- 
trui, care urca spre tavan. Avea un aer detașat și, 
în același timp, preocupat, de om care ar dori să 
spună multe, atit de multe, încît nu știa cum să dea 
șir gîndurilor sale. 

— Tovarășe colonel — începu ofiţerul, privindu-l 
dintr-o dată direct, atent — nu am cunoștință din- 

tr-un material sau vreo luare de poziţie oficială care 
sint învinuirile ce i se aduc maiorului Grigorescu, 
de aceea am să vă spun, pentru a-l cunoaște și dum- 
neavoastră, ce reprezintă acest ofiţer și ce a făcut 
el pentru ţară. 

Se opri o clipă, așteptind reacţia lui Puceanu. 
Acesta ridică sprincenele in semn de nedumerire, 
dar înclină ușor din cap. semn că ofiţerul poate con- 
tinua. În timpul discuţiilor ce le avusese cu alţi ofi- 
țeri, ca şi în materialele pe care le studiase, întilnise, 
deseori, numele lui Closs alături de cel al lui Grigo- 
rescu, și nu-și făcea iluzii că acesta ar putea să-l 
acuze. 

— Îl cunosc pe maiorul Grigorescu de foarte mulţi 
ani, chiar din timpul şcolii militare. Am apreciat la el 
multe calități. care l-au așezat, întotdeauna, printre 
fruntași. De altfel, el a fost șeful promoției noastre 
și, într-un anume fel, a devenit un simbol al acestei 
promotii, întruchipînd dăruirea, talentul, imaginaţia, 
inteligența, iar aici, în unitate, profesionalismul mă- 
surat în rezultate notabile. Oricare dintre colegii noș- 
tri vă va spune la fel. 

— Într-un cuvint, un tip perfect ! spuse persiflant 
Puceanu. 

— Perfect nu! Perfect nu sînteţi nici dumnea- 
voastră, tovarăşe colonel, ripostă, la rîndul lui, Closs. 
Sînt în viaţa şi activitatea lui și elemente mai puţin 
luminoase, evident perfectibile... Este prea grăbit să 
accepte riscul... şi, pe undeva, judecă prea mult cu 
inima și mai puţin cu mintea, atunci cînd este vorba 
de oamenii de care se simte legat... 

— Vreisă-mi dai un exemplu ? 

Puceanu schimbase tactica. Era un tip adapta- 
bil, abil, gata să scoată din fiecare situație ceea ce-l 
interesa. Își dădu seama că dacă va încerca să-l con- 

trazică direct pe Closs nu va realiza mare lucru, așa 
că alese o altă cale. Să-l hărţuiască cu întrebări, să-i 
întindă capcane şi, din aproape în aproape, să-l aducă 
pe poziţia dorită de el. 

— Doriţi exemple, da ? Păi, să încep cu Hertha: 
Cunosc foarte bine cazul, pentru că a fost un caz la 
vremea aia. Și apoi, dacă nu eram eu, el nu o întîlnea 
poate, niciodată. Cunoașteţi împrejurarea, nu-i așa ? 

— Vreau să o ascult de la dumneata ! 


— Fosta mea colegă de liceu era, în fapt, o „cîr- 
tiță“, o spioană germană lăsată în adormire. Cei care 
o dirijaseră cîndva nu au mai apucat să o „trezească“. 
A trebuit să apară Mircea în viaţa ei pentru a o re- 
aduce la viaţă... fără prezenţa în viaţa ei a acestui ofi- 
ter, Hertha, hotărîtă şi capabilă cum era, ne-ar fi dat 
de furcă. Cei doi s-au plăcut, iar influenţa lui Mircea 
a fost atît de mare, încît a determinat-o pe Hertha 
să mărturisească adevărul. În conştiinţa şi în inima 
lui Grigorescu s-a dat o bătălie. Omul — cu simță- 
mintele lui — și ofițerul — cu datoria sa. 

— Şi, în loc să fie trimisă la munca de reconstruc- 
ție, Hertha, cum îți place dumitale să-i spui unei 
spioane, a rămas aici să spioneze mai departe, chiar 
sub nasul vostru. 

— Eu vorbesc serios și-mi aleg cuvintele, vă rog 
și pe dumneavoastră să procedaţi la fel, altfel nu vom 
putea continua dialogul și ar fi păcat, încercă Closs 
o punere la punct... Nu sînt mulţi ofițeri pe lumea 
asta, iar aici, la Inspectorat, nici unul în afară de 
el, dacă nu-l luăm în calcul şi pe Hatman, care să fi 
reușit performanța să pătrundă în serviciul lui 
Gehlen. Nu e puţin lucru să știți. 

— Nu este o justificare pentru greșelile maiorului. 

— Tot pedalaţi pe „greșelile lui Grigorescu“ ! Care 
sînt acestea ? Misiunile ce i s-au încredinţat lui au 
fost îndeplinite în chip strălucit. A fost decorat, avan- 
sat în grad înainte de expirarea stagiului, iar multe 
dintre cazurile rezolvate de el au intrat în fondul 
nostru de experienţă. Ce-i reproșați ? 

— Cam multe vrei să știi dumneata, nu ţi se pare? 

— Şi eu am fost unul dintre cei „amestecați“ în tot 
felul de „treburi“. Dacă a greșit el, am greșit și eu. Şi 
nu numai eu ! Nu cred că este bine să se facă un pro- 
ces de intenţie, nejustificat, urit și periculos, nu este 
bine să se mistifice realitatea... S-a discutat pe aici 
că Grigorescu ar fi „combinat“, folosesc cuvîntul 
obișnuit, cu soţia lui Rotbacker. Este o mîrşăvie ! Pe 
Mircea nu l-a interesat femeia lui Rotbacker, ci 
Rotbacker însuși, misiunea pe care și-a asumat-o 
acest fost ofițer al Wehrmahtului. 

Discutînd acum cu dumneavoastră, mă întreb dacă 
maiorul Grigorescu este ţinta loviturilor sau vreţi să-l 
transformați în praștia cu care să loviți în altcineva... 
mă gîndesc la colonel. 

— Cum îţi permiţi să... ? 

— Imi permit, că știu, am trăit și am văzut mai 
multe decit vă închipuiți dumneavoastră, tovarășe 
colonel. Îmi amintesc de ziua în care Grigorescu și 
Rotbacker erau între bandiții aciuiți în munți și noi 
înaintam cu lanţul de trăgători să-i prindem sau să-i 
lichidăm pe bandiți... La un moment dat individul ce 
se afla de pază ne-a întimpinat cu foc. Imediat s-au 
alăturat și ceilalţi. Nu ştiam care era situația celor 
doi... Am intrat în panică... Pînă atunci cei din bandă 
mai omoriseră trei ofițeri. Să vă arăt fotografiile ca- 
davrelor lor. 

Ioachim scoase din plicul, pe care îl avusese tot 
timpul la îndemînă, trei fotografii. Le puse în faţa lui 
Puceanu şi așteptă. 

Acesta le privi pe rînd. Fiecare înfățișa cadavrele 
segmentate ale unor bărbaţi, greu de recunoscut. 

— Primul a fost sublocotenentul Marcus Hiinter, 
coleg de-al meu... Juca rolul pe care l-a avut Rot- 
backer, numai că nu prea cunoștea multe lucruri des- 
pre SS. Rezultatul se vede... Acesta a fost Vladimir 
Juga, continuă pe același ton domol Ioachim Closs, 
l-a însoţit pe Hiinter. Aceeași soartă. Avea un copil. 
Soţia s-a prăpădit de durere nu mult timp după 
moartea lui. Cel de-al treilea a fost Martin Turcu. 
Ciudat nume pentru un moldovean. A fost împușcat 
în frunte. „La sfîntul mir“, cum se lăudau bandiții. 
Apoi — trupul tăiat și aruncat. L-au mîncat lighioa- 
nele pădurii. Fotografia arată numai ce s-a mai pu- 
tut găsi... Iată, deci, între ce oameni, dacă îi putem 
numi astfel, se aflau cei doi... Îmi permiteţi o între- 
bare, tovarășe colonel. 

— Desigur ! răspunse dezinvolt acesta. 

— Dumneavoastră v-aţi lăsa locul călduţ, situaţia 
sigură, adăpostul la care vă aflaţi, femeia care vă iu- 
beşte și ați pleca între „ei“, fără să aveţi certitudinea 
că vă mai întoarceți ? 

Closs pusese întrebarea, pronunțind rar cuvintele, 
ca o acuzare, privindu-l atit de intens, încit lui Pu- 
ceanu i se îmbrobonă fruntea. 

— Grigorescu nu numai că n-a ezitat, cum faceți 
dumneavoastră, chiar într-o situaţie ipotetică, ci chiar 
el a propus soluţia, iar colonelul a aprobat-o. V-aţi 
întrebat, vreodată, ce se petrecea în inima, în cugetul 

lui ? Dacă o făceaţi găseaţi, în parte, explicaţia celor 
trei infarcturi succesive.. 

— Nu-mi da mie lecţii, că nu suport, înţelegi ? ? Şi 
păstrează buna-cuviință, altfel te poftesc afară. 

— În dimineața aceea, continuă Closs fără să ia în 
seamă amenințarea, Mircea era să-și piardă viața dacă 
nu-l ajuta cel despre care spuneți că era un fascist. 
Ar fi fost a patra victimă... Omul acesta mi-a salvat 
și mie viaţa. Am fost la un pas de moarte. Norocul 
meu că în echipă era și el care, acţionînd cu îndrăz- 
neală şi rapiditate, nu i-a permis spionului să mă Ti- 
chideze... altfel... Trebuia să-l prindem pe unul din- 
tre parașutiștii spioni. Ne scăpase printre degete. 
Mircea l-a depistat, l-a încolţit și l-a anihilat... 

— Poate vrei să vărs și lacrimi... 

— Nu vă cer asta, dar se cade mai multă consi- 
deraţie... este fapt de viață şi de moarte. Nu pot lăsa 
un om, de care mă leagă mai mult decît simpla cole- 
gialitate, să fie umilit de cineva care răstălmăcește 
adevărul, care rescrie istoria și încearcă să mistifice 
realitatea. 

— Cine face asta ? întrebă, agresiv, Puceanu. 


— Poate că în activitatea lui Grigorescu, a colone- 
lului Horja, a unităţii noastre sînt elemente ce se pot 
îmbunătăți, continua Closs fără să răspundă la în- 
trebarea lui Puceanu. Lucrurile ar trebui puse altfel... 
În primul rînd, prin prisma ideilor și concepţiilor 
noastre umaniste. Așa cum o face Grigorescu. Cred 
că ați auzit de Saftu și problema soluţionată de 
Mircea. 

— Grigorescu și iar Grigorescu... Hatmanul și iar 
Hatmanul. Am început să obosesc tot auzind numele 
astea... 


— Obosiţi din alte motive | 

— Nu-mi da dumneata lecţii ! ţi-am mai spus. 

— N-am de gînd. Singurul lucru pe care vreau să 
vi-l dau este acest memoriu. Ifte și înseriat. Am în- 
tocmit și un raport cu privire la depunerea lui. Sînt 
cuprinse în el problemele pe care le-am discutat, ca și 
altele. Alăturaţi și fotografiile pe care le-aţi văzut ! 

— N-am nevoie de ele! 

— Dumneavoastră, personal, nu! Pentru adevăr 
sînt însă necesare. În raport este stipulată şi prezenţa 
lor. Să nu se piardă ! Reprezintă oameni care au mu- 
rit pentru ţară, tineri, în vreme ce alții au îmbătrinit, 
răscolind dosare și ignorînd jertfa lor de sînge... 

Ioachim se ridică cu destulă greutate și încetineală, 
parcă vrînd să sublineze faptul că ar mai fi avut multe 
de spus. 

— Te credeam mai înţelept, încercă Puceanu să-l 
pună la punct. . 

— Să nu mă tutuiești, şoarece de birou ! Nici nu 
mi-e teamă, nici n-am de gînd să mă las impresionat, 
își ieși din fire Closs. 

Se îndreptă, la fel de greoi, spre uşă, puse mîna pe 
clanţă, dar se întoarse spre colonel. 

— Sincer să fiu, regret că a trebuia să purtăm o 
astfel de discuţie, jenantă pentru fiecare şi în ace- 
lași timp supărătoare pentru natura relaţiilor ee ar 
trebui să fie între noi. Regret ! Spun asta, pentru că 
aș dori, o dată mai mult, să înţelegeţi cît de puternice 
au fost motivele care m-au adus să încalc, pentru 
prima oară în viața mea, normele regulamentare. 

Puceanu fierbea. Cuvintele lui Ioachim Closs, 
rostite pe un ton calm, sigur, îl dezarmaseră. Dacă 
ar fi continuat să ridice vocea, să spună altceva decit 
ceea ce spusese, ar fi explodat. Dar înlemnise, ca un 
animal care, văzînd flacăra în noapte, se oprește îna- 

inte de a face saltul, gata-gata să se retragă, căci nu 
știe ce se ascunde dincolo de pilpiirile de lumină. 


Aceasta era starea în care îl părăsise Closs. Si- 
guranţa de sine i se erodase, încet-încet. Simţea pă- 
mîntul alunecîndu-i sub picioare. Frica nu izvora din 
regret, ci, pur și simplu, din gindul că rolurile s-ar 
fi putut inversa, odată și odată. Iar gindul acesta ne- 
plăcut, negru, răscolitor îl incercase mai mult ca nici- 
odată în vremea acestei anchete. 

„Oare mie mi-ar lua cineva apărarea ?“ 

Încercă în gind să întocmească o listă a prietenilor. 
Constată îngrozit că nu avea pe cine să treacă pe acea 
listă imaginară. Slujindu-l pe Albu, în ciuda adevăru- 
lui şi a dreptăţii, în jurul său nu rămăseseră decît 
oameni interesaţi și nu prieteni. Conjunctură nesta- 
tornică. De fapt, se perindară, că de rămas nu rămă- 
sese nici unul. Cînd dispărea interesul, dispărea și 
prietenul... 

Sufletul său nu era construit pentru a înțelege me- 
sajul uman al intervenţiei lui Ioachim Closs. Dar nici 
jocul, pe care-l crezuse ușor, nu-l va putea duce pînă 
la capăt, oricît ar fi răscolit, oricît ar fi retranseris 
realitatea, oricite mărturii în doi peri sau chiar po- 
trivnice celor doi ar fi găsit sau ar fi fabricat. 

În raportul pe care îl lăsase Closs, totul era pre- 
zentat metodic, analizat, întors pe toate feţele, sus- 
ținut, faptul de viață ieșind și mai mult la iveală. Îl 
prinsese lectura și parcurse documentul pînă la capăt. 
Imaginea ce se degaja nu lăsa nici un dubiu cu pri- 
vire la corectitudinea și probitatea profesională a ma- 
iorului Grigorescu. 

Avu un moment de slăbiciune cînd se gîndi să ra- 
porteze lui Albu că Grigorescu se află în afara ori- 

căror bănuieli. Dar adierea de omenie se dovedise 
prea slabă pentru a putea topi gheaţa groasă a obiș=. 
nuinței formate în atîția ani de exerciţiu. Valul de 
căldură menit să ardă uscături nu-l simţea. „Ți-o fac. 
eu, neamţule !“ conchise, recăpătîndu-și stăpînirea de, 
sine și încrederea în steaua sa. 


Grigorescu trecu pe culoar mai grăbit ca de obi-. 
cei, urcînd scara, sărind cîte două trepte deodată și 
intră în biroul său. Telefonul suna strident, prelung. 
Ridică receptorul. 

— 'Tovarășul maior Grigorescu ? auzi o voce băr- 
bătească. 

— Da! 

— Numai o clipă... tovarășul colonel Horja vrea să 
vă vorbească. 

După cîteva secunde, în care sesiză mutarea tele- 
fonului, în aparat auzi vocea slăbită a Hatmanului.: 

— Mircea, poţi să treci astăzi pe la mine ? 

— Desigur ! S-a întimplat ceva ? întrebă nerăb- 
dător Grigorescu. 

— Nimic, nimic, vreau să discutăm... Asta-i tot.. 
Te aştept ! i 
Discuția se încheiase și Grigorescu puse receptorul 
în furcă. Era descumpănit. Primul impuls fusese: 
acela de a lăsa totul și să plece la spital, să afle ce-l: 
frămintă pe şeful său. Se stăpîni. Deschise mapa și 
așeză hiîrtiile, astfel încît la fiecare comunicare să. 
poată citi și răspunsul primit de la «Astra». Nu se 
putea concentra însă. Gîndul îi zbura mereu la Hat- 
man, știa cît de greu suportă inactivitatea și izo- 
larea. O fi aflat ceva ? se întrebă ofițerul, convins că, 
pentru sănătatea colonelului, antrenarea în uraganul 

ce devasta inspectoratul va cîntări greu. 

Toate i se învălmășeau în minte. Nu era vorba nu- 
mai de acuzaţiile nefondate ce i se aduceau, ci și de 
viața lui. În momentele cruciale ale vieţii.sale îl re- 
găsea pe Hatman. Acum din nou se afla într-un mo- 
ment crucial. De data aceasta nu mai stătea în fața 
unui dușman declarat, cu care în ani-de strădanii în- 
văţase să se lupte, ci... Era nevoit să se lupte cu un 
coleg, care, în mod normal, trebuia să-i fie prieten. 
Și nu știa cum. Experiența Hatmanului i-ar fi de fo- 
los și de data aceasta ca și atunci în munţi... „Nu! 
Hotărit lucru, nu ! Hatmanul să-şi vadă de sănătatea 
lui, altfel îl ucidem“. Războiul cu „prietenii“ este 
mai dur şi mai ucigător, decît cel purtat cu duş- 
mani declaraţi. 

La greu l-a mai avut alături și pe Willy, ba chiar 
și pe Hertha. Aceștia îi deveniseră nu numai tova- 
răși de luptă, ci şi prieteni. Și acum pe aceştia ca şi 
pe alții colonelul Puceanu voia să-i alinieze împo- 
triva sa. 

Mircea Grigorescu ştia că mai devreme sau mai 
tîrziu adevărul avea să iasă la iveală, numai că acum 
acel moment al adevărului i se părea incert și înde- 
părtat. 

Închise ușa fișetului, sigilă atent, verifică încă o 
dată încuietoarea și ieşi pe culoar. Învirti cheia în 
broască şi o luă de-a lungul coridorului spre camera 
ofițerului de serviciu. 

— Lipsesc o oră, sînt la spital, îi spuse fără să mai 
intre şi cobori în viteză scările. 

Deşi ar fi vrut să meargă pe jos, luă maşina, ca 
să cîştige timp. Conducea absent, fără plăcere chiar, 
dar, mai ales, grăbit. 

Hatmanul îl aştepta. Se vedea după chipul său că 
era agitat și Grigorescu îi ştia foarte bine mișcarea 
aceea, abia perceptibilă, a pleoapelor care-i trăda ner- 

vozitatea. Boala îl rosese ca o rugină. Era slăbit și prin 
bluza pijamalei i se vedea foarte pronunţat conturul 
oaselor pieptului. 

„Mare lucru să fii sănătos...“, își zise Grigorescu, 
realizînd, nici el nu știa pentru a cîta oară, cit de hidă 
era boala, boala care ţintuia la pat, care izola de 
lume. 

— Mircea, pentru ce mi-ai ascuns necazurile tale ? 
întrebă potolit, pe un ton șters Hatmanul. 

— Fleacuri... nimic important... încercă să minima- 
lizeze. 

Hatmanul îl privea, scormonitor, agresiv chiar, iar 
lumina ochilor tăia ca un bisturiu. Se părea că, în 
trupul vlăguit de boală, puterea revenea din hăurile 
de suferinţă în care fusese pierdută. 

— Să fim serioşi, Mircea, știi că nu sînt fleacuri. 
Crezind că mă cruţi ascunzindu-mi adevărul de fapt 
mă umilești. Și apoi, cu de-alde Albu și Puceanu nu-i 
de glumit. Eu îi cunosc mai bine ca tine. Ei reprezintă 
omida care roade frunzele pomului fără de care nu 
se mai poate dezvolta și se usucă. Care-i situația cu 
ancheta aia ? 

— Văd că ştiţi... ? 

— Ştiu ceva... Şi-mi pare rău că nu am aflat de la 
tine. Dar tu știi cine l-a ucis pe Abel? Şi pentru 
ce l-a ucis ? 

— N-am citit Biblia, pînă acum, tovarăşe colonel... 
şi nici nu știu dacă e cazul. 

— Nu la bigotism te îndemn eu... Tilcul celor spuse 
acolo aș vrea să-l înţelegi... Abel și Cain, cel care i-a 
dat cu pietroaie în cap, erau frați, Mircea. Iată deci 
că Biblia acceptă fratricidul. Desigur, în cazul nostru 
nu putem împinge gîndul pînă acolo, dar „fraţii“ 
Albu și Puceanu ajutați de Iseru pot să facă 
mult rău. 

— Iau drept sarcină de serviciu și de mîine trec la 
studiul Bibliei, spuse, rizind Grigorescu. 

Nu se citea pe fața sa, dar Grigorescu se afla ca-n- 
tr-un cazan cu smoală încinsă. Nu știa ce să facă : să 
dea drumul zăgazului și să-şi ușureze inima sau să as- 
cundă mai departe ? 

— Nu-ţi fie teamă pentru mine... 

— Ce rost ar avea să zgindărim în niște murdării 
și să împrăștie miazmele ? 

— E dreptul meu să știu... Și nu numai dreptul, ci 
și datoria de a interveni ca adevărul să nu mai fie. 
răstălmăcit. 

— Văd că știți... 

— Ştiu pe dracu ! Am primit o scrisoare... Uite-o! 

Hatmanul luă de pe noptieră citeva file de hîrtie 
împăturite, le desfăcu și le trecu lui Grigorescu. 
Acesta începu să citească atent, încercînd să-și domo- 
lească emoția ce-l gituia. Mirșăvia i se părea fără 
măsură. Simțea privirea Hatmanului ţintuindu-l ca 
lumina îndepărtată într-o noapte întunecoasă, lumină 
care îți dă speranţă, dar îţi arată și cît de nepătruns 
este întunericul. 

— Ei, cum-stăm ? se auzi, ca altădată, expresia 
ce-l făcuse vestit pe Hatman. De data aceasta ea cu- 
prindea totul : nerăbdarea, supărarea, curiozitatea, 
neînduplecarea. 

Grigorescu se bucură. Era un indiciu sigur că bol- 
navul îşi revine la normal. Trecuseră atit de multe 
zile de cînd nu-l mai auzise. 

— Păcat! Nu puteam să cred că se mai întîmplă 
și d-astea, dar văd că unii, învăţind să scrie, cred că 
cele mai izbutite opere literare sînt anonimele... 

— Lasă divagaţiile și povesteşte-mi totul! 

— Aş fi vrut să vă vedeţi liniștit de boala dumnea- 
voastră, își anunţă el, pe ocolite, hotărîrea de a-i vorbi 

de necazurile sale. Își dădea seama că pentru Hatman 
adevărul reprezenta cea mai bună soluţie. Oricum 
s-ar fi frămîntat, cel puţin, de acum în colo, o va face 
în cunoștință de cauză. 


— Deci asta-i ! exclamă colonelul după ce Grigo- 
rescu termină relatarea. 

— Asta-i ! Putea fi şi mai rău! 

— Destul de rău și așa. Deşi n-o recunoaștern, 
birocraţia a dobîndit o anumită putere, a devenit un 
fel de sită prin care este cernută realitatea, o sită 
care nu prea reţine tărîța... Sau reține numai cît do- 
rește cel care manevrează sita. Și e rău ! Foarte rău ! 
Pervertește sufletele. Pentru unul mai slab, ar fi fost 
de ajuns să-și facă „autocritica“ și era iertat poate 
chiar și înălțat, dacă mai împroșca și ceva noroi... În 
toată povestea asta am și eu partea mea de vină. 
Toate acestea n-au apărut din senin, din deșert. S-au 
născut între noi, fără să luăm seama la timp. Acum 
le văd în toată mîrșăvia lor... și eu, iată, stau țintuit 
în patul ăsta ! 

— Nu vă necăjiţi, ieșim noi la liman. Vom lupta 
pentru adevăr. 

— Sună ca o lozincă ce spui tu, Mircea. 

— Au şi lozincile rolul lor... 

— Au, băiete, nici vorbă, numai că unele, în gura 
unora, pot ascunde realitatea și o pot deforma... și apoi 
ce a făcut Ioachim cu Iscru, nu se cheamă luptă, ci 
tembelism. 

— Acum mă-nţelegeţi mai bine pentru ce nu v-am 
spus pînă astăzi... Trebuie să vă păstraţi calmul pen- 
tru binele dumneavoastră și al nostru. 

— Adevărul nu trebuie afirmat cu asemenea me- 
tode care-l mînjesc, îşi continuă colonelul gîndul, ne- 
luînd în seamă apelul la liniște al lui Grigorescu. 

— Sînt uneori eficace, deși nici eu nu le aprob... 
Mi se pare de neînțeles că un om echilibrat ca Ioa- 
chim s-a transformat deodată într-un brigand. 

— Iată că ce am spus mai adineauri se adeverește : 
în asemenea împrejurare oamenii se pervertesc! 

Closs, cît o fi el de calculat, și-a ieșit din pepeni... 
Şi să ştii că nu-i de rîs. Voi să vă păstraţi calmul nu 
eu. Dacă o să tot călcaţi în străchini, veţi da cîştig de 
cauză lui Puceanu şi lui Albu. 

— Nu-mi fac nici un fel de griji! 

— Ba să-ţi faci ! Un scop demn se apără cu me- 
tode demne, să nu uiţi asta Mircea, și sfătuiește-i și 
pe alții să nu uite. Să-ţi faci griji să meargă munca 
bine, să conduci cazul «Astra» cu mînă sigură, să te 
îngrijești de familie, de copil, să nu te lași copleșit 
de frămîntări. Omul care nu-și face griji nu este om. 
Acum te rog să aranjezi să mi se aducă un telefon 
direct, aici, în rezervă și să mi se facă legătura cu 
Bucureștiul la acest număr... 


Capitolul al nouălea 


De cînd se întorsese din prizonierat Kurt trăia 
într-un fel de transă. Întîmplările prin care trecuse 
nu avuseseră darul să-l trezească. I se părea că toate 
acestea i le povestise cineva, că nu el fusese în mie- 
zul evenimentelor. Încercase să găsească o ordine în 
acel haos pe care îl purta în sufletul său. Haosul avea 
un început : ziua în care se înrolase în armata ger- 
mană ; se prezentase la oficiul de recrutare al orga- 
nizaţiei naționaliștilor sași. Mai tirziu se întorsese 
tot pe furiș cum plecase și viaţa se rupsese din nou, 
după arestarea sa. 

Firul anilor lui mai căpătase un nod, pe care îl 
simțea fizic ori de cîte ori își aducea aminte de gos- 
podăria lui de la Săcele, de viața trăită alături de fa- 
milia despre care abia îndrăznea să creadă că o va 
mai avea lîngă el. 

Războiul se terminase, dar ecourile lui dăinuiau, 
miasmele lui căpătaseră alte tonuri care înecau încă 
existenţe, conștiințe, evenimente, oameni. Unul din- 
tre acești oameni era și el, Grehlman Kurt. Bătri- 
nul Kurt sare își pierduse un picior nu în lupte, ci în 
lagărul de prizonieri, și care trăia în Germania de 
Vest, unde nu se simţea ca acasă, înstrăinat fiind și 
despărțit de familia lui. Pentru că noțiunea „acasă“ 
este legată de ceea ce ne înconjură, de universul atît 

de limitat și totuși atit de cuprinzător în care ne-am 
format și pe care nu-l uităm niciodată. Și gîndul lui 
Kurt nu se putea depărta de casa lui din Săcele, vop- 
sită în culoarea ei atit de specifică satelor săsești, de 
la curtea umbroasă și mare, pavată cu piatră de rîu, 
de la prietenii și rudele lingă care dorea să trăiască 
iarăși. 

— lar visezi, domnule Grehlman ? îl întrebă, cu 
un zimbet ironic în colțul buzelor, barmanul clu- 
bului. 

Trase halba golită, o clăti în jetul puternic al robi- 
netului de deasupra chiuvetei metalice, o așeză sub 
canaua aparatului de umplut și apăsă maneta de 
lemn masiv. Berea ţișni într-un șuvoi spumat și se 
prelinse peste marginile halbei din sticlă ieftină. 

— Cea mai bună bere, mai bună decît orice bere de 
pe scoarța pămîntului. Prosit ! 

Barmanul ciocni halba lui Kurt, cu una pe care o 
umpluse ceva mai înainte și din care gustă cu vădită 
plăcere. Plescăi, își şterse gura cu dosul palmei şi 
puse halba cu zgomot pe bucata de cauciuc ce aco- 
perea partea de jos a tejghelei. 

Kurt bău cîteva înghiţituri, după care așeză halba 
în faţa lui și începu să o învirte ușor atingînd-o cu 
vîrfurile degetelor. 

— Ca de obicei și un cîrnat de porc, Kurt? 

Zelul harmanului, în cultivarea prieteniei lui 
Grehlman, devenise agasant. „Ce ascunde ?“ se în- 
trebă Kurt. Qmul se străduia să-l rețină cît mai mult 
în preajma sa, să-i intre în voie, să-l antreneze în 
discuţii, să-i afle gîndurile. 

Nu o dată halba se repeta, Kurt ascultînd frazele 
meșteșugite ale barmanului, care turuia în speranța 
că îl va determina, odată şi odată, și pe «român» să-i 
spună ceea ce vioia să afle Helfer. 

-— Kurt, iei un cîrnat, acum un ceas i-am primit, 
sînt delicioși... merge berea mai bine. Încă niţel și 
schimb butoiul. 

Fără să ia în seamă tăcerea lui Kurt, barmanul 
luă un cîrnat rumenit de pe grătarul bine încins, îl 
așeză pe farfuria cu emblema clubului pe ea, adăugă 
vreo citeva linguri de varză călită, și i-o puse în faţă 
clientului. Îi oferi la fel de îndeminatic, un cuţit și 
o furculiță, precum și un șerveţel de hirtie cu aceeași 
emblemă a clubului. 

— Şi-o bere proaspătă, Kurt! și făcu să alunece 
cana de pămînt pe tabla tejghelei, cu precizia unui 
aruncător de cuțite. Cana se opri la cîţiva centimetri 
de farfuria aburindă. 

Kurt începu să măniînce încet, sub privirea ocro- 
titoare a barmanului. Era un negustor perfect, bucu- 
rîndu-se sincer cînd un client se simţea bine. Dar în 
cazul lui Kurt era ceva cu totul special : primise sar- 
cină de la Helfer să se ocupe de el. Își șterse palmele 
mari, grăsulii, pe prosopul ce atîrna de un cui bătut 
în marginea tejghelei, luă un alt cîrnat şi, cu două 
degete, îl înmuie în farfuria cu muștar şi mușcă atit 
de pofticios, încît Kurt zîmbi amuzat. 

— Domnule Kurt, să mă asculţi pe mine! Și nu 
numai cînd este vorba despre mîncare sau băutură... 
Mă pricep și la astea, dar mă pricep și la viaţă, nici 
nu ştii mata ce școală formidabilă este berăria... Dacă 
ar fi după mine, aș acorda o diplomă de merit pentru 
cei care reușesc să adune o astfel de experienţă de 
viaţă... Trec tot felul de oameni, fiecare povestind 
cîte ceva. Şi așa cunoşti zeci de vieţi ! Bunăoară, la 
noi, aici, la club, sînt oameni din toate stările sociale... 
dumneata ești timplar, ai fost pe front, ai fost pri- 
zonier la români, apoi la ruși, ai cunoscut și știi o 
sumedenie de lucruri, îmi spui și mie, eu le bag la 

cap, iar experienţa asta a matale mie îmi folosește . 

Tirada barmanului fu întreruptă de un rigîit pre- 
lung. Nu se sinchisi defel și trase o dușcă bună, de 
goli cana de bere. Apoi îşi șterse cu prosopul unsoa- 
rea ce i se prelingea pe bărbie. 

— „eu nici ziarele nu trebuie să le mai citesc. Știu 
totul poate chiar mai bine decit dacă mi-aş pierde 
vremea să le răsfoiesc. Nevastă-mea mă pune să-i po- 
vestesc ce am aflat și îmi zice că eu ar trebui să vor- 
besc ia televizor... Numai că eu la televizor nu mă 
uit decît la filme, că politica ăstora nu-mi place, prea 
ne-am americanizat, prea nu mai știe nimeni de dis- 
ciplină, de ordine... Fără disciplină și ordine nu se 
poate face ceva... Asta-i ! Or, uite, dacă își pune în 
cap vreun ziarist să desființeze un ministru, să fiu 
al naibii că o poate face. Uite, numai cu scandalul cu 
doctorul Hans Globke, secretarul de stat al Cancela- 
riei federale... Este drept că omul slujise şi sub na- 
ziști, contribuise și la legile ce asigurau „puritatea 
naţiunii germane“, dar legile, vorbind între noi, dom- 
nule Grehlman, n-au fost rele deloc. Gazeiarii ăștia 
scirboși l-au acuzat în fel şi chip că dacă n-ar fi fost 
bătrînul Adenauer... Vezi, Doamne, el n-ar fi slujit 
Germania, n-ar fi un fiu al poporului german... Ce 
mă supără pe mine, Kurt, este faptul că presa a ceve- 
nit un fel de a patra putere... Înţelegi, domnule 
Grehlman ? 

Kurt îl ascultase cu interes. Convorbirile lui cu 
barmanul erau ca un spectacol. La început fusese un 
fel de amuzament cu care își omora plictisul. Trep- 
tat însă îi trezise bănuieli și tentaţia să intre în joc. 

— Frantz, dau un rind. Zici că schimbi butoiul ? 

Barmanul umplu repede două halbe, „prosit“ şi 
sorbi cu atita poftă de parcă nu mai băuse de ani de 
zile bere. 

— Prosit, Frantz, să știi că-mi placi. 

Băuse cam prea mult în seara aceea și se ameţise, 
iar zăpușeala de afară îl făcu să transpire copios. 
Mergea încet, trist, abătut, ca într-un vis fără să se 
simtă apropiat de ceva. „Ce dracu vrea Frantz ăsta 
de la mine ?“ Kurt cunoștea sistemul. Se lovise de 
acest mod de spionare și atunci cînd fusese ostaş în 
trupele Wehrmahtu-lui și mai tîrziu. Modul de com- 
portare al iscoadelor era același. Diferite erau numai 
scopurile. 

„Uite ce înseamnă să vorbeşti prea mult... Mulţu- 
mesc Frantz ! Cu limbuţia ta m-ai pus în gardă“. 

Drumul spre locuința lui din cartierul mărginaș al 
Minchenului îl obosise. Ajunse gata mahmur, iar 
noaptea îi fu chinuită de vise grele. 

Se trezise lac de apă. Gustul de cocleală de la prea 
multa bere băută în ajun îl făcu să se strîmbe. Își 
trecu limba peste buzele uscate de sete şi îşi zise că 
nu trebuia să mai bea. Și-o repeta mereu, se dojenea 
în fiecare dimineaţă, dar degeaba. Tristeţea, singură- 
tatea, starea de deznădejde ce-l cuprinsese erau par- 
teneri greu de suportat. 

Se bărbieri, își îmbrăcă haina „la două rînduri“ şi 
ghetele cele noi. De cîndrămăsese schilod purta ghete, 
căci ciotul de lemn era mult mai stabil, prins în gheata 
ortopedică. 

O luă încet spre postul de poliţie. Era o zi noroasă, 
dar zăpușeala stăruia sub perdeaua de nori ca in- 
tr-un cuptor. Kurt se oprise de cîteva ori, obosit de 
efort şi de noaptea plină de coşmaruri, pradă unui 
simțămint straniu. 

— Dumneata ? îl şi luă în primire un tînăr înalt, 
biond, cu trese de subofițer. 

— Aş dori să merg la domnul comisar Pfeifer... 
pentru pașaport. 

— Comisar Pfeifer ? întrebă surprins tînărul. 

— Da... aşa știu că-l cheamă. 

— Un comisar cu numele de Pfeifer nu lucrează 
la noi... Fusese gata să mai adauge ceva, dar se stă- 
pînise. Bătrinelul acela din fața lui nu părea că nu 
știe ce vorbeşte. De aceea începu să-l descoasă 
pe Kurt. 

— Bănuiesc eu de unde este... de la ia, și făcu un 
gest scurt cu capul însoţit de o mișcare a ochilor. Pro- 
babil ai vreo problemă politică... 

— N-am nimic, vreau un pașaport și atita ! 

— Păi ăsta-i un lucru simplu de tot. Completează 
formularul pe care îl găsești la camera 23, adaugi 
timbrul de cinci mărci, fotografiile, te prezinți după 
o lună și l-ai luat ! 

Kurt nu-i mai povesti că făcuse toate acestea. 
Merse de-a lungul culoarului, intră în camera indi- 
cată, completă încă o dată formularul și-l înmînă ti- 
nerei de la ghișeu. 

Aceasta îl luă, citi numele, închise ghișeul și îl des- 
chise aproape imediat. 

— Domnule Grehlman, veniți un moment, vă rog? 

— Da! răspunse Kurt, care nu ajunsese încă 
la ușă. 

— Nu vă putem primi cererea de paşaport ! 

— Cum vine asta? 

— Așa am dispoziţie! 

— De la cine? 

— Domnul comisar Pfeifer. 

— Aha... 

Kurt luă formularul pe care tînăra de la ghișeu 
scrisese „se respinge din dispoziţia domnului comisar 
Pfeifer“, semnase și pusese data. Se uită cîteva clipe 
și plecă fără să mai spună un cuvînt. 

— Ei, ai rezolvat ? îl întîmpină subofiţerul de la 
poartă. 

— Domnul comisar Pfeifer a dat dispoziții să nu 
mi se elibereze un pașaport ! 

— Care comisar ? îi spun, omule, că nu lucrează 
aici. Iar „ăia“ n-au nici o putere. Poliţia este poliţie 
și asta să fie clar... 

— Mi-e foarte clar. Uite ce scrie aici! și îi arătă 
notița funcţionarei. 

— Ştii ce, du-te la poliţia landului și reclamă-i. 
Domnul comisar şef este un tip dat dracu, nu per- 
mite să i se sufle în ciorbă. Ai să vezi... 

Kurt plecă abătut. Transpirase tot și o ameţeală 
îl cuprinse. Un taxi trecu pe lîngă el ca un bolid, în- 
cît Kurt se sperie. Nici n-a apucat să-i facă semn că 
automobilul a şi dat colţul străzii. 

Soarele ieșise din perdeaua de nori și căldura era 
zäpuşitoare; Se opri cîtevaclipe în umbra unui chioșc 
de afișaj. Citi printre alte anunţuri și pe cel al zia- 
rului „Miinchenezul“ și, dintr-o dată, îi reveni în 
minte perorația barmanului. „În fond ce aş putea 
pierde în legătură cu «dezmățul» presei ? Să încerc !“, 

Nu o dată, planurile cele mai bine puse la punct 
sînt favorizate sau răsturnate de un amănunt uitat, 
ignorat sau neluat în seamă. Amănuntul deci poate 
fi o adevărată platformă rotitoare care întoarce loco- 
motiva evenimentelor într-o nouă direcție. 


În dimineața aceea, această locomotivă se numea 
Arnold Schumacher, ziarist cu un condei tăios ca 
briciul, care, fiind de serviciu pe redacție, a ascultat 
povestea lui Kurt Grehlman. 

Arnold Schumacher nu avea o prea mare expe- 
riență ca ziarist. Își propusese însă să informeze opi- 

nia publică cu deplină corectitudine. Pînă acum se 
ținuse de propriul său angajament. De aceea îi şi 
mersese vestea de ziarist de temut. 

Era o fire aventuroasă, gata să accepte riscul, sim- 
tind nevoia de schimbare. De altfel această trăsătură 
îşi punea amprenta asupra personalității sale. Lua 
hotărîri cu o rapiditate uimitoare, viteza de gîndire 
fiindu-i dublată de un fler ieșit din comun. Avea 
„nas“. Pe cît părea de intempestiv, pe atît era de 
calculat și rece, curajul său izvorînd mai ales din in- 
vestigarea, cu o acuitate neobișnuită, a unor soluţii 
posibile fiecărei situaţii. 

Era un tînăr deschis noului, cu orientări ce adu- 
ceau spre stînga, fără însă să îmbrăţișeze o ideologie 
anume. Viaţa ziaristului fusese marcată de moartea 
tragică în război a tatălui său. Știuse, pentru că așa 
suna comunicarea oficială, că tatăl său murise eroic 
pentru „Führer und Vaterland“. Dar nu fusese așa. 
Un camarad, tîrziu, după terminarea războiului, cînd 
Arnold era student la drept, îi spusese adevărul: 

— Tatăl tău a fost împușcat de un S.S--ist în 
ultimele zile ale războiului. A socotit inutilă orice 
rezistență și nu a acceptat ca subunitatea comandată 
de el să se sacrifice pentru ca o formaţiune S.S. să 
se poată retrage din fața trupelor sovietice. 


Arnold Schumacher se adresase organelor de stat, 
cerînd deschiderea unei anchete judiciare. Se izbise 
însă de puterea birocratică, de inerție și de „sfaturi 
prietenești“. 

— Nu mai scormoni, nu fi neghiob! Las-o așa. 
Mortul de la groapă nu se mai întoarce. 

Nu se lăsase, se zbătuse și reușise să deschidă un 
proces care însă se încheiase repede din lipsă. de 
probe. 

Din toată întimplarea, Arnold Schumacher rămă- 
sese cu un gust amar, dar și cu hotărîrea de a se 
opune oricăror forme de reînviere a nazismului. Cu 
un asemenea gînd renunțase la cariera juridică și se 
lansase în ziaristică. 

— Numai o clipă, spuse Arnold, punind palma 
peste microfonul telefonului la care vorbea și făcîn- 
du-i semn lui Kurt Grehlman să se așeze pe scaunul 
din faţa biroului. Continuă să transmită citeva fraze, 
dădu indicaţii asupra formatuiui şi literei în care do- 
rea să fie cules textul și închise telefonul. 

— Sper că n-a durat prea mult... Sint Arnold 
Schumacher, redactor de serviciu, cu ce vă pot fi de 
folos, spuse amabil și sorbi din cafeaua ce părea că 
se răcise de mult. 

— Cu mine este o poveste cam încurcată, domnule 
ziarist... aveţi vreme să mă ascultați ? Nici nu știu 
cum să încep. 

— lată că vă ajut eu... Ce v-a adus aici ? 

— Un pașaport, un simplu pașaport... nu mi se 
eliberează din dispoziţia comisarului Pfeifer. 

— Poate că aţi săvirșit fapte infamante sau mai 
știu eu ce. 

— Nimic din toate astea. Eu sînt din România, sas 
sînt. În anii ăia tulburi m-am lăsat amăgit.. Am 
luptat pentru Germania, să ştiţi. Iată, și bătu cu 
palma în proteză, mi-am lăsat și un picior. 

— Interesant ! Foarte interesant. Pentru ce nu vă 
aflaţi în România, dacă de acolo sînteți ? 

— Asta-i! Nu-mi eliberează un pașaport... acel 
domn comisar Pfeifer, cine-o mai fi și ăsta, că din 
cîte spune subofiţerul, nici nu există. 

— Mai explicit domnule Grehlman, că nu-nţeleg 
nimic. S-o luăm de la început. 

— Priviţi această hirtie, și Kurt îi arătă formu- 
larul pe care tinăra funcţionară notase cele cîteva 
cuvinte. 

Arnold citi, începu să noteze răspunsurile la între- 
bările pe care i le punea lui Kurt, astfel că în aproape 
două ore, cît durase discuția, aflase, în linii mari, po- 
vestea acestui om. Rugă apoi un coleg să-i țină locul, 
îl conduse pe Kurt pînă acasă și făcu o anchetă su- 
mară la biroul de poliție. Negăsind nici un comisar 
Pfeifer se așeză și scrise un reportaj fulminant. A 
doua zi, „Munchenezul“ publica cu litere de-o 
șchioapă, pe prima pagină : „Există, oare, comisarul 
Pfeifer ?“ 


Pentru colonelul Otto Helfer adevărata presă su- 
combase demult. Cei care slujeau acum opinia pu- 
blică, ziariştii, erau o ceată de bandiți, o adunătură 
de degenerați. Deschisese o anchetă secretă, în spe- 
ranța că va putea distruge pe cîțiva dintre cei mai 
înverşunați. 

Cind Hans îi spuse despre reportajul apărut în 
ziarul „Münchenezul“, tocmai se gindea cum să mai 
combată pe acești ziarişti impertinenți care tot scor- 
monesc trecutul nazist ba al unuia, ba al altora. 

— Maimuțoii ! Noi ne-am lăsat sîngele pe cimpul 
de luptă şi ei !? Ceru să i se aducă un exemplar. Îl 
citi în liniște pînă la capăt. Își umplu un pahar cu o 
porție dublă de coniac, pe care, contrar obiceiului 
său, l-a turnat pe git ca-ntr-o pilnie. 

— N-am putea opri continuarea serialului. Hans ? 
îl întrebă pe omul în capul căruia se spărgeau toate. 

— Nu ştiu... putem încerca însă. 

— Unde sint vremurile de altădată, Hans ? Unde 
sint ? oftă Helfer. 

Un simplu ordin și redacția ar fi fost devastată, 
ziariștii trimiși într-un lagăr de exterminare sau pe 
front. pentru a se învăţa minte să mai bată cimpii. 
Iar Kurt reclamagiul, Kurt șontorogul, ar fi fost mort 
din primele clipe. 

— Avem vreo fișă despre Arnold Schumacher ? 

— Tot ceea ce cunoaștem este în dosarul acesta... 
și puse pe birou o mapă subțirică, de culoare verde, 
care avea o dungă roz trasă pe colţul de sus. 

— Un suspect, deci, spuse Helfer cu satisfacţie, 
privind dunga roz. 

— Cel cu procesul, cu tatăl ucis de un ofițer SS, 
nu vă amintiţi ? 

— Ba da, eu așa ceva nu uit, Hans. Dar cum ne 
ocupăm noi de comuniștii ăștia ? li lăsăm să ne înece, 
Hans ? Întinăm memoria camarazilor căzuți. L-aţi 
lăsat pe mucosul ăsta să-și facă de cap. Generalul o 
să ne freçe ridichea şi pentru asta. V-aţi lenevit, 
Hans, asta-i. Vi s-a depus osînză pe creier şi acesta 
nu mai poate gîndi. Nu vezi legătura ? Kurt cu Rot- 
backer, acesta cu femeia, pe care nu sînteţi în stare 
să o dibuiţi, și acum ziaristul... Un complot, Hans, iar 
noi dormim, asta-i. Zi-mi pe scurt ce conţine dosarul 
acestui rahat de jurnalist. 

Hans făcu un pas, se apropie de birou, luă mapa, 
o deschise și începu să citească. 

— Născut în Hollingen în 27 noiembrie 1932, în- 
tr-o familie de profesori. N-are alte rude în afară de 
mama lui care trăiește într-o altă localitate. Nici 
prieteni nu are prea mulţi. A rămas în contact cu 
cîţiva dintre colegii de facultate și cu fostul proprie- 
tar al biroului de avocatură unde a lucrat un timp. 
Trăiește de mai bine de doi ani cu o tînără care dan- 
sează într-un bar... face acolo un fel de striptis, 

este, se spune, foarte frumoasă și pare îndrăgostită 
de el... Locuiesc împreună. Altceva nu mai scrie în 
dosar, din păcate. De fapt, nu s-a ocupat cineva spe- 
cial de el. 

— Deși ar fi fost cazul să o faceţi, Hans. 

— Cu ce forţe, domnule colonel? Cu ce forțe? 
De cîte ori v-am cerut suplimentarea schemei, mi-aţi 
răspuns că nu o puteţi face. 

— Pentru că generalul nici nu a vrut să audă așa 
ceva. Ce puteam face eu ? Acum însă trebuie să ne 
ocupăm de „„Solomonacher“ ăsta... și încă repede și 
eficient, pină cînd nu-şi dă cu totul în petic. 

— V-aș propune un mic accident de automobil, se 
entuziasmă Hans. Conduce, cu mare viteză, un „Ja- 
guar“. 

Helfer rămase nemișcat, privindu-l fix pe Hans. Pe 
chipul său ochii străluceau ca la un ciine care văzuse 
un os de dimensiuni apreciabile. Nici măcar nu clipea. 

— Nu-i momentul... ne-ar scoate urechile... Cine-i 
proprietarul ziarului ? 

— Un consorţiu. Principalul acţionar este un tip 
pe nume Ziiche::man. 

— Evreu? 

— Desigur ! 

— Vezi, Hans, în privința asta nu am făcut treaba 
pînă la capăt... Este un tip de înțeles ? 

— Cine ? Ziicherman ? Un antinazist convins. Fa- 
milia i-a murit la Dachau, el a scăpat. De altfel el 
este cel care i-a deschis apetitul pentru cariera jur- 
nalistică lui Arnold Schumacher, după procesul ne- 
reuşit intentat de acesta. 

— Ceilalţi acţionari ? 

— Încă doi evrei, iar restul mici acţionari ger- 
mani, de nuanţă socialistă sau creștin-democrată... In 
gener: ral aceleași idei. 

19 — Cine l-a ucis pe Abel? 


— N-ar putea fi cumpărat ? Eventual de o socie- 
tate anonimă de presă ! 


— S-a mai încercat, dar fără succes. 

— Nici ancheta în jurul lui Rotbacker nu înain- 
tează iar acum ne-a apărut şi ăsta cu articolul lui in- 
cendiar. Ai vreo idee, Hans ? 

— Să apară urgent un comisar Pfeifer care să-i 
dea pașaportul lui Grehlman. Îl expediem în Româ- 
nia și-l așteptăm să se întoarcă... Ne răfuim atunci 
eu el. Iar dacă nu mai vine, cu atît mai bine pentru 
noi. Acolo poate să latre cit o vrea.. „Propagandă 
comunistă“. 

Riseră cu poftă. 

Lui Helfer aburii coniacului i se urzaseră la cap 
şi lumini colorate îi jucau sub frunte ori de cîte ori 
închidea ochii. „Am băut, oare, prea mult ?“ se în- 
trebă și îşi turnă un pahar de apă. Nu constată nici 
o îmbunătățire a condiţiei sale fizice. „Să-mi fi cres- 
cut tensiunea ?“ îi trecu un gînd, iar bănuiala că ar 
putea să se fi îmbolnăvit îl năucea. 

— Ia repetă Hans, că-i interesant ce-ai spus tu. 

Hans repetă aproape cuvint cu cuvînt, dar nu se- 
siză că mesajul său a fost recepționat cu toate sub- 
tilităţile lui. Rămase surprins cînd acesta se întoarse 
cu o faţă zimbitoare către el. 

— Tu nu ești chiar atît de prost pe cit te soco- 
team. Am fost nedrept cu tine, prietene. Nici chiar 
mie nu mi-ar fi putut trece prin cap o asemenea idee 
strașnică. Bravo ! Cum o vezi realizată ? 

— Lintze, care l-a primit pe Grehlman acolo, la 
poliție, să-l mai primească o dată, de data asta îm- 
brăcat în uniformă de comisar. lar, la nevoie, 
i-ar da pașaportul și gata, facem gogoaşa să ples- 
nească. 


— Perfect ! Să-mi raportezi de executare... Și să 
apară în ziarele noastre materiale despre lipsa de te- 
mei a unor afirmaţii de genul celei din „Minchs- 
nezul“. 

Helfer expediase cazul mult mai rapid decît obiș- 
nuia. Nu se simțea bine. Luminile colorate îi jucau 
acum în fața ochilor într-un evantai aproape com- 
tinuu. O senzaţie de greață i se așezase în git, de 
parcă nodul nu-l mai putea înghiți. Un nod mare 
amar, de care n-avea cum să scape. Transpiră tot, 
iar broboanele ce i se adunaseră pe frunte și timple 
îi dădeau o senzaţie de căldură și răceală. Îşi desfăou 
gulerul, după ce slăbi cravata, ceru secretarei să-i 
vină mașina și plecă acasă. Pentru prima dată nu în- 
cerca nici un sentiment de regret, dimpotrivă, avea 
chiar o detașare în suflet şi voia să așeze între casa 
lui şi sediul serviciului ce-l conducea cei cîțiva kilo- 
metri, care le separa, vroia doar liniște și pace. 


Arnold Schumacher avea o minte combinativă și, 
în același timp, era un om precaut. Știa cît de întor- 
tocheate puteau fi căile succesului, mai ales ale celui 
publicitar. Se hotărise să nu lase nimic la voia în- 
timplării și îi propusese directorului ziarului să ar- 
gajeze o agenţie de detectivi particulari pentru a-l 
urmări și, la nevoie, pentru a-l proteja pe Kurt 
Grehiman. 

— Merită să cheltuim atiția bani ? încercase di- 
rectorul să-l repeadă. 

— Întrebarea mi se pare lipsită de sens... 

— Haida,de, ţincule ! 

— Protecţia omului nostru înseamnă protecția 
reputației noastre... Ce vă faceţi dacă ne „regizează“ 
vreun spectacol... ? 

— Ce te faci tu? 


19* 


— Eu, nimic. Mă întorc la avocatură, dar nu cu 
mine se vor răfui cei din organizaţia lui Gehlen, ci 
cu ziarul, cu voi, cu proprietarii, dar mai ales cu 
proprietarii evrei, pe care nu-i prea înghit... 

— Piciule, ești deștept ! 

— Deșteptăciunea nu ţine de numărul anilor, așa 
că obţineţi aprobarea și eu mă duc să tocmesc un 
detectiv despre care știu că este de încredere. 

Veniturile suplimentare realizate din edițiile spe- 
ciale trase erau destul de mari pentru ca propunerea 
lui Arnold să nu fie aprobată și, după vreo două ore. 
un bărbat cu înfățișarea modestă își luase în pri- 
mire postul de observaţie în apropierea locuinţei lui 
Kurt. Avea consemnul să raporteze orice mișcare 
suspectă, prin intermediul funcţionarei de la biroul 
său, direct redacţiei, unde Arnold își luase măsuri ca 
în stare de asediu. Flerul său îi spunea că trebuie să 
se aștepte la ceva foarte serios și important pen- 
tru el. 

Detectivul particular era un bun profesionist. Cind 
se afla însă în fața unui șnaps nu se mai putea stă- 
pîni. Îl dăduseră afară din poliţie de vreo trei ani şi 
nu ştia să facă altceva. Îşi luase o licenţă pentru 
profesia de detectiv particular. Angajase o secretară 
bolnăvicioasă care acceptase salariul de mizerie pe 
care i-l putea oferi. Rareori cineva îi călca pragul 
biroului, plin de praf și hîrțoage. Cite un soţ încor- 
norat, cîte o amantă părăsită... 

Detectivul își tot aştepta marea șansă. O aştepta 
liniștit, cu speranţa că'va sosi, odată și odată. Astfel 
că, atunci cînd îl văzu pe Arnold Schumacher în bi- 
roul său, era sigur că momentul venise. 

. — Cit de amestecată este Organizaţia ? întrebase 
după cîteva clipe de tăcere. 

— Nu știu! Ţi-e teamă ? 

— Nu de teamă este vorba. Vreau să ştiu cum să 
acționez mai bine... Pune-mi la dispoziţie toate ma- 
terialele pe care le ai... Și vreo cinci mii de mărci, 
pentru început. 

Detectivul studie cu atenţie toate însemnările lui 
Arnold, recunoscuse locurile, și trecu la acțiune. Se- 
cretara lui era în al noulea cer. Primise cinci sute de 
mărci și era fericită. Aştepta cu emoție comunicările 
de pe teren, gata să telefoneze redacției ziarului. 

Hertha citi reportajul din ziarul ,„Miinchenezul“ 
cu sufletul în cumpănă : speranţa, pe de o parte, că, 
în sfîrșit, va ieși la mal şi teama, pe de altă parte, că 
prietenul lor, Kurt Grehlman, a făcut o mare neghio- 
bie care avea să-l coste capul. Era sigură că bietul 
Kurt nu avea cum să ţină piept răzbunării lui 
Helfer. 

— Ce zici Willy de bomba asta ? 

— Zic să ne grăbim, altfel ne vor scoate de aici 
cum scoţi şobolanii din cursă. 

— Să fie pus de Mircea ?! Seamănă cu ce ne-a 
spus nouă. 

— Nu e vreme de ghicit, dragă Hertha, ci de 
acţionat. 

Stabiliseră împreună un plan al conţinutului dez- 
văluirilor pe care să-l trimită ziarelor şi începură 
să imprime sistematic, pe bandă magnetică. Copiară 
fiecare bandă, pentru a se evita eventualele „dispa- 
riții“ şi depuseră coletele la o agenţie de expediere 
la ordin. 

Rotbacker simţea că are vlagă în el. Se refăcuse. 
Suferea însă că nu putea părăsi casa care le servise 
atît de bine ca adăpost. Suporta din ce în ce mai 
greu claustrarea. Perspectiva unei: bătălii imediate îl 
înaripa însă. Încerca să treacă pe planul al doilea 
gindurile la Brigitte și Nando și la tot ce reprezenta 

pentru el viața dinainte de a trece pragul Styxului. 
Dar era om cu sentimente și înregistrind benzile 
retrăia viaţa cu întîmplările ei, clipă de clipă, și nu 
de puţine ori Hertha fusese martora ștergerii pe fu- 
riş a unei lacrimi. Cum de altfel și Willy asista la 
zbuciumul colegei sale de suferință. În mișcările lor 
era precizie, dar și grabă, multă, foarte multă grabă. 
Făceau scurte pauze pentru preparat o cafea după 
care relau imprimările, reascultau și le completau, 
astfel încît fiecare episod să fie cuprinzător, să de- 
maşte, să le dea cîştig de cauză. 

Cind au ajuns la scena finală, execuţia nereușită 
din pădure, au răsuflat ușuraţi, ca și cum urcaseră 
împreună Everestul. 

Mai trecu încă o zi reascultind totul. Nu lipsea 
aproape nimic. Făcu însă următoarea precizare: 
„Subsemnatul Wilhelm Rotbacker sînt în posesia 
unor documente cu care pot proba relatările cuprinse 
în aceste benzi magnetice printre care și fotografii cu 
momente din noaptea cind oamenii lui Gehlen au în- 
cercat să mă ucidă“. 

În noaptea aceea Hertha folosise un aparat cu raze 
infraroșii și surprinsese pe peliculă scene doveditoare. 

— Totul este să le folosim la vreme, Hertha, rosti 
oarecum neîncrezător Rotbacker. 

— La timp, la timp! Oare cum putem ști care-i 
timpul cel mai potrivit ? Oricum, întirzierea nu va fi 
în favoarea noastră. Prin dezvăluirile lui, Kurt a 
creat o atmosferă propice nouă, vor gîndi că au 
de-aface cu o acţiune coordonată și se vor teme. 

— Să trimitem copii în cît mai multe locuri... la 
„Asociaţia luptătorilor antifasciști“, „Uniunea victi- 
melor nazismului“, la cîțiva deputaţi... 

Hertha îl privi, fără să spună ceva. Avea și ea în- 
doieli și presimţiri triste. Numai lupta o ţinuse în 
picicare, numai misiunea ce o avea de îndeplinit o 
ajutase să treacă peste frămiîntări, peste îndoielile 
și spaimele ce-i dăduseră tircoale. Acum era însă pe 
cale să se prăbușească. Ajunsese în limita de jos a 
rezistenţei și un plins nervos, distrugător, începu să-i 
zguduie trupul. 

— Ar fi păcat să fie prea tîrziu... ar fi păcat, își 
exprimă Hertha încă o dată scepticismul. 


— Ceva nou, Hans ? se arătă nerăbdător Helfer, 
cînd în prag apăru Hans, cu cearcăne la ochi, cu 
umerii lăsaţi, de parcă atunci venea de la înmormîn- 
tarea unei fiinţe iubite. În acea zi, era chemat pen- 
tru a treia oară la colonel de i se făcuse lehamite. 
Avea conștiința impăcată că făcuse totul pentru a-l 
găsi pe fugar. Parcă intrase în pămînt. Obida fierbea 
în el, cum fierbe apa clocotită cînd arunci în ea un 
bulgăre de sodă caustică. Dar senzaţia de neputinţă 
îi strecurase în suflet şi mai multă ură. „De te-aș 
găsi o dată, canalie ! 

— Domnule general, în ciuda strădaniilor mele și 
ale colaboratorilor mei, nu am dat de Rotbacker. 

— Eu sint de vină, că vă ţin lîngă mine... De mult 
trebuia să atrag colaboratori mai tineri, mai dornici 
de afirmare... 

— Binevoiţi a privi aici. Sînt sintetizate investi- 
gaţiile făcute. După cum veţi putea constata am reu- 
şit să descoperim mecanicul care a montat cel de al 
doilea carburator la mașina cu pricina, dar mai de- 
parte n-am ajuns. N-am slăbit o clipă contrelul 
trecerilor la frontieră... Se află aici, în Germania, 
simt asta ! 

— Şi eu ce să-i spun generalului *? că Hans simte 
că el se ocupă cu chiromanția ? Nu, dragă Hans, aşe 
nu se mai poate. Trebuie să mi-l aduci aici, viu sau 
mort... pe el și pe complicii lui. 

— Domnule consilier guvernamental, îmi vine să 
cred că nici nu are intenţia să fugă din Germania. 
Mai degrabă, cred că vor să ne facă zile negre, aşa 
cum încearcă şontorogul ăla de Grehlman. Poate că 
usta nu-i decit prima mişcare pe tabla de șah. 

— Eşti cel puţin nebun, Hans ! Am pune imediat 
mina pe el și pe complicii lui, îţi dai seama ? 

— Mina am pune-o, dar nu le-am putea face ni- 
mic. Nu vedeţi ce se întîmplă în cazul lui Kurt 
Grehlman ? 


Pentru Arnold Schumacher apariţia „comisarului 
Pfeifer“ şi eliberarea pașaportului pentru Kurt 
Grehlman a echivalat cu scufundarea într-o apă rece 
ca gheaţa. „Ce să însemne toate acestea ?* Era un 
joc mult mai subtil și mai periculos decit își imagis 
nase el. „Pfeifer nu e Pfeifer, doar am verificat... În- 
seamnă că se tem de mine ! își făcu el curaj fără să 
cadă în greșeala de a ignora pericolele care-l pîn- 
deau. Nu cedă, ci amină doar publicarea articolului 
promis cititorilor, pentru a se edifica despre ce putea 
fi vorba. Ceru detectivului care-l urmărea pe Kurt 
să fie deosebit de atent și să se ferească, să nu cadă 
cumva în vreo cursă. 

— Cei cu care ne luptăm nu se vor împiedica de 
unul ca dumneata sau ca mine, precizase Schuma- 
cher. Salvarea noastră depinde de priceperea du- 
mitale. 

Peste două zile numai, detectivul veni cu bomba : 
Pfeifer se numește de fapt Lintze, iar la adresa la 
care-l condusese era cunoscut ca agent de asigurări, 
desigur, o acoperire. 

Continuînd cercetările, detectivul stabili clădirea 
în care Lintze intra dimineaţa, cînd pleca de acasă. 
„Laborator pentru studierea plantelor medicinale“. 
scria pe plăcuţa prinsă de ușă. 

Pe măsură ce se adînceau în verificarea lui Lintze- 
Pfeifer, devenea tot mai clar că aveau de-aface cu 
Organizaţia Gehlen. Datele adunate erau ca des- 
prinse dintr-un roman poliţist:  Comisar-Pfeifer- 
Lintze ; agent imobiliar — Lintze ; funcţionar la un 
laborator pentru studierea plantelor medicinale. Mai 
trebuia doar să dovedească apartenenţa acestui per- 
sonaj la serviciul „Marelui Pleșuv“. Dar cum ? 

Schumacher își zise că sosise momentul să reia 
publicarea materialelor convins că tot ce nu au reuşit 
el şi cu detectivul va reuși masa mare de cititori, dar 
şi organele de anchetă care erau obligate să intervină. 
Fotografiile și filmele realizate îl prezentau pe Lintze 
în ipostazele descrise în articol, așa că va publica cît 
mai multe din ele. 


— Poftiţi, domnule consilier guvernamental, spuse 
pe un ton sec şeful de cabinet al generalului Gehlen, 
făcîndu-l pe Helfer să se simtă și mai mic, mai lipsit 
de importanţă. 

— Domnule general! spuse destul de tare, dar 
salutul său rămase fără ecou. 

Sesiză că pe masa de lucru a generalului se aflau 
toate publicaţiile în care apăruseră reportajele lui 
Schumacher, precum și cîteva reviste americane, en- 
glezești și franceze care reluaseră știrile pe această 
temă. 

— Cum am ajuns aici, Helfer? întrebă calm 
Gehlen. 

— Scîmăvii, domnule general, nişte scîrnăvii. 
Şi-au luat nasul la purtare... 

Noi sîntem de vină că nu le-am tăiat ghearele la 
timp. Schumacher, de fapt „Miinchenezul“, a anga- 
jat un detectiv... L-am identificat, o să-i retragem 
licenţa. 

— Vax! Helfer, vax, asta-i ce faceţi voi. Pe noi 
ne interesează nu licența detectivului, ci locul unde 
se ascunde Rotbacker. Încep să cred că dacâ-l pu- 
neam pe detectivul ăsta isteț în locul tău aveam mai 
mult succes. 

— Să-l mai luăm o dată pe Kurt Grehlman, dom- 
nule general, trebuie să ne spună unde i se află gi- 
nerele... i 

— Să-l lași să plece! Şi cît mai repede. Dă-l dra- 
cului ! Ştii că au început interpelările în Parlament 
în legătură cu această afacere ? La bine ne-au spri- 
jinit mulţi, la rău se vor da la o parte. Îţi mai acord 
o lună, Helfer. Dacă în acest răstimp nu rezolvi pro- 
blema descoperirii și arestării, te poți considera... 
Sper că am fost destul de explicit. 

Dar o lăsă în coadă de pește. Nu preciză dacă să 
se considere mort sau numai pensionar. Or, pentru 
Helfer avea mare importanţă ce sfîrșit îi rezerva 
şeful său. j 

Cu atit mai mult amenințarea sa avea greutatea 
plumbului. 

Dacă ar fi țipat la el, dacă l-ar fi spurcat în fel și 
chip, ar fi fost mai bine. „Să fie oare ultima mea 
întrevedere cu generalul“, îl trecu un gînd tăios ca 
lama briciului. „Te găsesc eu, renegatule, nu se poate 
să nu te găsesc...“ 

Lui Helfer nimic nu i se părea mai lipsit de dem- 
nitate, decît să nu primească placheta de argint 
„pentru merite“, medalia „serviciu credincios“ și 
insigna de veteran al serviciului secret, o dată cu 


cravata pe care o purta ca un semn distinctiv, la 
clubul pe care îl frecventa cu destulă regularitate. 

Oftă profund și ieși din biroul generalului ca un 
cîine bătut. Cind închise uşa care dădea în antica- 
meră încercă să-și recompună o atitudine cît mai 
demnă. Nu reuși. Gibovit dintr-o dată, plecă fără să 
mai spună ceva. 


— Ia loc, maiorule! spuse pe un ton destul de 
prietenesc primul adjunct al ministrului, după ce 
Grigorescu se prezentă regulamentar. 

Se apropie de unul din  fotoliile care erau lingă 
măsuța din fața biroului și abia se așeză. Era emo- 
ționat. Vestea că fusese chemat de primul-adjunct 
al ministrului venise o dată cu retragerea comisiei de 
anchetă. 

— '"Țineam să-ți vorbesc... Am auzit atitea despre 
dumneata... Nu înţeleg un lucru, pentru ce nu ai 
ieşit la raport? Uneori adevărul trebuie ajutat să 
răzbească... Cred că am pus ordine, iar pentru in- 
formarea dumitale să știi că Albu a fost schimbat 
din funcţie. E rău că un om ros de patimi a ocupat 
o asemenea funcţie. Vina e a noastră nu a dumitale. 
Puceanu a fost și el înlăturat. După cum vezi, se mai 
fac şi greșeli. Așa e viaţa, ce să-i faci! Colonelul 
Horja, Hatmanul, cum îi spuneţi voi, cum se mai 
simte ? 

Grigorescu zîmbi auzind porecla pe care el o cre- 
dea ştiută numai în unitatea lor. 

— Bine! aș vrea să cred că va veni curînd la 
serviciu... 

— Și eu! Ne leagă atit de multe ! E! a fost trimis 
de partid într-o asemenea muncă cu vreo doi ani 
mai devreme decit mine... Pot să spun că am învăţat 
destule de la el. Am învăţat împreună şi meseria de 

lăcătuș. Doamne și ce-au mai inventat pe seama lui ! 
Ah ! Albu ăsta ! Trebuie să-ţi spun că-ți admir tăria 
de caracter, maiorule. Împotriva celor vinovaţi se 
vor lua măsuri... Ai ceva să-mi raportezi ? 

— Pot să-mi reiau munca? Sint niște treburi 
care aşteaptă rezolvarea... 

— Credeam că-i de la sine înţeles. Apropo, vezi 
că astăzi, a sosit cu avionul un neamț, pe nume... 
cum naiba îi zice ? Kurt... Kurt... 

— Grehlman! 

— Într-adevăr, Kurt Grehlman. Ocupă-te de el. 
Are de spus ceva foarte important. Am să dau ordin 
să ţi se pună la dispoziție o mașină. Succes, maio- 
rule, și multă sănătate Hatmanului. 


Capitolul al zecelea 


Horja slăbise mult. Ochii afundaţi în orbite, pie- 
lea feței mai închisă, aproape pămintie, îi schimbau 
fizionomia în aşa măsură, de parcă ar fi fost alt om. 
Oricum, toate acestea arătau că sănătatea îi fusese 
grav afectată. Dar revenirea lui în unitate produ- 
sese, la majoritatea absolută a personalului, un sen- 
timent de bucurie și liniște. 

Cu privirea lui tăioasă și dezarmantă, ca lama 
pumnalului arăbesc în mîna unui bărbat hotărît să 
ţină la respect și o haită întreagă de lupi, inspira 
încredere și optimism printre oameni. 

În schimb, pentru Iscru catapeteasma cerului tros- 
nea asurzitor și amenințător. 

Încă de la primul zvon prin care aflase că Hatma- 
nul va reveni la muncă simţi nevoia de a se așeza 
pe scaun. Puterea îl părăsise, picioarele i se înmuia- 
seră. „Ce va fi cu mine ?“ se întrebase el, văzîndu-și 
întregul edificiu, pe care-l construise cu ajutorul „to- 
varășului Albu“, distrus. 

Cînd colonelul Horja intră în biroul în care, cu 
luni în urmă, în ziua cînd „tovarășw Albu“ voise 
să-l desființeze, se prăbușise pe fotoliu simțind cum 
viața din el se scurge întocmai ca nisipul din clep- 

sidră, încet și ireversibil, strimbă din nas și făcu o 
grimasă din cauza mirosului de tutun impregnat în 
tot ce era în acea încăpere. Nu mai fuma, socotind 
tutunul una din cauzele îmbolnăvirii sale. Așa îi 
spuneau şi medicii şi era convins că aveau dreptate. 
„N-am să-l reiau, oricîte tentaţii ar fi, fir-ar ea de 
otravă !“. 

Deschise sertarul mesei de lucru. Citeva pachete 
de ţigări se aflau orînduite ca-ntr-un rastel cu arme 
ruginite și nefolositoare, le scoase, le așeză alături de 
suportul calendarului de birou şi, pentru o clipă, gîn- 
dul i se opri asupra absurdităţii acestui obicei. Îl 
scoase din reverie secretara, care-l anunţa că maio- 
rul Grigorescu dorește să i se prezinte. 

— Să intre! 

— Eei! Te grăbiși, maiorule. Nu-mi dai răgaz să 
reintru în atmosferă... Am lipsit cam mult... Dar îmi 
regăsesc eu cadenţa, nu-ţi face griji. 

— Mai întîi bine ați venit, tovarășe colonel. În 
ceea ce privește povestea cu grijile... să știți 
că-mi fac. 

— Potoleşte-te, că ştiu ce vrei să-mi spui. Mi-au 
spus-o și alții... Să fiu mai cumpătat, să lucrez mai 
puţin... să, să, să... să nu mai fumez. Cît priveşte fu- 
matul ? ! garantez ! În rest ! ? 

— În rest? 

— În rest?! mă voi strădui. Gata. Pe tema asta 
suficient. Spune-mi ce-ţi fac cei de acasă ? Ancuţa, 
copilul ? Dar „nesuferitu'“ ăla de socru-tău ? 
` — Mulţumesc. Sînt bine, sănătoși. 

Colonelul se purta atit de firesc, de parcă lipsize 
doar citeva zile şi totul nu fusese decit un vis urit, 
— Cum a fost ? 

— M-a primit tovarășul prim-adjunct... 

— Știu asta ! Am vorbit la telefon cu dînsuL.. Ce 
spune Kurt ? 

— Ştiţi deja ? se miră maiorul. 

— Nu te recunosc, maiorule ! Ți-am spus doar că 
am vorbit cu prim-adjunctul. 

Grigorescu își trecu palma peste față, luă pache- 
tul de ţigări pe care îl împinsese spre el Hatmanul, 
îl desfăcu, scoase o ţigară și o aprinse. Trase un fum 
și o stinse imediat. 

— E mai bine așa... 

— Să ai grijă de sănătatea ta, băiete... să nu exa- 
gerezi cu fumatul... îl dojeni blind colonelul. 

— Kurt a sosit cu TAROM-ul de Frankfurt... Ce 
aspră-i viața pentru unii, tovarășe colonel. 

— Sper că nu te referi la a dumitale... 

— A, nu! La a lui Kurt. Citea pătimit! Ce 
scump se plăteşte o clipă de rătăcire ! Era pur și sim- 
plu în transă. N-am văzut un om mai năucit ca el, 
de fericire, de uimire, de schimbarea neprevăzută a 
situaţiei sale... M-a emoționat. 

— Cam prea ușor te emoţionezi prietene. 

— Pentru că atunci a alergat după himere, a plă- 
tit cu vîrf și îndesat. Privea cu uimire totul. Nu în- 
treba nimic, deși îi simţeam curiozitatea, nedumeri- 
rea... Cînd am ajuns în Brașov, nu s-a mai stăpînit. 
„Cite s-au schimbat aici... nici nu-mi vine să cred... 
dacă te-ai lua după ăia“. 

— Sînt sigur că era emoţionat. Cîine să fii și tot 
te guduri cînd vii acasă. Nu ignor trăirile oameni- 
lor, dar acum sînt nerăbdător să știu ce-i cu Willy 
și Hertha. 

— Nu cunoaște mare lucru despre ei. Crede și 
speră că sînt în siguranţă. A avut şi el de furcă cu 
ăia... Am pregătit, aici, un raport, și puse pe birou 
mapa pe care o ținuse pe genunchi. 


: —. Nu te recunosc... ai început să te ascunzi în 
spatele hirtiilor ? Ai învăţat ceva din controlul care 
ţi-a dat de furcă. Ironia colonelului nu fu gustată 
de maior, de aceea riposta lui veni ca un fel de con- 
firmare a spuselor Hatmanului. 

` — Ce bune sînt și astea cînd ești la ananghie..: 

— Hai să părăsim terenul acesta că e-nţesat cu 
mine... Am să citesc raportul, dar acum aș dori să-ți 
ascult opiniile. 

_— Mă tot întreb cum de l-au lăsat pe Kurt ? Pen- 
tru că, nu am nici o îndoială, a venit aici numai din 
voința ălora. 

— Ca spion ? 

— Nu cred. Nu asta am vrut să spun. Mai degrabă 
sacrifică un pion pentru a da şah lä rege! Nu pot 
deduce care-i mutarea de mat. 

— Chiar nimic nu întrezărești ? 

. — Ba da. Ceva capătă consistenţă în logica lucru- 
rilor. Kurt a fost redus la tăcere. Şi asta numai pen- 
tru că nu au putut să-i astupe gura cu pămînt. De- 
duc din asta că se tem de ceva și e bine pentru noi, 
adică pentru Hertha și Willy... Dacă nici lor nu le 
vor putea astupa gura cu pămint... pentru că în pri- 
mul rînd asta doresc ! 

- Colonelul urmări nu numai cît de solid era rațio- 
namentul lui Grigorescu, dar şi trăirile acestuia. Își 
dădu seama că vechea rană singera din nou sau cel 
puţin cicatricea era dureroasă. 

— Încep să te recunosc, Mircea. 

Hatmanul scoase din sertar un ziar și i-l-trecu lui 
Mircea. Pe ultima pagină, o ştire de cîteva rînduri, 
subliniată cu creion roșu. ...În „parlament au început 
audierile în legătură cu .o atacere de spionaj. Depu- 
tatul creștin democrat Hugo Günther l-a interpelat 

vehement pe ministrul de interne, cerînd explicaţii 
asupra Organizaţiei Gehlen : scop, metode, mijloace 
bănești. Deputatul va introduce o moţiune în parla- 
ment pentru constituirea unei comisii de anchetă 
asupra amintitului organism, unde se crede că s-au 
adunat mulți indivizi cu trecut nazist, care servesc 
unor interese străine“. Înţelegi la care poartă bate 
deputatul ? 

— Sint cel puţin două'porţi : una cu zvastică și dă 
cu toporul în ea să o sfarme, iar cealaltă cu Statuia 
Libertăţii, pe care vrea s-o împingă peste Ocean... 

— Exact! Ai înţeles perfect. 

— Dar prietenii noștri ? Ce va fi cu ei ? 

— Cit timp se pun la adăpostul opiniei publice mai 
sînt încă speranţe. Vremurile s-au schimbat. Un vînt 
nou bate în Europa... Atmosfera se destinde, forțe 
uriașe împing miîrțoaga războiului spre groapa de gu- 
noi. Sînt destui nemți care nu mai vor să facă jocul 
unor politicieni, să se lase implicaţi în afaceri de ge- 
nul „parașutiștilor“. Nemţii au devenit mai înţelepţi 
în politică. Știu acum să facă și politică bună, nu nu- 
mai tehnică bună. 

— Să credem deci că Hertha și Willy vor ieşi cu 
bine și din această confruntare ? 

— Să credem, dar să și facem ceva. Să nu stăm 
cu braţele încrucișate. Sau să ridicăm rugi cerului. 
Numai că nu știu ce trebuie să facem... Poate ai vreo 
idee, Mircea ? Nu ţi-o cer acum. Consemneaz-o în 
acest raport, dacă nu cumva ai făcut-o deja. 

Nu o făcuse, de aceea luă raportul fără să mai 
spună ceva. Hatmanul, la acest prim contact,. după 
luni de. absenţă, se .arătase același subtil profesio- 
nist și dibaci comandant. 


— Unde-i acum Grehlman ? 
— La Săcele ! nu se mai desparte ae Nando ! L 

— Cînd te vezi cu el ? 
— Miine dimineaţă. 


Colonelul Helfer lipsise două zile. Starea aceea de 
slăbiciune îi revenise şi se speriase. Chemase doc- 
torul și se băgase în pat, cu senzaţia că sfîrșitul îi 
era pe-aproape. Nu-l liniștise absolut nimic. Nici 
asigurările medicului că este o stare pasageră de 
surmenaj, nici atenţiile soţiei și nici măcar telefoa- 
nele de îmbărbătare primite din partea lui Hans, că 
se aflau pe urmele fugarilor. 

„Ce mă interesează pe mine ăștia, dacă eu...“. Se 
sperie atit de tare, încît se simţi ca o mănușă des- 
perecheată de care nu mai are nimeni nevoie. 

Şi totuşi, la un alt telefon primit de la Hans, re- 
învie ca pasărea Phönix din propria-i cenușă. 

— Vă raportez excelență că am reperat casa în 
care se ascund ticăloșii. 

— Staţi așa. Nu mișcați nimic fără mine! a ţipat 
în receptor ca un apucat şi se ridică din pat ca olo- 
gul atins de veșmîntul marelui rabin. 

S-a gătit ca de o mare sărbătoare punîndu-și un 
costum nou, care avea o altă destinaţie, uitind că 
fusese bolnav și speriat. Soarele își deschisese iar 
pleoapa asupra lui. Regreta că nu-și putea arbora și 
insigna de aur a partidului nazist, primită din mîna 
lui Himler, și pe care o păstra alături de alte relicve 
scumpe lui. 

— Herr Consilier guvernamental! salută entu- 
ziasmat șoferul, ținînd portiera deschisă a ,„Merce- 
des“-ului. 

Helfer abia schiță un răspuns, se lăsă greoi pe 
pernele acoperite cu piele, scoase un trabuc din cu- 
tia de lemn încastrată în spătarul scaunului din fată, 
îi reteză virful şi pufăi cu plăcere. Era din nou pu- 

ternic, gata să suporte întrevederile cu „Pleșuvul“, 
să-și reconsolideze poziţia ameninţată de lipsa de efi- 
cienţă a subordonațţilor săi. 

— Pun eu șaua pe ei... repezi o ameninţare printre 
dinţi, făcîndu-l pe șofer să întoarcă slugarnic capul. 

— Aţi ordonat ceva, excelenţă ? 

— Vezi-ţi de treaba ta, Ernest ! răspunse Helfer 
pe un ton distant, dar nu atit de acru cum obișnuia 
să se adreseze altora. Îi legau mulţi ani de muncă 
împreună, iar Ernest îi era și foarte îndatorat șefu- 
lui său pentru că îl ajutase să-și ascundă unele is- 
prăvi din timpul nazismului. 

Restul călătoriei se derulă în tăcere, „consilierul 
guvernamental“ simțindu-se din ce în ce mai stă- 
pîn pe situație. Ridea acum de spaimele pe care le 
încercase. „Ce dracu, băiete, ai uitat că ești făcut din 
aluatul arienilor ?“ găsi el suportul pe care-şi spri- 
jinise acţiunile, deloc ortodoxe, după o mie nouă sute 
treizeci și trei. 

Hans îl aștepta în faţa biroului. Pe fața lui era 
vizibilă, ca o coadă de cometă, bucuria succesului 
repurtat. Îl salută lipind viguros călciiele și-și bombă 
pieptul de parcă abia ieşise din școala de cadeți. Era 
în întreaga lui ţinută bucuria cîinelui care a aportat 
vînatul, lăsîndu-l la picioarele stăpînului său. 

— Spune secretarei să ne aducă două cafele ! își 
exterioriză Helfer starea de spirit ce-l cuprinsese, 
ieșind din obișnuinţă. 

Luă apoi mapa pe care Hans i-o așezase pe birou 
și începu să citească raportul dactilografiat, la două 
rînduri. Renunţă după ce parcurse cîteva rînduri zł} 
cîndu-i lui Hans că preferă un raport verbal cu toate 
detaliile problemei... 

Cu ceașca de cafea în faţă, la care Helfer avusese 
grijă să se alăture şi un păhărel de coniac, așa cum 


"7 
za 


ştia să-și trateze subordonații în momentele de su-. 
blime împliniri profesionale, Hans începu, mai mult 
să se laude decit să informeze, ceea ce îl făcu pe 
„consilierul guvernamental“ să-l întrerupă ae'cîndu-l 
pe făgașul normal. 

— După cum ştiţi, domnule colonel, mi s-a părut 
că firul se rupsese. N-a fost așa însă pentru că nu am 
slăbit garajele. Am .spus oamenilor mei să le scoto- 
cească pînă vor ieşi din ele toți șobolanii care ne in- 
teresează. Şi a ieșit la iveală un anume Bruno Tam- 
pel, cu atelier propriu. Ăsta a lucrat mașina... 

— „pe care tu, „grăbit“, n-ai băgat-o în seamă 
în noaptea aia de pomină, mușcă colonelul cu poftă. 

— Da, spuse ușor descumpănit Hans. Aveţi drep- 
tate. Dar am reparat acum. L-am luat la anchetă. 
Dificil să-l facem să recunoască. Pe vremea noastră 
a fost internat într-un lagăr ca socialist... Femeia a 
fost abilă cînd l-a acroşat : „nimic împotriva Ger- 
maniei. Luptăm împotriva ultimelor rămășițe fas- 
ciste“ și cîte o mai fi turuit ea pe tema asta. Dar 
i-am aplicat noi o lecţie... 

— Canalia, repezi printre dinţi Helfer. 

Așa am reuşit să scoatem de la el informaţii pre- 
țioase, de a căror imensă valoare ne-am dat seama 
abia pe parcurs. Într-o debara din garsoniera pe care 
o ocupase „Rose“, am găsit un geamantan, în care 
se aflau mai multe hirtii, între care o legitimaţie de 
acces la o bibliotecă publică cu fotografia ei... 

— „mai fac și alţii greșeli, Hans, nu nu- 
mai noi... r 

— Aşa-i, domnule colonel, și alții greşesc, nu nu: 
mai noi. Am găsit în acea debara mai multe ziare, 
reluă el firul discuţiei, deschise la paginile publici- 
tare. La început n-am dat importanță, eoncentrîn- 

du-ne atenţia asupra bibliotecii... N-a ieșit nimic 
de-acolo... 

— Ştiu asta ! dădu din mînă plictisit Otto Helfer. 

— Mi-a venit însă o idee... 

— Ei bravo ! îl ironiză Helfer, dar, în același timp, 
îi făcu semn să tacă. În încăpere intrase secretara 
puniînd pe biroul șefului său un bileţel, ieșind la fel 
de tăcută precum intrase. Colonelul citi rîndurile 
scrise cu pixul, zimbi satisfăcut și-l îndemnă pe Hans 
să-și continue relatarea. 

— Am crezut că interesul pentru pagina publici- 
tară era determinat de folosirea comunicărilor se- 
crete, cu vreun alt agent... Am căutat să descifrez 
fiecare anunţ, să găsesc formule de înlocuire a cu- 
vintelor banale, dar experţii mei nu au scos nimic 
din asta. 

— Doar pierdere de timp... 

— Mi-am concentrat apoi atenția, reluă Hans 
după o pauză în care tăcuse privindu-și unghiile, 
asupra altui gen de anunţuri : închirieri de locuinţe. 
M-am gindit că trebuia să stea într-o casă, doar n-or 
fi plecat în pădure... La hoteluri n-am dat de ea sau 
de el măcar, iar la pensiuni nici atit... Poate la vreun 
repatriat, cum bănuiaţi dumneavoastră. 

— Nu mai întinde inutil povestea, mirii colonelul, 
nefăcindu-i plăcere să audă cum o idee de a lui se 
dovedise a fi neinspirată. Cu atit mai mult cu cît 
eforturile serviciului fuseseră concentrate pentru 
descoperirea trădătorului din rîndul saşilor și șvabi- 
lor repatriați. Remarca lui Hans îi produse o iritare, 
ca ințepătura de urzică. Scurteaz-o Hans. Aţi găsit 
birlogul lor ? Ei sint înăuntru ? Asta vreau să știu ! ? 

— Agentul imobiliar care le-a mijlocit închirierea 
locuinţei ne-a arătat şi casa... 

— Asta schimbă datele problemei ? Bravo, Hans ! 

— Casa este aşa cum și-ar dori-o oricine în situa- 
ţia lor. Așezată într-un cartier de vile, cu oameni 
închişi, dezinteresaţi şi discreţi față de cele ce se pe~ 
trec lingă ei, cu o curte mare și posibilităţi de acces 
multiple... 

— O prezinţi, ca şi cum aş fi amator s-o cumpăr. 

— Nici ei n-au cumpărat-o, au închiriat-o numai... 

— Ce măsuri aţi luat pentru blocarea lor ? 

— Am scris totul în raport, domnule colonel. 

Helfer deschise mapa şi incepu să citească. Din 
cînd în cînd se întrerupea din lectură și gusta din 
ceaşca cu cafea. Cind termină, se lăsă în fotoliu, oftă 
de plăcere şi luă un trabuc din cutia de pe birou. 

— Bine scris... crezi că o să meargă ? ciocăni co- 
lonelul cu degetul arătător mapa pe care o închisese. 

— Doi agenţi în faţă, trei pe străzile laterale, o 
echipă de intervenţie, la numai două sute de metri... 

— Cei doi sint în casă ? 

— Femeia a fost recunoscută de agentul imobi- 
liar, bărbatul nu a ieşit încă pînă acum... Pentru 
aprovizionare au folosit sistemul de comenzi... Cel 
care a dus comanda ne-a confirmat şi el. 

— Nu l-a văzut pe Rotbacker ? 

— Nu. Femeia i-a primit marfa. 

— Cind acţionăm ? 

— La ordinul dumneavoastră ! 

Helfer, greoi, se cutundă din nou în fotoliu, în 
timp ce fumul tr'abucului se ridica spre tavan. Își 
propusese să nu mai fumeze mai mult de un trabuc 
pe zi. „E al doilea, dar astăzi merită“, îşi zise mul- 
tumit, gustind de pe acum bucuria cînd va pune to- 
tul ca pe tavă generalului. 

— Să mai faci încă o recunoaștere înainte de a 
pătrunde în casă. Și încă ceva : totul să se petreacă 

în cea mai perfectă liniște. Toţi sînt cu ochii pe noi, 
ia seama ! Aceşti doi indivizi trebuie să dispară în 
neantul din care au apărut, fără vreo urmă, fără vreo 
amintire... 

— Am avut în vedere toate acestea domnule colo- 
nel. Pe stradă vor fi amplasate echipe de tehnicieni 
care „trebuie“ să verifice instalaţia de gaze, trecînd 
pe la toate locuinţele din jur, apoi și pe la cei doi. 
Vor începe o lucrare pe care o vor lăsa neterminată, 
ca a doua zi, la revenire, să-i arestăm. 

— Te-ai înţeles cu primăria ? 

— Am găsit acolo un fost camarad, este exact în 
locul de care avem nevoie... M-a înţeles, bun băiat. 

— De acord cu planul tău. Adaugă numai la acest 
scenariu un anunţ la radio şi în presă, că, datorită 
existenţei unor defecţiuni la conductă, se iau măsuri 
de verificare a instalaţiilor de gaze. Vezi să fie chiar 
oprit, câteva ore... 

— Am înțeles! Hans nu mai aşteptă, se ridică, 
poeni din nou călciiele, își bombă pieptul, făcu 
stînga-mprejur, bătu cei trei pași regulamentari şi 
dispăru pe ușa pe care intrase. 


Forfota neobișnuită de pe stradă nu putea să în- 
șele atenţia celor doi care deveniseră prizonieri. Fu- 
sese săpat un șanț, destul de lung, care făcea impo- 
sibilă intrarea cu autoturismul în apropierea casei 
lor. Se mai liniştiseră puţin când ascultară la radio 
ştirea ticluită de Hans şi difuzată cu concursul prie- 
tenului său de la primărie. Aşteptau cu sufletul la 
gură ca liniștea să se așeze din nou pe strada łor. 

Willy intrase în alertă. Simțurile sale, formate la 
şcoala aspră a activităților subterane, îi spuneau că 
dot ceea ce se-ntimplă pe strada pe care se afla casa 
ce-i adăpostea nu puteau fi simple coincidenţe. Că 

acel du-te-vino și acei oameni care mai mult priveau 
decît munceau, erau interesaţi nu de „repararea“ con- 
ductei de gaze, ci de reperarea lor, a lui și a Herthei. 

Heriha însă manifesta un optimism ce con- 
trasta cu întreaga ei activitate, cu toată experienţa 
acumulată. Care erau resorturilor acestei stări de spi- 
rit nefondate ? Faptul că, în sfîrșit, nu mai era singură 
în greaua ei misiune ; că lingă ea se afla un bărbat 
puternic, chiar dacă fizic era încă șubred, că acesta 
va face totul să o salveze. Desigur că toate acestea îşi 
aveau contribuţia lor. În plus era și prea obosită, 
pentru ca acum, cînd se credea că ajunsese la mal 
traversînd un rîu cu ape învolburate, să o ia înapoi 
spre a se salva. Simţurile-i, încordate pînă la refuz 
timp îndelungat, se destinseseră, pierzindu-și parcă 
forţa de a se reambala. Era un fel de refuz de a privi 
în faţă cruda realitate. 

Dar semnalul de alarmă sunase chiar şi pentru ea. 
Cind trecuse printre muncitorii care schimbau un 
segment de conductă, observă că șanțul săpat, chiar 
în dreptul porţii lor, reprezenta o adevărată capcană, 
ce făcea imposibilă nu numai folosirea mașinii, ci 
chiar fuga pe jos. Libertatea lor sau poate viaţa lor, 
pentru care luptaseră cu disperare, era numărală in 
ore sau minute. De data aceasta, oamenii lui Helfer 
aveau să fie mai eficienţi. Nu le vor mai acorda nici 
o șansă, iar trupurile lor ciuruite vor zace sub un 
nume străin, în vreun cimitir uitat de lume, toată 
zbaterea lor dovedindu-se zadarnică, tot atît de zadar- 
nică precum speranţa ce o nutrise cîndva că va trăi 
alături de omul iubit, Mircea, pentru care și acum 
inima ei sîngera. 

Parapetul care în ultimele zile îi fusese stavilă 
oricărei lucidităţi se prăbuși deodată antrenînd, în 
căderea lui, și fărima de rezistență morală a Herthei, 

— Ce ne facem ? întrebă deznădăjduită, cu lacri- 
mile şiroind pe obraji. 

— Luptăm! 

— Cu toţi ăștia ? Eşti nebun. ? 

— Nu nebun, ci logic! Ţi-ai pierdut cumpătul, 
Hertha. Ai ajuns la capătul puterilor. Este rîndul 
meu să preiau cîrma. Încrede-te în mine. 

— Se pare că e prea tirziu, Willy. 

— Niciodată nu-i prea tirziu. 

— Aș vrea măcar să mai am timp să-i trimit un 
mesaj lui Mircea... şi, bineînțeles, colonelului... Ah ! 
Ce stupidă-i viața ! Cit de simplu ar fi ca omul să 
fie fericit... 

„ — Îi vei trimite mesajul după ce ne vom pune la 
adăpost. 

— Crezi, cu adevărat, că mai reușim cumva să 
scăpăm de aici ? 

— Am judecat bine, Hertha. Avem încă o jumă- 

te de metru avans în cursa pentru viaţă... ? Dacă au 
stabilit că ne aflăm aici, pentru ce nu pătrund în 
forţă ? De c2 au nevoie de toată mascarada asta cu 
gazele ? Puneţi asemenea întrebare şi-ţi vei recă- 
păta, în parte, optimismul. 

— Vrei să spui că ceva îi împiedică să o facă ? 

— Fără îndoială ! 

— Teama ! Le este teamă că vom riposta, că po- 
vestea ar face vilvă, că ar ajunge la presă și că noi 
le-am scăpa nu numai din gheare, dar și din „coşciu- 
gul“ pe care ni l-au pregătit. Nu sînt naivi ca să nu 
înțeleagă că şi în jurul lor se strînge laţul. Omul de 
rînd şi de aici, ca şi de aiurea, s-a săturat de exhibiţii 
fasciste, învelite în mantie patriotardă, ca Organiza- 
ţia Grehlen. 

— Nu e timp de discursuri, dragă Willy. "Acum mă 
interesează ce vor face ăștia din stradă în continuare:.. 

— Cum îi cunosc eu, își vor lua măsuri de sigu- 
ranţă suplimentare. Prima, cred că foarte curînd ne 
vom trezi cu unul care va verifica instalaţia de gaze. 
Va începe o lucrare pe care nu o va putea termina 
urmînd să vină a doua zi. Și nu va fi singur. Va începe 
un du-te-vino și ne vor anihila... 

— De unde... ? îl privi stupefiată Hertha. 

— Uite ziarul pe care l-ai adus chiar tu! Sînt 
anunţate astfel de verificări... Înţelegi !? Vor să ne 
adoarmă vigilenţa și... de aici, pînă a ne transforma 
în navigatori pe apele Styxului, nu-i decit un pas. 

— Sîntem pierduţi deci ? 

— Nu încă. Trebuie însă să luptăm mai ales cu 
propriile noastre slăbiciuni. 

— Nu prea mai am forţă... 

— Trebuie să ai! 


Somnul pusese stăpirire pe ea cu atîta temeinicie, 
încît Willy Rotbacker, cind o privi, intră în panică: 
„doarme sau...“ 

Hertha dormea adînc, ca după o zi extrem de în- 
cordată. Rezistenţa ei morală fusese pusă la grea în- 
cercare. Rezistase de parcă era făcută dintr-un aliaj 
special nu din carne şi oase, ca toată lumea. Odată 
adormită se destinsese, ca și cum se afla într-o va- 
canţă binemeritată. 

— Hertha, trezeşte-te... E timpul ! 

— Mai are rost ?! Ma. bine să nu mai știu nimic. 

— Nu fi copilă... Sint încă şanse, ce dracu ! Ideea 
salvării noastre n-o abandonăm pînă în ultima clipă... 
Eu doar din mormînt am ieșit... 

— Nu ma pot, Willy, nu mai am forţă. Înţelegi? 
Nu mai am forță. Am ars toată benzina... 

— Vorbe de om disperat... Gata ! Trebuie să ac- 
ţionăm. Eşti încă un om tare. Te rog să mi te supui. 

Rotbacker spunea vorbe mari, pentru că de fapt 
nu știa nici el ce avea de făcut. Doar atît că nu voia 
să abandoneze lupta. 

Luptătorul din el se revolta la ideea că ar putea 
să-i cadă lui Helfer pe tavă, ca o plăcintă bine ru- 
menită, 

— Ceva trebuie să facem Hertha, doar n-o să stăm 
cu braţele încrucișate. 

— Şi ce putem face ?! 

— Să-ţi schimbi înfăţişarea, de exemplu. 

— La ce bun? 

— Hertha ! Hertha ! Nu te recunosc. 

— lartă-mă, Willy. Există o limită a rezistenţei 
pe care, se vede treaba, eu am depășit-o. 

— Să punem punct discuţiei și să trecem la fapte. 

Cînd Hertha ieşi din baie, cu părul ud, era cu to- 
tul alta. Culoarea neagră a pletelor, ca și a sprince- 
nelor, o făcea de nerecunoscut, îi punea și mai mult 
în evidenţă ochii verzi, tenul pal și trăsăturile feței 
care, deși alungite de oboseală și emoţii, păstrau fru- 
museţea și distincţia ce-i erau atît de specifice. 

— Usucă-te, îmbracă-te repede în haine de culoare 
închisă şi coboară să luăm o gustare și să discutăm ce 
avem de făcut... 

Avusese grijă ca în toate camerele să tragă drape- 
riile, iar la încăperile de sus lăsase storurile, astfel că 
nici o rază de lumină nu răzbătea afară. Cel puțin așa 
credeau ei. Oricum însă stinsese luminile din plafon 
şi numai o veioză arunca un cerc palid în sufragerie. 

Pînă să vină Hertha aranjase citeva sandvișuri și 
tocmai terminase de fiert cafeaua. 

. — Nu ţi-am spus niciodată cit eşti de frumoasă... 

— Bine ai făcut, Willy. Iar acum cu atît mai mult 
nu e cazul să mi-o spui. 

— Ba, dimpotrivă, acuma e cazul... 

— A!Nici tu nu crezi în salvarea noastră... 

— Ca să-ţi spun că am certitudinea ră minţi, 
Hertha. Optimist însă sînt. 

Femeia începu să mănînce în tăcere, cu gîndurile 
aiurea, aproape mecanic, pe chipul ei citindu-se 
deznădejde. 

— Cred că dimineața va veni unul să verifice 
gazele... N-am de unde să știu dacă presupunerea 
mea se va adeveri, așa că ar fi mai bine ca pînă atunzi 
tu să pleci... 

— Interesant ce spui tu ! Să mă volatilizez, să mă 
fac invizibilă... cum o să dispar?! Ş-apoi fără tine 
nici nu plec. 

— Amîndoi n-aveam nici o șansă, iar dacă există 
una, cît de mică, pentru unul dintre noi, n-avem voie 
să o irosim.. 

Willy îşi “aprinse o ţigară, îi trecu apoi pachetul 
Herthei. Așteptă cîteva clipe și continuă. 

— În perioada cît am lîncezit, m-am gîndit mereu 
la o asemenea posibilitate și am observat împreju- 
rimile... Sînt convins că ăștia s-au postat peste tot... 
leși în grădina din spate, care se află la adăpostul 
tufelor de iasomie, deschizi portița aceea din gard, 
pe care se strecoară, din cînd în cînd, puștiul vecini- 
lor din dreapta și treci în curtea lor... Mai departe ? ! 
Haide să privim, o clipă, planul orașului. Desfăcu o 
hartă pliată, pe care însemnase deja cu roșu traseul 
ce avea să-l urmeze Hertha. 

Ea privi cîteva clipe fără să deschidă gura, apoi, 
întrebător, așteptind, își ridică ochii către el. 

— De aici, treci în următoarea curte și abia apoi 
ieși în stradă... Dar numai după ce te convingi că nu 
este nici un pericol... Te îndepărtezi cît mai repede 
cu primul mijloc de locomoție ce-ţi va apărea în 
cale... sau pe jos, n-are nici o importanţă. 

— Şi... Mai departe... 

— Te duci la gară, avind grijă să te „verifici“. Stai 
în sala de așteptare pină ce orașul prinde animația 
obișnuită. Apoi îți schimbi hainele, te coafezi, să 
semeni cît mai puțin cu Hertha, închiriezi o mașină 
şi, la ora 11,00, ești aici. 

Din nou Rotbacker pusc degetul pe hartă și arătă 
o intersecţie nu departe de strada pe care se afla 
casa lor. i 

— Vrei să spui că tu vei fi acolo la ora 11,00 ? 

— Așa sper... Mă aștepți numai o jumătate de oră, 
dacă nu am venit pleci la aeroport... şi de acolo în 
Berlinul de Vest... Dacă nu apar pină la cursa de ora 
patru, ai plecat, fără să te uiţi înapoi... Te duci direct 
la Higo Günther şi îi ceri protecția. De asemenea, 
ceri protecţia poliţiei... Repetă ! 

Hertha fuma privindu-l absentă, de parcă nici nu 
auzise ceea ce spusese bărbatul din faţa ei. Stinse 
ţigara cu mult înainte ca jarul să ajungă la filtru și 
spuse hotărît. 

— Nu plec nicăieri fără tine ! 

— Ai să pleci, ăsta e un ordin. Nu ne mai aparţi- 
nem, Hertha. De mult nu ne mai aparţinem. Din clipa 
în care am hotărît să ne lansăm în acest joc pericu- 
los. Şi apoi trebuie salvate materialele pe care le-am 
realizat amîndoi... 

— Înţeleg foarte bine, dar cum să te las aici, pieirii. 

— M-ai salvat o dată ! Îţi mulţumesc ! Acum este 
rindul meu ! Dacă nu pricepi ordinul, măcar înţelege 
rugămintea de a-mi acorda o șansă să mă răzbun pe 
cei care au vrut să mă ucidă... 

— Înţeleg că acum nu inima este chemată să 
decidă... dar inima mea e grea ca de plumb. ` 


— O să ne nevedera, mai curind decît crezi... Acum 
e timpul să pleci Hertha. 

Rotbacker stinse toate luminile din casă, o prinse de 
încheietura miinii și trecură in sufragerie. Deschise 
aparatul de radio, apăsă pe lungimea de ultrascurte 
și începu să răsucească butonul indicatorului de 
scală, pînă ce reticulul de culoare roşie ajunse în 
dreptul cifrei 54. 

— Asta-i lungimea de undă pe care o folosesc cei 
de-afară... făcu un gest cu bă:bia şi mișcă abia vizibil 
butonul. 

Deodată se auzi nefiresc de tare. 

— Cangurul, cangurul, sint arborele, recepţie ! 

— Spune, te aud! . 

— Nimic deosebit în zona mea ! La tine! 

— Păsările dorm în cuib ! 

— Pe mîine, Karl ! 

Lumina scalei se resfrîngea pe chipurile lor. Se 
priviră în ochi unde fiecare citi dramatismul clipei 
ce o trăiau. Își strînseră mîinile și Rotbacker o con- 
duse pînă la uşa intrării de serviciu. Uşa se răsuci 
neauzit în balamalele unse cu grijă în ajun. Aerul 
răcoros al dimineţii îi învăluia ca o mantie de mătase, 
lucioasă și grea, iar bărbatul o cuprinse în braţe pe 
femeia ce se desena ca o umbră întunecată alături de 
el. 

— Să ai grijă de tine. Hertha ! şi o împinse ușurel, 
cînd simţi ezitarea femeii, apoi intră repede în casă. 

Se aşeză lîngă aparatul de radio şi ascultă într-o 
maximă încordare. Era numai neliniște; nu cumva 
să apară comunicări care să trădeze faptul că echipele 
de supraveghere au simţit încercarea de evadare a 
Herthei. Inima îi bătea să-i iasă din piept, gata să 
spargă colivia în care era ţinută. Cu ochii holbaţi de 
așteptare privea mereu acele ceasului care i se păreau 
lipite de cadran. Liniştea ce se așternuse după pleca- 

rea Herthei îl făcu să se simtă istovit, ca după un 
secol de așteptare. 

Deodată o vibraţie în aparat: 

— Arborele, sînt cangurul... 

— Te ascult ! 

— Ceva deosebit ? 

— Numai o părere, dar nimic concret. O mișcare 
în curtea vecină. 

— Ai verificat ? 

— Da. Par a fi pisici !... 

— Fiiatent! 

— OK. Roger! 

Rotbacker' mai aşteptă încă un sfert de oră, apoi se 
duse în dormitor și se întinse în pat. Dormi un somn 
agitat, cu vise și întîmplări neverosimile. Se trezi lac 
de apă, epuizat, cu gura arsă de sete și fără să poată 
realiza, în primele momente, unde se afla. Se smulse 
din pat și intră în baie. Picăturile de apă fierbinte îi 
biciuiră trupul pînă nu mai putu suporta, apoi șu- 
voiul rece îl făcu să-și piardă respiraţia. Repetă de 
cîteva ori cele două dușuri pînă se simţi limpezit de 
orice oboseală. Se bărbieri cu atenţie, neștiind nici 
el pentru ce acordă atita importanţă acestui mo- 
ment, mîncă zdravăn și bău o ceașcă mare de cafea. 

Aprinse o ţigară și se aşeză iar în faţa aparatului d'2 
radio. Era aproape unsprezece și dintr-o dată un fior 
de teamă îi trecu prin tot trupul. Pe aleea de beton, 
care lega poarta de ușa de intrare, apăruse un băr- 
bat îmbrăcat în uniforma celor de.la canalizare. Avea 
în mînă o trusă de scule și pașii hotăriţi, apăsaţi, ară- 
tau siguranţa de sine. Rotbacker îl măsură din priviri. 
Era un bărbat tînăr, vînjos, pe care, într-o luptă di- 
rectă, nu l-ar fi doborit cu ușurință. Șarpele rece al 
fricii își scutură clopoţeii din coadă, făcînd să-i asur- 
zească urechile. De fapt era soneria de la intrare. 

— Bună ziua, domnule, sînt Karl Tăgel, de :a In- 
treprinderea Municipală de Distribuire a Gazelor... 
verificări la conductă, domnule. 

— Bună ziua ! Am citit în ziar... Rotbacker des- 
chise mai larg uşa și îl lăsă pe tinăr să treacă pe 
lîngă el. 

Îl conduse în sufragerie. 

— Soţia mea... și făcu semn spre baie unde, dușul 
se auzea curgînd. 

Precizarea lui Rotbacker îl făcu pe musafirul ne- 
poftit să zîmbească, parcă malițios! „Pentru ce?“ 
Comportarea lui nu se sincroniza cu situaţia specială 
în care se afla : era prea destins și prea puţin temă- 
tor. „De unde atita stăpinire de sine și siguranţă în 
acțiunea sa ? Ce ascundea? Au prins-o oare pe 
Hertha ? !“ Asemenea gînduri se învirteau în capul 
lui Rotbacker, ca un roi de albine. 


Întimplarea și de data aceasta, ca și în multe alte 
împrejurări, jucase un rol salvator. Omul care se afla 
acum în faţa lui Rotbacker o salvase pe Hertha. Era 
același om care o informase despre necazurile lui 
Willy şi pusese „pastila“ în automabilul care-l trans- 
portase spre locul execuţiei. 

Se bucurase şi el cînd aflase că „executatul“ nu fu- 
sese executat ! Se străduise să fie în echipa de urmă- 
rire a celor doi. Întimplarea făcuse ca în seara prece- 
dentă să fie de pîndă chiar la postul ce dădea spre 
grădina vecinului. 

Cînd se întîlniră, Hertha, de teamă, înlemnise. Nici 
el nu o recunoscuse, aşa cum se deghizase, dar știa 
că altcineva nu putea fi. 

— Nu te teme Hertha... Ia cheile de la mașina 
mea... se află parcată în strada Luther în dreptul ca- 
sei cu nr. 62... Un Mercedes albastru. Îl abando- 

mezi în fața Operei... Cheile le arunci în gura cana- 
ului. Îl voi salva și pe Herr Rotbacker. 

Hertha îl îmbrățișă și-l sărută, fără să scoată o 
vorbă. Era fericită și se simţea puternică. Sentimen- 
tul de singurătate și de eforturi inutile dispăruse ca 
prin farmec. lată deci că se putea. Nu era singură. 
Oameni de bună credință se găseau peste tot. 

Acum, același salvator se găsea în faţa lui Rotba- 
cker și suridea enigmatic. Avea toate motivele. Nu- 
mai că Willy Rotbacker nu știa nimic din toate 
acestea. 

Bărbatul din faţa lui își luă casca de protecţie din 
plastic de pe cap și îşi şterse cu dosul palmei fruntea 
ușor umezită. 

Rotbacker deschise uşa minibarului din bibliotecă, 
de unde luă o sticlă de whisky. 

— O gură mai înainte... ? 

— Dacă vă face plăcere... Eu chiar doresc să dau 
o duşcă... Pentru mine e o zi mare, domnule. 

„Bestia ! își zise, în gînd, Rotbacker. Cred și eu că 
va fi o zi mare, dar numai dacă mă vei duce pe 
mine viu...“ 

— Aduc imediat şi gheaţă și Willy trecu spre bu- 
cătărie, unde făcu intenţionat ceva mai mult zgomot. 
Reveni tiptil, exact în clipa în care tînărul se întorcea 
spre el. Îl lovi în cap cu săculețul de nisip pregătit, 
din timp. Paharul căzu cu zgomot din mîna -tînăru- 
lui, care se prăbuși în fotoliu, fără vlagă. 

Rotbacker nu mai zăbovi. Îi puse un căluş în gură 
şi cu frînghia de rufe îl imobiliză în fotoliu, astfel 
încît să nu se poată elibera singur. 

Desfăcu, după aceea, geanta şi găsi, printre sculele 
obișnuite, un aparat de emisie-recepţie şi o pereche 
de cătuşe. 

;,Nu m-am înșelat...“, își zise Rotbacker și își trase 
la iuţeală costumul de protecţie al bărbatului — 
pentru că avusese grijă ca mai înainte de a-i pune 
câtușele să-l dezbrace. 

Cu casca pe cap și în costumul poliţistului se pu- 
tea strecura spre ieșire cu șanse de a nu fi descope- 
rită pe loc substituirea, mizînd pe elementul surpriză. 

Se hotări să urmeze aceeași cale pe care plecase 
Hertha. Cobori, se apropie de ușa intrării de servi- 
ciu, o deschise, privi atent și ieși, avînd pe umăr 
geanta de scule. Trecu rapid prin curticică, intră în 
curtea vecină, apoi sări gardul în cea de-a treia și ieși 
în strada opusă. Zări mașina în care îl aștepta Hertha. 

Din fugă își desfăcu costumul de protecţie și se 
urcă în mașină. Hertha îi zimbi, cuplă treapta întîi 
de viteză și demară scurt. Ocoli și foarte curînd se 
pierdură în traficul destul de aglomerat la acea oră. 

— lată că am avut noroc... 

— Norocul nostru se cheamă Karl, se grăbi Hertha 
să facă o precizare esenţială, privind tot timpul în 
oglinda retrovizoare, încercînd să descopere dacă nu 
sînt urmăriţi. 

— Să nu zicem hop pînă n-am sărit șanțul, 
Hertha... repede la aeroport să păstrăm încă avanta- 
jul de partea noastră. Tipul s-ar putea să scape din 
chingi. 

— Sper că nu l-ai omorît, Willy. 

— Şi de unde atita grijă, la tine. 

— 'Ți-am spus că norocul nostru poartă numele de 
Karl... Fără concursul lui nu mă aflam aici cu tine... 
Şi îi povesti... 


Hertha conducea atent, strecurindu-se, cînd pe o 
bandă, cînd pe alta și curînd ieșiră pe şoseaua care 
ducea spre aeroportul international. 

— Cum procedăm ? întrebă Hertha. 

-- Simplu. Tragi mașina în parcarea aeroportului 
şi te duci singură spre intrare. Caută să te comporţi 
ca și cînd nimic nu s-a întîmplat.. Ai pașaportul la 
tine ? Memorează-ţi bine numele ca să nu fii sur- 
prinsă cumva... La ce oră decolează avionul ? ă 

— Peste 35 de minute... Tu ce vei face? 

— Din această clipă, pînă ne reîntilnim, eu am 
murit pentru tine... Te rog să nu ai decit grija ta. 
E un ordin! 

Rotbacker scoase din geanta pe care o purtase cu 
el un baston metalic pliant, alb, o bască mare neagră, 
pe care şi-o potrivi cu grijă, ca să-i ascundă părul, și 
o pereche de ochelari tot negri, pe care îi puse la ochi. 
Imediat ce Hertha opri mașina, cobori discret și se 
strecură cu abilitate printre celelalte mașini parcate 
acolo. astfel încît să pară a fi sosit separat de ea. 

Porni apoi către clădirea aeroportului pășind ușor 
nesigur, ciocănind asfaltul cu virful bastonului. Sări 
speriat, gata să-și piardă echilibrul, cînd trecu o ma- 
şină pe lîngă el. Un polițist de la intrarea în aeroport 
îl zări. Se grăbi să-i iasă în întîimpinare, îl luă de braţ 
și-l îndrumă spre poarta de acces. Căută plin de cu- 
riozitate spre bareta decoraţiei îngălbenită de vreme, 
pe care Rotbacker o avea prinsă de reverul hainei. 
Deasupra buzunarului avea insigna de invalid de 
război. 

— Pe care front ? 

— Stalingrad... 

— Bine că ați scăpat cu viață, spune cu compasi- 
une tînărul poliţist. 

— Ai mei au murit în bembardament, nu mai am 
pe nimeni... Mi-a promis un prieten un cîine special 
dresat, dar nu am atiţia bani să-l cumpăr... Ştiţi ce 
mici sînt pensiile pentru invalizii de război ! 2 

— Mda ! zise jenat polițistul. Unde mergeţi ? 
` — La Berlin ! Mă întilnesc cu niște vechi cama- 
razi... Oare, unde am pus biletul ?... Aha, l-am găsit? 
La ce oră decolează, domnule, avionul de Berlin ? 
Berlin ? 

— Într-un sfert de oră ! Vă conduc pînă la poarta 
de Berlin şi am să vă dau în grija stewardesei. 

— Mulţumesc ! Dumnezeu să vă dea sănătate și 
viaţă îndelungată,.. greu mai este să trăieşti fără lu- 
mina ochilor. 

— Am uitat să vă întreb de pașaport... Îl aveți‘? 

— Desigur. Era să-l uit acasă. Nu m-am obișnuit 
încă să plec cu pașaport în capitala Germaniei. Stu- 
pid, domnule, stupid. Ratbacker începu iar să se scor- 
monească în buzunare, dar polițistul îl luă ușurel de 
braș și-l trecu peste poarta de acces pentru cursa de 
Berlin. 

Rotbacker intră în tunelul ce făcea legătura cu 
avionul. Abia cînd simţi aparatul în aer răsuflă ceva 
mai ușurat. Nu îndrăznea să creadă că au scăpat. 


Kurt Grehlman se afla de cîteva zile printre ai săi. 
Era bucuros și nu prea. Bucuros, desigur, că-și reve- 
dea familia și locurile copilăriei, că-și cunoștea, în 
sfîrșit, nepotul. Și trist, că nu găsea un dialog cu oa- 
menii atît de apropiaţi lui. Citea ĉn privirile soției mai 
mult decît un reproș. El era fără îndoială vinovat. 
Prin neghiobia lui îi distrusese viața. Nevastă-sa i-a 
așternut să se culce în camera din fund, în aceeași 
cameră în care se retrăgea atunci cînd, revenit de pe 
front, se ascundea. Atunci însă soția lui îl ocrotea cu 
grijă, tremurând la orice adiere amenințătoare de vînt, 
prevestind furtună, acum era parcă indiferentă la 
ceea ce se putea întîmpla cu el. 

— De rămii sau pleci de unde ai venit e treaba 
ta... Faci cum crezi tu că e mai bine pentru tine... 

— Dar poate că ai şi tu o dorinţă... poate ştii tu 
cum e mai bine să fac. 

— A trecut vremea cînd aveam dorinţe... atunci 
n-ai venit. 

„Sînt vinovat față de această femeie ! Dar cît de 
scump am plătit această vină !“, gîndea Kurt. 

— Așa au fost vremurile, mulţi am greșit, acum 
iartă-mă și tu că altceva nu mai ai de făcut. 

— Ştii ce, Kurt ? Să nu crezi că te urăsc... Mi-e 
ciudă doar că ne-am ratat viața. Ca soție, îţi zic bine 
ai venit în casa ta. Dar de vrei să rămii sau să pleci 
de unde ai venit, eu nu mă amestec... De aici eu însă 
nu plec nicăieri... Copiii ăștia de s-ar putea găsi! 
Asta-i tot ce-mi mai doresc. 

Willy trebuia să vină, uite cît suferă fata asta. Nu 
mai zic de Nando... 

Brigitte se bucurase că venise taică-su, dar, mai 
ales, aștepta veşti de la bărbatul ei. Spera să afle că 
în curînd va sosi și Willy sau că a făcut diligenţele 
necesare să plece ea la el, cu Nando, bineînţeles. 

— Spune-mi măcar dacă-i sănătos, răbufni Brigitte, 
cînd văzu că nu scoate nimic de la bătrîn. 

— Pentru ce să te mint ? Viaţa te-a minţit destul... 
De mai mult timp nu știu nimic de Willy. Cind ne ve- 
deam era sănătos și făcea planuri cum șă se unească 
cu voi, nu mai știu ce e cu el. Se află printre spini și 
mărăcini, dar știe cum să se ferească de ţeapa lor, 
e dibaci. 

Vorbele în dodii ale bătrînului o încurcară și mai 
rău. Nu mai zise nimic, se închise în ea așa cum se 
obișnuise să o facă în lungii ani, chinuită de dor şi de 
griji. Tot Mircea rămînea nădejdea lor. Se convinsese 

nu o dată că Mircea nu o minţea, nu-i spunea vorbe 
liniștitoare, cînd situaţia lui Willy nu era deloc roză. 
Dar acum nici el nu ştia nimic. Îi spusese chiar cu 
două zile înainte de a veni Kurt : „Nu mai avem nici 
o veste de la soţul dumitale...“ Din felul cum o spu- 
sese și din îngrijorarea ce i se citea pe faţă, Brigitte 
înțelesese mai mult decit afirmase el. După discuţia cu 
taică-su, gheara care-i strîngea inima se transformase 
într-o menghină puternică : „Poate că nici nu mai 
trăieşte !* o fulgeră gîndul ucigător. 

Singurul mai liniștit și chiar bucuros era Nando. 
Dorise mult să-și cunoască bunicul și iată-l, acum, 
alături de el. Cînd era mai mic, ar fi vrut să fie şi el, 
ca și alți copii, condus la școală de bunicul său sau să 
fie așteptat în gară cînd revenea din tabără. Atunci, 
în acele clipe de tristeţe, bunicul îndepărtat și necu- 
noscut își făcuse culcuș definitiv în inima lui pură. 
Deși, după ce începuse să-i deâ tuleii, maică-sa îi 
vorbise destul de clar și deschis despre drama lor, 
abia acum îi înțelegea duritatea. Infirmitatea bunicu- 
lui, asprimea pielii, cutele adînci ce-i brăzdau faţa 
în toate direcţiile, ochii duși în orbite, privirea de 
cine hăituit erau tot atitea argumente că viața fa- 
miliei Grehlman își săpase o albie în afara cursului 
normal. 

— Totuși, bunicule, îl luă el într-o zi pe bătrînul 
Kurt mai la sentiment, chiar nu poți să-mi spui nimic 
despre tata ? Ceva care să mă liniștească și să-mi dea 
speranţe. 

— Pot să-ți spun numai ceva de care să te mîn- 
drești... atîta pot să-ţi spun ; mai departe, cum o vrea 
Dumnezeu. Să știi că tatăl tău nu a fost un om ogre- 
care, un om de duzină. 


— Adică, cum „nu a fost 2% 

— Poate că nu am zis bine... și doresc să fi greșit, 
așa că voi vorbi despre tatăl tău ca și cum ar fi pre- 
zent la discuţia noastră. „Nu-i așa, Willy, că ești un 
om straşnic. Că ai să te lupţi cu niște căpcăuni... și să 
biruiești. Bravo ţie, Willy! Tu ai priceput mai repede 
ca alții că neamţu' nu-i mai breaz ca românuw' și nici 
ca franţuzu” și nici ca oricare altă nație... E la fel ca 
toți ăilalți. Dar cu ce preţ ai făcut-o, Willy ?“ 

Zorile l-au prins acolo, în camera din fund, depă- 
nînd povestea fascinantă a vieţii lui Wilhelm Rot- 
backer, fost ofiţer în Wehimaht, metamorfozat în 
luptător, în prima linie, împotriva acelora care pu- 
neau la cale un nou război. 

— Tatăl tău nu s-a dat înlături de la nici un sa: 
crificiu... dar permanent s-a topit ca o lumînare la 
foc de dorul tău. 

— Dar tu ce simți, bunicule, ne vom mai vedea ? 
Ù voi imbrăţișa vreodată ? 

— Ce simt eu ? ! Ceva nu-i în regulă dacă ferici- 
rea ta se va sprijini doar pe ce simt eu acum. Ei ! Dar 
să știi, nepoate, că întrebarea ta are tilcul ei. Simţu- 
rile mele au fost puse la treabă în toți ăști ani. Altfel 
s-alegea prafu' de mine. Am dus-o greu nepoate, dar 
am învăţat multe. Viaţa mea nu a fost mai brează ca 
a lui taică-tu. Şi am ieșit la liman, numai pentru că 
am simţit cum e mai bine să mă comport. Simt și 
acum că Willy va ieși cu bine din încurcătura prin 
care trece. Ei ! Da’ cine poate şti ! În timp ce noi pu- 
nem țara la cale, el e deja la adăpost și în siguranţă. 
Nu-ţi spun vorbe care să te liniștească... nepot fiin- 
du-mi, mă prinde mila cînd te văd cît suferi. Am în- 
credere în Willy... lată ce simt eu, dragă nepoate. 

— Mulţumesc, bunicule ! a) 

Pentru Grigorescu treburile erau tot atit de com= 
plicate. Lipsa ştirilor despre „soldaţii din tranșee“ îi 
producea o profundă neliniște. Era nu numai neliniș- 
tea lui de om pentru alți oameni aflaţi în suferinţe şi 
pericole, ci și grija stîrnită de obligaţiile profesionale 
faţă de tovarășii trimiși în luptă și pe care, acum, nu-i 
putea ajuta în nici un fel. Poate că asta era durerea 
cea mai mare a ofițerului Grigorescu. Desigur, inima 
lui sîngera şi după niște prieteni. Relaţiile lui și cu 
Willy şi cu Hertha avuseseră un caracter cu totul spe- 
cial : Willy îi salvase viața, iar pe Hertha... da, pe 
Hertha o iubise. Timpul pusese o zgură pe rana sîn- 
gerîndă după ce Hertha „murise“. Dar de cînd aflase 
că ea trăiește, rana'se dovedi la fel de vie și de dure- 
roasă. Acum nu mai trebuia să suporte și presiunile 
colonelului Horja, măcinat și el de îndoieli și ne- 
putinţe. . 


Capitolul al unsprezecelea 


Berlinul de Vest, sala „Karin“. Construită într-o 
concepţie arhitecturală modernă, în mai puţin de o 
jumătate de oră poate fi destinată proiecției unui 
film, unui spectacol de teatru, de'operă sau unei reu- 
niuni internaționale. Toate acestea graţie dotărilor 
excepționale. Arhitectul, un tip pornit să spargă ti- 
parele, să se înscrie cu impetuozitate în tumultul 
acestui sfîrşit de secol, se bucura încă dinaintea aces- 
tei construcţii de un bun renume. Și nu s-a dezmin- 
ţit. Apoi şi-a impus punctul de vedere și a reușit să 
dea numele soției sale acestei faimoase săli. 

Spectacolele, chiar și cele mai puțin reușite, atrag 
o mulțime de spectatori, în primul rînd datorită fai- 
-mei sălii „Karin“. Așa cum un tablou celebru nu mai 
are nevoie de reclamă pentru a atrage admiratori, 
tot așa și numele „Karin“ se afirmase vest-berlinezu- 
lui, ca o reclamă în sine, capabilă să-i capteze intere- 
sul și să-l scoată de la televizor. Pe acest element 
scontase şi parlamentarul Hugo Giinther cînd se ho- 
tărîse să organizeze conferința de presă. Avea nevoie 
de cît mai mulţi partizani și, mai ales, avea nevoie 
de un auditoriu obișnuit, de omul de pe stradă care 
să ia cunoștință de faptele ce urmau a fi menționate, 
prin propriile sale simţuri și nu numai să citească 
relatările, adesea trunchiate, ale gazetarilor. Îşi dorea 

cu ardoare să-i reușească acțiunea pentru care azvir- 
lise în joc întregul său prestigiu de democrat și anti- 
hitlerist. 

Era convins că politica pe care o promova, avea 
nevoie de omul de rind, de cetățeanul de pe stradă, 
de alegătorul care putea opta. Era politica în care se 
afirma dorința de pace a unui popor care ieșise is- 
tovit din războiul pe care-l provocaseră conducătorii 
săi, și mai era politica unei ţări ciuntite, cine știe 
pînă cînd... 

Parlamentarul avea convingeri de nezdruncinat. 
Dacă toate sechelele nazismului vor fi aruncate peste 
bord, încrederea va fi restabilită, progresul și pacea 
vor triumfa. Curaj avea suficient, îi trebuiau și argu- 
mente. Suferise pentru ideile și convingerile sale ; cu- 
noscuse și ororile lagărelor și supliciul emigrației. 
Sfirşitul războiului îl găsise în Suedia. Revenit acasă 
cu sufletul cernit se avîntă în luptă pentru binele 
Germaniei. Ocupase un loc în Consiliul Municipal 
Berlinez, un loc în Cameră și se gîndea să-şi depună 
candidatura pentru funcția de primar al Berlinului 
vestic. „Cortina de fier“ trebuie să se prăbușească, 
altfel „războiul rece“ se va transforma în „război 
cald“, exprima el cu hotărîre acest punct de vedere, 
care prinsese rădăcini puternice în opinia publică. 

Dar, ca planta cultivată de parlamentar să se dez- 
volte, era nevoie de a fi udată permanent. Asta şi in- 
tenţiona să facă acum : cele semnalate de cei doi os- 
tracizaţi demascau nu numai niște practici ce-și aveau 
originea în trecutul nu prea îndepărtat, ci și o poli- 
tică duplicitară a unora șau altora. Or, el, parlamen- 
tarul, era hotărît să deschidă ochii opinei publice și 
asupra acestui aspect al problemei germane. [i cădea 
bine evenimentul ce se anunţa, de aceea trebuia să 
manevreze cu abilitate pentru a obţine maximum de 

efect și, bineînţeles, pentru a proteja de pericole pe 
cei doi care-i deveniseră acum aliaţi într-o acțiune 
atît de insolită, gravă și importantă. 

Dezvăluirile trebuiau să fie convingătoare, deci 
bine argumentate. Nu se îndoia nici o clipă că reacția 
adversarilor va fi puternică. Că un foc concentric și 
bine condus va fi lansat asupra lui și a prietenilor săi. 
„Adevărul va triumfa iar adevărul e de partea mea, 
se autoincuraja Giinther. Și apoi nu sînt o cioară 
albă... sîntem mulţi și puternici...“ 

Nu de mult ceruse o anchetă în Parlament pe tema 
denazificării, dar se izbise de lipsa de probe puternice 
ca să poată susţine continuarea et. Cînd se trezise 
acasă cu Hertha și Willy, fusese tentat să creadă că 
era vietima unei provocări. Voise să-i alunge, dar cu- 
riozitatea sau poate flerul său de om trecut prin multe 
învinsese și-i ascultase. Mărturiile, documentele, fo- 
tografiile, pe care cei doi i le-au prezentat, l-au 
năucit. 

Îi instalase în oraș, într-un apartament al unui bun 
prieten, feriţi de ochii indiscreţi creîndu-și un răgaz 
necesar pentru a se informa cit de cît asupra autenti- 
cității dezvăluirilor celor doi. 

Nu-i fu greu să afle chiar a doua zi că Organizația 
Gehlen pusese un premiu de două sute de mii de 
mărci pe capul a „doi evadați“, un bărbat și o fe- 
meie. Cine erau aceștia, de unde și cînd evadaseră 
și nici pentru ce fuseseră întemnițați nu putuse afla. 
Prietenul care-l informase promisese că va încerca 
să aducă date în completare, pînă atunci însă Giinther 
nu stătu cu braţele în sîn. Luă legătura cu ziaristul 
de la „Miinchenezul“ care nu de mult făcuse acele 
dezvăluiri fulminante. Datele aflate în posesia zia- 
ristului și cele ce se găseau acum în mîna parlamen- 
tarului se îmbinau cum nu se putea mai bine. Așa că 

grăbi organizarea conferinței de presă : ieșirea la su- 
prafaţă a celor doi și dezvăluirea publică a dramei 
trăite de aceștia. 

Închirierea sălii „Karin“ îl costase cam mult, dar 
găsise audienţă și la alți colegi parlamentari și la 
unele ziare de stînga și chiar de centru. Selecţionă 
cu rigurozitate materialele primite de la Rotbacker 
și Hertha, le organiză într-o succesiune logică şi con- 
vingătoare şi stabili data conferinţei de presă, trimi- 
țînd invitaţii redacţiilor, ziariştilor „free-lanser“, po- 
liticienilor de toate culorile, reprezentanţilor unor or- 
ganizaţii obşteşti, cultice, profesionale, prietenilor, 
cunoscuţi lor, unor artişti cu vederi progresiste, dar 
şi unora dintre inamicii săi politici. 

N-au fost scăpați din vedere nici corespondenții de 
presă străini, ziariştii acreditați la Berlin, ca şi la 
Bonn, corespondenții și reporterii posturilor de televi- 
ziune şi de radio. Într-un cuvînt n-a fost scăpat ni- 
meni, pentru că Günther realizase că era cea mai po- 
trivită platformă electorală pe care şi-o putea asi- 
gura, dincolo de realizarea obiectivelor politice pe 
care și le propusese. 

Porni o campanie susținută în presă în legătură cu 
conferința anunţată, stîrnind pasiuni şi mare interes. 

Sala „Karin“, în ciuda dimensiunilor ei impresio- 
nante, devenise neîncăpătoare. Pentru că nici Helfer 
nu depusese armele. A încercat și a reușit, plătind 
gras, să-și introducă în sală mai mulţi oameni. În ciuda 
terfelelilor pe care i le administrase Gehlen, nu-și 
pierduse capul căutînd posibilităţile de a anihila efec- 
tele conferinţei de presă. Sumedenia de articole pu- 
blicate pe tema „pericolului comunist“, alături de ac- 
țiunile subterane desfășurate prin intermediul agen- 
ţilor, sloganurilor publicitare făcuseră o anumită 

vilvă. În ziua conferinţei, în jurul sălii fuseseră pla- 
sate mai multe pancarte pe care se putea citi „Ger- 
mani, nu vă lăsaţi înșelaţi !“, „Pericolul comunist ne 
paşte deghizat în haina cooperării și coexistenţei !“, 
„Priviţi adevărul în față şi nu vă lăsaţi înșelaţi !“ şi 
alte „îndemnuri“ de acest gen, iar la intrare acționau 
citeva pichete, formate din tineri, îmbrăcaţi în blu- 
zoane negre de piele, foarte agresivi, care încercau să 
intimideze pe cei care afluiau către sală. 

Forţele de ordine, pentru că şi ele erau prezente, 
îi țineau la respect pe tulburătorii liniștii. 

Arnold Schumacher, de la ziarul „Miinchenezul“, 
își făcu şi el apariţia pentru a intra în sală. Cînd păși 
printre șirurile de tineri care aveau misiunea de la 
Helfer de a produce dezordine, fu martorul şi obiectul 
unor reacţii desprinse direct din vremea celui de al 
HI-lea Reich : „trădătorule“, .„vindutule“, „slugoiul 
comuniștilor“, „evreu împuţit”. 

Se oprise să riposteze roșu de furie, dar se stăpi- 
nise, cu gîndul la reușita conferinței. Ocupă locul in- 
dicat pe invitaţie, încercînd să alunge din gură gustul 
“ie cocleală, să-și păstreze calmul și să fie lucid. Zări 
în sală ziariști cunoscuţi pentru opiniile lor profas- 
ciste sau, în orice caz, anticomuniști hotăriţi. 

Dintr-o dată lumina obișnuită a sălii păli, iar re- 
“iectoarele prinseseră viaţă. Zumzetul obișnuit aglo- 
meraţiilor încetă ca prin farmec. Chiar în clipa aceea, 
pe scenă își făcură apariţia Hertha și Willy, însoțiți 
ie Günther. Citeva aplauze răsunară răzleț, dar se 
stinseră, la fel de repede precum apăruseră. 

Cei doi se așezară pe scaune, în fața microfoanelor 
pregătite pe masa îngustă de pe scenă, în vreme ce 
Günther, în picioare, la un al treilea microfon, aş- 
tepta să se potolească fluierăturile din partea dreaptă 
a sălii. 

— Domnilor, începu pe un glas domol parlamen- 
tarul, sîntem prezenţi aici, pentru că nu vrem să re- 
petăm greșeala înaintașilor noștri care au băgat capul 
în nisip făcîndu-se că nu văd realitățile înconjură- 
toare ; nu sîntem la un spectacol de circ... așa că pe 
cei porniţi pe dezordine îi rog să înceteze sau să pără- 
sească sala. La alegere ! Anunţ că am cerut protecția 
organelor de ordine, ar fi de dorit însă să nu le oferim 
ocazia să intervină. 

Günther făcu o pauză, subliniată de polițiștii în 
uniformă care îşi făcură apariţia la ușile de acces 
spre sală. Era o demonstraţie elocventă, care nu mai 
avea nevoie de nici un fel de susţineri. 

— În faţa dumneavoastră se va derula o poveste 
adevărată, tristă și înfiorătoare și în același timp, 
aparent neverosimilă, dar trăită aievea de acești doi 
invitaţi la conferinţa noastră de presă. 

Nu dorim decît să evidunțiem fapte reprobabile, 
după opinia noastră. pentru ca fiecure din cei pre- 
ămintcie pe care le so- 
a ca unii dintre dumnea- 
voastră să ne reproșeze că facem publice fapte care av 
trebui, în interesul statuiui, să fie zăvorite cu şapte 
lacăte, Cînd se va termina derularea filmului, aceşti 
oameni grijulii îşi vor schimba părerea. Pentru că 
faptele de care veţi lua cunoştinţă nu intră în catego- 
ria acelora folositoare statului. Dimpotrivă, ele sînt 
foarte dăunătoare. Tocmai de aceea le dezvăluim pu- 
blic. Și o mai facem și cu scopul ca vinovaţii, cei care 
au încălcat constituția noastră, să răspundă. 

Acestea sint sensul şi spiritul conferinței de presă, 
scopurile ei. Să ne păstrăm calmul și cuprinși de grija 
pentru destinele Germaniei să pătrundem într-o lume 
despre care foarte puţini au cunoștință. Acest bărbat 
și această femeie au apărut acum din lumea tene- 

brelor şi doresc să ne împărtășească „impresiile“ lor 
despre această lume. Vă propun să-i ascultăm. 

— Un moment vă rog. Eu vreau mai întîi să pun o 
întrebare... Sînt Helmut Rainer de la „Frankfurter 
Allgemeine“, aş dori să mi se răspundă la întrebarea 
„Cine sînt cei doi cetățeni ?* 

— Așa aş fi început cuvîntul meu, rosti hotărît 
Willy, sînt cetățeanul german Rotbacker Wilhelm, 
născut în München, fost ofiţer alermatei germane cu 
gradul de căpitan. Am făcut campaniile din Franţa și 
Iugoslavia. În noaptea de 23 august 1944, am fost 
afectat unui detașament expediționar și trimis pe 
calea aerului spre România pentru a înăbuși „răs- 
coala“ de la București, cum fusese ea socotită... Avioa- 
nele noastre au fost interceptate şi obligate să ateri- 
zeze la Ploiești. Ca urmare a luptelor desfășurate, o 
parte din efectivul detașamentului a căzut pe cîmpul 
de bătaie, cei mai mulți dintre ostași au fost făcuți 
prizonieri. Eu, împreună cu un ostaș originar din 
România, am reușit să ne sustragem capturării rămî- 
nînd ascunși, aproape șase ani, în casa acestuia. Apoi, 
ca urmare a acţiunii organizaţiei ODESSA, crezin= 
du-se că sînt un fost ofițer SS, am fost scos ilegal din 
România și am ajuns în Germania... 

— O întrerupere, dacă nu vă deranjează, se ridică 
un tînăr din apropierea scenei. Credeţi în existenţa 
organizaţiei ODESSA ? 

— Dacă eu cred?! Prin intermediul ei am scă- 
pat, iar doamna, aici de faţă, a fost una din verigile 
ODESSA, pe teritoriul României. 

— Vă rog să continuaţi, ceru ziaristul care pusese 
întrebarea. 


Marea majoritate a celor prezenţi ascultau cu 
foarte mare interes. Ziariştii își puseseră în funcțiune 

aparatele de înregistrare, flașurile aparatelor fotogra- 
fice ţişneau, ca niște fulgere, în penumbra sălii dise- 
cată și de proiectoarele pentru filmare. Două care de 
reportaj asigurau preluarea conferinţei de presă, 
pentru posturile de televiziune. 

— În München, unde m-am stabilit, după ce am 
trecut prin lagărul de triere, am stat un timp la sora 
mea... Soţul ei era, nu mai știu dacă este, un agent de 
acroșare al Organizaţiei Gehlen. El m-a recomandat 
acestei Organizaţii. 

— O întrebare. Sînt Horst Lindt de la „Die Zeit“, 
ce interes avea Organizația să vă recruteze ? 

— La vremea respectivă m-am întrebat și eu, de- 
ranjat fiind de meticulozitatea cu care am fost filat, 
scotocit, întrebat. Apoi am înțeles. Organizaţia, care 
se afla și se află și acum în slujba forțelor promotoare 
ale războiului rece, pregătea diversioniști pe care să-i 
lanseze pe teritoriul țărilor din Europa de Est... Eu 
veneam dintr-o asemenea țară: România. Ştiam și 
românește, cunoșteam și realitățile de acolo. Cit am 
stat ascuns, neavînd ce face mă specializasem în arta 
fotografiatului... La toate acestea se adăuga trecutul 
meu de militar... 

— Ale cui interese le slujeaţi, domnule Rotbacker ? 
Vreau să vă cunosc părerea. 

— Ca ofițer german și purtător al „Crucii de fier“, 
în gradul de cavaler, mi-am pus de nenumărate ori 
această problemă. Mult timp am crezut că aduc fo- 
oase naţiunii germane, crunt încercată și divizată as- 
tăzi. Mai apoi mi-am dat seama că interesele germane 
nu sînt defel servite trimiţind sabotori, diversioniști, 

ucigași de profesie împotriva unui popor care nu ne 
ameninţa în nici un fel. 

— Sînt Ivan Menșevici de la „Novosti“, doresc să 
ne spuneţi cine erau „elevii“ pe care-i pregăteaţi 
pentru asemenea misiuni ? 

— Fac precizarea că eu mă ocupam de instruirea 
și nu de recrutarea lor... Pe de altă parte regulamen- 
tul şcolii cerea ca „elevii“ să nu-și dezvăluie identi- 
tatea în care scop purtau şi nume de împrumut. Dar 
regula-i regulă și viaţa, uneori, este alta. Trăind 
timp indelungat în aceeași comuniune, astăzi afli 
una, miine alta pînă ce, din fragmente, recompui 
întregul... Așa că pot să răspund cu oarecare aproxi- 
maţie la întrebarea dumneavoastră : erau mai ales 
legionari, adică fasciști români. Dar mai erau și tot 
felul de oameni certați cu legile acelei țări sau anti- 
comuniști convinși. Se lucra sub aparența unei: așa- 
zise „rezistențe naţionale“ împotriva regimului co- 
munist din România. Nu era vorba de o treabă de 
informare asupra realităților din acea ţară, ci de 
măsuri menite să schimbe acele realități politice şi 
să se pună în loc altele, după chipul și asemănarea 
domnului general Gehlen. 

— Huo ! Comunistule ! Agentul Moscovei ! se auzi 
un urlet din fundul sălii, prin care se încerca să se 
tulbure desfășurarea întrunirii. 

— Cerem liniște, interveni, energic, sculîndu-se 
în picioare, un bărbat în jur de patruzeci și cinci de 
ani, cu tenul brunet, ochi negri scînteietori. Pe mine 
şi pe mulţi alții din sală ne interesează această poveste 
pasionantă... s-o ascultăm deci. 

Şi pentru că tot am luat cuvîntul vă pun următoa- 
rea întrebare : „elevii“ dumneavoastră luptau împo- 
triva poporului român sau a comuniștilor români ? 

Animaţia din sa arăta că întrebarea era cu tîlc 
și, de răspunsul ce-l va da, se va demasca dacă și el 
este comunist, în care caz se schimbau datele 
problemei. 

— Eu ştiu doar că ne amestecam într-o treabă 
care nu ne privea pe noi germanii. Cine ne-a dat 
nouă dreptul să hotărîm ce fel de regim politic să fie 
în România ? Eu socot că istoria foarte recentă, care 
ne-a servit o lecţie aspră, ar fi trebuit să înveţe pe 
fiecare german să nu se mai amestece în treburile 
altora... Nu sîntem, domnilor, o rasă de stăpini și nu 
avem chemarea de a orîndui rosturile omenirii... Ceea 
ce făceam noi în Castelul Totenbach semăna prea 
mult, aș zice chiar ca două picături de apă, cu ceea 
ce făcea „Abwehr-ul domnului Canaris și al moșteni- 
torului său, domnul general Gehlen. Cît am stat la 
români am auzit o vorbă: „fiecare să-și vadă de 
câlții lui“. 

Sala izbucni într-un zumzet asurzitor. Comentato- 
rii televiziunii transmiteau, din cabinele lor de 
sticlă, cu viteza unor cronicari sportivi. 

— Sînt Rudi Offergeld de la „Sonntags Blatt“..: 
vă consideraţi sau nu trădător al naţiunii germane ? 

— Nu! Un patriot. Actele mele se înscriu în 
apărarea intereselor naţiunii germane ; n-am adus 
nici un prejudiciu statului, poporului sau vreunei 
persoane de naționalitate sau cetățenie germană, n-am 
atacat valorile naţiunii noastre. Prin acțiunea mea 
şi a altora ca mine, demonstrăm lumii că noi am în- 

eles lecţia pe care ne-a dat-o istoria și îi invităm și 
pe alții să o înțeleagă. Cei de la Pullach s-au străduit 
din răsputeri să adune date pe tema aceasta, pentru 
a mă trimite în faţa justiţiei. Pentru că n-au găsit 
asemenea date au trecut la soluţia finală, ca pe 
vremuri : împușcarea și aruncarea mea în prăpastie. 

În sală se așternu o liniște înfricoșătoare pentru 
oamenii colonelului Helfer, acolo de faţă. Ronţăitul 
aparatelor de filmat și declicurile celor de fotografiat 
indicau că bătălia abia începuse, că în ediţiile de 
prînz, de seară, de mîine și din zilele următoare, mult 
spaţiu va fi acoperit cu cele ce se întimplau în sala 
„Karin“. 

Domnul Giinther fără să se ridice își întoarse 
scaunul spre ecran și pronunţă rar, cu o dicţie clară 
pentru a se face înţeles de oricine : 

— Veţi privi un scurt film realizat de doamna aici 
de faţă. Nu este nevoie să-l explicăm, pentru că, 
privindu-l, nu va lăsa nici un dubiu. 

Lumina se stinse, iar pe ecran apăru o imagine pu- 
ţin neclară cu o mașină în jurul căreia se agitau niște 
bărbaţi. Deodată, unul dintre ei se întoarse cu fața 
spre aparat, avînd în mînă un pistol din care slobozea 
gloanţe : era Rotbacker. Se văzu clar cum un altul 
trage în el cîteva focuri și-l împinge în prăpastie. 
Urma încă o scenă ceva mai clară, cum bărbatul care 
trăsese în Rotbacker se urca la volan, după ce-l 
ajutase pe un altul să ocupe locul de alături, demară 
şi se pierdu în noapte. Totul nu durase decât nouăzeci 
şi două de secunde. 

Imaginea nu era prea reușită. Ca document de- 
mascator al tentativei de ucidere a lui Rotbacker, 
filmul nu avea cusur. 

Mina ridicată în sus a unuia din sală, arăta că 
dorește să pună întrebări. Giinther îl observă. 

— Vă rog, domnule. 

— Sînt Augustus Hinz, de la televiziunea berli- 
neză... Am observat cum domnul Rotbacker trăgea cu 
pistolul... De unde pistol, dacă era arestat ? Și dacă 
a ucis pe cineva ? Cel care a atacat a fost Rotbacker... 
el a ucis. Poate fi deferit justiţiei pentru crimă. 
Repet : de unde a avut pistol ? 

— Pistolul l-am smuls unuia dintre însoțitorii mei. 
Dacă am ucis pe cineva sau nu, eu nu cunosc. Asta 
o ştiu numai cei de la Pullach. Întrebaţi-l pe domnul 
general Gehlen care ştie, desigur, dacă gloanţele 
slobozite de mine au nimerit pe careva. 

— Domnule Rotbacker, sînt Ramon Ivanovici de 
la „Izvestia“, sînteți amabil să ne spuneţi dacă la 
Totenbach erau pregătiţi diversioniști și pentru alte 
destinaţii ? N 

— Din cîte ştiu eu, da. La castelul Totenbach se 
găseau elevi de mai multe naționalități, din toate 
ţările estice. După cum am mai spus regulile erau însă 
foarte stricte. Nici noi, profesorii, nu ne cunoșteam 
după numele real, nici elevii între ei. Elevii purtau 
un deghizaj care să-i facă de nerecunoscut, chiar dacă 
ar fi fost fotografiaţi. 

— Încă o întrebare. Ce ne puteţi spune despre re- 
zultatele unor asemenea acțiuni ? 

— Din poziția mea de instructor foto, nu aveam 
acces la problemele de concepție și organizare și deci 
nici la rezultate. Cunosc însă că multă vreme cei de 
la compartimentul conducerea operaţiunilor au fost 

intozicaţi cu informaţii și date false, că au fost făcute 
multe parașutări. de materiale, bani, monezi de aur, 
în locurile cunoscute cu anticipație de către securi- 
tatea românească. Dacă asemenea agenţi au fost lan- 
sați și în Uniunea Sovietică poate că sînteţi mai în 
măsură decît mine să dați un asemenea răspuns. 

Citeva rîsete punctară răspunsul lui Rotbacker. 

— Aş dori să fac o completare, interveni Giinther. 
După unele estimări făcute de o comisie parlamen- 
tară, aportul informativ al acestor acţiuni a fost zero. 
Cheltuielile pentru pregătirea, dotarea, lansarea şi 
așa-zisa „sprijinire“, pentru că s-a văzut cum s-a sol- 
dat, au costat statul nostru sume ce depășesc 100 mi- 
lioane de mărci, stoarse de la contribuabilul german. 
Orînduirea statornicită în acele țări și-a văzut de ros- 
turile ei mai departe. 

— Domnule parlamentar, aş dori să aflu cîte ceva 
despre cadrele care compun Organizaţia Gehlen. 

— Răspunsul cel mai autorizat îl poate da domnul 
Rotbacker... Aveţi cuvîntul domnule Rotbacker. 

— Nu pot face referiri despre Organizaţie în în- 
tregul ci, dar, din ceea ce cunosc, vă pot spune că, 
în general, aici și-au găsit adăpost mulţi foști na- 
zişti. Nu dintre cei cu trecut prea răsunător, dar unul 
din criteriile de bază ale admiterii era și acesta: „un 
fost nazist este mai bun decît oricare altul“. Cînd 
în jurul unuia mai deochiat prin trecutul său vreun 
deputat sau ziarist făceau gălăgie, individul în cauză 
era pus în retragere, bineînţeles, asigurat cu o pen- 
sie substanţială. Colonelul Otto Helfer, șeful servi- 
ciului de represiune, este un fost coleg al generalului 
Gehlen și membru al partidului nazist, care și acum 

obișnuiește să-și bea coniacul Napoleon din pahare 
de cristal, pe care se află incizată zvastica.. Cît îi 
privește pe cei mai tineri, și aceștia sînt selectați din 
familii de naziști sau care au asemenea protectori. 
lar metodele pe care le promovează poartă aceeași 
marcă... 

— Aş vrea să subliniez aici, trecu la microfonul 
pentru cei care puneau întrebări ziaristul de la Iz- 
vestia, demersurile repetate pe care le-a făcut guver- 
nul sovietic pentru ca generalul Gehlen să fie predat 
autorităţilor sovietice spre a fi judecat ca unui 
care a organizat și condus acțiuni represive pe teri- 
toriul sovietic, vremelnic ocupat. În ciuda acestor in- 
tervenţii, el este menținut şi astăzi în această func- 
ție, unde desfășoară, așa cum s-a dezvăluit și astăzi, 
aici, activităţi împotriva popoarelor care construiesc 
o nouă societate... 

Ultimele cuvinte ale corespondentului se pierdură 

într-un zumzet de aprobări și dezaprobări, care ani- 
mară asistenţa. Cînd liniștea se înstăpîni din nou, 
la microfonul sălii își făcu loc un bărbat înalt, cu 
ochelari. 
- — Şi eu am o întrebare, sînt reprezentantul zia- 
rului „General Anzeiger“. Pînă acum ne-aţi tot vor- 
bit despre alții. Ar fi interesant să ne spuneţi cîte 
ceva și despre dumneavoastră. De pildă, în toată 
această perioadă aţi primit salariu, v-aţi bucurat de 
avantajele funcţiei pe c care “aţi ocupat-o în școala 
amintită ? 

— Desigur ! 

— La cit se cifrează ?... 

— Ușor de stabilit... contabilii sînt atît de scrupu- 
loși ! Au consemnat totul, pînă la centimă. 

Jiirgen Herbst, ziaristul care pusese întrebarea, era 
agentul lui Helfer. Nu era singurul prezent în sală. 
Fusese instruit special cînd anume să intervină. 

— Deci, deşi ideologic nu eraţi de acord cu ceea 
ce făceaţi, cînd era vorba de bani, de încasat bani 
grei, nu aveaţi remușcări... În sfîrşit, aş dori să cu- 
nosc dâcă în perioada în care ați funcţionat ca in- 
structor aţi călătorit în străinătate, în ce calitate și 
unde anume ? 

— În România !... particular. 

În afara cîtorva murmure, nimeni nu mai mișca 
în sală ascultînd cu înfrigurare ce va urma. Se apro- 
pia furtuna. Acestea nu erau decît primele adieri. 

— În ce scop aţi fost ? 

— Să-mi văd soţia și copilul. 

— Sînteţi căsătorit în România ? Asta ar explica 
și infestarea dumneavoastră ideologică... 

— În perioada cît am stat claustrat în casa fostu- 
lui meu camarad, m-am îndrăgostit de fata lui... Ce 
vedeţi rău în asta ? Avera și un copil, acum flăcău în 
toată regula. 

— În legătură cu familia din România ce intenţii 
aveți. 

— Soția mea cît și fiul meu sînt de naționalitate 
germană și am de gînd să cer autorităților românești 
permisiunea pentru ai aduce aici. 

— Sînteți căsătorit legal? 

— Numai religios. 

— Forma aceasta de căsătorie este valabilă în 
România ? 

— Nu știu şi nu are nici o importanță. Pentru 
mine și Brigitte este valabilă. Ea este soția mea, iar 

copilul este al nostru. Ce înţelegeţi dumneavoastiâ 
despre o tinereţe obligată la claustrare ? Unde eraţi, 
domnule ziarist, cînd noi stăteam cu moartea alături? 

— N-are nici o importanţă ?! 

— Are, domnule ziarist ! Pentru că din aceleași 
motive nu mi-am putut aduce soţia, nu le-am putut 
scrie decît cîteva scrisori, din cauza suspiciunilor, a 
teroarei în care am trăit și care era să mă coste 
viaţa. Viața nu libertatea, domnule ziarist. În faţa 
călăilor mei mă făcusem vinovat pentru că apăram 
onoarea Germaniei crunt terfelită de alţii. Prezenţa 
în viața mea a acestei femei și a copilului însemna 
pentru cei de la Pullach un păcat de moarte. Am 
fost supus la suplicii de nedescris, condamnate de 
mai toate constituţiile din lume... 

— Aţi călătorit ilegal în România, este adevărat ? 
şi ziarisul flutură în mînă fotocopia unui paşaport. 

— Este adevărat ! Am folosit un fals pentru a-mi 
revedea soţia și copilul Copia pe care o prezentaţi 
dumneavoastră este într-adevăr cea a pașaportului 
de care m-am folosit... Am încălcat cumva constitu- 
ţia Germaniei ? 

— Aţi încercat legal ? 

— Întrebarea dumitale este naivă sau voit naivă ? 
Dumneavoastră, domnule ziarist, faceți abstracţie de 
calitatea mea de instructor într-o școală de spionaj, 
cu un profil eminamente ilegal. Cine mi-ar fi per- 
mis să plec legal ? Nimeni! Eram permanent filați, 
controlaţi, iar în perioadele în care plecam în per- 
misie la München, ni se scoteau în cale tot felul de 
provocatori ; fete tinere și frumoase ne ademeneau 
pentru a ne trage de limbă... Totul trebuia să rămînă 

în familie și dumneavoastră îmi vorbiţi de pașaport 
legal ! 

— În „familia“ din care făceaţi parte și de unde 
încasați un salariu gros! ricană ziaristul şi se așeză 
plin de importanţă. 

— Arnold Schumacher de la „Miinchenezul“. Cind 
v-aţi dat seama că aţi apucat pe un drum mocirlos ? 

— În nici un caz imediat ce am început activitatea 
ca instructor... Vreau să spun că mult mai tîrziu. Ve- 
deţi, domnule ziarist, se-ntimplă în viață că de multe 
ori ideile ţi se clarifică mult mai greu și mult mai 
tîrziu... Dar mi-am mai dat seama că puterea mis- 
terioasă a Organizaţiei Gehlen, nebănuită pentru 
omul de rînd și cred că nici pentru anumite niveluri 
ale autorităţii, este foarte periculoasă. Organizaţia 
poate totul; să angajeze banul contribuabilului, să 
angajeze statul, să manevreze organismele puterii, să 
manipuleze oameni și nu exagerez cu nimic cînd 
afirm că poate periculos de mult. Şi puterea aceasta 
este periculoasă în primul rînd pentru Germania. Pe 
mine nu România și problemele comunismului mă in- 
teresează, ci soarta Germaniei. Puterea aceasta din 
umbră, incontrolabilă, poate evolua în direcţii și mai 
periculoase, la fel de periculoase cum au evoluat și 
altă dată, nu numai prin potenţele ei formidabile, ci 
şi datorită oamenilor care o mînuiesc. 

— Nu mi-aţi răspuns la întrebare! interveni 
Schumacher care nu plecase de la microfon. 

— Așa este !... Eram într-o după-amiază la o oră 
de curs pentru probleme de comunicări secrete prin 
micropunct. Un elev îmi povestea despre un film pe 
care tocmai îl văzuse, în școală. Era vorba de un film 

american, în care un gangster, la un moment dat, 
trage cu pistolul mitralieră fără discernămînt într-un 
restaurant. O scenă care impresionează sau nu. Nu- 
mai că, deşi acel elev trebuia să execute cu totul alt- 
ceva în laboratorul pe care-l conduceam, mi-a spus 
că abia aşteaptă să aibă în cine să tragă, întocmai ca 
acel gangster. „În oricine ?* l-am întrebat. „Abso- 
lut. N-am sentimente ! Eu n-am decît ură și gloanțe 
pentru toţi !“ Iată ce pregăteam eu. Din acea după- 
amiază am început să mă gindesc la ceea ce făceam 
eu acolo... În felul acesta am răspuns, cred, și cole- 
gului dumneavoastră... 

— Vreau să știu precis, direct, tranșant, aţi trans- 
mis informaţii românilor cu privire la școală ? în- 
trebă un altul care nu-şi declină identitatea. 

— Dacă am să spun nu, dumneata tot nu mă vei 
crede, așa că mai bine spun da, am transmis. Sala 
deveni incandescentă. Citeva voci la unison strigară: 
„trădătorule !“ „scîrnăvie ! 

Giinther ceru liniște pentru ca „domnul Rotbac- 
ker să se poată disculpa“. 

— Am explicat doar că acţiunea pe care domnii 
de la Pullach o desfăşurau împotriva României era 
ilegală și anticonstituţională... Deci nu eu am încăul- 
cat Constituţia, nu eu am trădat. Nu am vrut însă 
să repet greșelile predecesorilor, care, punîndu-și 
ochelari de cal, au 'lăsat pe Hitler și organismele 
create de el să umple Germania de ruşine şi să-i aducă 
nenorocirile pe care cu toții le-am trăit și ale căror 
consecințe le vom mai suporta încă mult timp. Eu 
nu m-am pus în slujba României, ci în slujba Germa- 
niei.. Nu cred că e greu de priceput, domnule ziarist. 

Rotbacker obosise. Broboane de sudoare îi strălu- 
ceau pe frunte, ca o aureolă, iar gura i se uscase. 

Simţea cum sala se învirtește cu el, iar cercuri colo- 
rate îi jucau în fața ochilor. Era palid și Günther își 
dădu seama că mult nu va mai rezista. 

— Aș avea o... începu un alt ziarist care se oprise 
în faţa microfonului... 

— După cîte îmi dau seama, domnul Rotbacker 
este mult prea slăbit pentru a continua să răspundă 
la întrebări..., încercă Giinther. 

— Şi totuși insist, domnule Rotbacker, credeţi că 
puteți rămîne în Germania ? continuă ziaristul, fără 
a lua în seamă intervenția parlamentarului. 

— Germania este patria mea, ca și a dumitale, in- 
diferent dacă i-am adus servicii sau deservicii. Eu 
n-am pentru ce să plec aiurea. Voi rămîne aici și voi 
munci pentru mine, pentru familia mea și pentru 
țara mea. Germania nu este nici Gehlen, nici Rotbac- 
ker. Germania sîntem noi toţi, oamenii simpli, cin- 
stiți sau mai puţin cinstiţi, curaţi sau pătaţi, dar toți 
animați de o mare dorinţă : prosperitatea și indepen- 
dența reală a țării ! 

Aplauze în sală. La început reţinute, dar din ce în 
ce mai animate. Cînd totul se linişti, Giinther anunţă 
cu vocea radioasă că urma o pauză de o jumătate 
de oră. i 


Ieşirile fură luate cu asalt. Corespondenţii de presă 
se grăbeau să prindă telefoanele libere ca să trans- 
mită redacţiilor primele impresii și adnotări, pentru 
ediţiile speciale pe care le pregătiseră foarte multe 
ziare. În biroul său, Gehlen urmărise pe monitor în- 
treaga desfășurare a conferinței de presă. Alături de 
el stătea colonelul Helfer, neguros, pradă unei mari 
deznădejdi. Sperase ca, măcar acum, în al doispreze- 

celea ceas, să reușească să deturneze conferința de 
presă, să prevină dezvăluirea unor secrete, care ar f$ 
afectat securitatea Organizaţiei. 

Speranţele îi fuseseră însă spulberate, iar el ocu- 
pase locul principal în mărturisirile lui Rotbacker. 
Nici nu îndrăznea să se uite la general, dorința lui 
arzătoare era să părăsească acea încăpere cît mai re- 
pede. Avea pregătită demisia, dar faptul că nu pleca 
în condiţiile obișnuite, că nu i se acorda placa de ar- 
gint „pentru merite“ îl ucidea. 

„— Ce zici, colega de toate acestea ? îl persiflă ge- 
neralul. 

— N-am cuvinte... 

— Era mai bine dacă aveai vreo rezolvare, vreo 
soluție... 

— Parcă eu n-aş fi vrut... 

— Ai fi vrut, sigur că ai fi vrut! dar fără price- 
pere nu se rezolvă, bine, nimic. Numai din prietenie 
te-am ţinut, dragă Otto, și acum regret. 

— Adică, domnule general, mă consideraţi...? 

— .. nu te consider, ești ! Și nu numai tu | asta-i 
drama Organizaţiei noastre. 

— Nu înţeleg ! 

— Nici nu-i cazul... spuse gînditor generalul Geh- 
len, ultimul șef al serviciilor secrete naziste şi pri- 
mul şef al serviciilor secrete ale Germaniei-Vestice 
de după război. 

— Ce crezi despre „Trixy“ ? îl întrebă Gehlen 
pe Helfer, numai așa, ca să refacă, printr-o digresiune, 
ceva din demolarea săvirșită cu numai cîteva clipe 

mai devreme. Oricum, se cunoșteau de mulţi ani și 
trecuseră împreună și prin bine și prin rău. Helfer 
îi fusese întotdeauna un cîine credincios și nu se că- 
dea să-l alunge lovindu-l cu băţul Mai nimerit era 
să-i arunce un os, pe care să-l morfolească în tihnă, 
acum, cînd nu-și mai putea apăra stăpînul 

— Un tip nemaipomenit.. începu Otto în maniera 
obișnuită. 

Pe ecranul monitorului apăruse semnalul care 
anunța că pauza se terminase. 

— I-am scăpat... mama lor, sudui generalul. 

— Dacă aţi aproba... 

— Aprob pe dracu, Otto. Ar fi timpul să înțe- 
legi că forța noastră nu mai este aceeași... Și apoi 
vin și momente cînd te repliezi... nu poţi fi mereu 
în ofensivă. Acum e un asemenea moment, Otto, 
dragă. 

— Doar nu stau o viaţă în conferinţa asta ! 

— Erau în puterea ta atîta vreme cît nu ajun- 
geau acolo, acum... !? Nu ai fost în stare să-i reduci 
la tăcere. Acum însăşi Organizaţia este amenințată. 
N-ai văzut încotro bat ăştia? Dar ce mă îngrijo- 
rează e că nu se vor opri aici. Nici vorbă ! Vor urma 
interpelări în Parlament, anchete asupra constituţio- 
nalităţii activităţii noastre, ne vom trezi cu alde 
Giinther pe cap. 

— Şi cei dela C.A. ? Ce fac ? 

— Au ei destule probleme cu ai lor. Ce ajutor aș- 
tepți de la ei? Povestea de amor s-a consumat. 
Partenerii au obosit sau poate s-au plictisit unul de 
celălalt ! Bate un vint rece, tăios... trebuie să ne 
scoatem pardesiul de la naftalină, Otto ! 

— Înţeleg, înţeleg foarte bine, domnule genesal ! 

— Prea bine, Otto, prea bine... Îmi pare rău nu- 
mai că ne despărțim în astfel de condiţii... Păcat de 
tine. Eşti totuşi băiat bun ! 

Gehlen se ridică din fotoliu, apăsă butonul mas- 
cat în colțul biroului din lemn masiv și îi ceru se- 
cretarei să-i aducă două pahare cu whisky. 

— În sănătatea ta, Otto ! 

— În sănătatea dumneavoastră, domnule general ! 

Băură în liniște, fiecare adincit în gîndurile lui. 
Pentru Otto Helfer acest sfirșit de carieră însemna 
moartea. Moartea morală sau, poate, chiar cea biolo- 
gică. De fapt, Gehlen, care înțelesese mai de mult, 
asta și dorea. Era nevoie de un vinovat, de cineva 
care să plătească oalele sparte, iar pentru acest rol 
îl hărăzise, fără remușcări, tocmai pe prietenul său. 
Helfer reprezenta, într-un anume fel, tot ceea ce Rot- 
backer afirmase ca fiind mai rău în cadrul Organi- 
zaţiei. Sacrificarea lui Helfer ar fi vrut să însemne 
drept o curăţire a riîndurilor. lar acel pahar de 
whisky băut împreună era paharul de adio. „Ma- 
rele Pleșuv“ știa cît de nemilos va fi hărțuit Helfer 
de toţi: de Parlament, de televiziune, de radio, de 
asociaţiile antinaziste, de cele ale foştilor luptători... 
Ca şi altă dată, atunci cînd se terminase războiul, 
Gehlen știuse să-și pună rezervele în valoare, să folo- 
sească chiar și situaţiile limită în favoarea sa, să 
cadă în picioare. Cu noul scandal, fațada se fisura 
un pic, dar nu se dărîma de tot. Cel puţin aşa spera. 
Regreta că nu intervenise la vreme și avusese încre- 
dere în duritatea lui Helfer, pe care o luase ca pe o 
calitate necesară și suficientă, ca pe o garanţie: a 
succesului. 

„Noroc că am cu ce plăti...“, își zise după ce ră- 
mase singur, pregătindu-se să urmărească cea de-a 
doua parte a conferinţei de presă. 

Protagoniștii erau din nou în scenă. Privind chipul 
Herthei, care trăda o bucurie fără margini, bucuria 
învingătorului după ce a purtat o luptă grea, inegală 
și epuizantă, generalul nu-și putu înfrînge un sen- 
timent straniu de apreciere amestecat cu ură. Chipul 
armonios, părul bogat și ondulat, ochii mari și ex- 
presivi, îi stîrneau o curiozitate aproape bolnăvicioasă. 
O ura însă. O ura pentru că era frumoasă, pentru că 
iubise alți bărbaţi, pentru că îl umilise, îl învinsese 
cu mijloace modeste, pe el, cel care putea manevra 
oameni, bani și forțe, adesea impresionante. O simplă 
mișcare de cîrmă și lucrurile ar fi fost cu totul altfel. 

„Dacă puneam mîna pe tine... !“ Se enervă și mai 
tare, încît, contrar obiceiului, mai ceru un pahar cu 
whisky. 

Citise rapoartele întocmite în urma misiunii ra- 
tate de capturare a celor doi și nu-și putuse ascunde 
admiraţia pentru curajul și inteligența de care dă- 
duseră dovadă inamicii săi. Sesizase în același timp 
fisurile planurilor de acţiune, fisuri folosite cu di- 
băcie de Rotbacker. Ceva însă rămînea tulbure. „Să 
nu fi observat nimic oamenii lui Helfer ? Cînd și cum 
a ieșit femeia astfel că nimeni nu o văzuse ! I se rapor- 
tase că era în casă. Cum ieşise. Doar n-o fi Samanta 
sau mătușa Clara să se facă invizibilă și să treacă 
prin ziduri ? O altă trădare ?! Și parcă și mototolul 
ăla s-a lăsat prea ușor pocnit în cap“. Își notă în 
agendă ca pe „mototol“ să-l pună în observaţie... 

„Trebuia să mă descotorosesc mai demult de im- 
becilul ăsta și de alții ca el... Se impunea împrospă- 
tarea aparatului“. 


— Interesantă, dar neverosimilă povestea dumnea- 
voastră ! Aţi ticluit-o bine, domnișoară..., dar în fine! 
Cum de v-aţi schimbat concepţiile atît de radical? 
Aș vrea să știu : aţi servit vreodată Germania ? în- 
trebă, iritat și tăios, reprezentantul revistei „Deut- 
schland“. 

— Întrebarea dumneavoastră, domnule, sună a 
anchetă judiciară. Încercaţi să mă intimidaţi, dar nu 
veţi reuși, să știți ! Sufeream îngrozitor că pierdu- 
sem războiul. Nu puteam să pricep cum de se întîm- 
plase o asemenea catastrofă. Nu puteam accepta 
această realitate, dar mai ales nu o acceptam ca pe o 
fatalitate. Îmi ziceam că noi, cei care am supravie- 
țuit cataclismului, aveam datoria să nu depunem ar- 
mele, Mie, ofiţerul din „Abwehr“ îmi spusese că ră- 
miîn în „adormire“ ! Nu-mi prea explicase cum vine 
asta. Mi se părea că abia acum înţelegeam tîlcul mi- 
siunii mele... Eu și alţii ca mine abia acum urma să 
intrăm în scenă. Iată cum gîndeam atunci, în primii 
ani de după război. 

Voiam să acţionez. Nu știam cum. Aveam o pa- 
rolă și o adresă a unui om al, Abwehr“-ului. Cu peri- 
peţii, cu riscuri, dar l-am contactat. Acesta mi-a dat 
sarcini pe linia organizației ODESSA. În sfîrșit ! Nu 
mai „dormeam“. Mă simţeam mindră și folositoare. 

— Ne puteţi dezvălui misiunea primită de la acel 
domn ? Am înţeles că se afla tot în România ? în- 

trebă unul dintre corespondenții televiziunii ham- 
burgheze. 

— Prima misiune mi-a adus şi prima rază de lu- 
mină în bezna din capul meu... A fost ca o revelație. 
Am aflat cu acest prilej că superoamenii înregimen- 
taţi în SS nu erau decît niște criminali odioși. Cel 
puţin acela pe care eu l-am salvat. Era un fost ca- 
marad de arme al logodnicului meu. Amîndoi fuse- 
seră ofiţeri SS, căzuseră prizonieri la ruși și reuşi- 
seră să evadeze din lagăr, să străbată o cale lungă 
pînă au trecut graniţa în România. Logodnicul meu 
dorea să vină la mine singur, se-nţelege, dar camara- 
dul lui i-a zdrobit capul pur și simplu. Ceva mai odios 
nici că se poate ! După care s-a prezentat la mine, cu 
o poveste, pe care eu, în naivitatea mea, am crezut-o 
şi l-am ajutat. 

În sală se așternu o tăcere grea, încărcafă de 
sensuri. 

— Protestez în numele ostașului german ! se ri- 
dică un bărbat între două virste, agresiv, violent, ne- 
stăpînit. Așa ceva nu poate fi adevărat. Te-au învă- 
tat cei care te-au trimis aici să ne calomniezi. 

— Acesta este adevărul. Și pentru mine a fost la 
fel de șocant, de înnebunitor. Închipuiţi-vă, să-l ajuţi 
pe omul care ţi-a omorît iubitul distrugindu-ţi fe- 
ricirea ? 

— Şi cum aţi aflat dumneavoastră acest, cum să-i 
spun, adevăr ? 

— După misiunea de salvare a lui Rotbacker. A 
doua misiune primită de la acel sas din România, re- 
zidentul „Abwehr“-ului, viza scoaterea din țară a 
domnului Wilhelm Rotbacker, aici de faţă. Securitatea 
română însă a aflat și m-a arestat. Și știți cum afla- 

seră românii ? Tocmai de la ucigașul logodnicului 
meu. Cînd să treacă graniţa, fusese înhăţat... Şi, în 
loc să inventeze o poveste, a pus securitatea pe ur- 
mele mele... Am fost confruntaţi și el m-a acuzat... 
Oribil comportament la acel fost reprezentant al „pu- 
rității germane“ ! Am negat orice amestec pînă în 
clipa cînd mi-au arătat fotografiile cadavrului lo- 
godnicului meu... 

În fața mea, cel căruia eu îi acordasem adăpost 
și-l salvasem a mărturisit abominabila-i faptă. Din 
clipa aceea eșafodajul pe care înălțasem idolul s-a 
prăbușit iremediabil. Din crezurile mele hrănite 
abundent cu minciuni, n-a mai rămas decît un fum 
înecăcios... Și acum îi simt usturimea în creier. A 
fost un seism care m-a zguduit puternic. Cea mai 
cumplită a fost îndoiala care mă rodea după aceea, 
cam roade apa malul: am trăit oare chiar fără nici 
“an rost ?! Mi-am irosit viața alergînd după o himeră ? 
Şi mai departe cum va fi ? Ce voi face în continuare? 
Îmi dădeam seama că mare lucru n-o să mi se în- 
timple... încercasem să salvez niște soldaţi germani... 

— Şi aţi ieșit din încurcătură devenind agenta 
românilor, aici în Germania. 

— Nici vorbă ! Dumneavoastră greșiţi aplicînd la 
situaţia dată un anumit tipic din arsenalul „Gesta- 
po“-ului și al „Abwehr“-ului... 

— Atunci cum de aţi fost prezentă tocmai la mo- 
mentul încercării de execuție a lui Rotbacker ? în- 
*rebă un corespondent al postului de radio „Deutche 
Welle“, convins că a prins-o cu cioara vopsită. 

— Nici eu şi nici Rotbacker nu am fost trimiși aici 
de români. Pe el, și-l indica cu degetul pe Willy, 
l-am reîntîlnit aici. Era speriat, mi-a cerut sprijinul, 
după ce îmi dezvăluise ce primejdii îl amenințau. Am 
acţionat din spirit de camaraderie, dar şi din convin- 
gerea că onoarea Germaniei trebuie apărată în mul- 
tiple feluri... 

— Greu de crezut, dar în fine! Cum de aţi fost 
atît de eficientă ? 

— Aţi uitat că sînt produsul „Abwehr“-ului ? Că 
am primit o instrucţie specială ? 

— Deci și în acest domeniu sîntem cei mai buni ! 
se auzi aceeași voce, ceea ce produse un hohot de rîs 
general. 

— Intenţionaţi să rămîneţi în Germania ?... Mă 
scuzaţi, nu m-am prezentat : Gerhard Torbeck, de la 
„Frankfurter Rundschau“. 

— Nu ştiu încă, nu am luat nici o decizie. 

— Vă consideraţi româncă sau germancă ? 

— După tată sînt poloneză, după mamă săsoaică, 
după loc de naștere... sînt româncă. După cum vedeţi, 
foarte internaţionalistă. Locul meu ar fi fost în Româ- 
nia... Am greşit față de această țară... Nu vreau să 
pun o graniţă între Germania și România. Amîndouă 
sint pairiile mele, deși aici, nouă, celor veniţi din altă 
parte, chiar dacă avem și sînge german ni se spune: 
„străini“ sau, în cazul meu, „românca“. Doresc însă 
la nivelul posibilităților și vieţii mele să ajut Ger- 
mania să lepede acel trecut rușinos... Mi-am dat 
seama, de cînd “trăiesc aici, că sînt încă, în stare la- 

tentă, dar și în formă activă, destule forţe care, în- 
tr-un limbaj oarecum pudic, sînt numite neofas- 
cism. Împotriva acestora lupt acum şi voi lupta și în 
viitor, indiferent dacă voi rămîne în Germania, mă 
voi întoarce în România sau mă voi stabili în altă 
țară. 

Dumneavoastră cei prezenţi aici, prin cele ce veţi 
publica, ne faceţi un mare serviciu mie și domnului 
Rotbacker... Spunînd lumii întregi că noi existăm, 
oamenii „generalului cenușiu“, cum i se mai spune 
domnului Gehlen, nu se vor mai putea apropia de 
noi fără teamă... Ne găsim acum sub protecția dum- 
neavoastră. Vă mulţumim. 


Gehlen apăsă butonul interfonului. 

— Să fie verificată în evidențele „Abwehr“-ului! 
spuse el cu tonul autoritar și sec pe care îl știau toți. 

—. Cine ? domnule general ? întrebă șeful de ca- 
binet ușor nelămurit. 

— Hertha Skipinsky, răspunse moale, în pragul 
dezlănțuirii nervoase, dar nu închise interfonul, dor- 
nic să se convingă că ordinul său fusese înțeles. 

— Cea de la...? 

— În sfirșit! 

— Doriţi o fișă a ei ? 

— .. Nu! Să-mi fie adus dosarul, aici, cît mai 
repede ! 

Ordinul generalului însemna o încălcare a norme- 
lor de folosire a materialelor care proveneau din 
arhiva serviciilor secrete naziste. Pentru a se evita 
sustragerea anumitor documente, se întrodusese re- 

gula, pe care el însă o încălca, ori de cîte ori o soco- 
tea de folos Organizaţiei. 

Auzind cele spuse de Hertha, se aștepta ca, neîn- 
tîrziat, să fie întrebat sau să i se ceară dosarul de 
fostă agentă a „Abwehr“-ului, dar el nu era un agea- 
miu să nu-și dea seama ce grindină s-ar fi abătut 
asupra organizaţiei : „Cum, chiar sub nasul vostru?... 
Să vină în Germania fără să știți măcar...“ și cite și 
mai cîte. „Nu ! Acest dosar va trebui să dispară fără 
urme“. Era curios să vadă ce scrie în acel dosar, ale 
căror file, desigur, se îngălbeniseră de vreme. „Dar 
ce a făcut Helfer ? Doar are oameni băgați la «con- 
trolul imigranţilor» ? Ce păzesc acolo ?“ 

După regulile instituite în Germania și nu numai 
de organizaţia lui Gehlen, ar fi trebuit ca fiecare 
„repatriat“ să fie căutat și în cartoteca fostelor ser- 
vicii speciale ale celui de-al III-lea Reich, dar iată că 
Hertha Skipinsky nu fusese căutată... „Poate că a in- 
trat cu alt nume ? îi veni lui un gînd salvator. În 
acest caz o acuzăm de intrare sub nume fals...“ La 
conferința de presă nu se pusese o asemenea între- 
bare, cu ce nume și documente intrase în Germania 
Hertha. Şi Gehlen se agăța de ideea aceasta ca îneca- 
tul de un pai. El și vedea, dacă nu un ștreang de care 
atirna Hertha, măcar o poartă de pușcărie larg des- 
thisă. 

Ar fi putut demonstra că ea a acționat ca agentă 
a securităţii române, iar treaba asta i-ar fi căzut ca o 
mană cerească în susținerea măsurilor prin care Or- 
ganizația să capete amploare. Era însă necăjit. În loc 
ca poporul german să-i ridice osanale, să-i fie recu- 
noscător pentru felul măiestrit cum o întorsese în ul- 
tima fază a războiului, iată că încă o dată se dovedea 
că recunoştinţa e o floare rară... 

Închise televizorul. Din acel moment nu-l mai in- 
teresa conferința de presă. 1 se ivise posibilitatea să 
acţioneze și simţea cum îl furnică degetele de nerăb- 
dare. Din nou i se părea că pusese mina pe toţi așii. 

— Cheamă-l pe Lucilius, îi ordonă secretarei, sec. 

— Lipsește, domnule general, se auzi vocea se- 
cretarei după cîteva clipe. 

— Poate nu m-ai înţeles domnişoară... Am spus să 
vină la mine... și încă foarte urgent. 

Lucilius fusese angajat în cadrul Organizaţiei de 
aproape doi ani. Absolvent al Facultății de Matema- 
tică, arăta că îi plac lucrurile precise, exacte. Min- 
tea lui funcţiona cu exactitate de computer. Dacă sar- 
cina primită îi era clară de la început, organiza atit 
de bine executarea ei, încît nu se putea încurca. Îl 
recomandase un fost camarad de arme. De altfel 
aceste recomandări cîntăriseră mai mult decît li- 
cența în matematică. Gehlen învățase ceva și de la 
americani : pragmatismul lor. Lucilius se dovedise un 
„argument“ foarte convingător al teoriei că, în acti- 
vitatea de informaţii, matematicienii pot fi la fel de 
neîntrecuţi, ca și scriitorii și ziariștii folosiţi de ser- 
viciile speciale britanice în timpul celui de al doilea 
război mondial. ` 

Lucilius era un fel de copil minune și generalul îi 
urmărea cu multă grijă evoluţia. Acum îi oferea o 
șansă : va demonstra sau va capota... Avea în servi- 
ciul său oameni cu vechi state de servieiu și de o lo- 
ialitate eare nu putea fi pusă la îndoială. Îl preferă 
însă pe Lucilius. Se giîndea, de fapt, la viitorul Orga- 
nizaţiei, mai mult decît la cariera favoritului său. 
„Dacă nu promovez tineretul, dar, mai ales, dacă nu-l 
învăţ meserie, se va crea un vid, vechea gardă va 

ceda biologic... Ce pun în loc ?! Cîţi mai mulţi Luci- 
liuşi, asta-i ?“ 

— Domnul inspector Lucilius, domnule general ! 
se auzi în difuzorul interfonului. 

— Să intre! 

Acesta se opri în pragul ușii, salută, aplecîndu-se 
în stilul vechilor ofițeri prusaci, și încremeni într-o 
poziţie impecabilă. 

— Ia loc! Herr Lucilius, îi indică generalul ca- 
napeaua. 

Gehlen se așeză pe fotoliul de alături și ceru secre- 
tarei să aducă două pahare cu whisky. 

— Îmi permiteţi, domnule general, astăzi ați cam 
abuzat ? îndrăzni secretara. 

Era cît pe-aci să o repeadă, dar își aminti că el o 
rugase ca de fiecare dată cînd depășea măsura limită, 
stabilită de medicul său să-l atenţioneze. 

— Bine, bine, mulțumesc, dar... Adu-ne și apă mi- 

` nerală, preciză el concesiv. 

` M făcu semn lui Lucilius să bea, ridică și el paharul 
şi abia gustă din lichidul chihlimbariu. Intervenţia 
secretarei lovise la ţintă. Grija pentru propria-i să- 
nătate era una dintre preocupările sale centrale. Mai 
era însă și conservatorismul vîrstei. Acum, cînd tre- 
cuse creasta propriului Everest și cînd număra pașii 
ce-i mai rămăseseră pînă la capătul drumului, fără să 
știe cît mai erau de făcut, lăsa, deseori, treburile ser- 
viciului pentru a merge la un medic, la o cură bal- 
neară sau, pur și simplu, pentru a sta lungit în pat. 

— Eşti la curent cu cele petrecute în serviciul lui 
Helfer ? 

— Nu tocmai... Ştiţi normele... eschivă Lucilius. 

Adevărul era însă altul. Insuccesele celor de la 
contrainformaţii fuseseră comentate cu maliție, iar 
unii își dezvăluiau chiar o bucurie ce friza bunul simț. 
Micile mizerii, inerente relaţiilor de serviciu, dar mai 
ales dintre compartimente, se amplificau. 

— N-au fost în stare să descopere, la timp, un 
agent strecurat între cei de la castelul 'Totenbach, 
să-l lichideze sau să-l recaptureze cînd... Te-ai uitat 
la televizor ? A apărut și femeia aia !... Ce poveste 
stupidă ?! Sper că ai înțeles că „ăia“ ne-au plasat pe 
un teren mlăștinos... De nu vom ști să manevrăm, ne 
vom scufunda. Se impune o acţiune de contracarare, 
rapidă, eficientă, care să nu permită replică ! 

— Dacă înţeleg bine, mai întîi stoparea lor cu ar- 
mele cu care ne atacă și, apoi, lichidarea... 

— Ai înțeles exact... Uite ce am în vedere. Scoatem 
din arhivă dosarul ei de agentă... în locul acelui do- 
sar, care ne poate compromite, să confecționăm un 
altul, cum că aici a trimis-o securitatea română. În 
„căutarea“ ta vei „descoperi“ şi dosarul lui Rotbac- 
ker... înţelegi ? Nici el nu trebuie să apară ca o la- 
crimă. Și pe el tot securitatea românească l-a tri- 
mis. Asta trebuie să demonstrăm noi. Mai mult chiar, 
n-ar strica să arătăm că rușii sînt în spate... 

— Îmi permiteţi, domnule general... Toţi ştiu că 
românii nu prea merg la asemenea amestecuri... ori 
al românilor ori al rușilor, că altfel nu ne crede lumea. 

— Ai și tu dreptate ! Ar fi mai interesant să fie al 
rușilor... Ce pericol reprezintă România pentru Ger- 
mania ? Neamţul se sensibilizează mai ușor cînd e 
vorba de-Rusia... I-a rămas lui un dinte... Dar acest 
Rotbacker nu este singur... N-ar strica să compromi- 
tem şi doi-trei politicieni care ne fac zile fripte... Pe 

Giinther ăsta... Lucrezi sub conducerea mea directă. 
Măsurile la care te gîndești le vei pune în aplicare nu- 
mai după ce ţi le aprob... Vreau să fii cît mai incisiv, 
tenace... perfid... Da ! Mai ales perfid. Fă-ţi din per~ 
fidie o armă redutabilă, de vrei să răzbești. 

— Înţeleg că nu sînt nici un fel de restricţii de 
mijloace... 

— Nu fii zgîrcit... = 


Relatările despre conferința de presă au fost dintre 
cele mai diverse. De la simpla știre, seacă, fără de- 
talii, pînă la ample informații, de la impresii parti- 
zane sau dușmănoase la adresa celor doi protagoniști, 
pînă la reproducerea integrală a întrebărilor puse şi 
a răspunsurilor date de Wilhelm Rotbacker și Hertha 
Skipinsky. 

Corespondenţele fuseseră preluate de mai toate 
ziarele și posturile de radio, iar ecourile au dăinuit, în 
ciuda încercărilor disperate ale Organizației Gehlen 
de a închide conflictul sau de a-i da o altă turnură. 
Guvernul se văzu silit să ia măsuri. Colonelul Otto 
Helfer a fost pus în retragere iar Gehlen l-a acuzat 
public de abuz în serviciu, dezarmîndu-l. În Parla- 
ment a fost introdusă o moţiune de neîncredere în 
guvern, cerîndu-se efectuarea unei anchete pentru 
stabilirea dimensiunilor reale ale implicării Organi- 
zaţiei lui Gehlen în viaţă publică a ţării. Că nu a ie- 
şit aşa numai Gehlen și, mai ales, unii prieteni știu. 
Cite manevre au făcut și la cîte uși au bătut! Cite 
temeneli și cîte promisiuni numai să-și păstreze Or- 
ganizaţia. Simţea cum laţul îi strînge beregata. Ce 
să facă ? Investise eforturi și imaginaţie în înjghe- 
barea şi conducerea Organizaţiei și acum să o lase 

de izbeliște ? Hotărît nu ! Dar cum să procedeze nu 
avea habar. Deocamdată... 


În același birou, prea puţin prezentabil și deloc în- 
căpător al colonelului Horja, se mai consuma un act 
din „tragi-comedia“ ce se juca de mult timp. Tragică, 
pentru că viața unor oameni era încă în pericol de a 
fi suprimată. Ambii ofiţeri, Horja și Grigorescu, cu- 
noșteau dimensiunile răzbunării Organizaţiei Geh- 
len faţă de cei care îndrăzniseră să o înfrunte. Or, 
Rotbacker și Hertha îndrăzniseră, întinzînd coarda 
pînă la limita rezistenţei. Opinia publică, la adăpostul 
căreia se puseseră, reprezenta un scut, i-adevărat, 
dar nu o barieră peste care să nu se poată trece. Oa- 
menii care lucrau în Organizaţie nu aveau scrupule: 
nu se-mpiedicau de cioturi. Comică, pentru că Geh- 
len, în dorința de a para loviturile și a masca ade- 
vărul, arunca cu praf în ochii opiniei publice, sco- 
țindu-l țap ispăşitor pe Helfer şi numai pe Helfer, ca 
și cum acesta acţionase pe cont propriu. Comedia 
jucată de căpetenia Organizaţiei stirnea ilaritate, dar 
nu putea păcăli decît pe creduli. 

— Trebuie să scape de răzbunarea feroce a Orga- 
nizaţiei ?! spuse colonelul, lăsîndu-se greoi în foto- 
liu. Înţelegi ? ! Trebuie !... ` 

Pofta de a fuma o țigară îl îndemna să renunțe la 
regula pe care şi-o impusese. Simțea în nas parfu- 
mul tutunului și scăpără chibritul gata să aprindă 
ţigara pe care o suspendase deja între buzele între- 
deschise. Dar, cu un gest hotărît, renunță, azvîrlind 
ţigara cît colo. 


— Că ħu au renunțat la răzbunare sînt sigur, dar 
poate că acum se tem să treacă la fapte... Așa gîndesc, 


363 


așa sper, așa cred ! O iau și ei metodic, nemţește. Mai 
întîi să iasă din încurcătura asta și pe urmă să intre 
în alta. De temut însă mă tem, tovarășe colonel.. Şi 
nici măcar nu ştiu ce avem de făcut. Nu am nicio 
idee, cît de neînsemnată sau sucită... 

— Parcă-i prima dată ! îl stîrni colonelul Horja. 

— Sînt convins că nici ultima... continuă pe 
același ton Grigorescu. 

— Atunci să încercăm să descifrăm care le vor fi 
mișcările imediate și, dacă vom putea, și pe cele mai 
îndepărtate... 

— Deci, un fel de recapitulare : vor jura cu crucea 
în mînă și pe toţi sfinţii că Helfer și numai Helfer 
e de vină... Că Organizaţia nu se ocupă cu așa ceva, 
că ea are numai scopuri și principii nobile. Apoi vor 
încerca să demonstreze că Rotbacker, Hertha, ca și 
deputatul Giinther, ca și ziaristul Schumacher sînt 
niște provocatori, că ceva a fost cu Rotbacker, dar 
nu cum declară el, ci invers : un trădător și un spion, 
cum spioană este și Hertha Skipinsky ; că toţi s-au 
coalizat pentru a face rău unei organizaţii care aduce 
servicii Germaniei şi aliaților, pentru că vor încerca 
să se adăpostească puțin și sub pulpana aliaţilor. 

— „.Și vor face să dispară dosarul Herthei de 
agent a „Abwehr“-ului, în cazul cînd acest dosar va 
fi existînd. 

— În mod sigur îl vor distruge și vor pune în loc 
un altul din care să reiasă că este agenta noastră... 
Pe dumneavoastră, pe care vă cunoaşte... și Mircea 
Grigorescu, avu un moment de ezitare, folosit de 
Hatman pentru a interveni. 

„„.ea pe un cal breaz vrei să spui. 

— Aţi spus-o dumneavoastră, nu eu. 

— Dar şi dumneata ești cunoscut, Mircea. 

— Deci, amîndoi vom apărea în dosarul Hertha 
Skipinsky ticluit de oamenii lui Gehlen. 

Ziariști, gras plătiţi, vor jura că au văzut cu ochii 
lor documentele care atestă apartenenţa Herthei la 
organele securității românești. 

— Pe mulţi nu vor mai reuși să-i înșele, prietene. 
Organizaţia Gehlen și-a cam trăit traiul și și-a mîncat 
mălaiuL.. Nici noi nu trebuie să stăm în expectativă. 
Vezi vreun antidot ? 

— Îmi tot frămînt mintea cum să înţep de aici 
această gogoașă nevăzută și amenințătoare. 

— Asta-i măestria noastră, a contraspionilor, de 
a anihila acţiunile adversarilor, chiar dacă nu ieșim, 
uneori, un pas din biroul nostru... 

— Ar fi o mişcare de... șah la rege. 

— Şi care-i mişcarea ?... Ionescu, cumva ? 

— Exact ! S-ar părea că-i singura noastră mişcare 
posibilă. 

— Într-adevăr ! Nici eu nu văd o altă măsură mai 
potrivită. Să-mi prezinţi planul arestării, nu cumva 
să-l iei drept un prăpădit, că-ţi va scăpa printre 
degete. 


Ionescu aflase, ascultind posturi de radio străine, 
despre Conferinţa de presă. „Cum ? Hertha, agenta 
trădătoare, trăiește ? Hertha agenta lichidată pentru 
trădare se află în Germania? Dar eu pe cine am 
omorit ?* Își făcu larg, apăsat, fără echivoc, semnul 
crucii, invocînd în acelaşi timp sprijinul cerului 
pentru a înţelege ceva şi, bineînţeles, pentru a nu-i 

lua minţile. „Cum o să mai trăiască o femeie pe care 
a condus-o şi la groapă ?“ 

Făcu rost de un ziar german în care se aflau ima- 
gini de la Conferinţa de presă. Era chiar ea, Hertha 
Skipinsky, nu-ncăpea nici o îndoială ! Dar cum de 
a înviat ? „Desigur a fost substituită. Cunoaștem noi 
tertipurile astea !... Reușită dublură n-am ce zice ?“ 

Șarpele își făcuse cuib în sufletul lui. Se duse, 
într-una din după-amieze, la cimitir. Revăzu mor- 
mîntul, ceva cam neîngrijit, al femeii, citi inscripţia 
de pe cruce și încercă să se mai liniștească. Dacă ar 
îi putut, ar fi săpat să se convingă că în mormiînt se 
afla fantoma aceea, care, cu aripa ei rece, îi produ- 
cea fiori de moarte. 

„A fost substituită, precis. Altă explicație nu 
există...“ Se hotărî să expedieze un raport, pentru 
a se lua măsuri de arestare și demascare a agentei, 
care se dădea drept femeia pe care el o ucisese, Își 
amintea, doar, farte exact, că el înaintase atunci o 
informare, arătînd cu lux de amănunte că o lichidase 
și cum ?! Da, acum, avea obligația să spună că este 
vorba de o substituție. 

Siguranţa pe care încercase să și-o adune în suflet 
fiată de crivăţ, de fotografiile publicate în ziar. Era 
chiar Hertha ! Totuși era H:rtha ! Nu mai încăpea 
nici o îndoială. Făcu din nou drumul la cimitir. 
Compară fotografia din ziar, cu aceea de pe crucea de 
marmură și încremeni. Din privirile ce parcă îl țin- 
tuiau veneau mustrări ce nu le suporta. Iar ura îi 
crescu în suflet neagră, adîncă, neîmpăcată, revăr- 
sindu-se și înecînd orice simţire umană. Da, chiar 
ea era, Hertha Skipinsky, în ambele fotografii. 

Ionescu se grăbi să ceară „Centralei“ instrucțiuni, 
raportînd situaţia în care se afla. Solicita scoaterea 
urgentă din România. Un vierme al îndoielii i se fu- 
rișase în cap, întunecîndu-i judecata sau, poate, abia 
acum luminîndu-i-o. „Am corespondat atîta amar de 
vreme, cu «Centrala» sau...“. Gîndul acesta nu numai 
că nu-l linişti, ci îl dezorientă complet. Mai întîi în- 
cepu să ridă de ridicolul situației: „Adică eu scriam 
organelor de securitate românești și ele îmi ticluiau un 
răspuns pe cinste... Pe onoarea mea că-i nostimă 
povestea ! Dar pentru ce s-or fi jucat cu mine de-a 
șoarecele și pisica ? A existat un interes și există 
încă, din moment ce sînt liber ! Care-i interesul ? Şi 
mai înseamnă că eu, în tot acest timp, nu am trimis 
informaţii în străinătate ?... nu am încălcat, deci, 
legea penală ?.. E bine pentru mine. Că doar n-o să 
mă trimită în judecată pentru că am scris securității ! 
Nostimă poveste ! Dar mai nostimă și tot în favoarca 
mea apare și povestea cu Hertha. Dacă cea care face 
acum scandal în Germania este aia pe care am 
omorât-o eu... înseamnă că n-am omorît-o... Deci nici 
în acest caz n-am încălcat legea penală... Cel mult 
o să fiu acuzat de tentativă de crimă, ceea ce-i altă 
mîncare de pește... Din ce în ce mai bine pentru 
mine !“ 

Ca spion versat, cum se socotea și cum era de fapt, 
se simțea lezat, insultat în profesia lui căreia îi de- 
dicase mulţi ani din viață. „Cum adică ? Să fiu dus 
cu zăhărelul ca un sugar ?“ Ura acumulată în el că- 
pătă, în aceste clipe, dimensiuni monstruoase. Îl ura 
mai ales pe Grigorescu „care o convertise pe Hertha 
cu iubirea lui neroadă !... Altfel fata şi-ar fi văzut 
liniștită de treabă și problema de acum nu ar mai 
îi fost“. 

Intorcînd situaţia creată pe toate feţele, în final 
ajunse la concluzia fermă că, pentru el, cel mai bine 
ar fi să se sustragă arestării — pentru că nu avea 
nici o îndoială că va fi arestat. Dar cum să reușească 
această performanţă. Speranţe că „Centrala“ va in- 
terveni nu-și mai făcea, nici chiar dacă solicitarea 
lui în acest sens ar fi ajuns la destinație. „ia nu 
ştiu cum să scoată cămașa... Ce interes mai pre- 
zint eu acum pentru ei? Doar interesul pe care-l 
prezintă pietroiul legat de piciorul celui aruncat 
în rîu“. 

Se hotărî să se ascundă, indiferent unde, chiar și 
în munţi. Repede se răzgîndi, înțelegind că o ase- 
menea încercare îi va grăbi arestarea. „Ăștia sînt cu 
ochii pe mine... Nu mă lasă ei să mă zbengui ?“ 

Şi, dintr-o dată, apele miloase se limpeziră. Se ho- 
tărise. Își scoase din ascunzătoare pistolul, îl șterse 
de unsoarea cu care îl conservase, verificînd fiecare 
piesă ; își verifică muniţia și îşi pregăti patru în- 
cărcătoare pline. Din ziua aceea, umbla tot timpul 
cu arma la el, încărcată, gata să deschidă focul. 

Simţind fierul pistolului avea o senzaţie de putere, 
de siguranţă, nu se mai temea, dimpotrivă, aștepta 
momentul confruntării. „Am să-mi închei conturile 
cu ăștia... “, își zicea, nu fără o undă de sarcasm, ca un 
general în ajunul unei lupte, sigur că o va cîştiga. 

Momentul răfuielii întirzia, strivindu-i nervii și 
așa șuprasolicitați. Obosise. Somnul îi dispăruse și, 
în lungile-i nopţi de veghe și spovedanie, nu realiza 
nimic în plus decit că devenise un cadavru încă pe 
picioare, un viu mort. Tresărea la cel mai simplu foş- 
net, vedea în orice o ameninţare. Nu mai suporta 
singurătatea. Din zori și pînă în noapte își petrecea 

timpul hoinărind fără ţintă prin oraș. Ceva căuta, 
nădăjduia în ceva. 

Îşi luase mulţimea drept pavăză și aliat. Se în- 
torcea brusc, se oprea în faţa vitrinelor, intra și ieșea 
din magazine, scormonea cu privirea mașinile ce 
opreau lîngă el, atingind rapid locul unde era ascuns 
pistolul, dar de fiecare dată alarma se dovedea falsă. 
Nu descoperise nici un urmăritor și cu atît mai mult 
pe Mircea Grigorescu. 

Și acum, mergînd înspre fostul restaurant „Co- 
roana“, folosea aceleași trucuri, pentru a descoperi 
dacă este sau nu urmărit. Se îndreptă spre intrarea 
în braserie şi, înainte de a păși pragul, se mai în- 
toarse să privească strada. Greşeala a fost speculată 
cu dibăcie de Grigorescu. O lovitură puternică în 
ceafă îi anulă orice putere de împotrivire. În clipa 
următoare, mîinile îi fuseseră prinse în cătuşe, iar 
în stînga și în dreapta sa, doi tineri îl îndemnau să 
intre într-o mașină care oprise lîngă bordură. 

Pe locul din faţă, lingă şofer se urcase omul pe 
care-l ura cel mai mult : maiorul Mircea Grigorescu. 

— În sfîrşit, iată-ne față-n față, domnule Ionescu, 
se întoarse către el, ofițerul. 

— Condiţiile noastre de manifestare sînt inegale, 
domnule ofițer. 

— Dar legale, domnule... trădător. 

Maşina se opri cîteva clipe pînă ce poarta metalică 
a inspectoratului alunecă în suporţi pentru a putea 
trece autovehiculul. Trase în faţa intrării. Primul 
coborî Grigorescu, apoi unul din însoțitori, iar ce- 
lălalt aşteptă pînă ce prizonierul se dădu jos. Ionescu 
era moale ca o cîrpă, fără vlagă, învins. 

Pe drum, pe cînd fusese transportat cu mașina, unul 
dintre ofițerii însoțitori îi ștersese sîngele ce se pre- 
lingea ușor prin colţul gurii și zimbi, observînd cura 

Ionescu se tot schimonosea, de parcă ar fi vrut să 
mestece ceva anume și nu găsea. Cînd coborîră din 
mașină, Grigorescu, sesizînd continua strădanie a 
arestatului, zise : 

— Asta căutai, domnule ? Și-i arătă fiola cu cia- 
nură de potasiu pe care i-o scosese, o dată cu măseaua 
ce-o ascundea. Ai pierdut! Duce-ţi-l în camera de 
anchetă. Începem imediat. 


Capitolul al doisprezecelea 


Lucilius văzu automobilul negru al generalului 
intrînd pe poarta principală și se grăbi să ajungă la 
cabinatul acestuia. Era nerăbdător să-i prezinte planul 
cerut şi să-i afle părerea. Îşi calculă astfel itinera- 
rul, încît să ajungă în același timp cu Gehlen. 

— Am onoarea, domnule general ! salută el cere- 
monios, dar Gehlen abia înclină capul în semn de 
răspuns. Parcă nici nu-l observase pe. tînărul său 
evlaborator. 

Era nu numai negru de supărare, dar şi revoltat 
pînă-n ultima fibră a ființei sale „Auzi imbecilii ! Să 
nu înţeleagă nimic din explicaţiile mele! O să ne 
mănînce comunismul şi masoneria“, dădu el drumul 
unui slogan la mare modă pe vremea celui de 
al III-lea Reich. 


Se întorcea de la Comisia parlamentară însărcinată 
cu anchetarea activităţii Organizaţiei şi, în ciuda 
eforturilor depuse, nu reușise să-și impună punctul 
de vedere. 

Nici unul dintre argumentele evocate nu fuseseră 
luate în eonsideraţie, iar ministrul federal de interne 
fusese deosebit de dur. „Era de mult timpul să 
aducem o clarificare deplină, domnilor. Aşa-numita 

Organizaţie Gehlen este un organism guvernamen- 
tal, naţional sau privat ? Servește Germaniei ori altei 
puteri ? !* spusese, privindu-l ţintă în ochi. „Dacă 
servesc Germania sau America, a vrut să spună. Im- 
becilul !“ 

„Marele Pleșuv“ simţea că.nu mai este virtuozul 
care ani în șir a dansat pe sîrmă și a făcut eschibiţii 
ca nimeni altul. Acum era un moșneag obosit, în aş- 
teptarea pensiei, pe care spera să o poată ronţăi în 
liniște încă mulţi ani. 

Se părea că apele părăsesc albia artificială pe care 
se scurseseră, mai mult sau mai puţin lin, și vor intra 
pe vechea albie, de unde fuseseră forțate să iasă. Dar 
dacă servise interesele Germaniei sau ale altui stat, 
în aceste clipe, îl interesa mai puţin. Ceea ce dorea 
să realizeze era ca Organizaţia să nu se prăbușească 
în ritm și zgomot de avalanșă. 

Încă mai de mult ajunsese la concluzia că Organi- 
zaţia lui nu avea cum să se integreze noilor structuri 
politice şi administrative ale Germaniei vestice. Pe 
tema aceasta se consultase în mai multe rînduri și 
pe îndelete cu patronii lui și cu mulţi politicieni vest- 
germani și de la toţi obținuse promisiunea că opera- 
țiunea desființării nu va fi dureroasă. Dar cele spuse 
de ministrul de interne îl șocaseră și-l revoltaseră 
în același timp. În pînzele corabiei sale nu bătea un 
vînt prielnic „Atenţie ! bătrîne. Nu capota tocmai 
acum, la finiş !“ 

— Inspectorul Lucilius, domnule general ! îl scoase 
secretarea din reverie. 

— Să intre! spuse mecanic Gehlen, deși nu mai 
avea niei un chef de discuţie cu proaspătul său ucenic. 

— Domnule general, am venit să vă prezint planul 
acțiunii „Repulse“... 

— Ce nume mai e și ăsta... ? întrebă siciit gene- 
ralul. 

— Un cuvint englezesc, care înseamnă ripostă... 

— Dar în limba germană nu există cuvîntul 
ripostă ? Ne-am americanizat cu totul, nu mai putem 
trăi decît în blugi, să mîncăm dracu! ştie ce și să 
fumăm țigări cu filtru... Măcar dacă am atinge nivelul 
de eficiență al americanilor... Ne maimuţărim, 
asta-i... ca şi cu democraţia. Au aflat imbecilii că ame- 
ricanii înființează tot felul de comisii parlamentare, 
guvernamentale... ca și babele care și-au descoperit 
sulimanurile. 

— Îl rebotez, domnule general, îi pun nume 
german... 

— Parcă asta are mare importanţă acum ! 

— Am zis şi eu așa, necăjit de imitaţiile astea de 
peste Ocean. Rezultatul măsurilor noastre mă intere- 
sează în cel mai înalt grad. Cum ajung la el, mai pu- 
țin... Scopul scuză mijloacele, excelenţă. 

— Aud şi eu ceva inteligent... spuse, ceva mai 
înmuiat generalul, dar la fel de hotărît să facă totul 
pentru a nu permite nimănui să intre în „birlogul 
lupilor“. Era „treaba“ lui şi n-avea de gînd să dea 
socoteală vreunui amărît de amploaiat, care azi e, 
mîine nu mai €... 

Tînărul acesta îl reconforta. 

— Dacă, permiteţi, aș începe eu... 

— Stai un moment. Apăsă pe buton și în prag 
apăru secretara. 

— Cînd am plecat dimineaţă, Sterling voia să-mi 
raporteze ceva... Să vină la mine ! 

Pînă la venirea acestuia, nimeni nu rosti vreun 
cuvânt. În aer plutea, iarăși, atmosfera de tensiune, 
care se relaxase doar pentru cîteva momente. 

— Credeam că ai plecat... e ceva important ? ! Nu 
suportă o amînare pină miine ? 

— Nu, domnule general. Ştirea e de gradul zero. 
Ziarele din România și posturile de radio anunţă des- 
coperirea unei mari afaceri de spionaj... 

— ...Ce legătură are cu noi ? 

— A fost arestat agentul nostru «Vega». lăsat în 
adormire încă de pe vremea războiului, reactivat şi 
care ne-a furnizat o seamă de date... 

— Mai direct, domnule Sterling. Nu am timp. 

— «Vega», alias Ionescu, alias Steinberg, a fost 
în contact, adică au lucrat împreună, un timp, cu 
Hertha Skipinsky. Vă reamintiţi desigur că un agent 
al nostru din România a fost obligat să lichideze pe 
un alt agent care trădase... Mai exact «Vega» lichi- 
dase pe Hertha Skipinsky. 

— Cum ? Îţi arde de glume? 

— Exact cum v-am raportat... Toate se mulează 
perfeet. Declaraţiile citate în proces ca fiind ale lui 
Ionescu, și cred că sînt absolut adevărate, se corobo- 
rează cu... 

— Nu te-am întrebat nimic despre autenticitatea 
acestora ! îl repezi, plin de răutate, generalul. 

— V-am raportat aceste consideraţiuni pentru că 
orice încercare de prezentare a femeii ca agentă a 
securităţii românești este tardivă, mult prea tardivă 
și, oricum, sortită eșecului... 

— Ziarele, agenţiile de presă și posturile de radio 
germane au preluat ştirile ? 

— Parţial, dar abia acum s-a stîrnit scandalul... Îr 
altă ordine de idei, Rotbacker a avut un accident de 
mașină... unele ziare urlă că ar fi opera noastră... Vă 
raportez că oamenii mei nu au întreprins o asemenea 
măsură... poate altcineva ? își încheie Sterling, tirada, 
insinuant. A 

— Noile date schimbă situaţia, interveni Lucilius. 

— Asta știu şi eu... Mare filozofie! Din păcate, 
ne-au luat-o înainte. Mare lucru să ştii meserie... În 
ceea ce priveşte accidentul lui Rotbacker... Să-i trans- 
miteţi lui Helfer să se astimpere, că altfel îl astim- 
păr eu definitiv. 

Ia legătura cu spitalul să i se acorde toată atenţia 
dui Rotbacker. Avem nevoie de el, mai tirziu, întreg, 
sănătos și în putere. Conturile n-au fost încheiate, ci 
numai amînate. 

— Am înţeles, domnule general ! dădu Sterling să 
plece. 

— Stai o clipă! Să-mi prezinți un raport detaliat 
cu privire la agentul «Vega». Să insişti mai ales 
asupra relaţiilor cu domnișoara Skipinsky... Cum a 
ucis-o, dacă-i vie ? 

— Am înţeles, excelenţă ! ieși Sterling din birou, 
răsuflind ușurat că scăpase de o întrevedere pe care 
o crezuse și mai neplăcută. 

— Lucilius, mai porneşti sau nu acţiunea ?... 

— Cred că ar fi nepotrivit, acum ! 

— Află tinere că una dintre calitățile ofițerului de 
informaţii este răbdarea. Dacă numai un singur avan- 
taj câștigă din amînarea unei acţiuni, atunci el tre- 
buie să ia în consideraţie acest lucru... Reboteaz-o, 
regîndește-o şi vino să discutăm... Să înveţi să aștepți! 

— Am înțeles, domnule general ! Și, dacă îmi per- 
miteţi, poate așteptind plătim mai gras conturile 
noastre ! 

— Să te văd, tinere, să te văd ! fu iarăși generalul 
cuprins de speranţe... 


După conferința de presă, Rotbacker se întreba ce 
să facă mai departe : cum să-și organizeze viața, ca 
să poată trăi şi să se ferească de răzbunarea Organi- 
zaţiei. 

Că va fi hărțuit, că se va încerca suprimarea lui. nu 
avea nici o îndoială. Cum nu avea îndoială că și 
Hertha va fi supusă aceluiași foc concentric, distru- 
gător. Era hotărît însă să nu se ascundă nici de teamă 
şi nici pentru a găsi liniște. Liniştea lui nu putea fi 
decît lupta împotriva acelora care încercau să în- 
toarcă roata istoriei. 

„Dar Hertha va mai rezista oare ?“ se întrebă el, 
cunoscînd că forţele morale și fizice ale fetei ajunse- 
seră la fundul sacului. „Trebuie să reziste, iar eu o 
voi ajuta“. 

Giîndurile îi zburară la Brigitte şi Nando : „Ce vor 
face ei aiai ? Are sens oare să-i aduc ? Și ce le pot 
oferi în afară de teamă și nesiguranţă ?“ 

Un fior de gheaţă îi trecu prin șira spinării: „Și 
dacămîna răzbunătoare va lovi în Nando ?“ 

Luptătorul neînfricat care se dovedise în toţi acești 
ani se clătina acum. Și el era obosit, nu numai Hertha. 
Se simţea stors ca o lămîie bună de aruncat la coș. 
Erau slăbiciuni de moment, trecătoare. Conștiinţa îi 
rămăsese trează și voinţa de neînfrînt, „Mă voi apăra 
şi-i voi apăra şi pe cei.din jurul meu...“ 

Nu se ascundea, nu se izolase de lume, deși uneori 
era tentat să o facă. Pe stradă întîlnea și oameni 
care-l compătimeau și-l aprobau, dar și din aceia 
care-i strigau : „vîndutule !* 

Încerca să nu-i ia în seamă și să-și vadă de drumul 
lui. Știa că dacă nu reușește să treacă peste vexațiu- 
nile la care era supus, nu își va putea găsi locul nică- 
ieri, iar el dorea să rămînă pe loc, acolo, în Germa- 
nia. Era patria lui şi socotea că nu avea motive și nici 
dreptul să o părăsească. 

Într-una din zile primi un ajutor bănesc de la „Aso- 
ciația Luptătorilor Antifascişti“. A fost tentat să-l re- 
fuze, să spună că nu primește pomana nimănui, dar 
se răzgîndi și din nevoia de bani și pentru că relaţia 
cu această organizaţie îi va prinde bine. I se întindea 
o mînă prietenească, pentru ce să o respingă? Cu 
atît mai mult cu cît chiar avea nevoie de ajutor : să 
găsească de lucru. 

Făcu o vizită la sediul acestei organizaţii unde fu 
primit foarte bine, de parcă ar fi fost un vechi prie- 
ten, un camarad de luptă şi de idei. 

— Pe mine un serviciu m-ar interesa, stimaţi 
domni, îndrăzni Rotbacker să-și spună oĝul. Ştiţi am 
soţie, copil... nu pot sta cu braţele încrucișate. 

— O! Aţi venit la timp. Avem liber un post la la- 
boratorul fotografic al ziarului nostru... Sînteţi doar 
expert în acest domeniu. 

Serviciu bun găsise. Îl bucura mult faptul că se afla 
printre prieteni, pe care, la nevoie, se putea bizui. 
Urma acum să rezolve problema locuinţei, problemă 
grea, pentru că chiria costa enorm, iar proprietarii 
aveau prostul obicei să ceară și plata cu anticipație 

cel puţin pe o jumătate de an. Avea ceva rezerve în 
contul său la bancă, la care se adăugase suma pri- 
mită ca avans de la noul său loc de muncă, dar nu 
dorea să rămînă chiar pe geantă. Nu-și putea da 
seama cît de sigur era serviciul ce-l ocupa, așa că 
hotărî să închirieze o garsonieră într-un cartier măr- 
ginaș, cu grijă însă ca aceasta, din punct de vedere al 
securității personale, să fie corespunzătoare. 

Agenţia de închirieri la care se adresase îi oferi o 
listă din care să-și aleagă ceea ce-i va conveni. Așa 
se face că timp de o săptămînă bătu cartierele Mün- 
chenului pînă ce făcu bătături în tălpi. Dar găsi ceva 
tocmai potrivit : o garsonieră dublă pentru ca Nando 
să nu doarmă cu ei în cameră. 

Acum, în sfîrșit, că se liniștise, expedie la Săcele o 
scrisoare lungă, scrisă degajat, în care gîndurile cu- 
rate curgeau ca apa liniștită a rîului de la șes. 

Se găsea însă într-o dilemă. Din corespondenţa an- 
terioară reieșea că Brigitte și Nando doreau să vină 
cît mai repede, iar el, Willy, socotea că încă nu era 
pregătit să-și primească familia în Germania. Se și 
temea pentru ei şi, mai ales, pentru Nando, despre 
care Brigitte îi scrisese că a moștenit dîrzenia tată- 
lui său. 

„Cum crezi că este mai bine să facem, dragul 
meu ?“ îi stăruia în minte întrebarea Brigittei, iar el 
se ferea să le dea un răspuns ferm. 

Într-una din zile se trezise cu sora și cumnatul său. 
'Tocmai cina. De surpriză nu fusese în stare să scoată 
o vorbă. 

— Ce-ai rămas așa... ? ! am venit să te vedem, îi 
spuse zimbind-unsuros bărbatul. 

— Willy, frate, sîngele apă nu se face, ce naiba! 
adăugase și soră-sa, și intrară în garsoniera lui 
modestă. 

Desfăcură pachetele cu care veniseră și le așezară 
pe masă. Dar nici bunătăţile, nici vinul românesc nu 
putuseră spulbera aerul de suspiciune cu care îi pri- 
vise de la început, pe cei doi. 

— Nu te bucuri, cumnate ? aruncă la un moment 
dat grăsanul. 

— Pentru ce m-aș bucura ? ! Cît am fost la. necaz 
nu v-am văzut ochii. 

— Nu te supăra, Willy, ne era teamă... și apoi eu 
ce te puteam ajuta ? Dar bine că ai scăpat... Ne 
bucură. Dar să-ți dăm o veste bună : prietenul tău, 
Giinther, parlamentarul, va fi numit într-un post 
guvernamental 

— De unde știți voi ? În ziare nu s-a publicat o ase- 
menea știre... 

— În ziare nu, dar iată că noi am aflat, se grozăvi 
măcelarul. 

— Eu cred că mai degrabă oamenii lui Gehlen ți-au 
dat o asemenea informaţie, special ca să mi-o vinzi 
mie... Ce zici, cumnate, te-am ghicit ? 

— Ce-ţi veni Willy ? Ce-ţi veni?! 

— Hai, n-o face pe prostul. Ce ai făcut pînă acum 
ai făcut... dar mai departe nu vreau să te mai văd... 
nu vreau să vă mai văd. Afară... și lăsaţi-mă în pace ! 
De azi înainte nu mai am soră și cumnat... Afară! 

— Dar și tu să pleci în România ta... Germania 
aparține germanilor adevăraţi... 

— Scîrnăvie fascistă... afară ! 

Îl luă de guler și-l scoase pe ușă. O invită și pe 
sora-sa să plece. Rămas singur, continuă să mănînce, 
ca și cum nu se întimplase nimic. Luă de pe masă 
cadourile aduse de soră şi cumnat și le puse într-o 
debara cu intenţia ca a doua zi să le arunce la lada 
de gunoi. 

„În legătură cu invitaţia ta de a părăsi Germania, 
află, dragă cumnate, că voi rămîne aici, iar la nevoie 
mă voi apăra... Cred că se ştie..“, se trezi el vor- 
bind singur. 

După ce termină de mîncat luă o carte, cu gîndul 
de a se contopi cu eroii ei, fără să mai știe de nimic 
altceva. Dar îi fu imposibil. „Sfatul“ cumnatului îl 
socotea un avertisment venit de la oamenii lui Gehlen. 
„Speli putina, va fi bine de tine şi de noi, în același 
timp ; rămii aici, te lichidăm“. 

- Ce puteau să însemne altceva spusele măcelaru- 
lui și omul Organizaţiei ? ! 

„Fie ce-o fi! Rămiîn pe loc și voi lupta, asumîn- 
du-mi toate riscurile ce decurg din această hotărîre“. 

Dar gîndul îi zbură din nou la Nando, acum bărbat 
în toată regula, care, ar fi putut avea necazuri. 
` În același timp însă, își dădea seama că Nando îi 
va putea fi de un real folos. Oricum, nu va mai fi 
singur. i 

Înțelegea că niciodată nu-i va fi iertat faptul că le 
terfelise mîndria nelăsîndu-se ucis, în noaptea aceea. 
Mai-mult, reușise să le scape printre degete atunci 
cînd părea că îl prinseseră în capcană, iar apoi făcuse 
public totul În situaţii de acest gen pedeapsa nu era 
decît una singură: moartea. Își aminti un sfat cele- 
bru : cea mai bună apărare este ofensiva, așa că luă 

hotărîrea să atace. Îi telefonă lui Schumacher la re- 
dacţia ziarului şi îi spuse că i-a expediat o scrisoare 
în care se afla o declaraţie, pe care îl roagă să o pu- 
blice dacă i se va întîmpla vreun „accident“. Ziaris- 
tul, ingenios şi entuziast cum era, publică un comen- 
tariu acid şi precis care își atinse ţinta. Organizaţia 
şi opinia publică erau încă o dată avizate că Rotibac- 
ker nu avea de gînd să se lase „pedepsit“. 


Pînă să iasă la lumina zilei și cit a ţinut conferința 
de presă, Hertha își mobilizase toate resursele fizice 
și psihice rezistînd eroic 'tuturor încercărilor. Acum 
se simțea vlăguită și inutilă. Era complet dezorien- 
tată și nu știa încotro s-o apuce. Gindul îi zbura spre 
țara ei, România. Ar fi plecat și pe jos, dar... Mircea 
avea... Să-i strice căsnicia?! O asemenea idee nu 
rămiînea prea mult locului, se spulbera ca neaua în 
bătaia crivăţului. Îl iubea pe Mircea și nu-i dorea 
decît binele. Nu ştia cît de fericit era în căsnicia lui, 
dar ea n-avea dreptul să acţioneze. 

Dar nici în Germania nu putea rămîne. Avea con- 
vingerea că oriunde s-ar fi stabilit, Organizaţia 
Gehlen o va urmări pentru a-i plăti polița. Dar, gîn- 
dea Hertha, mai ușor se va ascunde în altă parte, un- 
deva în afara Germaniei. 

„Și cu ce-o să trăiesc ?“ Ştia că putea conta pe 
Brunhilda, dar nu voia să abuzeze de prietenia ei. Cu 
atît mai mult cu cit soţul, ca ofiţer al armatei ameri- 
cane, putea avea neplăceri. 

O hotărîre se impunea, dar nu o va lua pînă cenu-l 
va consulta şi pe Willy... De fapt ar fi vrut să cu- 
noască părerea lui Mircea... sau măcar a Hatmanu- 
lui. O legătură cu aceștia acum, cînd era strict supra- 
vegheată, devenea de-a dreptul periculoasă. 

Voința îi fusese înfrîntă, iar puterea de judecată 
diminuată. Avea nevoie de oxigen, cît mai mult oxi- 
gen... O cuprinsese o stare de deprimare atât de accen- 
tuată, încît Giinther îi propusese intrarea în spital. 
Hertha refuzase cu încăpăținare. Era sigură că, o dată 
intrată într-un spital, mina lungă a Organizaţiei 
Gehlen n-ar mai fi lăsat-o să-i scape printre degete. 

Vîrtejul prin care trecuse o sufocase. Îl salvase pe 
Rotbacker, iar extraordinarul efort pe care fusese 
nevoită să-l depună o secătuise. Și ea se afla la capă- 
tul puterilor. Părea că nimic nu o va mai putea scoate 
din apatia în care se cufunda. 

„Nu teneca ca ţiganul la mal, draga mea... Nu se 
zice așa pe la voi ? Hai, fii tare, că nu ești singură. 
Bizuie-te pe mine, Hertha, ce naiba !“. Vorbele 
acestea au picat la timp. 

Brunhilda aflase din ziare despre conferința de 
presă, văzuse într-o seară, la televiziune, secvențe 
din desfășurarea acesteia și îngrijorarea pusese stă- 
pînire pe ea. Nu mai putuse suporta tăcerea Herthei 
şi luase avionul de Europa. Îl căutase pe Giinther și 
așa o descoperise pe Hertha, aflată într-o stare de 
nedescris. 

Imediat luă totul în seama ei și, din clipa aceea, 
nu s-a mai deslipit de Hertha. O internă într-un spi- 
tal al armatei americane și făcuse aproape imposi- 
bilul ca Hertha să-și poată recăpăta încrederea în 
ea. Îl căută și pe Rotbacker. 


— A ajuns la capătul puterilor, sârmana de ea, 
trebuie s-o aducem la linia de plutire... Ar fi păcat 
tocmai acum, își exprimă Willy regretul. 

— Ne va ajuta și soțul meu, domnule Rotbacker, 
cu discreție, se-nţelege. De fapt așa am și putut s-o 

internez în spital. Dar la Hertha.nu trupul îi este 
bolnav... sufletul... 

— Înseamnă că este altceva, mult mai profund.. 
din interior... Poate că Hertha și-a pierdut raţiunea 
de a trăi, dorinţa de a lupta cu starea ei... 

— Ce putem face ? 

— Aşa cum o știu eu, numai un singur lucru... Să-i 
redăm încrederea în viaţă... Un singur om pe lumea 
aceasta poate s-o salveze... Mircea ! 

— Cine-i omul acesta ? 

— Un om cu totul și cu totul deosebit... Este raiul 
şi iadul Herthei în același timp... Trecutul și viito- 
rul ei... 

A urmat un moment de pauză. Brunhilda îl privi 
lung, în tăcere. Willy rămase pe gînduri apoi se ri- 
dică și începu să umble neliniștit prin încăpere. 

— Stimată doamnă, poate că am spus mai mult de- 
cît trebuia. Dar am făcut-o pentru prietena noastră 
comună : Hertha. Se află la răscruce şi trebuie s-o 
ajutăm... 

Sper să fiți discretă, doamna mea... tot așa cum aţi 
tost şi pînă acum. 


Telefonul sunase parcă mai strident ca deobicei, 
deși maiorul Grigorescu îi reglase soneria pînă 
aproape de punctul zero. „Cine să fie la o oră așa 
tîrzie ? se întrebă el, ştiind că pe Ancuţa o preve- 
nise că avea mult de lucru şi va întîrzia. „Tu să te 
culci, să nu mă aștepți, doar o cană de lapte să-mi 
laşi în frigider.“ 

La capătul firului se afla un bărbat pe care ofițe- 
rul îl recunoscu dela prima propoziție pronunțată, 


384 


Era Golner, căsuţa poștală, cel care primea o parte 
din comunicările sosite de la Rotbacker. Nu „în clar“, 
desigur, şi, de fapt, el nici nu ştia exact ce rol juca 
în relația Mircea Grigorescu-Wilhelm Rotbacker. Știa 
numai că ziarul „Die Welt“, pe care-l primea din 
Germania din cînd în cînd, trebuia să-l predea ofi- 
ţerului. Şi acum, cînd se întorsese de la serviciu 
— lucrase în schimbul doi — găsise în cutia de scri- 
sori ziarul și, fără să fie convins că ofiţerul se mai 
afla la serviciu la acea oră tirzie, formase numărul. 
Surpriză ! Grigorescu era la post. Gâlner simţise 
în vocea ofițerului bucuria prilejuită de știrea ce i-o 
dăduse el, sasul Gölner, forjor la uzinele „Tractorul“. 

„Ce taină ascunde acest ziar“, se întrebase deseori 
Gâlner, pentru că, de fiecare dată, observase că adu- 
cea o rază de lumină și speranţă destinatarilor săi. 

Gâlner îl sunase mai întîi la serviciu și acasă pe 
Joachim Closs, conform convenției, dar cum acesta 
nu-i răspunsese, fiind, probabil, plecat din localitate, 
formase numărul lui Grigorescu. Ioachim Closs îl 
prevenise că : „indiferent de oră să suni. Auzi, to- 
varășe Gölner, să suni. lar dacă nu mă găsești îl cauţi 
pe maiorul Grigorescu !“ 

Nu mai primise cam de mult ziarul „Die Welt“ și 
înțelese că se întimplase ceva cu acela care-l expedia 
din Germania, iar acum, că reapăruse, se bucura. În- 
semna că era bine, că totul revenise la normal. 

Grigorescu se repezi pînă la Gâlner şi luă ziarul. 
Ajuns la sediu îl anunţă și pe Hatman. Intrînd în la- 
borator nu-i fu greu să găsească micropunctul în locul 
convenit. Era emoţionat şi nerăbdător să scoată cît 
mai repede din acel punct însignifiant marea taină 
ce o ascundea. Fumă o ţigară să se mai calmeze... „O 
spune ceva și despre Hertha ? Trebuie să spună...“, 
îşi făcu el curaj. 

25 — Cine 1-a ucis pe Abel ? 


Cînd pe hîrtia fotografică începu să apară scrisul 
lui Rotbacker, pe care îl cunoștea atît de bine, Mir- 
cea simţi un fior. treeîndu-i prin suflet. Aceleași gin- 
duri care îl frămîntaseră pe Willy cînd trimisese me- 
sajul îl rodeau acum și pe el. Simţi nevoia să-și 
aprindă o altă țigară, dar avea mîinile ude. înghiţi 
în sec și pînă nu puse hîrtia la spălat, în cuva cu apă 
curentă, nu se opri din lucru. 

Pe unul din pereţii laboratorului, se afla lipit. un 
colţ de oglindă. Își zări chipul într-o străfulgerare. 
Nici nu se recunoscu, iar soneria telefonului i se păru 
ca un semnal de alarmă. 

„Nici Hatmanul nu mai are răbdare...“, își zise și 
ridică receptorul. 

— Mai ai... ? sună sec întrebarea colonelului. 

— Cîteva minute... să o usuc... 

— Ad-o aşa.. vino! 

Grigorescu așeză bucăţile de hirtie fotografică, pe 
care le scosese din cuva de spălare, pe.tabla lucioasă 
a uscătorului și trecu peste ele ruloul încălzit din 
vreme. Nerăbdător își trecu palma peste pînza ume- 
zită a întinzătorului, dorinc să termine cît mai 
repede. - 

Le luă una cîte una, le introduse într-un plic, luă 
și plicul în care se afla negativul și se grăbi spre ca- 
binetul colonelului. 

Acesta se mulțumi să-i facă un semn să se așeze și 
Mircea scoase din plic un set de fotografii, pe care 
îl întinse Hatmanului. Cel de-al doilea set îl 
oprise eL 

Fără o vorbă, fiecare se adinci în lectură. 


Scuze eă mă abat de lo reguli, dar sânt nevoit să o 
fac. Îmi asum toate riscurile pentru a-mi plăti o đa- 
torie de conștiință «Astra», salvatoarea mea, are ne- 
voie de ajutorul lui Mircea. Încheindu-și misiunea 
„se vede inutilă și viața ei n-o mai interesează. Fa- 
ceți ceva ! Un semn de încurajare din partea lui Mir- 
cea și, poate, o perspectivă o vor aduce pe terenul 
realităţilor. Sînt cu ea în contact, așa că vă stau la 
dispoziţie. Acţionaţi cu urgenţă, altfel va fi prea 
târziu. 

P.S. Vă iubesc și rămîn același, W. R. 

Mircea se foi în scaun, scoase pachetul de ţigări, 
luă una, dar nu îndrăzni să o aprindă. Le puse ală- 
turi şi continuă să citească. Rîndurile îi jucau în faţa 
ochilor. Decriptase textul însemnind litera corespun- 
zătoare grupului de cifre, chiar pe negativ și pentru 
o clipă totul se amestecase într-un dans, aruncîndu-l 
înapoi în timp, într-o vreme ła care nu voia să se 
mai gîndească, ale cărei răni, deși se cicatrizaseră, du- 
reau în'vreme ploioasă. Iar pentru el vremea ploioasă 
era vremea amintirilor. 

Un amestec de dragoste și compasiune pentru fe- 
meia care se afla în grea cumpănă, dar și dorinţa 
fierbinte de a-i veni în ajutar. Din păcate era atît 
de departe... 

Hatmanul terminase de citit. Rămăsese în aceeași 
poziție, puțin aplecat asupra foii, capleșit de răs- 
pundere și îngrijorat de soarta «Astrei»... O va ajuita, 
nici vorbă, dar cum ? 

— Vreau să ascult părerea ta, Mircea, spuse, după 
ce îşi drese puţin vocea. 

— Să o ajutăm, se grăbi ofiţerul să răspundă. 

— Asta ştiu și eu, dar cum? Asta-i întrebarea. 
Comunicarea ne-o face Willy sau... 

— Nimic suspect în modul de concepere, codifi- 
care, transmitere ca și în conţinut. Semnalul de recu- 
noaștere este la locul său, iar stilul îi aparţine. Nu 
există nici un dubiu tovarășe colonel... Şi-i admir 
caracterul şi curajul... în aceste condiţii, care i-ar 
putea fi fatale... 

— Este explicabil, Mircea... N-ai face la fel, dacă 
ar fi vorba de cineva care şi-a pus viața la bătaie 
pentru tine ? 

Era o întrebare retorică. Hatmanul știa ce-ar fi 
făcut Mircea şi ce-ar fi făcut și el într-un caz asemă- 
nător. Viaţa o probase de atitea ori. 

— Ei! Ţi-a venit vreo idee?! 

— Sînt convins că seamănă cu a dumneavoastră. 
Mă gindesc numai ce anume să-i trimit ca să-și dea. 
seama că-i de la mine. 

— Găsești tu, doar v-aţi cunoscut atît de bine... 
Şi nu uita că numai treaba făcută la timp dă rezul- 
tatul scontat... Altfel, păcat de muncă. 

Grigorescu îl privi ţintă pe Hatman, iar acesta îi 
susținu privirea. Nu era nevoie de cuvinte, fiecare 
ştia foarte exact ce simţea și gîndea celălalt. În lunga 
lor colaborare, era singurul punct întunecat, singurul 
moment în care fiecare se aflase de altă parte, iar 
Mircea, deși nemărturisit. continua să-i reproșeze ho- 
tărîrea care-l ţinuse departe, pentru totdeauna, de 
ceea ce era marea lui iubire. 


A doua zi, la prînz, maiorul Grigorescu era din nou 
în biroul colonelului. 


— Ei, cum stăm ? îl întimpină acesta, și din graba 
cu care rostise atît de cunoscuta lui expresie se între- 

zărea nerăbdarea cu care voia să ia la cunoștință cele 
ce pusese la cale subalternul său. 

— Dacă sînteţi de acord... și Mircea îi puse pe 
birou dosarul pe care îl avea sub braţ. 

Hatmanul își potrivi ochelarii și citi singura filă 
care se afla între cele două coperţi. O mai citi o dată, 
apoi își luă ochelarii și îi puse pe masa de lucru. 

— Ai gîndit bine... Calea mi se pare cea mai potri- 
vită. O singură întrebare : Brigitte este de acord? 

— Bineînţeles... și ea și Nando doresc să meargă 
la el.. Numai bătrîna matroană l-a pus sub papuc 
pe bietul Kurt... „Rămîi aici, țap bătrîn, nu-ţi ajunge 
cît ai hoinărit ? De două ori ai plecat de-acasă și tot 
de atitea ori a-i călcat în străchini. Stai lîngă mine 
să te pot apăra, că singur Vai de capu' tău, mare 
pricopseală“, se amuză ircea, redind spusele 
bătrînei. 

— Cînd pleacă ? 

— Cu primul avion... 

— Hatmanul luă stiloul din suport, deschise mapa 
şi semnă apăsat sub cuvîntul „aprob“. 

— Orice noutate în acest caz, mi-o raportezi ime- 
diat, ne-am înţeles ? 


Telegrama Brigittei îl surprinse pe Willy. „Sosim 
cu Sabena la Frankfurt, miercuri, ora 16,00“. I se 
păruse, în primul moment, o farsă. Telefonă la 
Săcele, dar cel de la primărie, care-i răspunsese, mai 
mult îl încurcase decît îl lămurise: „Am auzit că 
pleacă Brigitte, în Germania, dar nu știu cînd...“, îi 
spuse lui Rotbacker. Neliniștea i se instalase și mai 
mult în suflet, rece, sicîitoare, ca un sloi de gheață 
rămas netopit, tîrziu în primăvară, la umbra unui zid 
igrasios. . 

-Mai avea de.așteptat trei zile. Expedie:o telegramă, 
dar răspunsul nu veni pînă miercuri. Hotări să plece 
da Frankfurt, să-i întimpine. Se temea că pe'drum să 
nu i se întîmpledin nou ceva, așa:căse-deaise să-şi ia 
© „gardă“ formată din doi prieteni de:la:noul său loc 
“de muncă. Îl alertă 9i pe Schumaaher de la „Min- 
“caenezul“. „Domnule:Rotbacker, cînd aveți vreo nou- 
“tate să nu uitaţi să.mi-o spuneţi... E 'bine.să.rămînem 
în legătură... Unde-s -doi puterea crește...“ 

Şi acum avea BButâţi : îşi 'regăsea familia... Se 
putea face un repartaj -pe cinste şi, în :plus, cu presa 
me faţă se simțea:mai în siguranţă. 

Mai avea el un „insoţitor“, nu-i vorbă,un-reprezen- 
tant al Organizației Gehlen, dar pe „sprijinul“ 
.aeestuia nu putea conta. Dimpotrivă, tocmai acțiunile 
„acestuia trebuiau anihilate. 

Telefonă la serviciul de informaţii al aeroportului 
şi verifică dacă în ziua și ora comunicată de Brigitte 
venea din România un avion al Campaniei Sabena. 
Venea, așa că se urcă în tren împreună au însoțitorii 
“săi și luă direcţia Frankfurt/Main. é 

Clipa revedenii a foat'eopleşitoare. Nando nu putea 
-să creadă că pe.mai departe nu se va mai despărți de 
tatăl său. Devenise bărbat, dar cu tată-său.se întilnise 
de două-trei ori, atîta tot. De vorbă, ca lumea, nu au 
stat niciodată. -Şi câte nu avea să-l întrebe pe înstră- 
ânatul său tată ! 

Nando era un *flăcău chipeș, numai că:lui Willy i 
se părea a fi cam timid. „Să fie rezultatul faptului că 
a trăit numai întwe ele două femei? Și acelea, 
temătuare, din «cauza situației speciale în :care se 
găseau ? Da, asta tuubuie să fie cauza“, canchise 
Wily și-l strânse în -brape pe fiul său, au atita pu- 
tere ;și căldură, de a-i fi zis că vrea æă se canto- 
pească cu el. 

— Am ceva. pentru tine..., îi șopti: nerăbdătoare 
Brigitte. 

Willy zimbi și: le făcu cunoștință: cu: însoțitorii săi. 
Ba îl arăta și: pe cel de la Organizaţia Gehlen care 
stătea retras, nu prea departe: și: zimbea stingher, 
de cîte ori privirile li se încrucișau. 

— Am să vă explic mai pe urmă ce-i cu tipul ăla, 
pînă una alta reţineţi: că veţi face numai ceea ce vă 
voi spune eu... Şi, acum, hai să mergem cu toţii la 
noi acasă să sărbătorim, bînd: o cupă de șampanie, 
acest mare eveniment. 


Ostaşul cu cască albă, pe care se distingeau cele 
două litere M.P;, care-i desemnau foarte precis aparte- 
nenţa, salută cu un gest destul de relaxat. Ofiţerui 
de aviaţie, soțul Brunhildei, răspunse'la fel de absent, 
şi o lăsă să treacă: pe femeie înaintea lui. Se îndreptară: 
spre pavilionul în care Hertha se afla internată, o 
soră l2 spuse că persoana căutată se află în parc. 

Palidă, slăbită, făcînd eforturi să pară veselă, 
Hertha le ieşi. înainte. pe aleea de pietriș. 

— Ce m-aș: face fără tine.., izbucni în plins și o: 
îmbrăţişă pe. Brunhilda: 

Căpitanul rămăsese citiva paşi în urmă. Se aşeză 
pe o bancă și își.aprinse o ţigară. 

— Cind pleci ? întrebă ușor alarmată Hertha. 

— Dacă. ai să fii cuminte şi ascultătoare şi te vei 
face bine mai: rămîn, altfel... dar pînă una alta, am: 
ceva pentru tine. 

— Nu-mi trebuie nimic... 

— Nu-i ce-ţi înehipui tu... te grăbești... 

Brunhilda se: așeză într-un fotoliu de: rafie împle- 
tită, alături de: Hertha: Scoase, prima dată, un pachet 
frumos învelit în hîrtie de mătase, legat cu un șnur 
roșu. I-l înmiînă. 

Hertha surprinsă, începu să-l desfacă. Înăuntru se 
afla o cutiuţă acoperită cu catifea roșie. O deschise. 
Pe mătasea violetă, din interior, strălucea un bucheţel 
de „Floarea reginei“ admirată de ea în Carpaţii 
românești. Petalele argintii, mătăsoase erau atît de 
gingașe, încît Hertha le apropie de buze. Cînd luă 
buchetul văzu dreptunghiul de carton pe care scria 
„Nemuritoare ca și dragostea noastră“, iar dedesubt 
un „M“. Ochii i se umplură de lacrimi, în vreme ce 
zimbetul îi înveselea chipul. 

— Cum a ajuns la tine? şi căută cu privirea în 
jur, în speranţa că și Mircea trebuia să fie pe 
aproape... Dar nu era. 

— Ce importanţă are... Îţi cere să ai grijă de tine! 
Şi asta nu-i tot... Priveşte ! 

Brunhilda scoase, din poșeta, destul de mare, un 
alt pachet pe care Hertha îl desfăcu la fel de nerăbdă- 
toare. 


— O ie ! O recunosc... A aparținut mamei lui... Am 
s-o port... am s-o port... Nu mă voi mai despărţi de ea. 

Brunhilda zimbi, dar lacrimile bucuriei erau gata 
să-i izbucnească întocmai ca flacăra aprinsă de focul 
ce a mocnit în cenușă. Brunhilda schimbă citeva 
priviri cu soţul ei, care mare lucru nu înţelegea. Soţia 
îl rugase să nu-i pună prea multe întrebări și el se 
conformase. 

— N-aș fi crezut... dragul de el... dragul de el... 
murmura Hertha și privea țesătura măiestrită, cu fir 
alb. 

— Şi o ultimă surpriză, aceasta ! 

__Era volumul de versuri ale lui Eminescu, cartea la 
care Mircea ţinea cel mai mult. Deschise coperta 
legată în piele și sub titlu citi, scris de aceeași mînă, 
„Gîndul fii-va mereu aproape...“ 

— Cum să-ţi mulțumesc ? opti printre sughiţuri 
Hertha: 

Brunhilda înţelese că:întrebarea nu i se adresa atît 
ei, cît acelui bărbat care-neaprinsese flacăra vieţii în 
Hertha. 

— Luptind pentru tine, pentru viaţa ta, pentru 
fericirea ta... 

— Fericirea mea ? !... Hesemnarea i se așternu pe 
față, contopindu-se parcă, pentru totdeauna, cu 
acea făptură, gingașă și dirză, în acelaşi timp, hărăzită 
mai mult luptei decît dragostei... 


Trecuse aproape o lună: de la plecarea Brigittei şi 
Hatmanul devenea tot mai nerăbdător. Dorea să 
cunoască rezultatul acțiunii întreprinse, dar nici un 
semn de viață nu venise de la Rotbacker. Cînd îl văzu 
pe Grigorescu intrînd: radios în biroul său, înţelese 
care putea fi motivul. 

— Ei, cum stăm ? întrebă totuși cu o grabă ne- 
disimulată. 

— Kurt a primit o- sorisoare. Conţinutul este cel 
așteptat. Cadourile au. fost. înmînate și rezultatul 
mesajului este relevant. În cîteva. zile Hertha va 
părăsi spitalul compibt refăcută: Willy şi Brigitte 
s-au aranjat într-un fel... 

— Cum adică într-un fel ?'! 

— El lucrează și: ea face menajuli.. 

Trebuie să fie foarte interesant pentru Willy care, 
pînă: acum, nu s-a bucurat de un asemenea privi- 
Legi. 

— Dhspre-Nando;ce știi ? ! 

— Nimit Iar că umblă și el după un serviciu. 

— „bin; Mircea... mă: bucur că ami putut rezolva 
ceva. Merite cu. prisosinţă efortul nostru... 


= Așmai avea:o: problemă, tovarășe colonel. 

— Teast! 

— Miine începe procesul lui lonescu... vreau să 
particip... 

— „ce să cauţi tu acolo ? Noi ne-am făcut dato- 
ria! Nu ne răzbunăm. N-avem nimic personal de îm- 
“părţit cu Ionescu... 

— Eu parcă aș avea și ceva personal... Dar măcar 
să-i văd mutra aia'hidoasă. 

— Băiete ! văd că trebuie să ţi-o repet : misiunea 
ta s-a terminat ! Înţelegi ! S-a terminat și apoi, uite, 
crezi că dacă le-am tăiat unora unghiile, le-am tăiat 
şi mîna ? 

— Nu cred asta... 

— E bine dacămu-crezi asta... miine după-amiază 
-să.aruncăm o privire prin cazurile ce le ai în lucru... 
Mai sîntși... 


Hertha :își prinse centura de siguranţă, își potrivi 
fotoliul-şi-asaultă:înfiarată uruitul asurzitor.al motoa- 
celor aeronavei. I se „părea că redeseoperă viața, că 
1ntul avea alte culani, mai wii, mai pline de farmec. 
Părăsise spitalul cu două zile în urmă, avînd:grijă să 
facă toate demersurile pentru a primi pașaportul cît 
maicurînă. 

il se:eliberă în afteva ore şi se pregăti de plecare: 
‘Se ihotărise să părăsească Germania și să se stabi- 
“lească, peritru început, în Argentina. Îi făcu -o vizită 
“parlamentarului Qiinther, acum ministru, din care 
cauză se "mutase la Bonn. fi scrisese mai Srtiîi o scri- 

soare, după care urma vizita. Banii lăsați de Brun- 
hilda îi prinseseră atît de bine și îi telegrafie să-i 
mulţumească pentru ajutor. 

Din clipa în care primise cele trimise de Mircea 
trăise ca într-un vis. Renăscuse. Niciodată nu crezuse 
că un gînd, o amintire, un obiect, căruia, obișnuit, 
nu-i dai atîta importanţă, pot schimba într-atît viața 
unui om. Își recăpătase încrederea în viaţă. 

Mircea, bărbatul care aprinsese în ea tot ceea ce 
sufletul unei femei poate nădăjdui mai frumos, o 
readusese din negura în care se scufundase. O redase 
vieţii și ea îi era recunoscătoare. 

Aeronava tremură scurt și motoarele urlară ca 
apucate, apoi zgomotul lor scăzu în intensitate și avio- 
nul î începu să ruleze ușor spre capătul pistei. Curînd 
era în aer și Hertha se pregăti să vadă filmul proiectat 
pe ecranul aflat în fața ușilor piloților. Întoarse in- 
voluntar capul și surprinse privirea, ceva cam insis- 
tentă, a unui bărbat. 


Înţelese că e supravegheată. În timpul filmului în- 
toarse de cîteva ori capul, dar urmăritorul ei era 
preocupat de cele ce se petreceau pe ecran. Nu se în- 
șelase însă. Bărbatul care o „însoțea“ era unul dintre 
ofițerii Organizaţiei. 


Herthei îi dispăru buna dispoziție : „Ce-or mai fi 
vrînd ?* Întoarse din nou capul spre urmăritorul său. 
Da, era pe locul știut. Observă însă la două rînduri 
în spatele acestuia pe Schumacher... Era chiar Schu- 
macher de la „Miinchenezul“, ziaristul care se dove- 
dise hotărît să ducă la capăt treaba începută. 

Herthei îi venea să-și strige bucuria; s-o afle toți 
cei din avion: „Nu sînt singură !... Dar dac-o fi şi 
Mircea ? !...* 

Dar Mircea nu se afla decît în inima ei, veghind să 
nu i se întîmple nimic rău. 

Din avion expedie o radiogramă : „Departe geogra=: 
fic, aproape de voi ; România — Brașov — Mircea...“ 

„Oboseala o copleşise. li era 
teamă chiar să şi clipeasca. Ime- 
diat ce pleoapele i se apropiau, 
mintea ii era inundată de do- 
inta, imposibil de infrint, de a 
dormi. Gindul că trebuie sa-l 

“salveze cu orice chip pe Rotbac: 
ker ii dadea insă puteri neba 
nuite. Dar numai pentru un mi- 
nut. Apoi chinul reincepea du 


reros, ca un supliciu. De undeva, 


din adincul constiintei, de din- 
solo de pragul logic, de acolo 
de unde visele isi află izvorul, o 
voce Ii soptea: „renunta, re- 


nunță, e in zadar, te lupti de- 


'geaba... dormi! renunță, lasă 
totul în voia intimplării, dormi |... 


dormi |...“ 


